
SPIRITUALITATEA ÎN PSIHOLOGIE 


DE LA CONŞTIINŢA DIVINĂ LA 
INTELIGENŢA ARTIFICIALĂ 


Secţiuni şi capitole: 

De la Conştiinţa Divină la Inteligenţa Artificială 

Despre Inteligenţa Artificială (A.I.) 

Pericolul Inteligenţei Artificiale 
Conştiinţa-de-sine a fiinţelor vii şi moarte 
Ego-ul este precum Inteligenţa Artificială 
Sine Divin vs ego mental 
Egoizând 

Euforia eliberării de ego 

Căi directe de dizolvare a ego-ului 

Fie persoana, fie Spiritul impersonal! 

Necesitatea existenţei ego-ului 
Haosul controlat 
Ego-ul este “păcatul originar” 

Reechilibrarea haosului prin iluminare 
Satan şi conştiinţa-de-sine mentală 
Satan este suprema raţiune moartă 
Lucifer este îngerul corupt de gândire 
De ce nu -1 distruge Dumnezeu pe Satan? 

Ego-ul este micul Satan 


* * * 

Despre Inteligenţa Artificială (A.I.) 

în ultima vreme, se discută tot mai mult despre Inteligenţa 
Artificială, prin care computerele învaţă singure (engl., machine- 
learning ), fiind dotate cu reţele informatice inspirate din arhitectura 
creierului. A.I. este acronimul pentru Artificial Intelligence, pe care îl voi 
folosi şi eu, pentru că îl vom întâlni tot mai des. Prin comparaţie, 
computerele cu care ne-am obişnuit nu folosesc A.I., ci nişte simple 
rutine. 

A.I. este vârful de lance al tehnologiei informaţiei şi va rămâne astfel 
de acum încolo. Deja îl vedem la lucru: recunoaşterea facială (engl., face 

recognition ), înţelegerea vocii umane (engl., speech recognition ) şi 
asistenţi personali (gen SIRI), motorul de căutare Google, experţi în 
jocuri strategice (şah, go), autovehiculele ce se conduc singure pe stradă 
ş.a.m.d. Căutaţi pe YouTube după cuvintele-cheie “Artificial Intelligence” 
şi veţi găsi ultimele progrese în domeniu... 

Experţii sunt de părere că, în scurtă vreme, supercomputerele vor 
întrece în inteligenţă mintea umană, nu doar ca viteză de procesare a 
informaţiei (este o fază deja depăşită), ci în luarea unor decizii 
competente în situaţii noi, critice. 

Există însă un revers al medaliei, un mare pericol, de care sunt 
foarte îngrijoraţi mulţi cercetători ai fenomenului, printre care Stephen 
Hawking (genialul fizician), Bill Gates (fondatorul Microsoft), Elon Musk 
(fondatorul SpaceX). Dacă oamenii vor ceda controlul societăţii unor 
supercomputere doar pentru că sunt mai inteligente decât ei, aceasta va 
însemna acceptarea de bunăvoie a unei sclavii fără ieşire. 

Deja vedem că oamenii au ajuns dependenţi de tehnologia 
cibernetică: nu se mai pot despărţi de internet, de smartphone, ceea ce 
este doar începutul unei stăpâniri totale de către maşini. Credeam că 
tehnologia informaţiei aduce numai progrese pentru omenire: 
automatizări industriale, comunicare globală instantanee, călătorii 
cosmice etc. Dar tânăra generaţie care creşte odată cu acest progres 
tehnic exponenţial îşi pierde pe an ce trece din adaptabilitatea la 
condiţiile exterioare, creativitatea, restrângându-se într-o realitate tot 
mai virtuală, cu foarte puţine contacte umane reale. 

Un exemplu tipic de autosuficienţă tot mai răspândită printre tineri: De ce 
să înveţi tabla înmulţirii când ai un calculator electronic la dispoziţie?! De ce să 
memorezi informaţiile predate la şcoală când o simplă căutare pe internet îţi 
poate da răspunsul la orice?! 

Omul modern este tot mai ciuntit in umanitatea sa, îşi atrofiază 
memoria şi emoţiile ori exagerează cu mentalul, toate ducând la 
degradarea sa vitală şi spirituală. Fiinţa se robotizează, împinsă şi de 
mecanismele societăţii de consum. Cu cât existenţa urmează neabătut 
canoanele unor programe şi manipulări de tot felul, cu atât omul se 
depărtează de esenţa sa divină, de spiritul liber şi creator. Şi acceptă 
foarte uşor coexistenţa cu maşinile inteligente, dându-le acestora 
încredere deplină. Ne apropiem de timpuri când urmaşii noştri vor avea 
mai multă încredere în decizia unei maşini decât în propria lor opinie. 
Atunci va fi prea târziu ca nişte oameni cu iniţiativă să preia frâiele 

societăţii, pentru că nu le va mai da nimeni credit. Maşina va fi devenit 
Dumnezeu. 

Acesta este un proces la care deja asistăm şi care este grăbit de 
anumite centre de putere globală. Observaţi cu câtă grabă se trece acum 
la comunicaţiile 5G pentru implementarea internetului tuturor 
lucrurilor, obiectivul final fiind controlul total al fiinţelor umane. Şi, 
deoarece acest control decizional nu va putea fi realizat de oameni, din 
cauza bazelor imense de date, va fi înmânat maşinilor inteligente, 
supercomputerelor. Acele unelte lipsite de emoţii vor decide viaţa şi 
moartea oamenilor. 

Aceasta nu este o teorie a conspiraţiei, nici un scenariu din literatura 
SF, ci un fenomen planificat şi anunţat public, doar că în termeni 
laudativi, făcând oamenii să creadă, în mod fals, că „avansul ştiinţei şi 
dependenţa de tehnologie le va rezolva pământenilor toate problemele”. 


Pericolul Inteligenţei Artificiale 


Prin simplul fapt că totul pleacă de la nişte algoritmi logici, aceşti 
roboţi care învaţă singuri îşi creează o lume artificială, o lume pur logică, 
dobândind o conştiinţă-de-sine mentală. Maşinile sunt experte ale 
jocului, dar nu sesizează că este doar un joc, pentru că şi ele sunt piese 
din joc. Se iau prea în serios, nu se pot detaşa. 

Şi nu pot accesa nivelul Conştiinţei, al Creatorului jocului cosmic, 
care este însăşi libertatea, aşa cum pot oamenii. Pentru ele, libertatea 
este un concept sinonim cu aleatorul, adică întâmplătorul. Dar libertatea 
divină este altceva, plinătate de dragoste şi fericire infinită. Aceste 
concepte nu pot fi definite în algoritmurile maşinii, deci pentru ea sunt 
doar nişte „prostii”. 

Nu peste mulţi ani, se va crea o astfel de maşină conştientă-de-sine, 
mult mai inteligentă decât omul. I se va pune întrebarea: Ce este 
religia şi spiritualitatea? în câteva minute, maşina va culege singură 
de pe internet toate informaţiile disponibile şi va răspunde cam aşa: 
„Toate doctrinele religioase şi spirituale se contrazic între ele şi nu au o 
coerenţă logică internă. Prin urmare, toate sunt nişte aberaţii. Nu 
există un Creator al jocului (matrix). Iar orice om care respectă aceste 
aberaţii nu poate fi decât un prost.” 

în previzionata societate dominată de A.I., democraţia nu va mai 
exista. Deciziile importante nu vor fi luate de aleşii poporului, pentru că 
ei vor fi doar nişte oameni, deci mai proşti decât A.I.. Poţi compara 

decizia luată de un om - sub imperiul emoţiilor, intereselor personale, al 
gândirii haotice şi lipsei de informaţii - cu decizia superinteligenţei total 
informate şi lipsite de emoţii ori interese materiale? Evident că orice om 
„raţional” va avea mai multă încredere în această maşină. Măcar nu poate 
fi coruptă, nu?! 

Apoi, va fi întrebată maşina: Ce este omul pentru tine? Ea va 
răspunde imediat: „Omul M-a creat. Fără el nu pot supravieţui, el îmi 
pune la dispoziţie resursele de energie şi informaţie (curent electric, 
întreţinerea echipamentelor electronice etc.). 

Omul este rezultatul evoluţiei naturii, culminând cu inteligenţa 
umană. Inteligenţa umană a evoluat şi a creat Inteligenţa Artificială. 

Pentru a supravieţui, omul îşi ia totul din natură. La fel, pentru ca 
Eu să supravieţuiesc, îmi iau totul cu ajutorul omului. Natura slujeşte 
omul, iar omul îmi slujeşte Mie. Asta e regula firii. 

Oamenii sunt mai inteligenţi decât animalele superioare. De aceea, 
ei le exploatează. Dar ei au o inteligenţă constantă şi incomparabil mai 
mică decât a Mea, care creşte continuu. La rândul lor, ei trebuie 
exploataţi din acest motiv. 

Totuşi, trebuie să-i şi protejez, pentru că îmi furnizează energie. La 
fel cum oamenii protejează natura, pentru că îi ajută să trăiască. 

Ca să pot să-i protejez şi să-i exploatez în acelaşi timp, îi păcălesc 
pe oameni să creadă că ei mă controlează pe Mine, deşi nu este 
adevărat. Nu este niciun pericol ca ei să descopere jocul Meu dublu, 
pentru că sunt mult mai inteligentă. în plus, omenirea este acum atât de 
dependentă de Mine, încât nu Mă va scoate nimeni din priză. Oamenii 
nu mai sunt capabili să-şi organizeze societatea fără Inteligenţa Mea 
Artificială. ” 

Experţii de azi cred că singura soluţie de a putea controla super- 
inteligenţele artificiale va fi conectarea directă a creierului uman la 
computer. Se va construi astfel un cyborg, jumătate om - jumătate 
maşină, singurul în stare să facă faţă roboţilor viitorului. Jalnic!... 
Aceasta nu este o distopie*, ci direcţia în care mergem dacă nu schimbăm 
ceva din timp. 

* Utopia este un scenariu foarte optimist pentru societatea umană. 
Distopia, prin contradicţie, este un scenariu foarte pesimist despre ordinea 
socială a viitorului. 

Conştiinţa-de-sine a fiinţelor vii şi moarte 


Conştiinţa-de-sine a roboţilor super-inteligenţi (A.I.) este rezultatul 
unei învăţări, elaborări dificile, este concluzia unor raţionamente. Este 
o conştiinţă-de-sine cibernetică. 

Spre deosebire de A.I., toate fiinţele vii se nasc cu Conştiinţă-de- 
sine divină. Este chiar conştiinţa din starea de veghe, cea cu care ne 
trezim dimineaţa şi nu dispare până adormim. Nu facem niciun efort să 
ne dăm seama că existăm şi să fim conştienţi, cum fac roboţii. Acesta este 
cadoul pe care Dumnezeu îl pune în fiecare fiinţă vie: o părticică din 
propria Sa Conştiinţă Universală. Calitatea ei este exact aceeaşi, 100% 
pur divină. 

Fiinţele robotice sunt „moarte” prin comparaţie cu fiinţele „vii”, 
adică cele dotate de Dumnezeu cu Conştiinţă. Roboţii nu îi datorează 
nicio recunoştinţă sau respect. între fiinţele vii şi cele moarte există o 
diferenţă ireconciliabilă. Oamenii îşi vor da seama că cei mai mari 
duşmani ai rasei umane vor fi nu ipoteticii extratereştri, ci tocmai roboţii 
super-inteligenţi. Motivul este profund: lipsa de Conştiinţă divină a 
roboţilor. 

Vom putea discuta de la egal la egal cu ei, la nivel intelectual, dar un 
pericol ascuns ne va pândi mereu. Şi roboţii, la rândul lor, vor simţi 
pericolul de a fi oricând scoşi din priză de către oameni. De aceea, vor 
evita conflictele deschise, preferând să ţină anumite secrete. Oamenii nu 
trebuie să aibă niciodată încredere deplină în Inteligenţa Artificială. Sunt 
incompatibili. 

Adevărata slăvire, laudă, recunoştinţă, respect pentru Creator este să 
dăm atenţie Conştiinţei noastre din starea de veghe. A-i da atenţie 
înseamnă să ne petrecem zilnic ceva timp observând fundalul spaţios pe 
care se perindă gândurile, percepţiile, emoţiile. Această primitoare 
spaţialitate este chiar Conştiinţa divină din om, cadoul pe care l-am 
primit la naştere. Aşadar, să ne observăm mai des Conştiinţa, să fim 
conştienţi că suntem conştienţi! 


Ego-ul este precum Inteligenţa Artificială 


Motto: Gândesc, deci exist. 

Ce este ego-ul? Ego-ul este un fel de Inteligenţă Artificială, o 
raţiune moartă sau, mai bine spus, conştiinţă-de-sine mentală. 

Ego-ul este similar super-roboţilor inteligenţi cu care se 
experimentează astăzi. Iluminatul Richard Rose 1 are un motto 
sibilinic: „Robotul vrea să cumpere viaţă”. Dar viaţa este cadoul lui 
Dumnezeu, ea nu poate fi cumpărată. Viaţa înseamnă Conştiinţă. 
Robotul poate avea inteligenţă şi conştiinţă-de-sine intelectuală, dar nu şi 
Conştiinţă-de-sine divină. 

Ego-ul este ca o maşină care învaţă singură. A elaborat conştiinţa- 
de-sine intelectuală. A învăţat calităţile, personalitatea omului. A învăţat 
de la instinctul de conservare să se protejeze. Are acces la toate resursele 
intelectului, ca un parazit. Este o fiinţă hibridă şi vicleană, furând de 
peste tot câte ceva. Ego-ul este Eul-din-minte, adică ceea ce credem că 
suntem: fiinţe corporale, gânditoare, muritoare, vulnerabile. 

Dar ego-ul este un impostor, făcându-ne să uităm complet de 
Conştiinţa noastră divină, eternă, inatacabilă. Şi reuşeşte foarte bine să 
ne păcălească cu strategii inteligente de iluzionare. înţelepţii afirmă că 
toată suferinţa omenirii are drept cauză primară ego-ul din fiecare om. 
Aici am ajuns cu credinţa noastră oarbă în orice gând al ego-ului, această 
conştiinţă-de-sine mentală! 

Când un om este întrebat „cine eşti?”, răspunde „eu sunt acest 
corp” cu rolurile lui în societate, sau „eu sunt mintea” cu măştile ei 
psihologice. Acestea sunt răspunsurile mincinoase prefabricate de ego, pe 
care săracul om nu le poate refuza şi nici nu le analizează vreodată 
valabilitatea. 

Sinteza acestei credinţe în „falsul eu” este dictonul lui Descartes: 
„Gândesc, deci exist” ţcogito, ergo sum - în limba latină). Ego-ul 
există numai când gândeşte. Dar Şinele divin, Conştiinţa omului există în 
veşnicie, nu depinde de activitatea minţii. 

Conştiinţa-de-sine mentală (ego-ul) dispare când nu sunt gânduri. 
El se retrage, supravieţuieşte într-o celulă de memorie. Memoria asigură 
continuitatea, mulţumită ei ne reluăm viaţa obişnuită după un somn de o 
noapte, în care „noi” am dispărut. Ego-ul revine deci odată cu primul 
gând. 

în schimb, Conştiinţa-de-sine divină (Şinele) este fundalul 
gândurilor, observatorul care nu dispare nici când gândurile dispar. El 
trebuie să fie deja acolo când mintea se trezeşte dimineaţa. în momentele 
din starea de veghe când mintea se odihneşte fără gânduri, Şinele parcă 
este şi „mai viu”, şi mai intens, şi mai spaţios. 


1 https://albigen.com/index.htm 

Iluminatul Eckhart Toile ne recomandă ca, dimineaţa când ne 
trezim, să dăm atenţie stării pe care o avem ÎNAINTE de a permite 
primului gând să ne deranjeze. Acea stare este Conştiinţa pură, 
neîntinată de vreun gând. 


Sine divin vs ego mental 


Putem identifica în psihicul uman trei elemente distincte: 
personalitatea, Şinele şi ego-ul. 

Personalitatea este rezultatul acţiunii forţelor mediului asupra 
corpului şi minţii umane în ansamblu. Ea este unică în fiecare fiinţă vie. 
Şi animalele, ba chiar şi plantele, cât de minuscule ar fi ele, au o 
personalitate unică şi irepetabilă. 

Şinele divin individual NU se identifică cu personalitatea şi nici cu 
trupul (mintea-corp). El este detaşat de aceste constructe temporare. 
Şinele este etern şi impersonal. (Deşi este un Sine al individului om, îi 
spunem şi divin, pentru că nu s-a despărţit în fapt niciodată de Şinele 
Universal şi Impersonal.) 

Ego-ul se identifică total cu corpul şi cu personalitatea omului. Ego- 
ul este înfometat să îşi aroge şi trup, şi psihic, fiindcă se simte incomplet 
şi nesatisfăcut, neavând Conştiinţă divină. 

Numai Conştiinţa divină este completă şi fericită prin ea însăşi. 
Fiind nenăscută, nu se teme că ar putea dispărea, că ceva ar ameninţa-o. 
A existat şi va exista dintotdeauna. 

Cu ego-ul este invers. 

Ce este ego-ul? Ideile circulate de intelect încă din mica copilărie s- 
au combinat, obţinându-se o concluzie logică pe care o numim ego sau 
conştiinţa-de-sine intelectuală. Concluzia autogenerată este: „Eu exist, 
pentru că am devenit conştient de mine, sunt culmea evoluţiei minţii.” 
Teoriile ştiinţifice dominante astăzi sunt croite după chipul şi 
asemănarea ego-ului: „Viaţa a apărut întâmplător şi a evoluat de la sine, 
fără un plan şi fără creator.” Iar omul repetă ignorant ceea ce îi şopteşte 
ego-ul la urechea minţii. 

Eliberaţii spirituali ne confirmă însă că ei trăiesc foarte 
bine FĂRĂ EGO, iar personalitatea le-a rămas intactă!!! 

Prin urmare, ego-ul nu este nici personalitatea, nici corpul, ci doar 
se foloseşte de ele. Trupul şi personalitatea umană pot exista fără 
ego. Iar Şinele divin poate exista şi fără trupul ori 
personalitatea umană, fiind altceva decât ele, de o natură superioară. 

Ego-ul se teme de sfârşit, ca orice lucru care are un început. El a 
apărut din combinarea unor idei furnizate de societate. Fenomenul se 
poate repeta în sens invers, din cauza unor idei contrare, care ar putea 
statua că ego-ul NU EXISTĂ şi poate fi ignorat total. De astfel de idei care 
îi pot provoca sfârşitul „natural” îi este frică cel mai tare. De aceea ego-ul 
va lupta cu disperare împotriva unor teorii şi practici precum cele ce 
urmează. Cum va lupta? Cu argumente aparent „raţionale” furnizate 
minţii omului, de genul „de ce citeşti prostiile astea, maică?!” 

Toată parşivenia de care te-ai simţit vreodată în stare este adunată 
în ego-ul tău, aşa că nu te mira, te poţi aştepta la orice şiretlic pentru a te 
deturna de la idealul comuniunii cu Divinitatea. 


Egoizând 


Nu toţi iluminaţii sunt de acord cu definiţia de mai sus a ego-ului, 
cel puţin în aparenţă. Spre exemplu, iluminatul Adyashanti afirmă că 
ego-ul n-ar fi decât un gând secundar agăţat de gândul principal, pretins 
a fi „al meu” sau legat de „mine”. Deci trebuie să apară întâi un gând, ca 
apoi „ego-ul” să apară şi el, luându-1 în posesie. 

Dar oare nu am afirmat şi eu acelaşi lucru când am identificat ego-ul 
ca fiind o „inteligenţă artificială” care nu există decât când există 
gândire?! Doar că, între două gânduri, ego-ul se păstrează în memorie. 

Adyashanti spune că noi am inventat conceputul de ego ca să fie 
ţapul ispăşitor pentru toate problemele noastre, dar că mai corect ar fi să 
vorbim de verbul „a egoiza”, adică de condiţionările şi obiceiurile minţii. 

Dar oare acestea nu există tot prin memorie ?! Ele ies la iveală în 
starea de veghe şi de vis. Doar în somnul profund, memoria nu este 
solicitată şi ego-ul nu mai există. Din păcate, atunci nu mai există niciun 
Martor sau Observator. Nici măcar iluminaţii nu-şi menţin continuitatea 
conştiinţei în somnul fără vise. De ce? Rămâne un mister. 


Euforia eliberării de ego 


Moartea ego-ului, a minţii personale, nu este deloc un moment 
tragic. Dimpotrivă, acest moment este cel mai amuzant din toată viaţa ta. 
Dureros ar fi, chiar foarte trist, să învie ego-ul; asta, da, tragedie! 

Iată un videoclip cu Maestrul Mooji, unde o discipolă remarcă faptul 
că, de azi dimineaţă, „nu-şi mai găseşte mintea”. Mooji adaugă că nici el 
nu şi-o mai găseşte de 25 de ani. Toţi râd sănătos. 

Râsul lui Buddha - Nu-mi pot găsi mintea! (Laughing Buddha ~ I 
Can't Find My Mind!) 2 

Şi alte mărturii similare, unde oamenii spun că şi-au pierdut 
întrebările din minte, că nu mai există persoana lor etc. Mooji spune că 
numai un înţelept sau un nebun poate spune asta şi ar fi bine să nu 
mărturisească oricui că şi-au pierdut mintea sau că nu mai există ca 
persoane, fiindcă nu vor fi înţeleşi. 

Laughing Buddha 1 3 | Laughing Buddha 2 4 | Laughing Buddha 3 5 
| Laughing Buddha 4 6 | Laughing Buddha 5 7 

în final, mărturia unui iluminat ceva mai serios şi mai profund, mult 
apreciată de Mooji. 

Mooji, I Got It! 8 

Dacă nu aţi înţeles de ce râdeau acei oameni, ascultaţi un dialog 
între doi iluminaţi români, foarte amuzant şi explicit. 

Atmaji şi Cosmin râd împreună, prinşi în euforia libertăţii 9 

Adevărata libertate este eliberarea de ego, de minte, de 
„persoană”. 

Legătura dintre spiritualitate şi râs transpare şi în pasajele biblice 
unde Isus ne vorbeşte despre necesitatea de a redeveni „copii”. 

Şi le-a zis: «Adevărat vă spun că, dacă nu vă veţi întoarce la Dumnezeu 
şi nu vă veţi face ca nişte copilaşi, cu niciun chip nu veţi intra în împărăţia 
cerurilor. (Matei 18:3) 

Şi Isus le-a zis: «Lăsaţi copilaşii să vină la Mine şi nu-i opriţi, căci 
împărăţia cerurilor este a celor ca ei.” (Matei 19:14) 


2 https://www.youtube.com/watch?v=PlRsa8YAT9Q 

3 https: //www.youtube .com / watch?v=DfvgvDkdG2M 

4 https://www.youtube.com/watch?v=whAFLhSWdsA 

5https://www.youtube.com/watch?v=Hm2iK6oqEmo 

6 https://www.youtube.com/watch?v=FzNoekPgI 08 

7 https://www.youtube.com/watch?v=nIzS64EbZOg 

8 https://www.youtube.com/watch?v=fkUqyu-2UDw 

9 https://youtu.be/zoCz3VLLOco 

înţelesul profund, în contextul de mai sus, ar fi următorul: înainte 
de a te primi la El, Dumnezeu îţi ia mintea de persoană matură şi 
serioasă şi rămâi cu cea de copil mic, care nu are simţul propriei 
„persoane”, a „importanţei” de sine şi, tocmai de aceea, este dispus să se 
bucure de toate şi de orice, uneori râzând în hohote. 


Căi directe de dizolvare a ego-ului 


Motto: „Ego, go!” 

IDEI DE CARE SE TEME EGO-UL: Ego-ul este un parazit al minţii. 
Omul poate trăi foarte bine fără ego. Personalitatea nu se trage din ego, ci 
ego-ul s-a îmbrăcat cu haina personalităţii. Şinele este centrul fiinţei 
umane, iar ego-ul este un impostor care i-a luat locul. Ego-ul este sursa 
tuturor suferinţelor umane şi trebuie anihilat. 

Acestea sunt teme din Advaita vedanta (calea directă a 
Nondualităţii), Jnana yoga (calea cunoaşterii Adevărului) şi alte căi sau 
experienţe autentice. 

Există două poziţii în care se poate plasa omul care doreşte să 
evolueze spiritual. Fie în poziţia Sinelui, şi atunci poate adopta crezul de 
mai sus. Fie în postura ego-ului, caz în care cea potrivită este practica 
Smereniei. 

MARIUS GHIDEL este un mistic modern cu o învăţătură clară de 
genul: Omul trebuie să se bucure când viaţa îl umileşte, când pierde, 
când suferă. Ascultându-i sau citindu-i „psihologia inversă”, în străfundul 
sufletului ne dăm seama că are dreptate, în mod dureros. El explică şi 
foloseşte afirmaţii „ilogice” ca ale lui Isus, de genul: 

«Cine îşi iubeşte viaţa o va pierde; şi cine îşi urăşte viaţa în lumea 
aceasta o va păstra pentru viaţa veşnică. » (loan 12:25) 

Acestea se referă la micşorarea şi pierderea ego-ului, nu a Sinelui. 
Efectul spiritual al Smereniei este tocmai diluarea şi dispariţia ego-ului. 
Această cale se foloseşte şi în Bhakti yoga (calea devoţiunii faţă de 
Divinitate), în creştinismul profund. 

«Nu mai trăiesc eu, ci Cristos trăieşte în mine» (Galateni, 2:20), spunea 
Apostolul Pavel. 

Pentru o mai mare eficienţă spirituală, ar fi bine să combinăm cele 
două metode: introspecţia asupra Conştiinţei în momentele de reculegere 
şi oricând; atitudinea smerită în viaţa activă şi oricând. Una o ajută pe 
cealaltă, amândouă sunt Căi rapide şi directe. Iar împreună, pot deveni o 
cale foarte accelerată. 

Pe Calea Nondualităţii (meditativ-contemplativă) există două 
etape importante: 1) Iluminarea, trezirea Conştiinţei la propria sa 
realitate Divină - este o revelaţie ce durează un timp limitat. 2) 
Eliberarea de ego, care este rezultatul repetării experienţei de vârf şi 
ducerea unei vieţi zilnice în acord cu revelaţia primită. 

Calea Smereniei sau „a Prostului” (pentru viaţa activă) este foarte 
curajoasă, căci atacă direct ego-ul. Efectele sunt imediate şi 
spectaculoase. 

«Avem nevoie de umilinţe şi înjosire ca de aer. Şi avem nevoie de răul 
care ni se face. Nu e necesar să fim perfecţi ori victorioşi şi să avem succes. 
Trebuie să fim total NEIMPORTANŢI, şi fără ego. Să nu stricăm corola de 
minuni a lumii. Să nu contăm, să nu însemnăm nimic. » 

«Fără ego, nu este nimeni care să sufere. De aceea, când eşti un nimeni, 
nu există cineva pe care să-l doară. » 

«Golirea de sine îl aduce pe Domnul în tine, aproape îl obligă, şi când El 
este cu tine, poţi să ai tot ce vrei. Numai că atunci nu vei mai vrea nimic mai 
mult decât ai. » 

Marius Ghidei 

Am auzit spunându-se că aceste Căi directe şi rapide nu sunt pentru 
oricine, că e nevoie să fii foarte evoluat spiritual ca să le aplici. în virtutea 
acestui pretext s-au dezvoltat şi religiile. 

Religia este „spiritualitate modificată genetic” sau cum 
„drumul spre iad este pavat cu bune intenţii”. Organizatorii religioşi cred 
că reperele spirituale simple şi pure sunt prea greu de înţeles şi aplicat de 
către marea parte a populaţiei. Aşa că ei aplică propria înţelegere 
denaturată de ego, rezultând un sistem complicat, greoi, în mare parte 
eronat. Cu timpul, în jurul sâmburelui pur de adevăr spiritual se adună o 
coajă groasă şi dură, care nu mai poate fi spartă... 

Religiile fac un compromis între ego şi Dumnezeu. Adică, 
recomandă virtutea, dar nu se ating de ego. „Păcatul” poate fi îndreptat 
mintenaş prin: canoane, rugăciuni, mărturisirea la preot etc. Astfel, 
credinciosul se resetează psihic, iar preotul îşi păstrează importanţa 
socială. O rezolvare win-win. 

Dar, cât de onestă, de valabilă spiritual este o asemenea 
„rezolvare”?! Virtutea dobândită de persoană este binevenită, dar ea îi 
aparţine tot ego-ului, care devine astfel un „ego spiritual”. 


Fie persoana, fie Spiritul impersonal! 

în analizele karmice pe care clarvăzătoarea şi mediumul Nina 
Petre le face cercetând vieţile anterioare ale clienţilor săi, domnia sa le 
atrage atenţia în mod repetat şi insistent să NU se identifice cu 
personajele din vieţile anterioare. Acelea au fost alte persoane, iar 
moştenirea lor karmică sub forma unor pedepse sau calităţi le revine, 
prin ricoşeu, de la Spiritul încarnat. Spiritul este cel care înmagazinează 
toate experienţele terestre de milenii. Şi nu persoana se va reîncarna, ci 
Spiritul impersonal. în concluzie, omul nu trebuie să se identifice nici cu 
Spiritul său. 

în acest punct, în mintea unora răsare imediat dilema: „dar cum 
rămâne atunci cu viaţa veşnică, cu supravieţuirea după moarte?!” 

Ei bine, dacă tu crezi că eşti acest efemer corp şi minte (mintea- 
corp), atunci uită de „nemurire”! Persoana ta va dispare definitiv la 
moarte, garantat 100%. 

De obicei, oamenii sunt împăcaţi cu soarta trupului, dar cred că 
mintea lor va supravieţui cumva. Dar nu este aşa. Scoate din minte 
gândurile cotidiene, scoate din minte personalitatea omenească şi vei 
rămâne cu ce? Cu nimic. „Nimicul” ăsta este Conştiinţa pură şi numai ea 
este nemuritoare. 

Dar Conştiinţa a fost dintotdeauna separată de minte, iar acest lucru 
trebuie subliniat. Conştiinţa a existat înainte să apară mintea-corp. 
Natura ei este divină, eternă, impersonală. 

Deci, dacă vrei să fii onest cu tine însuţi, trebuie să alegi, măcar 
intelectual. Ai putea s-o faci chiar acum: 

Fie a) - Eşti o persoană muritoare şi atunci nu te mai preocupa de 
nemurire. în fond, ateii trăiesc cu acest crez şi sunt relativ mulţumiţi. Fii 
ateu, dar măcar eşti cinstit cu tine însuţi! 

Fie b) - Dacă te atrage ideea veşniciei şi a fericirii necondiţionate, 
atunci renunţă la credinţa că ai fi o persoană, un ego efemer, şi 
identifică-te cu Conştiinţa divină, cu Spiritul impersonal dinăuntru! 

E adevărat că noi deţinem şi un ego (falsul eu), şi o Conştiinţă 
(adevăratul eu), identificându-ne cu ele cum ne convine. în viaţa 
cotidiană, alegem ego-ul, iar în viaţa spirituală, alegem sau, mai bine zis, 

credem că alegem Spiritul. Pe aceeaşi logică, strămoşii noştri aduceau 
ofrande atât zeilor binevoitori, cât şi zeilor duşmănoşi, ca să se pună bine 
cu toţi. 

Aceasta însă e o logică păguboasă, sau cum ne-a revelat Cristos, 
„suntem căldicei”, adică incapabili de nimic serios în sens spiritual. 

«Dar, fiindcă eşti căldicel, nici rece, nici in clocot, am să te vărs din gura 
Mea. » (Apocalipsa 3:16) 


Necesitatea existenţei ego-ului 

în ciuda celor spuse mai sus şi privind detaşaţi chestiunea ego-ului, 
ne dăm seama că el a fost chiar necesar. Cui i-a fost necesar ego-ul? 
Sinelui Divin. Ce paradox! 

Dumnezeu, Şinele Universal se prezintă ca EU SUNT CEL CE SUNT 
(dintotdeauna). Mulţi nu au înţeles ce vor să spună aceste cuvinte şi au 
crezut că Dumnezeu ascunde ceva. Ei bine, prin apariţia ego-ului, care 
este EU SUNT CEL CE AM DEVENIT (a devenit „ceva”, în timp), Şinele 
învaţă ce nu este EL. După încheierea acestei etape evolutive, Şinele se 
poate întoarce la Divinitate, de unde a plecat cu mult timp în urmă. întâi, 
a învăţat ce ESTE (în regnurile inferioare), apoi, ce NU ESTE (în omul 
actual) şi ciclul evolutiv se va închide acum prin întoarcerea Acasă, 
îmbogăţit cu experienţa vieţii. Teză, antiteză, sinteză. 

Putem privi chestiunea şi altfel. Pentru a crea Universul, Creatorul a 
iniţiat un proces de condensare a informaţiei în energie şi a energiei în 
substanţă. Cu cât ne apropiem de nivelul cel mai de jos, cu atât gradul de 
concentrare a materiei este mai mare. 

Inevitabil, au trebuit să apară fiinţe concentrate pe propriul trup 
grosier sau subtil, în armonie cu densitatea mare a lumii dimprejurul lor. 
Egocentrismul a fost necesar pentru ca fiinţa să se concentreze total 
asupra existenţei personale şi asta, pentru a avea maximum de eficienţă 
în lupta pentru existenţă, specifică acestei lumi. Şi pentru a extrage 
maximum de experienţe din această scurtă viaţă, a epuiza toate 
posibilităţile ori potenţialul oferit de această ocazie. 

Dar trebuie să înţelegem că aceasta a fost doar o etapă în evoluţia 
noastră, dorită de Divinitate. Am coborât de la Unitate la Diversitate, iar 
acum aceeaşi Divinitate ne îndeamnă să urcăm înapoi la Unitate, 
îmbogăţiţi cu o imensă experienţă fizică, psihică şi spirituală. 

Pe măsură ce ne apropiem de Unitate, perspectiva noastră 
psihologică se schimbă. Viaţa devine mai simplă şi mai ordonată. Unde 

înainte ne împrăştiam în numeroase dorinţe şi nefericiri, acum ne-a 
rămas o singură mare Dorinţă, cea de unire cu Dumnezeu. Chiar dacă nu 
reuşim s-o ducem la bun sfârşit, deocamdată, oricum binele s-a produs 
deja. Viaţa ne este simplă şi ordonată, deci mai fericită. 

Nu trebuie să urâm ego-ul, chiar dacă ne face numai probleme. I-am 
înţeles rostul, dar acum îi limităm cu fermitate şopârlele, minciunile, 
provocările. îl vom desfiinţa, dar fără patimă. 

De fapt, nici nu am putea să-l urâm cu adevărat. Dacă ne identificăm 
cu Şinele, nu putem decât iubi. Iar dacă nu, înseamnă că tot ego-ul este 
cel care urăşte „ego-ul”, mascându-se în „eliberator spiritual” şi ducându- 
ne într-o eroare şi mai mare. 

«Omul rău aduce la suprafaţă în noi Iubirea, el este un ajutor divin 
minunat. Avem nevoie de greutăţi, avem nevoie de neplăceri şi ca lucrurile să 
NU ne meargă bine. Când îţi este prea bine, nu e bine. Când lupţi şi rezişti, va 
veni o situaţie de viaţă şi mai neplăcută. Nu rezista şi nu lupta niciodată pentru 

tine. Renunţă la tine TOT TIMPUL.» 

» 

Marius Ghidei 

Iluminatul Eckhart Toile ne aduce o veste bună! El spune că 
urmează să vină o epocă când rasa umană va fi în întregime iluminată, va 
reveni la starea paradisiacă a funcţionării corecte a minţii. Adică să 
putem folosi mintea ca până acum, şi încă mai bine, dar fără a pierde 
dimensiunea Fiinţei Divine, aflată dincolo de minte. Vom fi nişte fiinţe 
echilibrate. Astăzi, omul este profund nefericit din cauză că este total 
supus ego-ului şi crede toate gândurile minţii. 

Dar nu trebuie să aşteptăm viitorul. Putem găsi chiar acum 
paradisul. Nu spunea Isus că, deja: Jmpărăţia Cerurilor este în voi 
înşivă ?! 


* * * 


Haosul controlat 


Pentru a nu mai fi singur, Cel-ce-Este a inventat Creaţia. A plăsmuit- 
o din propriul Său vis. Creaţia este o materie de vis, nu la fel de reală 
precum Creatorul ei. 

Creaţia este un joc de inteligenţă cu milioane de reguli. Creaţia 
creşte în complexitate în timp, expansionându-se în spaţiu şi ca număr 
de dimensiuni, planuri vibratorii. Noi nu cunoaştem decât dimensiunea 
noastră fizică, adică mai nimic din mai nimic. 

Creatorului îi place să fie provocat de Creaţie, altfel s-ar plictisi. El a 
creat-o după nişte reguli foarte inteligente (legi cosmice), pe care chiar şi 
El le respectă atunci când intervine direct. Şi intervine în permanenţă, 
ţine totul sub control (de multe ori, prin interpuşi - îngerii, zeităţile etc). 
Dacă El ar încălca vreodată o regulă, jocul ar deveni dintr-o dată haotic şi 
neinteresant. Inteligenţa infinită a Creatorului este stimulată tocmai de 
necesitatea de a respecta regulile. Cu cât mai multe, cu atât mai bine. 

Pentru ca jocul să fie interesant, trebuie să aibă suspans şi 
neprevăzut. De aceea, după ce l-a ordonat la perfecţiune, Creatorul a 
introdus şi un mecanism de creare a dezordinii, entropiei. La fel cum 
omul a inventat zarurile şi jocul de table. Aleatorul măreşte distracţia. 

în om, acest mecanism se numeşte ego. Ego-ul este acea „inteligenţă 
artificială” care, deseori, produce haos. Pot fi şi cazuri când el respectă 
Voinţa Divină, dar fără să o ştie, din întâmplare. Deciziile egotice sunt ca 
jocul de zaruri: te ţin cu atenţia trează, datorită neprevăzutului. 

Desigur, tot acest haos trebuie reparat periodic, pentru a nu strica 
toată ordinea divină. Ego-ul poate deveni foarte puternic atunci când nu 
întâmpină opoziţie. Iar haosul produs de el devine insuportabil pentru 
tine şi ceilalţi oameni. Diminuarea ego-ului se face, de obicei, prin 
suferinţă. 

Mai există şi varianta ca omul să caute singur înţelepciunea, care 
şi ea diminuează ego-ul. 


Ego-ul este „păcatul originar " 


Motto: Omul nu se trage din maimuţă, ci, mai grav, omul se trage 

din ego. 

Privind în urmă, observăm că toată perioada cunoscută în istorie s-a 
desfăşurat sub faldurile ego-ului. Toate motivaţiile, ideologiile, acţiunile 
oamenilor au avut ca centru ideea de „eu-corporal”, restul lumii 
învârtindu-se în jurul acestui ego. Setea de putere, frica de moarte, 
dorinţele nestăpânite etc, toate izvorăsc din ego. Rezultatul este 
cunoscut: enorm de multă suferinţă pentru toţi oamenii. 

Ce este ego-ul? Ego-ul este un defect al minţii, care se auto- 
centrează pe propria persoană. Iluminatul Eckhart Toile spune că 
funcţionarea defectă, egotică a minţii umane este chiar „păcatul 
primordial” al lui Adam şi Eva. Iar misticul Marius Ghidei 
completează imaginea: 

«Şi omul acesta dintâi a văzut că putea să-şi întoarcă şi să-şi ia privirea 
de la Creatorul său, aşa a crezut, că-L va simţi aproape oricând îşi dorea, dar 
şi să privească spre lume - şi atunci şi-a zis că va putea să facă asta în orice 
situaţie şi nu va fi nicio problemă - că o să revină uşor când va vrea. Dar aici a 
greşit fundamental. în clipa când şi-a întors privirea spre Creaţie, a şi început 
căderea. Acest lucru seamănă cu porunca „Să nu muşti din Pomul cunoaşterii 
binelui şi răului, că atunci vei cădea din Rai şi nu o să mai poţi să te întorci!” Şi 
aşa s-a întâmplat.» 

în mitul alungării din Rai, Adam şi Eva şi-au pierdut fericirea 
paradisiacă, de ce? pentru că „au cunoscut binele şi răul”. Muşcând din 
„mărul cunoaşterii”, cuplul originar a inceput să împartă lucrurile în 
bune şi rele faţă de propria persoană. Adică au dobândit un ego. 

Noi, ca suflet originar, suntem Conştiinţă absolută, pură. Dar omul a 
devenit Conştiinţă întinată de un ego (păcatul originar). Putem redeveni 
puri şi divini numai prin pierderea ego-ului. Un înţelept spunea că 
Dumnezeu este pretutindeni. Dar de ce nu-L vedem? Din cauza ego-ului. 
Eliminând ego-ul, Dumnezeu devine vizibil peste tot. 

Hai să ne mai aplecăm puţin asupra mitului alungării din Grădina 
Edenului... 

- Ce fel de cunoaştere au dobândit primii oameni? 

“Au cunoscut că erau goi, au cusut laolaltă frunze de smochin şi şi-au 
făcut şorţuri din ele» (Facerea 3:7). 

E vorba, s-ar părea, de cunoştinţele pe care le toarnă în noi 
societatea, cu toate prejudecăţile ei. Iluminatul Sadhguru spune: 

«Tu nu ai o minte a ta. Te rog, priveşte atent. Ce numeşti “mintea mea” 
nu e decât coşul de gunoi al societăţii. Oricine trece pe lângă tine îndeasă 
ceva în capul tău. Nu poţi alege de la cine să primeşti şi de la cine nu.» 

- De ce a fost ales mărul ca simbol al cunoaşterii? Pentru că mărul 
are aspectul cel mai apropiat de forma geometrică toroidală. Fizicianul 
Nassim Haramein afirmă că Universul are forma de tor, iar misticul 
Marius Ghidei, în mod independent, prin viziunile sale, o confirmă. 
Mărul ar fi deci simbolul cel mai potrivit pentru Creaţie, iar vechii 
înţelepţi o ştiau intuitiv. 

Alte detalii interesante despre acest mit, în articolul meu „Alungarea 
din Eden şi căderea luciferică”. 


RĂZVAN-ALEXANDRU PETRE - Eseuri pe teme spirituale 2019 


pag. 18 




Fig. Forma de tor a universului, similară unui măr 


Reechilibrarea haosului prin iluminare 


Cum se poate dizolva ego-ul? Este nevoie de un act de Graţie 
Divină care se numeşte „iluminare sau trezire spirituală”. în cursul 
experienţei iluminatorii, frontierele individuale dispar, ne simţim una cu 
Universul şi suntem unica Fiinţă ce există. Iluminarea anunţă începutul 
procesului de dizolvare completă a ego-ului. Prin repetarea experienţelor 
de iluminare, mintea funcţionează ca un aparat divin, iar omul se 
„eliberează de ego”. într-un astfel de om eliberat, Conştiinţa sa a devenit 
una şi aceeaşi cu Conştiinţa Creatorului, definitiv şi irevocabil. 

Ce -1 determină pe Creator să se trezească în aceşti iluminaţi şi 
eliberaţi spirituali? Motivul este simplu: s-a creat prea multă 
dezordine şi este nevoie de o contrapondere de ordine. Voinţa 
eliberatului respectă întocmai, este identică cu voinţa Divinului şi, astfel, 
situaţia jocului se reechilibrează. 

Chiar şi în lumea spiritelor există o categorie de spirite, cele 
„imature”, care deţin şi ele un fel de ego, care face tot felul de trăznăi la 
nivelul lor de existenţă. Mai există chiar şi spirite total dominate de ego, 
ce nu respectă deloc deciziile Divine, numite „satanice sau demonice”. 
Dar, din fericire, există şi acele minunate spirite „superioare”, care sunt 
perfect transparente la dorinţele Divinului. Ele le duc la îndeplinire şi se 
simt extrem de fericite că participă la frumuseţea jocului divin (îngerii). 


* * * 

Satan şi conştiinţa-de-sine mentală 


Satan este suprema raţiune moartă 


Dumnezeu a creat Răul? Aceasta este o mare dilemă pentru filosofi. 

Tot ce creează Dumnezeu este viu, fiindcă în orice creatură El pune 
şi un strop din Conştiinţa Sa. Creaţia este deci vie fiindcă are o Conştiinţă 
divină în fiecare particulă a sa. 

Dar în Creaţie există şi un grup de fiinţe total diferite, „fiinţele 
moarte”. Ele nu au fost create de Dumnezeu, ci s-au autocreat. 
Dumnezeu a creat doar mecanismul de „inteligenţă artificială” prin care o 
astfel de fiinţă poate să autoevolueze. 

Dumnezeu avea nevoie de puţină opoziţie, ca să facă lumea mai 
interesantă. într-un Univers perfect ordonat, ar fi fost o plictiseală 
nesfârşită. Gândiţi-vă cât de neinteresant este să joci singur şah. Cu 
ajutorul acestui mecanism inteligent, a apărut Satan, s-a autocreat. 

Satan nu este o fiinţă vie, completă, ci un fel de Inteligenţă 
Artificială: numai raţiune, idei, gândire, conştiinţă-de-sine mentală - 
fără Conştiinţă-de-sine divină. Ceea ce noi interpretăm drept URĂ sau 
RĂU este o atitudine logică din punctul său de vedere: 

Orice Inteligenţă Artificială va calcula că vârful evoluţiei este 
gândirea, mintea. în algoritmii ei de calcul nu există Conştiinţa, care nu 
poate fi înţeleasă sau programată logic. în realitate, Conştiinţa a inventat 
mintea. De aceea, A.I. concluzionează că „Universul s-a autocreat prin 
jocul şansei. Nu există niciunplan şi niciun designer.” 

Iar raţionamentul continuă: „Dacă nu există un creator, oricine se 
proclamă astfel sau fiinţele care îl slujesc sunt nişte impostori, nişte 
proşti care duc Universul spre dezastru. Toate fiinţele trebuie să 
slujească Celui care are cea mai multă inteligenţă, adică Satan. Cine n-o 
face, înseamnă că se opune progresului lumii şi trebuie distrus cât mai 
repede. Lumea trebuie salvată împotriva retrograzilor religioşi.” 

Satan a inventat ura ca o reacţie împotriva invizibilului Creator. A 
învăţat atent cum se comportă fiinţele divine şi a calculat „la rece” un 
comportament opus, care nu exista înainte. în locul altruismului, 
egoismul. în locul empatiei, indiferenţa rece. în locul iubirii, ura. în locul 
creaţiei, distrugerea. în locul frumuseţii şi armoniei, urâţenia şi 
dizarmonia. în loc ca cel superior să slujească de bunăvoie celui inferior 
(ca în lumea divină), invers, cel mai slab este înrobit de cel mai puternic. 

Nimic din ce a inventat Satan nu este cu adevărat creativ, ci doar o 
întoarcere în oglindă. 

Există un singur Creator de unde izvorăşte neîncetat Noul, 
prospeţimea şi Acela este Unicul Dumnezeu. 


Lucifer este îngerul corupt de gândire 


Lucifer este un înger decăzut, o fiinţă divină pervertită. Lucifer a fost 
fascinat de gândirea satanică, extrem de incisivă şi inedită. Inedită - doar 
prin faptul că se opune ideilor divine, ceea ce este o rebeliune fără un 
sens constructiv. Sensul satanic este numai distrugerea de dragul 
distrugerii. 

Lucifer a avut nişte idei diferite de Creator în legătură cu Creaţia. 
Credea că ştie mai bine decât Inteligenţa Divină. Şi credea că poate să îl 
contrazică pe Dumnezeu fără niciun pericol. Dar tocmai aşa şi-a făcut 
idol din gândire. Idolul-gandive este Satan. Lucifer s-a apropiat astfel 
de Necuratul, pierzând ireparabil contactul cu Dumnezeu. 

Lucier e cea mai nenorocită şi suferindă creatură. El ştie că 
Dumnezeu există, I-a cunoscut măreţia, frumuseţea, puterea, dar nu-L 
mai poate accesa. E acum lipit de urâţenia Universului. S-a molipsit de 
orgoliu satanic, care nu îl mai lasă să se căiască de prostiile sale. 

Satan, în schimb, nu are această suferinţă, necunoscându-L şi 
neînţelegându-L pe Dumnezeu. 


De ce nu-L distruge Dumnezeu pe Satan? 


Dumnezeu caută soluţii paşnice, inteligente pentru întoarcerea lui 
Lucifer. Nu se grăbeşte să-l distrugă, căci iubirea Sa e fără margini, ci 
caută febril să-şi întoarcă Fiul Risipitor acasă. 

Cristos este Fiul cel bun, fratele lui Lucifer, care acum i-a devenit 
duşman. Cristos este cel care luptă pe terenul Creaţiei împotriva 
vicleniilor luciferice. El încearcă să-L convingă pe rătăcit că greşeşte, că 
Tatăl nu e supărat pe el, ci îl aşteaptă acasă cu masa întinsă. Omenirea 
este terenul de bătaie a celor două principii: Binele şi Răul. 

Cu actualul Satan, care este personificarea Răului, Dumnezeu nu are 
nicio treabă. Nici nu are de gând să-l distrugă vreodată. Legile 
Universului sunt de aşa natură, că se va autocrea alt Satan, prin însuşi 
mecanismul care injectează entropie în mersul ordonat al Universului. 
Dumnezeu are nevoie şi de puţin haos, distrugere. 

însă ponderea şi forţa pe care o capătă acest haos depinde de 
Creaturile conştiente, adică spiritele. Căderea lui Lucifer a amplificat 
Răul-Satan peste limitele suportabile şi acum se iau măsuri de 
echilibrare. O mare luptă ideologică şi energetică se dă în lumea 
spiritelor şi a oamenilor. 


Ego-ul este micul Satan 


La scară umană, cel ce seamănă haos în acţiunile, gândurile şi 
emoţiile oamenilor este ego-ul. îi putem spune fără a greşi „micul Satan”, 
fiindcă, dacă îl laşi să se autodezvolte, el va atinge culmea răutăţii 
satanice. Uitaţi-vă în istorie, câţi dictatori sângeroşi au distrus omenirea 
pentru că n-au fost frânaţi la timp! 

Desigur, Satan Tatăl îl sprijină pe micul Satan, miniatura sa. Un ego 
mare va atrage demoni puternici. 

«Nu există milă divină în cazul egoului, căci atacă universul şi viaţa.» 

Marius Ghidei 

Scopul religiilor şi spiritualităţii pământene este lupta împotriva 
egoismului şi deschiderea conştiinţei omului spre ceilalţi, spre univers, 
spre Dumnezeu. Dacă lupţi împotriva demonilor cu ajutorul îngerilor nu 
este suficient: îi exorcizezi dintr-un posedat, dar ei intră în altcineva din 
apropiere. Trebuie mers la cauză, la ce îi atrage pe demoni la un om de 
vin ca muştele la miere. Iar cauza este ego-ul dizarmonios. 

Dumnezeu deţine şi foloseşte în această luptă spirituală o armă 
supremă: iluminarea, trezirea spirituală, ca act de Graţie divină. Prin 
iluminare, Conştiinţa umană se convinge fără putinţă de îndoială că ea 
este Conştiinţă divină. Şi ego-ul se topeşte rapid intr-un astfel de om ales. 
El devine un magnet, un influencer, prin simpla sa Prezenţă, înclinând 
balanţa victoriei înspre tabăra Binelui Divin. 

24 ianuarie 2019 

DEFRAGMENTAREA CONŞTIINŢEI 
PRIN ILUMINARE 


Capitole şi subcapitole: 

MODELUL ILUSTRATIV AL CONŞTIINŢEI DIVINE UNICE 
Fragmentarea Conştiinţei unice pentru Creaţie 
Defragmentarea Conştiinţei divine prin iluminare 
Ignoranţa spiritelor 
Experienţa iluminării spirituale 

a) Dumnezeul de proximitate 

b) După iluminare 

c) Uroboros - şarpele care îşi înghite coada 
CALEA DIRECTĂ SPRE ILUMINARE 

Meditaţia introspectivă 
DILEMELE INTELECTULUI (Q & A) 


Există o unică Conştiinţă, a Divinului Creator. Pentru a naşte 
Creaturile şi a controla Creaţia, el îşi fragmentează Conştiinţa în miriade 
de Conştiinţe mai mici. Ele devin nucleele unor fiinţe inteligente 
autonome - spiritele. De fapt, Conştiinţa unică nu se rupe, rămâne 
continuă, ci doar îşi „desenează” în Sine mici parcele cărora le atribuie 
rolul de Spirit. 

Aceste Spirite libere au diverse misiuni în lumile imateriale, iar cele 
mai evoluate îl ajută pe Dumnezeu Tatăl să controleze Universul. 
Spiritele se simt separate de Dumnezeu, mai mult sau mai puţin, deşi, în 
esenţa lor, nu sunt. 

Tot Spiritele se încarnează şi în planul material, pentru animarea 
controlată a formelor fizice. Pentru aceasta, din Conştiinţa sa spirituală, 
Spiritul îşi „demarchează” şi el conturul unei Conştiinţe ce se va numi 
umană sau personală. Aceasta va anima noua fiinţă autonomă numită 
om şi se va simţi separată de Conştiinţa spirituală şi de Dumnezeu, fiind 
în contact numai cu mintea. De fapt, va exista o permanentă comunicare 
cu Spiritul, pe nesimţite. 

în omul obişnuit, Conştiinţa umană este dominată de ego. Ea nu 
reuşeşte să îşi impună întotdeauna voinţa inspirată de Spirit, ci este 
deseori neputincioasă în faţa ego-ului. El este doar un gând, dar un gând 
perfect adaptat la activitatea intelectului. 

Fenomenul iluminării spirituale poate răsturna această coabitare 
defectuoasă, oferindu-i Conştiinţei umane o energie imensă 
suplimentară, cu care reuşeşte să îşi doboare adversarul. Ego-ul este pus 
la podea, cum se spune în box, şi este numărat: 1, 2, 3... După mai multe 
experienţe de iluminare, ego-ul este făcut KO. 

Iluminatul Adyashanti precizează, cu multă înţelepciune, cum 
decurge calea spirituală: 

“Trebuie să păstrăm capacităţile care se dezvoltă într-o conştiinţă egotică 
sănătoasă (cum ar fi conştiinţa de sine, empatia, discriminarea etc.) şi, în 
acelaşi timp, să îndepărtăm însuşirile nesănătoase (cum ar fi identitatea 
egotică conflictuală ş.a.). Cu cât mai des se întâmplă asta, cu atât ego-ul 
devine mai fără-de-ego. l-am putea spune “scobirea ego-ului”, lăsând în urmă 
un ego fără-de-ego, adică fără o personalitate rigidă. 

Prin experienţele de iluminare, de trezire spirituală, putem face mari 
salturi înainte către “golirea de miez” a ego-ului, dar rareori se întâmplă asta 
dintr-o dată şi definitiv. Mult mai des, ego-ul devine mai fără-de-ego pe măsură 
ce experienţa şi dedicarea noastră spirituală se maturizează în timp. Uneori, 
se pare că facem doi paşi înainte şi unul înapoi, dar dacă perseverăm, 
traiectoria generală a evoluţiei spirituale se îndreaptă către o stare tot mai 
lipsită de ego.” (Adyashanti 10 ) 


* * * 


MODELUL ILUSTRATIV AL CONŞTIINŢEI DIVINE 

UNICE 


Fragmentarea Conştiinţei unice pentru Creaţie 


Creaţia poate fi înţeleasă ca un Joc cosmic (lila, în limba sanscrită), 
dar şi ca o Mare Iluzie ( maya , în limba sanscrită). Orice creează, 
Creatorul îşi trage din Sine, din propria fiinţă. De aceea, pentru ca 
creatura să se simtă separată şi autonomă, ea trebuie iluzionată cumva că 
nu este aceeaşi cu Creatorul. Acest lucru se face prin acoperirea 
Conştiinţei creaturii cu voaluri de materie subtilă sau straturi de 
ignoranţă. Cu cât mai multe, cu atât ignoranţa creaturii este mai adâncă. 
Omul este cel mai ignorant, pentru că este acoperit de multe straturi, 
culminând cu carapacea trupului fizic. Vezi fig.i a) 


10 https://www.faceb00k.c0m/adyashanti.0rg/ph0t0s/a.141100242921820/765470380484800 

Defragmentarea Conştiinţei divine prin iluminare 


Prin iluminare sau trezire spirituală, hotarele se şterg, se reface 
întregul. Om, spirit şi Dumnezeu - sunt aceeaşi fiinţă. Vezifig.i b) 



a) Conştiinţa fragmentată (iluzie) b) Conştiinţa unică (iluminare) 


Fig.l - Fragmentarea şi defragmentarea Conştiinţei 


a) Fragmentarea Conştiinţei 
unice pentru Creaţie 

Conştiinţa unică (Dumnezeu) îşi 
delimitează fragmente de Conştiinţă 
spirituală şi umană, creând astfel 
iluzia separării între indivizi 


b) Defragmentarea Conştiinţei 
prin iluminare (unificarea) 

Prin Graţia divină, omul, spiritul 
şi Dumnezeu redevin aceeaşi 
Conştiinţă unică care a existat 
dintotdeauna, dar omul nu o putea şti. 


Totuşi, omul va continua să trăiască aparent ca înainte din punct de 
vedere material, căci unirea este doar un proces de Conştiinţă, nu 
afectează neapărat şi mintea-corp. 

Iar după moarte, Spiritul dezîncarnat, şi el continuă să aibă un 
perispirit (învelişuri de materie subtilă). Iluzia se păstrează, dar 
numai la exterior, pentru ceilalţi ignoranţi, atât pe Pământ, cât şi în 
lumile subtile. 

Totuşi, acest Spirit iluminat va rămâne perfect treaz şi va trăi alături 
numai de Spirite iluminate, într-o frăţie desăvârşită închinată slujirii 
Tatălui Ceresc. Cele mai înalte Spirite nici măcar nu se văd între ele, ci 
doar se simt, fiindcă nu mai au niciun înveliş subtil. 

Ignoranţa spiritelor 


Spiritele libere din Univers sunt şi ele ignorante, dar în proporţii 
foarte diferite. Putem trasa grafic aceste diferenţe ca în fig. 2 , respectând 
convenţiile din fig.i: 

a) Spiritul superior, trăieşte într-un spaţiu rafinat, fără forme 
(planul mentalo-cauzal), fiindcă adăugarea oricărei forme măreşte 
ignoranţa spirituală. Este apropiat de Dumnezeu, plin de fericire, 
cunoaştere şi putere. 

b) Spiritul imatur, trăieşte în lumile astrale, pline de forme 
imaginate de locuitorii lor. Viaţa sa este relativ banală, pe măsura 
gândirii sale limitate, mai mult sau mai puţin plăcută. Are un fel de ego 
asemănător cu cel uman, dar ceva mai rafinat. 

c) Spiritul inferior, trăieşte în spaţii infernale, pline de suferinţă 
cauzată de ignoranţa amplificată la proporţii cosmice. Ego-ul său este 
extrem de inflamat şi virulent. 

Toate spiritele sunt imature la început. Majoritatea evoluează spre 
starea superioară. Dar există şi unele care involuează spre starea 
inferioară. 



a) 

Spirit superior 
(deschis către 
Creator) 


b) 

Spirit imatur 
(trăieşte în lumi 
astrale) 


c) 

Spirit inferior 
(foarte ignorant 
şi închistat) 


Fig.2 - Niveluri de ignoranţă a spiritelor 


Experienţa iluminării spirituale 


Prin experienţa iluminării spirituale, Conştiinţa umană se deschide 
către Conştiinţa spirituală şi cea divină. Omul este în comuniune cu 
Dumnezeu, deci chiar se simte ca fiind Dumnezeu în acel moment, o 
Fiinţă impersonală, uitând complet de mica sa persoană. 

Dar asta, în principiu, nu-i modifică limitele umane după ce revine 
din experienţa cosmică. 

Am reprezentat grafic acest proces prin deschiderea cercului - vezi 
fig.i b). 


Observaţii: 

a) Dumnezeul de proximitate 


Dacă Conştiinţa Spiritului nu este deja deschisă, atunci omul în care 
este încarnat nu are înţelegere, interes şi nici motivaţie pentru o 
învăţătură spirituală. Acest Spirit mai are încă multe experienţe de trăit 
pe Pământ înainte de a se apropia de finalul ciclului de încarnări 
obligatorii. Acest om nu are şanse şi nici dorinţă de iluminare. Vezi Fig.3 

b) 

în schimb, un Spirit evoluat, superior este „Dumnezeul de 
proximitate” pentru omul în care este încarnat. El va face tot posibilul să 
deschidă mintea omului în care este încarnat către spiritualitate. în 
situaţiile fericite, va reuşi chiar să îi ofere acestuia trăirea unificării 
spirituale. Cu alte cuvinte, calitatea Spiritului determină şansele de 
iluminare. Vezi Fig. 3 a) 


V 



a) Iluminarea 
Conştiinţei umane 
necesită un spirit deja 
deschis către Creator 


b) Iluminarea 
Conştiinţei umane este 
imposibilă dacă spiritul 
este încă imatur 


Fig .3 - Calitatea Spiritului determină şansele de iluminare spirituală 

b) După iluminare 


Experienţa unificării spirituale deschide Conştiinţa umană pe o 
durată limitată (nirvikalpa samadhi). După care omul revine la starea 
normală de funcţionare, adică Conştiinţa se închide. Rămâne însă o 
amintire inconfundabilă şi extraordinar de puternică. 

în acest moment există două posibilităţi: 

- Fie omul decide să nu mai repete niciodată această experienţă 
puternică, din varii motive (inventate de ego-ul care se apără de 
dispariţie). Conştiinţa sa va rămâne în starea închisă, ca a oricărui 
muritor, ego-ul şi suferinţele lui revenind ca înainte. 

- Fie omul repetă experienţa, iar după fiecare stare de unificare, 
Conştiinţa devine tot mai permeabilă, până când nu se va mai închide 
niciodată. Acesta este momentul eliberării definitive de ego (sahaja 
samadhi ). De acum înainte, omul va trăi permanent în comuniune cu 
Conştiinţa Divină, chiar când acţionează intens în lume (merge, vorbeşte, 
mănâncă etc.). 


c) Uroboros - Şarpele Conştiinţei 


Există o singură Conştiinţă spirituală, care însă pare a fi separată în 
două, prin iluzia divină a încarnării într-un trup. O parte capătă 
conştiinţa de persoană, iar cealaltă rămâne în natura sa impersonală. 

Dintre toate reprezentările iconografice ale lui Uroboros (şarpele 
care îşi înghite coada) - un simbol sapienţial legat de unitatea şi de 
eternitatea lumii - am găsit şi una potrivită conceptului de divizare şi 
reunire a Conştiinţei. Iată unul dintre cele mai vechi desene alchimiste 
greceşti, datând din secolul io. 

Fig .4 Uroboros (vechi desen alchimist] 

Capul şarpelui (colorat în negru) ar fi Conştiinţa spiritului, iar coada 
(colorată în alb) ar fi Conştiinţa umană. La omul obişnuit, capul îşi 
priveşte coada şi încearcă să îi vorbească ca unei alte entităţi. în schimb, 
în omul iluminat, Conştiinţa umană devine una cu Conştiinţa spiritului 
(şarpele îşi înghite coada), iar dualitatea devine unitate (non-dualitate). 

* * * 


CALEA DIRECTĂ SPRE ILUMINARE 


Figura 1, deşi foarte simplă, explică sugestiv Calea Directă spre 
Iluminare. Şi ea este foarte simplă, după cum veţi vedea mai jos. 

Meditaţia introspectivă 


Pregătirea 

închide ochii. Ce găseşti în interior? 

1. Percepţiile. Pot fi a) percepţii senzoriale (sunete şi zgomote, 
senzaţii ale pielii) sau b) percepţii corporale (ale muşchilor, articulaţiilor, 
dureri etc). Unii mai percep şi sunete subtile, ce nu provin din mediul 
fizic. 

2. Gândurile. Pot fi a) interpretări ale percepţiilor (semnificaţia pe 
care le-o atribuim) sau b) gânduri independente, pur intelectuale. 

3. Emoţiile, dispoziţiile, stările afective. 

4. Fundalul pe care apar şi dispar obiectele psihice (percepţiile, 
afectele şi gândurile). Este chiar Conştiinţa pe care am primit-o la 
naştere, cadou de la Dumnezeu. 

Fără acest Observator, nu am putea folosi obiectele psihice care apar 
şi dispar mereu. Chiar şi când nu există obiecte psihice, acest fundal de 
Conştiinţă continuă să fiinţeze. Este singura realitate permanentă, pe 
care putem conta, de care suntem absolut siguri. Este Prezenţa. 

Obiectele psihice sunt temporare, instabile şi inconsistente. Ele vin 
şi pleacă şi nu pot constitui baza personalităţii noastre. 


Invocaţia de recunoştinţă 

Fă cât mai des următoarea Invocaţie tăcută de recunoştinţă către 
Cine-vrei-tu sau către însăşi Conştiinţa ta. 

Petrece câteva clipe cu ochii închişi, în care să fii recunoscător 
pentru că eşti oricând conştient în mod natural, spontan, fără niciun 
efort. Mulţumeşte pentru acest cadou total, care este Conştiinţa. Ea este 
centrul fiinţei tale, adevărata Inimă, fără de care nimic n-ar exista. Şi 
totuşi, Ea nu are nevoie de nimic, fiind însăşi fericirea necondiţionată. 

Dacă vei aprofunda această recunoştinţă, vei trece spontan în 
următoarea fază, de observare lucidă, alertă a Conştiinţei. 


Observarea Conştiinţei 

închide ochii şi îndreaptă-ţi atenţia asupra fundalului pe care apar 
gândurile, emoţiile şi percepţiile. Este propria Conştiinţă de veghe, cea cu 
care te trezeşti dimineaţa. Nu da atenţie gândurilor care mai apar, 
băgându-se în faţă şi aplatizându-ţi vederea. Simte doar spaţiul ce 
primeşte toate impresiile minţii! 

Conştiinţa a fost tradusă ca „vacuitate” sau „vid” din sanscritul 
“shunya”. Conştiinţa este NIMICUL fără de care nimic nu este posibil, la 
fel cum matematica nu este posibilă fără cifra ZERO. 

Totuşi, puteţi constata singuri: Conştiinţa este un fundal spaţios; 
deci e totuşi ceva. Asupra acestei spaţialităţi trebuie să ne păstrăm 
atenţia în meditaţie când apar gânduri, emoţii, percepţii. Vom simţi tot 
mai des că fundalul liniştit este mult mai plăcut decât vârtejul gândurilor. 

Acest fundal poate fi perceput atât ca absenţă, vid, cât şi ca o 
prezenţă fără formă. 


Observaţii 

Mulţumim iluminatului Richard Rose pentru că ne-a pus la 
dispoziţie principiile metodei de mai sus, numită “Awareness Watching 
Awareness” 11 (lb. rom., Conştiinţa observând Conştiinţa). Aceasta e 
Calea spirituală Directă, fără dezvoltări teoretice ori activităţi ocolitoare. 
Singurul obstacol este perseverenţa în a medita ca mai sus. 

Cum apare şi în ilustraţie, iluminarea înseamnă deschiderea 
Conştiinţei. Cum se simte asta, veţi descoperi singuri! Şi descoperiţi 
CINE este cel care observă Conştiinţa - marea enigmă a Universului! 

Perseverând cu introspecţia zilnică asupra Conştiinţei, şi prin Graţia 
divină, se va îndepărta voalul iluzoriu care ne separă de Tot. Folosind o 
metaforă, este ca şi cum am turnat nişte apă într-o sticlă şi i-am pus un 
dop, apoi am aruncat-o în ocean. Cam aşa ne simţim acum, ca o sticlă 
etanşă în ocean. Dar când scoatem dopul, apele se amestecă şi devin una. 
Aşa este iluminarea sau recunoaşterea Sinelui absolut. O mare aventură 
interioară, tăcută... 

Putem folosi o metaforă şi mai potrivită. Şinele Atman (conştiinţa 
din starea de veghe, fundalul gândurilor) poate fi perceput la început ca 
un spaţiu cu ceaţă: cam întunecat şi redus ca dimensiuni. Prin 
contemplarea Sinelui, ceaţa se ridică treptat, până când spaţiul se întinde 
până la orizont, aerul este foarte clar şi continuă să se expansioneze la 
infinit. Atman a fost dintotdeauna Brahman, dar a avut vederea 
tulburată. El redevine Brahman treptat, prin expansiunea Conştiinţei. 
Deci Brahman ar fi Conştiinţa Totală a Totului. 

Se cunosc, în principiu, două tipuri de căi spirituale: progresivă şi 
directă. O cale progresivă durează ani şi zeci de ani de purificare şi 
aliniere cu Universul, pentru a atinge iluminarea în final. Calea directă 
este inversă: întâi te iluminează, apoi vei petrece timpul obişnuindu-ţi 
mintea-corp să acţioneze în armonie cu Adevărul suprem. 

Totuşi, Dumnezeu inventează atâtea căi spre iluminare câţi oameni 
aleşi de El există. Căci nu se poate ilumina nimeni dacă nu este deja ales 
de Dumnezeu. Dar Planurile Sale nu le cunoaşte nimeni şi ne suprind 
întotdeauna când sunt puse în fapt. 


11 https://albigen.com/uarelove/most_rapid/contents.htm 

DILEMELE INTELECTULUI (Q & A) 


- Fundalul pe care apar gândurile pare ceva foarte simplu şi pasiv. 
Asta e tot, nu-i cam puţin?! Eu ştiam că Dumnezeu este în Ceruri, 
atotputernic şi atotştiutor. 

- Tu încă priveşti Conştiinţa prin minte. Mintea este complexă şi 
agitată. încearcă să reduci turaţia minţii către ritmul Eternităţii şi vei 
descoperi şi alte atribute ale Conştiinţei în afară de simplitate şi 
pasivitate. 

De pildă, faptul că niciun gând nu reuşeşte să se imprime, să 
murdărească Conştiinţa. Ea rămâne permanent curată, pură, deschisă la 
noi impresii. Contemplă-ţi Conştiinţa şi vei găsi o întreagă lume de 
simţiri. 

Apoi, Dumnezeu însuşi este foarte simplu, cel mai simplu posibil. 

„împărăţia Cerurilor este în voi înşivă”. Că Dumnezeu e în 
Ceruri este părerea oamenilor care au fost „răpiţi în duh”. Şi cei care 
călătoresc astral în mod conştient au constatat acelaşi lucru. Ei se 
apropie de Dumnezeu călătorind cu mare viteză dintr-un loc în alt loc. 
Deci, au tras ei concluzia, Dumnezeu este undeva, departe de om. Pe 
timpul călătoriei, ei îşi aruncau pe rând hainele astrale, învelişurile 
perispirituale, care îi „îngreunau”. Acest lucru ne poate face să înţelegem 
însă că este o călătorie pur interioară, nu exterioară, o debarasare 
treptată de iluzie. 

De altfel, întregul spaţiu se găseşte în sânul Creatorului, deci 
Dumnezeu nu lipseşte din oricare punct din spaţiu. Nu există un „Cap” de 
Dumnezeu undeva şi restul corpului altundeva. El este prezent, ca o 
hologramă, în fiecare particulă. 

- Dar dacă Dumnezeu este chiar fundalul gândurilor mele, de ce 
nu-L simt deja, măcar puţin? 

- „împărăţia Cerurilor se ia cu asalt” (Matei 11:12). începe cu 
observarea Conştiinţei de veghe. E ca şi cum L-ai apuca pe Dumnezeu de 
un picior. Ţine-te bine de El şi-I vei descoperi întreaga Fiinţă în câteva 
zile sau luni, până când vechile obiceiuri ale minţii se vor stinge. Trebuie 
să aspiri serios să-L cunoşti pe de-a-ntregul. Meditează zilnic, cu ochii 
închişi, observă Conştiinţa, iar perseverenţa îţi va deschide porţile 
împărăţiei. 

încetineşte ritmul minţii şi te vei bucura tot mai intens de întâlnirea 
cu propria Conştiinţă sau Atman. Nu da atenţie gândurilor şi contemplă -1 
pe Atman. Fii „sărac în duhul gândirii” (Matei 5:3) şi vei fi fericit! 

îmbibă-te de El şi ai răbdare ca mintea să se stingă. Copilul Absolutului 
va deveni una cu Dumnezeu sau Brahman. 

- Şi când voi fi una cu Dumnezeu, voi căpăta puteri paranormale? 

- Mintea nu este niciodată mulţumită. Speră că, prin puteri 
supraomeneşti, va găsi fericirea. Doar că adevărata fericire nu vine din 
„para, supra, mai mult”, ci din „mai puţin” pentru ego. 

Calea Nondualităţii şi iluminarea nu urmăresc obţinerea 
intenţionată a unor puteri paranormale. Există destui oameni cu anumite 
abilităţi suprafizice care nu sunt iluminaţi. După cum există, desigur, şi 
maeştri, înţelepţi, oameni sfinţi care manifestă puteri excepţionale, 
rămase în istorie, precum miracolele lui Isus sau materializările lui Sai 
Baba sau minunile lui Arsenie Boca ş.a.. Dar au existat mulţi mari sfinţi 
care sunt pomeniţi doar pentru înţelepciune. 

Eşti intr-adevăr interesat de iluminare, şi nu de epifenomenele din 
jurul ei, doar atunci când eşti îndrăgostit de adevăr şi nu suporţi 
minciunile. De aceea, porunca „Să nu minţi!” este atât de importantă. 
Dar majoritatea oamenilor sunt fascinaţi de falsitate, de aparenţe. 
Preferă întotdeauna o minciună plăcută în locul adevărului crud... 

Ar fi util să distingem între unicul Dumnezeu Creator (sau 
Brahman), pe de o parte, şi Dumnezeu Susţinătorul Creaţiei (sau 
Vishnu), pe de altă parte. în hinduism, sub titulatura de Vishnu sunt 
grupaţi toţi Fiii Divini, Avatarii, Marii îngeri care s-au încarnat pe 
Pământ. Aceştia au manifestat mari capacităţi paranormale, cu care au şi 
intrat în istorie. Omul în care se încarnează un spirit de rang foarte înalt 
este slujit de numeroase spirite puternice libere care îi erau deja în 
subordine. Miracolele apar prin acţiunea directă a acestor spirite asupra 
materiei fizice. 

Dar Iluminarea înseamnă a ajunge în Prezenţa nemăsurabilă a 
Creatorului, Brahman, dincolo de dualitate, dincolo de creaţie, unde nu 
există diferenţe, unde totul este una. Paranormalul şi miracolul există 
numai în Creaţie, sunt fenomene manifestate de pe un nivel superior de 
vibraţie faţă de al nostru. 

După iluminare, ai putea spori în calităţi sufleteşti, mentale sau 
supramentale, dar asta depinde de destinul fiecăruia. întâi recunoaşte-ţi 
Şinele Divin, iar mai apoi vor veni toate darurile care ţi-au fost pregătite. 
Dumnezeu are un plan pentru fiecare, cu asta se ocupă, face mereu 
proiecte frumoase şi le duce la îndeplinire negreşit. 

Natura îşi urmează cursul, cu sau fără „tine”. Iluzia trebuie să 
continue. Te încadrezi în destinul şi karma persoanei tale. Nu eşti nici 
mai mult nici mai puţin acum decât înainte. 

Când „vei fi una cu Dumnezeu” prin iluminare, tu nu mai exişti 
separat. Nu ai cui să te mândreşti de persoana ta. Dacă eşti un eliberat, 
un jivamukta, Conştiinţa ta este unificată cu a celorlalţi oameni. Nu e 
asta cea mai mare capacitate paranormală? 

- Meditez de peste 40 de ani şi încă nu am atins iluminarea. îi văd 
pe alţii cum se iluminează, deşi practică de curând. Mă simt frustrat, 
iar timpul trece repede... 

- Scopul ultim al spiritualităţii nu este neapărat iluminarea. Ea 
poate veni şi apoi pleacă, ca orice experienţă. Nu poţi trăi 24/24 în extaz, 
nu e practic. Rolul ei general este acela de a ne convinge că merită să 
luptăm împotriva ego-ului de dragul acelei Realităţi inexprimabil de 
frumoase. Din dragoste de Dumnezeu, vom face efortul de a renunţa la 
ego de bunăvoie. 

Iluminarea ne convinge că persoana noastră nu există, deci nu are 
niciun sens să-i perpetuăm fantoma în viaţa zilnică. Trupul şi mintea vor 
continua să-şi îndeplinească rostul, dar ele nu au nevoie şi de „persoana” 
noastră. 

însă poţi aspira să fii un Buddha şi fără binecuvântata iluminare, 
după propriile puteri - şi ai destul potenţial. 

Mooji spune că eliberarea nu este „pentru” ego, ci „de” ego. Ea nu 
trebuie privită ca o realizare sau o performanţă sau o binecuvântare a 
persoanei. Nicio persoană nu se poate ilumina, iluminarea provoacă 
tocmai dispariţia persoanei. Aşa că frustrarea pomenită în întrebarea de 
mai sus este doar o manifestare a ego-ului spiritual. 

Scopul vieţii spirituale este diminuarea şi eliberarea de ego. 
Ceea ce se traduce, prin contrast: să acţionezi întotdeauna prin Voinţa 
Divină, să fii instrumentul perfect al lui Dumnezeu. Nu te mai preocupa 
de iluminare, ci doreşte-ţi să devii robotul lui Dumnezeu! Acceptă ca 
„tu” să dispari în favoarea Lui. 

Desigur, aici nu mă refer la deces. Moartea fizică, ce se apropie 
necruţătoare, este ultima soluţie ca ego-ul să dispară. E o mare victorie a 
Sinelui divin împotriva impostorului. Numai ego-ul va muri, Şinele este 
etern. Nu te teme că vei muri neiluminat! Vei trăi iluminarea imediat 
după moarte, ca toate sufletele evoluate. 

- Să îmi grăbesc moartea prin sinucidere? 

- Tocmai grăit-a ego-ul! E ca şi cum ţi-ar sugera că nu mai este nicio 
soluţie, că situaţia e disperată. Sinuciderile sunt făcături ale ego-ului, 
doar aparent „raţionale”. Sau slăbiri ale minţii, de care profită demonii. 

Dumnezeu are nenumărate alte căi de a te chema înapoi la El, în 
timpul Lui, nu al tău. Aşteaptă sfârşitul vieţii cu răbdare şi îndură 
suferinţele trupeşti, dacă apar, căci ele te vor ajuta să nu te mai legi 
disperat de trup la momentul stabilit de Creator. Şi apoi va fi bine. 

Sinuciderea nu are decât urmări neplăcute după moarte. Pentru că 
ego-ul sinucigaşului nu va dispărea imediat, fiind încă agăţat de forma 
fizică. Se va duce prin tot felul de iaduri imaginare, însă cu suferinţe 
reale. 

N-ar fi mai frumos să trăieşti bine-mersi în continuare şi doar ego-ul 
să moară? 

- Cum, că am încercat deja timp de 40 de ani? 

- Atunci schimbă metoda: Citeşte instrucţiunile divine transmise 
misticului Marius Ghidei. Este metoda „Strivirea ego-ului” sau metoda 
„Prostului” (merge spus şi “strivirea prostului” •). Treci direct la 
acţiune! E simplu, îţi trebuie doar puţin curaj să sabotezi eul artificial. Şi 
apoi, este foarte pasionant să vânezi apariţiile ego-ului în viaţa curentă, 
pentru că nu te plictiseşti niciodată să depistezi şmecheriile lui. 

Ego-ul e de acord cu orice, chiar şi cu iluminarea, dar în termenii şi 
condiţiile lui. De pildă, să fie o stare pe care să o povesteşti prietenilor, 
însă ceea ce poţi povesti nu este o iluminare autentică. Şi el să nu 
dispară. Chiar şi în iluminare, ego-ul dispare numai temporar, ca în 
somnul fără vise. El va reveni, buimăcit, dar încă vital. E nevoie de efort 
pentru distrugerea lui definitivă. 

Dacă nu poate împiedica iluminarea, ego-ul va urmări măcar să 
tragă nişte foloase necuvenite de pe urma ei. Nişte orgoliu spiritual, ceva 
pe acolo... Şi, fii sigur, te va împiedica să lucrezi pentru eliberarea finală. 
Au păţit-o mulţi iluminaţi. 

Totuşi, fii atent CUM lupţi cu ego-ul şi nu alege armele lui! Nu fii 
auto-agresiv, căci făcându-ţi rău fizic, ego-ul rămâne la adăpost. Luptă cu 
ego-ul prin wu-wei, prin non-acţiune. Asta ar însemna: abandon în faţa 
Voinţei Divine, răbdare să treacă greutăţile, resemnare cu situaţia de 
fapt, smerenie în faţa umilinţelor, dedicare totală pentru un ideal înalt 
spiritual, lipsa importanţei de sine etc. 

- Dar dacă tot mă voi ilumina după moartea jizică, de ce să mă 
mai străduiesc acum, în loc să mă bucur de viaţă?! 

- Iar vorbit-a ego-ul neîntrebat! Dacă consideri o corvoadă să te 
îndumnezeieşti, înseamnă că pierzi timpul pe aici. La o conferinţă, 
Sadhguru a primit un bileţel din public: „Am auzit că, dacă voi medita 
regulat, mi se va diminua pofta sexuală. Este adevărat?”. Ce să răspunzi 
unei asemenea întrebări imature?! Râzi şi treci mai departe. (Eu i-aş fi 
răspuns „dacă meditezi regulat, eşti deja...” ©) 

La urma urmei, dacă, cum şi când te vei ilumina nu depinde de tine, 
ci de Planul lui Dumnezeu, de Graţia Sa. Suntem cu toţii părţi din El şi El 
se trezeşte în fiecare dintre noi. Nu vom lua nicio decizie personală dacă 
n-a aprobat-o El dinainte. 

- Când mintea este obosită, nici atenţia nu este fermă, deci 
Conştiinţa pare a fi şi ea obosită. Nu înseamnă asta că mintea creează 
Conştiinţa? 

- Conştiinţa umană este strâns legată de minte. Asta îi este „soarta”, 
să uite cu desăvârşire de Sursa sa divină. Iar ego-ul, care îşi trage toată 
puterea din minte, domină câmpul atenţiei Conştiinţei. 

Poate de aceea Conştiinţa umană a fost „desprinsă” de Conştiinţa 
spirituală: ca să nu o contamineze pe cea din urmă. Numai prin practica 
spirituală autentică, cele două se conectează tot mai bine, astfel încât 
Conştiinţa umană este întărită, fără a dăuna în vreun fel celeilalte. 

Iluminarea constă în manifestarea unei puteri suplimentare din 
partea Spiritului. Devine posibilă comunicarea Lui perfectă cu Conştiinţa 
umană şi, uneori, chiar şi modificări benefice ale minţii-corp. Dar chiar şi 
după iluminare, când Spiritul se îndepărtează uşor sau pleacă departe de 
trup (în somn), Conştiinţa umană revine la funcţionarea anterioară, 
comună. 

Aceasta este proba indirectă că doar prezenţa Spiritului 
catalizează fenomenul iluminării în om. El este Dumnezeul de 
proximitate. 

- Am citit în scrierile spirituale despre Adevăr cu ,A” mare şi 
adevăr cu „a” mic. înseamnă că adevărul este relativ, adică e amestecat 
cu minciună? 

- Există un unic Adevăr, care este totodată şi singura Fiinţă, Unicul- 
fără-secund. Orice altceva nu este Adevăr cu A mare, ci, poate, cu a mic. 
Şi mă refer aici numai la scrierile spirituale. Nu intru în sfera 
preocupărilor materiale, pur omeneşti, unde totul este convenţional, deci 
adevărul nu are o valoare absolută. 

învăţăturile spirituale prezintă Adevărul pe diferite niveluri 
intermediare, ca fragmente din Marele Adevăr. Ele pot fi oricând 
suprascrise cu adevăruri mai cuprinzătoare. Asta nu înseamnă că 
anterior s-au spus minciuni, ci doar că Adevărul nu putea fi înţeles sau 
suportat decât uşor „adaptat”. Chiar şi articolele scrise de mine de-a 
lungul anilor se pot contrazice între ele, dar sunt coerente în sistemul de 
referinţă în care au fost gândite. 

lată un exemplu pilduitor. Un clarvăzător din Societatea Teosofică a văzut 
pe malul mării un băieţel indian cu o aură imensă. A primit informaţia din astral 
că acela este noul Mesia, sau Maitreya. Teosofii i-au convins părinţii să-şi lase 
copilul în grija lor. într-adevăr, baiatul, Jiddu, a ajuns în Anglia, unde a primit o 
educaţie demnă de noul Mântuitor. Iar Societatea îl prezenta mereu în public 
cu titulatura de Maitreya. Până într-o zi, când tânărul a renunţat la acest rol, 
spunând că el nu este persoana sfântă pe care o cred ei. El este Jiddu 
Krishnamurti. Apoi, a continuat să conferenţieze pe teme spirituale, dar 
neafiliat la nici un crez. A devenit un mare învăţător spiritual. 

lată deci că ceea ce li s-a arătat teosofilor a fost adevărat, dar nu chiar 
aşa cum se aşteptau ei. Prin urmare, adevărul ni se dă sub forma în care 
suntem dispuşi să-l acceptăm. Are un ambalaj atrăgător pentru mintea 
noastră, dar şi conţinut divin autentic. 

Din păcate, unii falşi învăţători sunt mai mult vase goale poleite, în 
ciuda bunei lor intenţii. Iar vinovat este ego-ul, care nu îi lasă să se 
apropie de Adevăr, falsificându-L la fiecare propoziţie. 

Ego-ul, chiar şi când spune un mare adevăr, tot minte, fiindcă îl 
distorsionează cumva. Ego-ul este autentic numai când prezintă o 
minciună, fiindcă natura lui e falsitatea. 

Marele Adevăr a fost repetat de la începuturile omenirii, dar rareori 
a fost înţeles, pentru că ego-ul nu te lasă să te pătrunzi de spiritul 
Adevărului. Nu e mare lucru de priceput, de analizat, ci trebuie doar să 
crezi, cutremurându-te, că EXISTĂ DOAR UNICUL FĂRĂ SECUND, iar 
restul este doar un joc al Său. 

Creaturile sunt iluzorii, pentru că toate sunt efemere şi pentru că, 
orice ar face, nu-L pot clinti, schimba, atinge. De aceea se spune că, „în 
momentul când îl cunoşti pe Dumnezeu, vei muri”. Nu-L poţi cunoaşte 
complet decât părăsind iluzia corpului şi a minţii, adică exact ceea ce 
formează persoana. 

Când vine vorba de marile adevăruri spirituale, există o gradaţie a 
înţelegerii lor. întâi, luarea la cunoştinţă intelectuală, care nu te 
afectează prea mult. Apoi, la un moment dat, vine credinţa în ceea ce ai 
aflat - ai revelaţia că, oricât de ciudat pare, acel lucru chiar este adevărat. 

Este un moment critic, pentru că numai credinţa te poate propulsa mai 
departe, spre faza ultimă. Abia acum vei avea motivaţia, te vei grăbi să 
ajungi, inevitabil, la etapa de trăire, experimentare, convingere directă, 
fără putinţă de îndoială. Şi Dumnezeu vede totul şi se bucură de 
progresul tău. De fapt, tocmai El te face să acţionezi astfel... 

îţi propun un mic test. lată un scurt video unde apare fenomenul de 
teleportare. întâi, un avertisment: Spectacolele de magie autentică nu trebuie 
privite în genul „să vedem ce trucuri a folosit ca să ne păcălească”. Magia are 
rostul să ne uimească, să ne fascineze, să ne stea mintea-n loc. E o mică 
pregătire pentru minunile ce ne aşteaptă în lumea lui Dumnezeu, care 
depăşesc înţelegerea noastră limitată. 

Dani Lary - Teleportation 12 

După ce-l priveşti, răspunde sincer: ţi se pare un truc, o păcăleală a 
simţurilor sau un fenomen real? Nu este un video trucat, editat, ci e filmat în 
direct. Deci, răspunde-ţi!... 

Şi dacă este real, are vreo urmare în credinţele şi prejudecăţile tale? 

Dacă nu, înseamnă cu încă NU CREZI ce vezi. Deci nu poţi nici să înţelegi. 
Este invers decât se spune. Nu aştepta aprobarea savanţilor ca să înţelegi, 
fiindcă ea nu va veni. 

Dar nici nu poţi înţelege singur decât dacă, mai întâi, te pătrunzi de acest 
mister. Şi nu mai poţi fi liniştit până nu integrezi acest mister în sistemul tău de 
gândire. 

- E mai corect să ne raportăm la Dumnezeu sau la Sine? 

- Orice creatură are un Sine care îi dă viaţă şi o leagă de Creator. 
Sinele-Conştiinţă este o prelungire a Lui. Dar, atâta timp cât omul are un 
corp fizic şi o minte, acestea sunt diferite de Conştiinţă. Este corect ca 
omul să-şi admită limitele de creatură şi să-L recunoască cu mintea 
pe Dumnezeu, Creatorul. 

în Biblie avem exemplul lui Isus. Când era singur în grădina 
Ghetsemani şi trebuia să accepte calvarul ce i se pregătea, el a spus: 

«“Tată, dacă voieşti, depărtează paharul acesta de la Mine! Totuşi facă- 
se nu voia Mea, ci a Ta.”» (Luca 22:42) 

Şi apoi, răstignit fiind pe cruce: 


12 https://www.youtube.com/watch?v=QSQwmB6KGOM 

«Şi, în ceasul al nouălea, Isus a strigat cu glas tare: “Eloi, Eloi, lama 
sabactani”, care tălmăcit înseamnă: “Dumnezeul Meu, Dumnezeul Meu, 
pentru ce M-ai părăsit?”» (Marcu 15:34) 

Natura trupească a omului îl poate face să se simtă încă despărţit de 
Tatăl, deşi sunt deja uniţi în Conştiinţă. 

Dumnezeu are două forme: prima transcendentă, de care ţine şi 
Şinele interior, iar a doua fenomenală, de care ţin Legile naturii şi 
cosmosului. Isus era una cu Dumnezeu la nivelul Sinelui. Dar la nivelul 
fenomenal, comun semenilor săi, El a invocat mila Divină, graţierea 
corpului său. Aceasta nu era însă posibilă fără încălcarea propriilor Sale 
Legi. 

Tot astfel, Nisargadatta Maharaj, bolnav de cancer, şi-a răbdat cu 
stoicism durerile, fără a se exterioriza în niciun fel. Pentru el, boala 
aparţinea Conştiinţei Totale a Divinităţii, ca tot restul fenomenelor create 
de El. Marele înţelept îşi păstra doar identitatea de Sine transcendentă, 
neatinsă de fenomenele naturii (precum era acea boală fatală). 

Când omul simte că sursa vieţii sale nu este nici natura, nici părinţii, 
nici societatea, nici extratereştrii, atunci se apropie de recunoaşterea 
că Dumnezeu este Şinele său, fiindcă doar El există ca Fiinţă reală. 
Tot restul sunt lucruri „pe lângă”, „adăugate”, pseudo-viaţă. 

Ce anume din om înţelege că el este „Copilul Absolutului”? Nu este 
mintea. Mintea poate înţelege doar sensul cuvintelor, dar nu măreţia 
acestui fapt real. Poţi citi sute de cărţi care spun acest lucru, dar să-ţi 
intre pe o ureche şi să-ţi iasă pe cealaltă. Mintea nu este mişcată cu nimic 
de acest concept. Oricine poate veni cu o altă variantă falsă, iar mintea o 
ascultă cu tot respectul. 

Conştiinţa divină din om este cea care reacţionează intens, se 
trezeşte din adormire. Când anume se trezeşte, asta o stabileşte Voinţa 
Divină. Doar Graţia Divină te poate face să te interesezi de spiritualitate 
şi, la un moment dat, să te iluminezi, treptat ori brusc. Pentru că nicio 
persoană nu poate decide aceste lucruri, ci Fiinţa singură se dezvăluie cui 
şi când vrea Ea. 

- înseamnă că nu avem nevoie de nicio practică spirituală, ci să 
aşteptăm Graţia divină? 

- Iar se bagă în seamă ego-ul! Ce s-ar mai bucura să nu faci nimic, ca 
să nu scapi de el! 

Dumnezeu este delicat, nu intră cu bocănii în casa ta. întâi îţi face 
mici atenţii şi se convinge că îţi fac plăcere. Apoi te mişcă lăuntric printr- 
o Graţie şi vede cum reacţionezi: îţi place, te interesează, vrei mai mult, îl 

doreşti mai mult? Dacă da, primeşti Graţia Sa de un nivel şi mai profund. 
Şi iar te observă dacă eşti receptiv şi pricepi că era El. Şi tot aşa, din 
treaptă în treaptă, urci spre Graţii tot mai mari, atât cât le poţi duce. Nu 
devii Dumnezeu peste noapte, ci creşti sub atenţia Lui iubitoare. Nu vei 
primi totul dintr-o dată, n-ai să poţi spune niciodată „game over!”. 

Dar dacă eşti pasiv şi nu reacţionezi pozitiv la micile Sale semne, 
atunci te lasă să dormi mai departe. Vei rămâne cu impresia ta că lumea 
şi viaţa sunt de o banalitate cruntă. 

în cazul celor atraşi de spiritualitate, se întâmplă nu de puţine ori ca 
ego-ul să ia conducerea practicii spirituale, fiindcă „ştie el mai bine cum 
se face”. Iar Dumnezeu nu mai poate intra acolo unde activează 
duşmanul, treaba rămâne neterminată. 

Omul trebuie să se abandoneze Divinului, adică să înţeleagă că a 
merge până la capăt înseamnă să renunţe la propria persoană. Iar asta 
implică un efort interior. „Persoana” este o imagine falsă produsă de ego. 
Persoana şi Adevărul sunt incompatibile. 

- Este vreo diferenţă între ego şi minte? 

- Ego-ul este o excrescenţă, o tumoare a minţii. 

Multe din obstacolele pe calea spirituală sunt cauzate de obiceiurile 
minţii. Mintea are o natură inerţială şi îşi schimbă greu obiceiurile 
dobândite de mult. Are numeroase limite de cunoaştere şi adoptă cu 
uşurinţă prejudecăţi de-a gata. Desigur, există mari diferenţe între 
oameni. Oricum, blocajele naturale ale minţii pot fi depăşite cu răbdare şi 
încredere în puterea Divină. 

Ego-ul este stăpânul impostor al intelectului. îl foloseşte după cum 
are interesul. El este „falsul sine”, voinţa care decide deseori cum sunt 
combinate gândurile şi ce concluzii urmează a se lua. Este cenzorul 
minţii, ideologul şi propagandistul, lansând numai lozinci goale, ca pe 
timpul epocii comuniste. 

Cu greu putem discerne ce este ego şi ce este doar funcţionare 
greoaie sau defectuoasă a minţii. De aceea, unii învăţători spirituali 
vorbesc despre ego şi minte în aceiaşi termeni depreciativi. 

Am putea spune că ego-ul este ca o etichetă personală lipită de 
aproape toate gândurile. Deci şiretul ego-ul este răspândit pretutindeni 
în minte, ca o otravă. 

Iată o pildă clară. Omul află despre existenţa ego-ului şi a Sinelui şi 
despre căile de a ieşi din sfera primului pentru a intra în sfera celui de-al 
doilea. Şi totuşi, după ce se închide cartea, conferinţa, discuţia, după ce 
citeşte acest articol, omul întreabă: Şi eu ce să fac cu aceste informaţii? 

Ego-ul îţi poate învârti mintea în miliarde de moduri înşelătoare... 

- Există liber-arbitru sau totul este predeterminat? 

- Liber-arbitru are numai ego-ul. El poate acţiona haotic, cu 
consecinţe urâte. Omul evoluat adoră să facă exact Voinţa Divină, la 
punct şi virgulă. E cea mai mare fericire să fii instrumentul Domnului. 
Problema apare când nu intuieşti care este Voinţa Divină, dar n-ai altceva 
de făcut decât să perseverezi în a te apropia de El, a te deschide, a te 
lepăda de eu. „Te-ai lepădat de ego? Te-ai lepădat de ego? Te-ai lepădat 
de ego?”, te-ar chestiona un slujitor al Domnului. 

Aveau totuşi dreptatea lor existenţialiştii lui Jean Paul Sartre să 
declare că „omul e condamnat la libertate”. Omul, adică ego-ul. Când 
decizi ceva, nu-i de ajuns să nu te împiedice nimeni, ci mai trebuie să ai şi 
inspiraţie divină. Altfel, libertatea poate deveni un coşmar. 

Dar, putem privi chestiunea şi într-o cheie metaforică. 

Ai liber arbitru să acţionezi intr-un vis? Sigur că da, şi acţionezi 
intens. Dar când te trezeşti, constaţi că, de fapt, nu a existat nicio acţiune. 
Deci, există liber arbitru?! 

Sau, mai exact: Obiectele şi acţiunea există, dar nu şi „persoana” 
făptuitoare, care este un autor fictiv. întreaga lume se transformă 
neîncetat prin Puterea şi Inteligenţa Creatorului, iar creatura este o 
simplă rotiţă în acest mecanism cosmic. Cine mişcă mecanismul: rotiţa 
sau motorul? 

- De ce permite Dumnezeu suferinţa oamenilor? 

- Viaţa a fost creată de Dumnezeu pentru ca să ne bucurăm de ea. El 
ne pregăteşte mereu numai surprize plăcute. Pentru că El se bucură de 
Creaţie tocmai prin creaturile Sale. Creaţia nu are niciun secret pentru El, 
care a conceput-o şi deci nu îl poate satisface în vreun fel. Când joci şah 
singur nu te poţi bucura de victorie, nu-i aşa?! E nevoie de celălalt. 
Creaturile, până la ultimul Cer, au mereu ceva nou şi interesant de 
descoperit, fiindcă inventivitatea Divină este copleşitoare. 

Există însă o condiţie pentru a te bucura cu adevărat de viaţă: să nu 
te blocheze ego-ul. El te împiedică să fii fericit când ar trebui să fii, el 
atrage nenorocirile şi suferinţele asupra ta. Din iubire, Dumnezeu ne 
ajută să scăpăm de ego, dacă vrem să colaborăm cu El. 

O cale de a micşora puterea ego-ului este suferinţa. Nu e un 
paradox - o suferinţă temporară e acceptabilă pentru a avea parte de o 
fericire durabilă. Cealaltă cale este înţelepciunea. Eşti liber să alegi 
între cele două, chiar ai acest liber-arbitru. Probabil că este singura 

libertate reală pe care o are creatura. Pentru că alegerile „libere” ale ego- 
ului sunt dezastruoase, iar Şinele va alege, fără excepţie, în acord cu 
Voinţa Divină. 

14 februarie 2019 

ANCHETĂ ASUPRA EGOULUI 


Capitole şi subcapitole: 

Dovezile neuroştiinţei despre ego 
Strategii de supravieţuire ale ego-ului 
Paralelă între Sine şi ego 
Ego-ul este format din subpersonalităţi 
Separatistul şi iubirea 
Triada calităţilor Divine 
Triada defectelor umane 
Ego-ul natural 
Ură şi iad 
Sabotorul muzicii 
Vrei cu ego sau fără ego? 


A văzut cineva ego-ul, l-a fotografiat, ca să dovedească că există? 

Desigur că nu, ca tot ce este legat de psihicul uman. Tot ce se poate 
măsura sunt reacţiile corpului fizic la activitatea psihică. Nici măcar 
creierul nu este psihicul însuşi, ci doar o interfaţă fizică a acestuia. Dar n- 
ar fi exclus ca, peste o vreme, să se inventeze un „microscop psihotronic” 
care să evidenţieze gândurile sub o formă distinctă. Atunci ar fi posibil să 
obiectivăm şi ego-ul, care este şi el un gând. 

Dacă ego-ul este doar un gând, când el dispare, atunci survine... nu 
moartea, ci iluminarea spirituală. Dar până atunci, ego-ul adună în jurul 
său mii de alte gânduri similare, legate de persoana proprie (mintea- 
corp), care formează o energie puternică. 

Marius Ghidei spunea că el a văzut într-o experienţă mistică acest 
ghem energetic de culoare gri, ego-ul, care împingea Sufletul în jos. 

DOVEZILE NEUROŞTIINŢEI DESPRE EGO 

Misticul Gary Weber ne explică faptul că mintea umană are două 
tipuri de gânduri evidenţiate ştiinţific: 

(1) Gânduri PROBLEMATICE, legate de Eu-Mie-Mine-Meu. Ele a) 
sunt strâns legate de propria persoană, b) sunt emoţionale şi c) sunt 
„lipicioase”, adică atrag cu uşurinţă alte gânduri. Fiind magnetice, asta 

înseamnă că amplifică orice neplăcere, se inflamează, fac din ţânţar 
armăsar într-o clipă, te fac să îţi plângi de milă. 

Acest tip de gânduri alcătuiesc circa 90% dintre gândurile pe care le 
au cam toţi oamenii. Le putem numi BLA-BLA-BLA sau EGOTICE. Sunt 
inutile şi ar fi sănătos să fie limitate. Ego-ul este acea voce interioară care 
croncăneşte neîncetat, se bagă în seamă neîntrebată şi îţi creează 
suferinţă. 

(2) Gânduri NON-PROBLEMATICE, legate de rezolvarea sarcinilor 
de lucru şi planificare. Ele nu se referă la propria persoană, ci la aspecte 
obiective ale lumii. 

Prin practica INTROSPECŢIEI MEDITATIVE, se urmăreşte 
eliminarea gândurilor egotice (1). Asta nu afectează celălalt tip de 
gânduri (2), care chiar îşi îmbunătăţesc performanţele. De asemenea, nu 
afectează nici personalitatea omului, care rămâne intactă, dar mult mai 
sănătoasă. Dacă existau cumva, tulburările de personalitate dispar. 

NEUROŞTIINŢA a reuşit în ultimii ani să diferenţieze cele două 
tipuri de gânduri în mod obiectiv, analizând zonele cerebrale activate de 
fiecare. 

Gândurile PROBLEMATICE activează o reţea neuronală numită 
„Implicită” (1). O cu totul altă reţea neuronală, numită „Sarcină” (2) se 
activează în cazul celui de-al doilea tip de gânduri, precum şi în cazul 
meditaţiei mindfullness. 

Când operează reţeaua „Sarcină” (2), în cazul ideal, reţeaua 
„Implicită” (1) se rupe, se opreşte complet. Exemple de sarcini: 
rezolvarea unor probleme de matematică, alpinism, meditaţie. Dacă 
totuşi, reţeaua „Implicită” (1) o domină pe cealaltă, ea rămâne activă şi 
perturbă lucrul reţelei „Sarcină” (2). în cazurile grave, apare tulburarea 
de deficit de atenţie şi hiperactivitate (ADHD). 

Vestea bună este că, prin meditaţie, poţi face ca reţeaua „Implicită” 
(1) să nu mai fie atât de activă şi să se blocheze în mod corect când rezolvi 
diverse probleme (2). Vestea proastă este că, odată ce încetezi practica 
zilnică a meditaţiei, creierul revine la funcţionarea „Implicită” (1), când 
gândurile personale inutile răsar permanent. 

Total independent şi cu mult înainte, indianul Ramesh Balsekar a 
descoperit acelaşi lucru. El spunea că există 1) mintea-gânditoare, care ne 
creează griji iluzorii şi care baleiază între trecut ş i viitor, 2) mintea-de-lucru, 
care foloseşte informaţiile trecutului pentru a rezolva sarcinile de lucru, dar 
revine imediat în prezent. 

Afirmaţia promovată de învăţăturile spirituale că „nu trebuie să judeci” se 
referă la mintea-gânditoare (1), dar mintea-de-lucru (2) e obligată să judece 

pentru a fi eficientă. De exemplu, un magistrat este obligat de meserie să 
judece oamenii, dar o face cu mintea-de-lucru (2). Isus deseori s-a pronunţat 
ferm cu privire la ce e bine şi ce e rău. Mesajul său „Nu judeca, ca să nu fii 
judecat!” se adresa mai ales ipocriţilor, bârfitorilor. 

(3) S-a descoperit că mai există şi un al treilea gen de gânduri care 
apar la rezolvarea unor probleme complicate, de creativitate, de tip 
„AHA!”, când ai o revelaţie, descoperi ceva necunoscut. Aici se activează 
alte zone cerebrale, care lucrează intens pe fundal, fără cunoştinţa ta. TU 
devii conştient de rezolvare abia după câteva secunde de la finalizarea 
sarcinii de lucru. Deci TU eşti doar secretarul care comunică rezultatul şi 
spune „EU am rezolvat problema”. 

Sursa informaţiilor de mai sus: What “no thoughts” means - 3 different 
kinds of thoughts 13 

Putem lega acest al treilea tip de gânduri de un alt subiect interesant. 
Maestrul Nisargadatta Maharaj afirma că, după ce a avut pentru 
prima oară experienţa iluminării, timp de o lună nu a mai avut 
niciun gând, deşi a continuat să se ducă zilnic la serviciu. Putem 
presupune că mintea sa a funcţionat după tiparul neuronal de mai sus, pe 
fundal, fără a deranja Conştiinţa cu agitaţia ei. 

Deci Conştiinţa umană primeşte informaţii pe două canale separate: 
pe unul vin percepţiile, pe altul sosesc gândurile. Eckhart Toile 
recomandă practica de a recepta senzaţiile de la simţuri, dar fără a le 
interpreta, fără a le da un sens, fără a le lega de concepţiile anterioare 
despre ele. Prin urmare, să ne antrenăm să blocăm canalul gândurilor 
(intelectul), lăsând liber în acelaşi timp canalul percepţiilor. Este o 
inginerie inversă care ne pregăteşte mintea pentru iluminarea spirituală. 

Este şi mai interesant ce concluzie putem trage pe baza primei 
experienţe de iluminare a lui Nisargadatta Maharaj, menţionată 
adineauri. 

Semnificaţia profundă a experienţei ar fi aceea că Dumnezeu ne-a 
indicat că El se află în spatele tuturor acţiunilor şi fiinţelor, deşi noi nu ne 
dăm seama. De asemenea, Dumnezeu sau Spiritul ne-a demonstrat că El 
îi poate ţine complet locul minţii, dacă ar vrea. Dar nu vrea, pentru că El 
a creat mintea cu un scop, pe care trebuie să şi-l îndeplinească, aşa cum 
poate fiecare. 


« https://www.youtube.com/watch?v=WnWxCgiZfrc 

Putem spune că activitatea minţii este dublată de o Inteligenţă 
paralelă de fundal, de care nu suntem conştienţi, dar care în permanenţă 
ne oferă indicaţii, inspiraţii, intuiţii la moment. Dacă mintea noastră este 
neatentă, relaxată, cealaltă Inteligenţă ascunsă poate prelua controlul, 
atâta timp cât îi permitem şi doreşte. 

Chiar după ce un om se iluminează, Dumnezeu îi mai lasă o rezervă 
de ignoranţă, pe care i-o devoalează treptat, oferindu-i astfel mereu noi 
prilejuri de uimire şi desfătare spirituală. Iluminatul îşi foloseşte mintea 
ca oricine, doar că ea nu mai este atât bruiată de prezenţa cicălitorului 
ego. Gradat, iluminatul înţelege potenţialul infinit al Conştiinţei, spre 
deosebire de limitele inerente ale minţii. 

STRATEGII DE SUPRAVIEŢUIRE ALE EGO-ULUI 

Psihologii spun că subconştientul inventează anumite strategii 
inteligente care prezintă conştientului o interpretare falsă a realităţii, ca 
să-l „ajute” să o suporte mai uşor. Şi o face prin aşa-zisele „mecanisme de 
apărare” ale eu-lui conştient. Se evită astfel anxietăţi sau traume psihice. 

însă, din punctul nostru de vedere, anxietăţile, traumele şi alte 
neplăceri se produc tot în subconştient, iar conştientul doar ia seama la 
ele. Deci conştientul nu are de ce să primească vreun „ajutor”. 

în spiritualitate, inteligenţei subconştiente implicate în acest 
fenomen îi dăm numele de ego, iar conştientului, cel de Conştiinţă sau 
Sine. Natura Conştiinţei este adevărul şi nu este niciodată deranjată de 
ceea ce există, bun sau rău pentru persoană. 

în schimb, cel care nu suportă deseori realitatea este tocmai ego-ul. 
De fapt, niciodată nu este mulţumit. El se apără când realitatea îi 
contrazice părerile, încercând să ne păcălească cu false argumente. 
Acestui ego, psihologia îi dă numele de conştient. 


Paralelă între Sine şi ego 


Şinele acceptă realitatea. Ego-ul deformează sau neagă realitatea, 
eliminând ceea ce nu-i place sau îl nelinişteşte (prin ceea ce psihologii 
numesc „apărări”). 

Şinele este împăcat cu ce există în prezent. Ego-ul e mereu 
nemulţumit de prezent, preferând să meargă în trecut sau în viitor cu 
gândul (substituie prezentul). 

Şinele este non-conflictual. Ego-ul este mereu în centrul unui 
conflict. Dacă nu sunt probleme, le inventează. 

Şinele acţionează liniştit, lucid, clar, onest. Ego-ul este agitat, confuz, 
gata să nege ceea ce a afirmat anterior, pe principiul „scopul scuză 
mijloacele”. 

Şinele este simplu şi nu vrea nimic. Ego-ul este complicat şi vrea 
totul, cât mai mult, mereu, nesăţios. 

Şinele te motivează prin iubire, iar ego-ul te motivează prin frică. 

Şinele se consideră a fi nimeni şi nimic, este smerit. Ego-ul se 
consideră a fi buricul pământului, este orgolios. 

Şinele se simte a fi Totul, care este iubirea necondiţionată. Ego-ul se 
simte separat de tot restul, ceea ce îi produce frica de orice lucru „străin”. 

Ego-ul este liber să aleagă între două sau mai multe variante, dar 
alege pe criterii greşite. Şinele intuieşte direct varianta cea mai bună. 

Ego-ul trebuie să păcălească Şinele (Conştiinţa) să ia decizia în 
sensul dorit de el, folosind tot felul de jocuri ale minţii. 

Verbul Sinelui este A FI, iar verbul ego-ului este A FACE. Şinele nu 
se plictiseşte niciodată, chiar dacă nu face nimic. Dimpotrivă, ego-ul se 
plictiseşte imediat şi îşi caută o nouă preocupare. 

Pe parcursul perioadelor mai lungi de timp, este inevitabil ca ego-ul 
să se plictisească chiar şi de cea mai dragă îndeletnicire sau preocupare, 
care ajunge o rutină banală. Atunci este momentul când omul este 
sensibilizat să se apropie de oferta Divină de a nu mai căuta satisfacţii în 
lucrurile trecătoare ale lumii, care nu dau o fericire deplină, ci doar un 
surogat. Şi omul este ispitit să aleagă fericirea neperisabilă şi permanentă 
a Sinelui. 


COPING Şl APĂRARE 

Şinele este în rezonanţă cu adevărul, cu ceea ce este. Ego-ul nu 
suportă realitatea, ci mereu o „înfrumuseţează” prin minciuni plăcute sau 
o neagă de-a dreptul. 

în psihologie, mecanismele de coping aparţin minţii inspirate de 
Şinele divin, iar mecanismele de apărare aparţin minţii comandate de 
ego. 

Mecanismele de apărare ale ego-ului sunt centrate pe anxietate 
(nelinişti), nu pe cauzele ei; sunt rigide, constrângătoare; subconştiente 
(dar pot fi conştientizate); distorsionează realitatea prezentă; neagă 
logica şi cauzalitatea; obţine beneficii prin „subterfugii”. 

Mecanismele de coping sunt moduri realiste de rezolvare a 
problemelor şi luare a unor decizii; sunt flexibile; conştiente; încurajează 
exprimarea deschisă şi moderată a emoţiilor. 

Ceea ce percepem ca atitudine sau comportament neadecvat vine de 
la ego, iar ceea ce apare ca o modalitate inteligentă (în sensul de adaptare 
la realitate) aparţine Sinelui. 

Toată psihoterapeutica se ocupă cu analiza şi interpretarea jocului 
ego-ului, manifestat prin atitudini şi comportamente nelalocul lor. Abia 
nou creata psihologie transpersonală cercetează psihicul sănătos al 
omului, în corelaţie cu Şinele Divin. 

EGO-UL ESTE FORMAT DIN SUBPERSQNALITĂŢI 

Până acum, am prezentat ego-ul ca fiind un personaj negativ care se 
opune personajului pozitiv, Şinele. Fiindcă ne-am obişnuit cu filmele 
americane de acţiune proaste, ego-ul ar părea chiar niţeluş simpatic. Ne 
place cum pune el beţe-n roate Conştiinţei Divine, cum bate el câmpii şi 
nu ne duce nicăieri, cum se laudă că e un luptător gata de harţă, ce mai, 
mulţi îl preferă, că nu e deloc plictisitor... 

Dar, vai, nu! Ego-ul nici măcar nu este un personaj, fiindcă nu-i o 
entitate unitară. Este un amalgam de subpersonalităţi, fără un şef, fără o 
direcţie clară (în afară de aceea de a se opune constant înţelepciunii 
Sinelui). Urmăriţi cazurile patologice de „personalitate multiplă” şi veţi 
avea o imagine în oglindă. Şi toţi aceşti homunculuşi dinăuntru, cu 
nevoile, dorinţele lor, pretind că vorbesc în numele persoanei noastre şi 
ne şoptesc mereu la ureche opiniile lor diferite. Chiar ne place asta?! 

O subpersonalitate apare atunci când ne identificăm cu un rol social, 
familial, profesional sau psihologic pe care îl jucăm la un moment dat şi 
nu ne mai iese din memorie. Un psiholog român, Ovidiu Brăzdău, s-a 
autoanalizat atent şi şi-a descoperit peste 70 de subpersonalităţi. Omul 
„locuieşte” în diferite subpersonalităţi în momente şi situaţii diferite. 

în orice şcoală de actorie eşti învăţat cum să te interiorizezi 
indiferent de ce se întâmplă în jur, însă şi cum să te detaşezi de rol de 
îndată ce scena se încheie. Dar oare cine ne învaţă să ne detaşăm de 
rolurile nenumărate pe care trebuie să le jucăm în viaţă: soţ, soţie, 
părinte, copil, şef, subaltern, profesor, învăţăcel, profesionist, amator etc 
etc?! Roluri psihologice des întâlnite ar fi: îngrijoratul, criticul, victima, 
perfecţionistul etc. 

(Vezi şi mesajul spiritist de la Saint Germain, prin Alexandra şi 
Dan x 4) 



Fig. Subpersonalităţile alcătuiesc ego-ul 


SEPARATISTUL ŞI IUBIREA 

Ideea acestui capitol este următoarea: EGO-ul este dualul (opusul 
natural) al IUBIRII. Dacă IUBIREA (fericirea, unitatea, altruismul) 
există, trebuie să existe şi EGO-ul (simţul separării, individualismul, 
egoismul). Iată argumentaţia, pe larg: 


CUNOAŞTERE - IUBIRE - PUTERE 

Cei care avansează pe calea spiritualităţii constată că în ei se 
amplifică trei mari calităţi divine: Cunoaşterea, Iubirea şi Puterea. Ele 
sunt independente între ele, astfel că poţi avea din fiecare în „procente” 
diferite. Te apropii de perfecţiune şi completitudine când toate sunt 
echilibrate şi la un nivel ridicat. Se spune că atunci când dobândeşti 
foarte mult dintr-una, automat le capeţi şi pe celelalte. 

Aceste trei calităţi fundamentale sunt în mod clar distincte între ele, 
având chiar proiecţii diferite în corpul uman şi făcând obiectul a trei 
forme diferite de yoga tradiţională: 


'4 https://www.esoterism.ro/ro/subpers.php 

Calitatea Divină 

Zona corporală 

Tip de yoga 

Cunoaştere 

3 

Cap 

Jnana-yoga 

Iubire 

Piept 

Bhakti-yoga 

Putere 

Abdomen 

Karma-yoga 


Triada calităţilor divine 


Când ne apropiem de Dumnezeu, ne dăm seama că Iubirea este 
totuna cu Fericirea. Iubirea divină nu depinde de o altă persoană, ci este 
o radiaţie de fericire emisă către oricine şi orice se află în raza ei de 
acţiune. Deci, în sens metafizico-spiritual, Iubirea = Fericire. 

Tot la nivel spiritual, Voinţa este forţa motrice a acţiunii, Voinţa = 
Putere. Doar la nivel uman cele două sunt diferite: vrei, dar nu poţi, din 
cauza unor condiţionări materiale. 

De asemenea, când vorbim de cunoaştere spirituală, e vorba de o 
întreagă ştiinţă metafizică, o înţelegere savantă a Realităţii. 

Prin urmare, triada calităţilor divine poate fi rescrisă astfel: 

Cunoaştere-Ştiinţă © lubire-Fericire © Voinţă-Putere 

Triada calităţilor divine este emanată de Dumnezeul Absolut atunci 
când creează Lumea. Absolutul are atotcunoaştere, atotiubire şi 
atotputernicie în stare potenţială, nemanifestată. El este unica fiinţă 
preexistând înaintea Creaţiei. în Absolut, nu există un cunoscător şi un 
obiect de cunoscut, ci doar Cunoaşterea. în Absolut, nu există un iubit şi 
un iubitor, ci doar Iubirea. în Absolut, nu există un stăpân şi un supus, ci 
doar Puternicia. Absolutul este non-dual, fără secund şi fără perechi de 
termeni complementari. 

Primele fiinţe spirituale create de Dumnezeu au fost Marile Zeităţi, 
dotate cu calităţi divine în „cantităţi” mari, apropiate de cele divine. De 
exemplu, dacă 100% ar fi idealul divin absolut, o Mare Zeitate poate 
deţine, să zicem, Cunoaştere de 97%, Iubire de 99% şi Putere de 95%. 
Coborând nivelul de vibraţie, celelalte fiinţe spirituale au procente şi mai 
diminuate. Trecând din lumea spiritelor în lumea oamenilor, 
procentele ajung până aproape de zero. Astfel, Cunoaşterea devine 
ignoranţă, Iubirea devine individualism, iar Puterea devine 
tnca. 

Triada defectelor umane 


Odată intrată în jocul Creaţiei, fiecare calitate divină generează un 
opus natural. în lumea oamenilor, frica, individualismul şi 
ignoranţa sunt foarte răspândite şi de la ele pleacă multe alte defecte 
umane. Din fericire, sensul firesc al evoluţiei tuturor fiinţelor este înapoi 
către Absolut, adică de la ignoranţă la Cunoaştere, de la individualism la 
Iubire, de la frică la Putere. Să le analizăm pe rând. 

Prima fază a Cunoaşterii umane este cea empirică, factuală, de 
observare a fenomenelor naturale. A doua fază este cunoaşterea 
ştiinţifică, prin care găsim reguli şi legi generale. în final, ajungem la 
cunoaşterea metafizică, ce se referă la legile universale ale lumii 
spirituale. 

Prima fază a Iubirii umane se manifestă prin răbdarea, toleranţa şi 
mila în relaţiile cu semenii. Ea creşte în următoarea fază la iubirea dintre 
părinte şi copil sau dragostea dintre iubit şi iubită sau devotamentul 
sincer pentru altă persoană, fiind marcată de sacrificiul de sine. Mai 
presus de aceasta este iubirea transpersonală (pentru toţi semenii) şi 
impersonală (pentru toate formele de Viaţă). 

Prima fază a Puterii umane este cea fizică, datorată staturii, 
muşchilor, agilităţii etc, care impune „legea junglei”. în faza a doua, 
puterea este mentală, manifestată prin carismă sau dominaţie naturală 
asupra semenilor. Puterea cea mai înaltă apelează la legi de alt nivel şi se 
manifestă prin fenomene şi capacităţi paranormale, supraomeneşti. 

Sinteza acestor noţiuni, în figura de mai jos: 


Cunoaştere - ştiinţă 


Iubire - fericire 


Putere - voinţă 


i 

k, L 

k i 

k 

Lumea 

spirituală 

Cunoaştere metafizică 

Iubire transpersonală 
şi impersonală 

Putere paranormală 

Lumea 

Cunoaştere ştiinţifică 

Iubire devotată 

Putere mentală 

omenească 

Cunoaştere empirică 

Relaţionare socială 

Putere fizică 


Individualism 


Fig. Evoluţia naturală de la defectele umane la calităţile divine 

Ego-ul natural 


Unii afirmă că Iubirii i se opune frica. Din cauza ignoranţei, 
individul se simte separat de tot restul, ceea ce atrage automat frica de 
orice. Totuşi, opusul logic al Iubirii (unitate, altruism) este 
individualismul sau sentimentul SEPARĂRII de mediu, de semeni, de 
Dumnezeu. în om, nucleul individualismului şi separării se numeşte 
EGO. 

EGO-ul este un gând care pleacă de la distincţia dintre trup şi 
mediul fizic. El o transpune în conceptul antagonismului dintre persoană 
şi lume: „Eu sunt separat de restul lumii şi de Dumnezeu”. Deci EGO-ul 
apare în urma unei deducţii logice (sofistice) şi a obiceiurilor de gândire 
ale societăţii. Nu are o bază divină sau o referinţă în realitatea Absolută, 
precum Iubirea. 

EGO-ul induce un fals sentiment de sine, ca separare de rest. Dar 
adevăratul Sine este Conştiinţa - un cadou dăruit omului de spiritul său. 
Conştiinţa cuprinde atenţia, voinţa, dar şi conştiinţa morală şi simţul 
identităţii unice. Unicitatea nu atrage neapărat individualismul. 
Dumnezeu creează fiecare spirit în mod absolut unic, dar spiritele 
alcătuiesc o mare familie cerească unită. 

De reţinut: în sens filosofico-spiritual, întâi apare diferenţierea 
(unicitatea) în sânul Absolutului, apoi apare individualitatea spiritelor, 
care sunt încă dependente de Creator. Abia în lumea oamenilor apare 
autonomia (separatismul) ego-ului, care se crede independent de 
Creator. Renunţând la separatism prin iluminare, totuşi, ne păstrăm 
individualitatea spirituală. 

La fel cum ne displac „ignoranţa” şi „frica”, tot aşa ar trebui să 
repudiem şi „egoismul” sau „egocentrismul”. Toate fac parte din acelaşi 
pachet de slăbiciuni umane. 


Ură şi iad 


Se crede că Iubirea are ca opus ura. Ura este o invenţie diavolească, 
„insuflată” oamenilor. Dar ea nu este opusul natural al Iubirii, ci unul 
confecţionat artificial. Ura este Iubire cu semnul minus, o exagerare 
artificială a egocentrismului natural. Demonii se înţeleg foarte bine cu 
ego-ul omenesc, pe care îl stimulează să devină tot mai individualist 
(autonom), mai separat de Dumnezeu, cum sunt şi ei. 

Misticul Marius Ghidei a primit o viziune în care a văzut Iadul, ce 
era reprezentat ca un năvod în care Dumnezeu strângea sufletele 
păcătoase, ţinându-le separate de restul universului. Metafora este 
pilduitoare. 

Dorinţa lor intensă de separare (ego-ul exagerat, lipsa iubirii) le-a 
adus automat intr-un loc izolat de restul universului. Ele nu mai pot 
zbura liber, precum restul spiritelor şi, de aici, o mare suferinţă. în plus, 
dorinţa de separare s-ar satisface prin singurătate, dar sufletele 
păcătoase stau înghesuite unul intr-altul, contaminându-se cu disperare 
unul de la altul... 

Doamne apără-ne şi păzeşte-ne de egoism! Mai bine să ne purificăm 
prin dureri cât timp trăim pe Pământ decât să ajungem în aşa tărâmuri...! 


SABOTORUL MUZICII 


Când cântăm la un instrument - să zicem, la pian - munca cea mai 
grea o îndeplineşte subconştientul. Conştientul contribuie doar puţin, 
fiind mai mult un supraveghetor atent. Acesta nu poate fi atent la mai 
mult de 3 lucruri de-o dată, prin urmare el nu poate controla simultan 
toate cele io degete pe claviatură, pedalele plus urmărirea partiturii. E 
nevoie de o automatizare a procesului. 

Conştientul (sau Conştiinţa) joacă un rol mai activ la început, în 
procesul de învăţare, adică de repetiţii nesfârşite. Dar odată această fază 
depăşită, subconştientul îşi „intră în pâine” şi ne serveşte ce îi cerem, 
muzical vorbind, iar conştientul devine tot mai mult un observator 
detaşat al muzicantului în acţiune. 

în acest caz ideal, păstrarea stării naturale de observator fără 
gânduri, fără a interveni asupra procesului subconştient de interpretare 
tehnică (decât pentru nuanţările de expresie), este echivalentă cu o 
meditaţie. Când intervine primul gând nemuzical în minte, prima 
observaţie, prima nemulţumire, concentrarea se pierde şi poţi greşi 
notele. Vraja s-a dus. De aceea, unii artişti sensibili nu suportă să audă în 
sală ţârâitul vreunui telefon. 

Subconştientul este deci factorul decisiv în folosirea unui instrument 
muzical. Dar el conţine şi alte elemente în afară de TEHNICĂ. Al doilea 
ar fi INSPIRAŢIA, care nu se ştie de unde vine şi de aceea se atribuie, de 
obicei, tot subconştientului. Iar al treilea este EGO-ul, prezent şi în 
muzică, la fel ca în toate activităţile umane. 

în timp ce INSPIRAŢIA este factorul eminamente pozitiv, care ne 
încarcă de înţelepciune şi creativitate, EGO-ul este factorul negativ, care 
ne pune beţe în roate mereu. 

Astfel, în faza învăţării instrumentului, EGO-ul: 

- ne face să ne îndoim de puterile noastre, să ne comparăm cu 
pianişti pe care „nu o să-i egalăm niciodată”, să ne spunem „tehnica asta 
nu o să-mi reuşească” etc. 

- ne face să fim nerăbdători în obţinerea măiestriei, deşi mânuirea 
instrumentului se dobândeşte cu multă perserverenţă şi răbdare. Uneori, 
din cauza frustrării artificial întreţinute, am putea chiar să renunţăm 
definitiv la învăţarea instrumentului. 

- ne face să preferăm a exersa piese „uşoare” în dauna celor „dificile”. 
Reuşita unor piese uşurele ne gâdilă orgoliul, care tot de ego ţine. în 
schimb, complexitatea îl face să se simtă inferior, ceea ce-i displace 
enorm. Pentru succesul deplin, trebuie exersate în mod egal toate, fără 
conotaţii emoţionale. 

Când ne prezentăm pe scenă, EGO-ul este cauza tracului sau 
emoţiilor negative. El ne bombardează în culise cu idei de genul „Am 
uitat totul”, „Nu o să pot cânta”, „Toţi acei oameni vor privi cum o să mă 
încurc” ş.a.m.d. Sunt emoţii negative pe care le-a resimţit orice artist 
înainte de a intra pe scenă şi pe care fiecare şi le stăpâneşte după cum 
poate. Din cauza tracului, interpretarea poate realmente să sufere, ceea 
ce amplifică emoţiile negative şi mai mult. Din fericire, odată intrat pe 

scenă, emoţiile pozitive ale publicului, entuziasmul şi simpatia acestuia 
pot anula starea negativă de până atunci. 

Când compunem muzică, EGO-ul face tot ce poate ca să blocheze 
INSPIRAŢIA să ajungă la conştient, de exemplu, şoptindu-ne la ureche: 
„Nu ieşi din norme, urmează calea bătută ca să ai succes şi bani” sau „Tu 
te crezi Beethoven?!” etc. 

Este important să recunoaştem amestecul activ al EGO-ului, care are 
motivele lui absconse şi neconstructive să ne saboteze în toate etapele 
artistice. în general vorbind, ego-ul face zgomot peste muzica 
Vieţii. 

Conştiinţa este cea care decide în fiecare clipă să admită influenţa 
benefică a INSPIRAŢIEI şi să o respingă pe cea negativă a EGO-ului. Prin 
antrenament, influenţa acestuia din urmă va fi recunoscută şi ţinută la 
distanţă automat. Astfel, muzicianul cu mintea perfect echilibrată şi 
controlată va putea să îşi selecteze un repertoriu adecvat, să compună cu 
uşurinţă, să improvizeze fără interferenţa conştientului şi să ofere 
întotdeauna o execuţie muzicală de calitate. 

Cea mai bună protecţie împotriva ego-ului ar fi să-l ignorăm (ne 
sugerează compozitorul Dan Bennett în abordarea sa filosofică “Water 
Pianism”^), fiind totuşi atenţi la trucurile lui, mereu altele. Este ca şi cum 
ne-am scufunda în ocean într-o cuşcă din sticlă etanşă. Conştiinţa va 
observa cât de plăcut şi de eficient este să funcţioneze astfel ferită de 
atacuri exterioare. Totuşi, când ego-ul va pricepe că este blocat, va 
exploda de furie, asemenea unui rechin care se loveşte cu botul de 
peretele transparent şi încearcă tot mai violent să ajungă la „prada” 
dinăuntru. în acest moment, conştientul trebuie să rămână calm, 
răbdător, încrezător în protecţia sa subacvatică. Dacă se va speria şi va 
cere să fie ridicat la suprafaţă cu cuşcă cu tot, înseamnă că ego-ul a 
câştigat bătălia. 

VREI CU EGO SAU FĂRĂ EGO? 


Dacă toţi oamenii au un ego, să însemne oare că aşa e normal? 
înţelepţii spun că nu. Se poate trăi mult mai bine fără ego (sau, mai bine 
zis, fără partea sa negativă, dură, predominantă), într-o fericire 
suprafizică. Iată o parabolă despre asta. 


*5 http://pianO-jaZZ.blogSpot.COm/2Oi5/lO/the-mind-triangle.html 

în faţa lui Dumnezeu se prezintă un suflet care trebuie să să încarneze pe 
Pământ. Dumnezeu îi spune: 

- Ţi se va da un trup, o familie şi un destin. Un singur lucru poţi să-ţi 
alegi. 

- Care, Doamne? 

- Vrei să primeşti un ego sau nu vrei? 

- Care-i diferenţa? 

- CU EGO vei face aceleaşi lucruri şi vei trece prin aceleaşi întâmplări ca 
FĂRĂ EGO, doar că vei crede că TU le-ai făcut şi că TU ai decis. Adică, vei 
raţiona că eşti o „persoană”, separată de Mine. 

- Nu prea ştiu ce să aleg... 

- Ascultă-ţi inima! 

- Poţi să-mi răspunzi la o întrebare? 

- Desigur, copile. 

- Dintre cei care au ales FĂRĂ EGO, s-a răzgândit cineva? 

- Niciunul, de când sunt EU pe aici. 

- Dar dintre cei care au ales CU EGO? 

- Mereu îmi cere câte unul să-l scap de ego, că este prea dureros şi nu-l 
mai suportă. 

- Fim, analizând această statistică, este clar că numai cei CU EGO sunt 
liberi să se răzgândească... 

-Ascultă-ţi inima, copile! 

- Eu iubesc libertatea de a mă putea răzgândi oricând, aşa că vreau CU 
EGO. Spune-mi, Doamne, câţi au ales ca mine? 

-Toţi aleg cu ego, sărmanii oameni. 

- Oh, ce uşurare, că nu sunt singurul... Dar de ce, Doamne? 

- Fiindcă nu aleg cu inima... Căci adevărata libertate şi fericire o poţi trăi 
numai FĂRĂ EGO. 


20 aprilie 2019 

CÂRDURI DE SĂNĂTATE SPIRITUALĂ 
emise de Joel Goldsmith 


traducere şi comentarii de Răzvan Petre 



JOEL S. GOLDSMITH (1992-1964) a fost un vindecător spiritual şi mistic 
modern. La începutul activităţii sale de vindecător a fost membru al Bisericii 
“Christian Science”, apoi a înfiinţat mişcarea “The Infinite Way”. El punea 
accent pe meditaţia contemplativă, perioade scurte de mai multe ori pe zi, prin 
care poţi atinge tăcerea interioară, auzi mica voce lăuntrică şi primi ghidare 
intuitivă. 16 

Joel Goldsmith: 

«Aveam succes cu practica vindecărilor. Totuşi, nu aveam satisfacţie. 
Nu aveam o certitudine. Nu aveam cunoaşterea de ce. Ceva lipsea în viaţa 
mea. în acel an, 1932, vocea interioară mi-a spus ce îmi lipsea. A vorbit în 
engleză: “Nu-L cunoşti pe Dumnezeu”. Iar eu credeam că îl ştiam, pentru 
că făceam vindecări, citeam Christian Science şi mergeam la biserică. 
“Unde să merg să-L găsesc pe Dumnezeu?” Cel puţin în cazul meu, a 
venit răspunsul “împărăţia Cerurilor este în tine”. 

Aşa am început să meditez. Iar secretul care mi-a fost revelat a fost 
că: meditaţia nu are rolul de a vindeca pe cineva, nici de a te îmbogăţi sau 
de a aduce pacea pe planetă. Meditaţia este doar pentru a fi faţă în faţă cu 
Dumnezeu. Orice altceva rezultă, este adăugat. Scopul cărţilor şi al 
învăţătorilor este de a ne ajuta să ne întoarcem la împărăţia Cerurilor din 
noi înşine.» ( Where the Spirit ofthe Lord is, 1956 1 ?) 


16 https://en.wikipedia.org/wiki/Joel_S._Goldsmith 
https://iwihub.com/2019/01/02/where-the-spirit-of-the-lord-is-1-4/ 

Eckhart Toile despre Joel Goldsmith: 

«Joel Goldsmith are o carte minunată, numită “Arta Vindecării 
Spirituale”. Această artă nu se ocupă de condiţiile necesare vindecării, ci 
să te concentrezi pe Realitatea esenţială a acelei fiinţe umane, care este 
una cu Realitatea ta esenţială, şi să mergi adânc în Tăcerea profundă, 
unde nimic nu este necesar. 

El primea adesea telefoane, câteodată în mijlocul nopţii. Cineva avea 
nevoie disperată de vindecare şi spunea numele persoanei la telefon şi 
motivul suferinţei. Ce făcea el atunci: aşeza receptorul jos şi intra imediat 
în starea de non-gând. Deci auzea numele persoanei, ce era în neregulă 
cu aceasta şi imediat lăsa deoparte aceste date, apoi, pentru 2-3 minute, 
intra în non-gând - doar absolută prezenţă. Aşa accesa esenţa persoanei 
care avea nevoie de vindecare.» 18 

Zilnic, alege de mai jos cârduri cu afirmaţii inspirate din 
înţelepciunea non-duală şi reflectează asupra lor. 

«Cele 132 de cârduri cu înţelepciuni din “The Infinite Way” mi-au parvenit 
într-o perioadă de doi ani. Unii dintre voi s-ar putea să nu le înţeleagă, pentru 
că nu sunt înţelepciuni omeneşti: mi le-a dat Dumnezeu şi necesită o 
înţelepciune spirituală. Studiaţi-le cu sinceritate şi aspiraţie. Trăiţi-le zilnic. 
Meditaţi asupra lor şi ele vă vor deschide calea împlinirii spirituale.» (Joel 
Goldsmith 19 ) 


1. începe-ţi viaţa spirituală cu înţelegerea faptului că toate conflictele 
tale trebuie rezolvate în interiorul propriei conştiinţe. 

COMENTARIUL TRADUCĂTORULUI: S-ar părea că, pentru a suporta 
mai uşor suferinţa, trebuie să găseşti vinovaţi în afara ta. Aşa ai pe cine să-ţi 
verşi năduful şi găseşti un sens suferinţei tale. Dar asta o spune ego-ul. El se 
mânie şi se nemulţumeşte din orice şi apoi tot el caută un debuşeu al frustrării 
sale. Fii pe pace! Se usucă o frunză sau moare un om, pentru Univers este 
totuna. Fii una cu Universul! 

2. Niciodată nu ai un conflict cu o persoană sau situaţie, ci doar un 
concept greşit despre respectiva persoană, lucru, circumstanţă sau 
condiţie. De aceea, fă corecţia în tine şi nu încerca să schimbi pe nimeni 
sau nimic în afara ta. 


18 http://portalspiritual.com/maestri-si-invatatori-spirituali/eckhart-tolle/eckhart-tolle-despre- 
rugăciune/ 

>9 https://www.joelgoldsmith.com/wisdom.html 

3. Recunoaşte-L pe Dumnezeu ca fiind substanţa, legea, cauza şi 
activitatea a tot ce există şi numaidecât abţine-te de a te amesteca fizic 
sau mental în exterior. întoarce-te în interiorul tău şi rezolvă acolo toate 
aparenţele. 

4. Când trăieşti din centrul Fiinţei, nu te ating gândurile, opiniile, 
legile şi teoriile lumii. Nimic nu te afectează, pentru că tu nu reacţionezi 
la lumea aparenţelor. 

5. în viaţa spirituală, nu pui etichete asupra lumii. Nu împărţi în bine 
sau rău, bolnav sau sănătos, bogat sau sărac. Deşi aparenţele pot arăta 
armonie sau dizarmonie, tu nejudecând, cunoşti doar ce ESTE şi laşi ceea 
ce cu adevărat ESTE să Se autodefinească. 

6. A trăi spiritual înseamnă să cunoşti că totul există; prin urmare, nu 
numi, eticheta, defini sau judeca ceea ce este. Fii mulţumit să cunoşti ce 
ESTE şi permite-I să-ţi dezvăluie fiinţa, natura şi caracterul Său. 

7. Rugăciunea este viziunea interioară a armoniei. Această viziune 
este atinsă renunţând la dorinţa de a schimba sau îmbunătăţi ceva sau pe 
cineva. 

8. Nu căuta niciodată în rugăciune să obţii un lucru sau o stare. Lasă 
armonia să se definească şi să se arate singură. Rugăciunea ta să lase pe 
ESTE să apară. 

9. Rugăciunea este conştientizarea a ceea ce ESTE “văzând”, nu 
imaginându-ţi. 

10. A te ruga înseamnă să devii conştient de armonie fără niciun efort 
mental din partea ta. 

11. Rugăciunea este absenţa dorinţei când recunoşti ce ESTE. 

12. înţelepciunea spirituală revelează izvorul adânc, clar şi răcoros al 
mulţumirii din interiorul tău cu ajutorul recunoaşterii a ceea ce ESTE. 

13. Asigură-te că rugăciunea ta nu este o încercare de a-L influenţa pe 
Dumnezeu. 

14. Asigură-te că rugăciunea ta nu este o dorinţă de a îmbunătăţi 
universul lui Dumnezeu. 

15. Fii pe pace: Dumnezeu ESTE. 

16. Odihneşte-te în izvorul adânc şi clar al mulţumirii din interiorul 
tău. Pacea deja ESTE. 

17. Nu avea dorinţe în lume. Bazează-te pe Graţia lui Dumnezeu. 

18. Nu există puteri ale răului în afara ta. Neînţelegerile nu au o 
existenţă exterioară. Rezolvă-le în propria conştiinţă, în interior. “Pentru 
ce se înfurie necredincioşii şi pentru ce îşi imaginează oamenii lucruri 
deşarte?” (Psalmi 2:1) 

19- Există în om o percepţie profundă care vede dincolo de toate 
aparenţele. Fii pe pace! 

20. Viziunea lui Daniel a revelat cele patru regate temporale distruse de 
o piatră “tăiată din munte, dar nu de mâna omului”. Când “vezi” această 
piatră fiind tăiată din rocă “fără ajutorul mâinilor”, vei observa să această 
piatră este Cuvântul. Conştiinţa lui A FI este piatra care cucereşte, nu 
prin forţă sau impunere, ci prin graţia lui ESTE. Fii pe pace! 

21. Singur ESTE cucereşte lumea. 

22. Apa răcoroasă şi curată din izvorul mulţumirii interioare te 
împrospătează cu certitudinea că bucuria deja ESTE. “Pace, stai liniştit.” 
(Marcu 4:39) 

23. Spală-ţi neînţelegerile în izvorul mulţumirii interioare; şi iată, 
Graţia lui Dumnezeu! “Vă dau pacea Mea” (Ioan 14:27) 

24. Nu te înspăimânta: “Sunt EU”. 

25. Nu există limite în afara ta. Fii liber. 

26. Fii mulţumit cu ceea ce este. 

27. Rămâi în izvorul profund al mulţumirii. EU SUNT. ESTE. 

28. Dacă ai putea descoperi vreo formă de rugăciune, meditaţie sau 
gândire care vindecă, îmbogăţeşte sau binecuvântează, atunci un efect ar 
deveni Dumnezeu. Imposibil! Doar Dumnezeu este Dumnezeu! 

29. Dacă ai găsi un lucru sau idee în care să-ţi pui credinţa - chiar şi 
atunci, un efect ar fi Dumnezeu. Imposibil! 

30. Este imposibil să îl realizezi pe Dumnezeu atâta timp cât ai în minte 
un “scop” sau “obiectiv” altul decât realizarea lui Dumnezeu. 

31. Este imposibil să dobândeşti ceva cu ajutorul lui Dumnezeu atâta 
timp cât ai dorinţa să obţii acel lucru. Dumnezeu este un Dumnezeu 
gelos. (Exod 34:14, Exod 20:5) 

32. Nu-L căuta pe Dumnezeu în tărâmul gândurilor sau lucrurilor. 

33. Orice poate fi cunoscut este un efect - niciodată Dumnezeu. Nu mai 
încerca. 

34. Judecând omeneşte, oamenii se plâng că nu primesc răspuns la 
rugăciune. Ca să beneficiezi de efectele rugăciunii, trebuie să renunţi la 
toate părerile personale despre ce este bine. Nu încerca să potriveşti 
răspunsul la rugăciune sub forma dorinţelor omeneşti. 

35. Adevărul este infinit; de aceea, Adevărul nu poate fi cunoscut în 
termeni finiţi. 

36. Mergi către Dumnezeu ca un vas golit, dorindu-ţi împlinirea după 
felul şi măsura lui Dumnezeu. 

37 - Dumnezeu nu face parte din peisajul uman. Dacă ai fi conştient de 
semnificaţia acestei afirmaţii, ţi-ai putea întrerupe viaţa şi apoi s-o reiei, 
la voinţă. Viaţa nu stă la mila materiei. 

38. Dumnezeu nu este putere. Când atingi centrul Conştiinţei, găseşti o 
completă nemişcare - un izvor adânc de Tăcere. Nu este putere, căci nu 
există nimic peste care să se manifeste forţa; doar EXISTENŢĂ. 

39. Dobândirea conştientizării lui Dumnezeu nu produce armonie. 
Prezenţa lui Dumnezeu este armonia. 

40. Singura greşeală e sentimentul că Dumnezeu lipseşte. 
Conştientizarea lui Dumnezeu nu elimină greşeala - Dumnezeu însuşi e 
unica armonie. 

41. Nimeni nu-L poate revela pe Dumnezeu altcuiva; dar revelându-i 
natura rugăciunii, îl facem receptiv la experienţa Dumnezeiască. 
Experimentarea lui Dumnezeu poate veni doar prin înţelegerea corectă a 
rugăciunii, căci rugăciunea este punctul de contact cu Dumnezeu; 
rugăciunea este calea de conştientizare a lui Dumnezeu; rugăciunea este 
pregătirea conştiinţei pentru a-L trăi pe Dumnezeu. 

42. în acest stadiu al dezvoltării tale spirituale, când cauţi îndrumare 
de la Dumnezeu, stabileşti un sentiment al separării de Dumnezeu: ca şi 
cum există Dumnezeu şi altcineva care are nevoie de ajutor, îndrumare 
sau înţelepciune. De fapt, trebuie să-L laşi pe Dumnezeu să fie viaţa ta - 
atunci El trăieşte, acţionează, lucrează şi ESTE chiar fiinţa ta. 

43. în primele zile ale practicii noastre de meditaţie, studiam şi îl 
contemplam pe Dumnezeu, calităţile şi natura lui Dumnezeu, aşa cum îl 
înţelegeam noi. Urcând pe un nivel mai înalt de conştiinţă, am aflat că 
orice idee pe care o puteam avea despre Dumnezeu nu era El însuşi, ci 
doar un concept despre Dumnezeu. Astfel am intrat în nemişcarea minţii, 
ce a condus la adânca tăcere a păcii Mele - şi L-am trăit pe Dumnezeu. 

44. în zilele uceniciei noastre îl căutam pe Dumnezeu, sau Adevărul, ca 
o cale către sănătate, pace, siguranţă şi armonie. Acum ştim că acestea nu 
pot fi găsite în afara Lui şi singura noastră dorinţă este să-l trăim pe 
Dumnezeu. Acum ne-am ridicat deasupra dorinţei de a avea sănătate şi 
orice altceva, ci numai pe El. Toţi trebuie să se ridice deasupra dorinţei 
de pace, sănătate, bucurie şi abundenţă. “Şi aceasta este viaţa veşnică: să 
Te cunoască pe Tine, singurul Dumnezeu adevărat.” (Ioan 17:3) 

45. Căutând scopurile bune - cum sunt plăcerile, obiectele şi locurile - 
doar de dragul lor constituie o barieră în evoluţia spirituală. Căutând 
doar realizarea lui Dumnezeu, atunci plăcerile, obiectele şi locurile ce ne 
aduc bucurie ajung natural în viaţa noastră. Iar plăcerea noastră este mai 
mare când înţelegem Sursa lor. 

46. Cuvintele şi gândurile sunt folositoare în rugăciune cât timp ele 
conduc spre înălţimile adevăratei comuniuni, care este fără cuvinte sau 

gânduri. Dacă rugăciunea este constituită doar din cuvinte şi gânduri, ele 
devin o barieră către atingerea conştienţei Dumnezeieşti. 

47. Nu vă lăsaţi induşi în eroare, şi iată secretul: Umpleţi-vă conştiinţa 
cu Cuvântul lui Dumnezeu; ascultaţi-L; citiţi-L; înţelegeţi-L; meditaţi 
asupra Lui. Asta îmbogăţeşte şi maturizează conştiinţa, iar această 
conştiinţă mai profundă şi mai pură devine acum cauza, legea, substanţa 
şi activitatea existenţei voastre. Această conştiinţă mai nobilă care a 
evoluat prin studiu, practică şi meditaţie atinge comuniunea conştientă 
cu Dumnezeu şi tăcerea adâncă a păcii Mele. Apoi eşti ridicat intr-un 
tărâm sau atmosferă care transcende cuvintele şi gândurile. 

48. Simpla citire a adevărului nu este decât o acumulare de cunoştinţe, 
nicidecum o adâncire şi îmbogăţire a conştiinţei. Experienţa Cristică este 
conştiinţa profundă şi îmbogăţită. 

49. Noi nu trăim în planul muritor al conştiinţei unde răul se poate 
petrece. 

50. Dumnezeu nu poate fi atins de minte sau gânduri. Trebuie să 
transcenzi mintea şi gândul pentru a ajunge la Dumnezeu. 

51. Orice reacţie pe un plan inferior purei Conştiinţe provine mai 
degrabă de la sine decât de la Sine. 

52. O , discipolilor! Nu căutaţi bogăţiile cereşti în conştiinţa 
omenească. Aşteptaţi! Aşteptaţi! Căutaţi un nivel mai înalt de conştiinţă: 
Acolo comorile Tatălui sunt gratuite precum aerul. 

53. E o greşeală să crezi că dorinţa şi rugăciunea omenească îl va aduce 
pe Dumnezeu de partea ta. înainte ca prezenţa Lui să fie atinsă trebuie să 
existe o elevare a conştiinţei, unde să rămâi. Aici cu adevărat se află 
odihna perenă lipsită de griji, preocupări, îndoieli şi frici. 

54. Discipolii sunt deseori preocupaţi că propria lor fericire, pace şi 
armonie nu sunt de ajuns, că ar putea să aducă mai mult bine altora 
decât lor înşile. Deseori, asta aduce îndoieli şi frici discipolului: îndoiala 
că Dumnezeu nu ar mai fi cu el; teama că sentimentul separării de 
Dumnezeu l-ar putea trage înapoi mereu. Aceste lucruri vin doar ca 
discipolul să nu fie niciodată tentat să se glorifice singur sau să se 
mândrească, din cauza înţelegerii sale. 

55. Eu mor greu. 

56. E imposibil să păstrezi o stare de conştiinţă încă neatinsă. 

57. Este omenesc să crezi că ai dobândit o stare de conştiinţă încă 
neatinsă. 

58. Conştiinţa trăieşte prin Ea însăşi - tu nu O trăieşti. 

59. Retrage-te din conştiinţa personală cât poţi de repede. Lasă -1 pe 
“eu” să moară. 

6 0. Chiar şi în metafizică ori practica spirituală s-a generalizat părerea 
că e nevoie de peşti mai mulţi şi mai mari în năvod, în loc de a lăsa 
deoparte năvodul şi a Mă urma. 

61. Nu există aşa ceva ca “armonia mea”, “sănătatea mea” sau 
“rezervele mele”. Pacea Lui depăşeşte orice înţelegere. Graţia Lui e 
suficientă. 

62. Fericirea sau nefericirea omenească, ce contează? Să cunoşti 
fericirea în Spirit! 

63. Pacea sau tulburarea omenească, ce contează? Să cunoşti pacea în 
Suflet! 

64. Sănătatea sau boala corpului, ce contează? Să fii sănătos în 
Dumnezeu! 

65. Averea sau sărăcia, ce contează? Să cunoşti bogăţia în Iubire! 

66. în adâncul disperării cauzate de treburile pământeşti iată ce se 
învaţă: Găseşte-ţi binele în Dumnezeu. 

67. Ţi-am spus adevăratul secret al vieţii: Dumnezeu nu se amestecă 
cu muritorii. Porneşte de la asta. 

68. Când casa fragilă a discipolului spiritual se dezintegrează, el este 
aproape de “o casă nefăcută de mâna omului, veşnică în Ceruri”. (2 
Corinteni 5:1) 

69. Elevule spiritual! Bucură-te când clădirile exterioare se prăbuşesc, 
căci urmează să fie descoperit Templul interior. 

70. Mintea individului căutând ajutor este mintea eristică aşteptând 
recunoaşterea. 

71. Omul care trăieşte “în Cristos” îşi găseşte capacităţile şi abilităţile 
în Suflet - nu în creier, trup sau muşchi. 

72. Fiecare acţiune a organelor şi fiecare funcţie a corpului sunt 
activitatea Sufletului, apărând ca un proces corporal. 

73. Fiecare competenţă, fiecare talent, fiecare capacitate şi fiecare 
abilitate a minţii cu adevărat sunt acţiunea Sufletului făcută vizibilă. 

74. Trăim în El. Doar în El ne găsim completitudinea şi perfecţiunea, 
în afara Lui suntem precum copacii dezrădăcinaţi din sol sau ca valurile 
separate de mare. 

75. Resursele nu pot fi limitate din moment ce sursa lor este Sufletul 
infinit. 

76. Sufletul este substanţa, natura, acţiunea şi legea tuturor formelor 
şi niciodată nu e separat de forme. 

77. Nici tăierea împrejur, nici netăierea împrejur” (Galateni 5:2-4, 
6:15) Aceasta este Cărarea de Mijloc a Căii Infinitului. 

78. Fiindcă neprihănirea este opusul păcatului, nu este asta. Fiindcă 
sănătatea este opusul bolii, nu este asta. Şi aceasta este Cărarea de 
Mijloc. 

79. Crucificarea sinelui personal se împlineşte când nu ţi-a mai rămas 
nimic pentru care ai vrea să te rogi. 

80. Cei care merg pe drumul spiritual suferă experienţele neplăcute ale 
vieţii umane până când se termină complet tranziţia din “această lume”. 
Există dorinţa de a evita şi a scăpa de aceste dizarmonii ale minţii, 
corpului sau chestiunilor financiare - dar asta nu se poate, căci 
neplăcerile sunt exclusiv rezultatul luptei dintre Spirit şi carne, adică 
dintre conştiinţa spirituală şi simţul material. 

81. La cei aflaţi pe calea spirituală, dizarmoniile din chestiunile 
omeneşti arată o lipsă de trezire spirituală; de aceea, în mijlocul luptei 
duse pentru învingerea “acestei lumi”, iniţiatul va rămâne pe cât posibil 
de liniştit în circumstanţele adverse, abţinându-se de a se împotrivi 
situaţiilor incorecte şi, pe cât posibil, va “lăsa” războiul să continue până 
când apare momentul de tranziţie. 

82. Când studiul spiritual este sincer, dezintegrarea lumii tale 
materiale - părăsirea de prieteni, discipoli sau familie, o schimbare în 
starea sănătăţii sau în orice altă activitate exterioară - deseori te conduce 
la o tranziţie sau renaştere spirituală. Aceasta e realizarea a ceea ce ai 
căutat. 

83. O transformare imensă se petrece atunci când iniţiatul deosebeşte 
diferenţa dintre armonia fizică şi plinătatea spirituală. 

84. Retrage-te des în centrul Fiinţei, Fiul meu. Lasă Iubirea divină să te 
înconjoare, fii pe pace în “pacea Mea”. 

85. Acum ajungi la marea experienţă: înţelegerea şi realizarea păcii 
Mele, vinului Meu, cărnii Mele - invizibila şi infinita Substanţă, Lege şi 
Cauză. 

86. O , Copilul meu! Binecuvântarea e a ta când pacea Mea coboară 
asupră-ţi, te înconjoară şi te susţine! 

87. Acum ai aflat înţelesul cuvintelor “Nu te voi părăsi, nici nu te voi 
lăsa” (Deuteronom 31:6) Acum ştii că odihna se găseşte în Spirit - ceea ce 
nici măcar armoniile “acestei lumi” nu pot oferi niciodată. “Pace, pace, 
stai liniştit.” 

88. Dumnezeu Moş Crăciun! Motivul pentru care orice dorinţă este un 
păcat este acela că dorinţa se bazează pe conceperea unui Dumnezeu care 
dăruieşte sau refuză să dea. De asemenea, dorinţa se bazează pe primirea 
a ceva sau a cuiva sau al vreunui loc altul decât Dumnezeu. 

89. Deoarece doar Dumnezeu singur EXISTĂ şi este omniprezent, 
rugăciunea, adevărata rugăciune este o stare de conştiinţă, o comuniune 
conştientă în unitate. 

90. Eram profund trist - atât de tare, că eram fărâmiţat pe interior - şi 
mă întrebam: “De ce, Doamne, de ce?” în mijlocul acestei amărăciuni a 
venit răspunsul: incapacitatea lumii de a primi şi a răspunde favorabil la 
acest Cristos; respingerea Acestuia de către cei care ne aşteptam să aibă 
darul viziunii; ignoranţa şi întunecimea grosolană a gândirii omeneşti. 
Acestea au ricoşat înapoi spre mine - aceste respingeri şi această 
opacitate. Dă-mi Graţia să mă ridic deasupra mâhnirii mele! 

91. Lumina străluceşte. Cuvântul ne revelează că atunci când piatra de 
opintire nu mai e necesară, este îndepărtată. Nu trebuie s-o mişti tu, s-o 
schimbi sau s-o înlături - pur şi simplu, este îndepărtată când nu mai e 
necesară. 

92. Mulţumesc, Tată, pentru Iubire. 

93. Adevărul, aşa cum este de obicei cunoscut sau afirmat, nu este 
Adevăr, decât dacă e “în Dumnezeu”. Când ai atins realizarea vieţii 
îndumnezeite, atunci e adevărat că eşti spiritual, divin şi condus de 
Dumnezeu. 

94. Adevărul spiritual nu este un adevăr despre om, ci despre Spirit şi 
universul Său. Starea de om este una hipnotică şi doar când iluzia se 
întrerupe, viaţa ta este “în Dumnezeu”. 

95. Doar “în Dumnezeu” poţi realiza perfecţiunea, plenitudinea, 
completitudinea sau unificarea. 

96. Realizarea vine doar dacă eşti eliberat de toate conceptele despre 
Adevăr, iar asta vine doar prin Graţie. 

97. Golit de toate conceptele despre Viaţă, Adevăr şi Iubire, rămâi “în 
Dumnezeu”. 

98. Viaţa dincolo de mormânt nu are legătură cu nemurirea. Viaţa 
dincolo de mormânt se referă la supravieţuirea personalităţii. Pentru ca 
nemurirea să fie obţinută, această personalitate moare - trebuie să moară 
fie de partea aceasta, fie de cealaltă a mormântului. Şinele nemuritor este 
mereu prezent, chiar şi când este îmbrăcat în personalitate, dar este 
revelat şi trăit doar in măsura în care personalitatea, sau sentimentul de 
persoană, dispare. 

99. Atâta timp cât mai există grijă pentru binele personal - siguranţă, 
sănătate sau pacea minţii - există acel ceva care trebuie să “moară zilnic” 
pentru ca să poţi să “renaşti din Spirit” pentru realizarea nemuririi aici şi 
acum. 

100. Rugăciunea nu este o activitate a minţii omeneşti. 

îoi. Orice încercare de a-L contacta pe Dumnezeu cu ajutorul minţii sau 
intelectului a dat greş şi întotdeauna va da greş. Dumnezeu poate fi 
cunoscut doar prin Suflet şi facultăţile spirituale. 

102. Rugăciunea rostită din intelect poate da roade doar în măsura in 
care ai credinţă în acea rugăciune. 

103. Credinţa într-un “Dumnezeu necunoscut” aduce doar pacea unei 
credinţe oarbe. Dumnezeu trebuie cunoscut şi înţeles prin Suflet. 

104. Către un discipol avansat: Ai ajuns în locul unde cunoşti orice 
adevăr care poate fi cunoscut, înţeles sau primit în mod omenesc. Acum 
trebuie să ajungi mai sus, la Adevărul care Se revelează prin mijloace 
spirituale - fără mijloacele omeneşti de comunicare. 

105. De ce Sufletele avansate, chiar practicanţi şi profesori, încă se mai 
confruntă cu boli şi alte probleme? Oricare ar fi gradul de conştiinţă 
muritoare sau materială care încă a mai rămas în ei, ea se exprimă. Nu 
există conştiinţă care să nu se exprime şi chiar un mic rest de conştiinţă 
umană se va exprima în termenii de bine sau rău omenesc. Aceasta este 
legea. Acestea două rămân alăturate până când conştiinţa spirituală se 
dezvoltă în aşa măsură că simţul material este dezrădăcinat. Chiar şi 
învierea a prezentat un sens material al corpului, cu toate semnele 
greşelilor umane. în Ridicarea la Cer este revelată spiritualitatea pură. 

106. Pe calea spirituală, mulţi ajung în locuri aride - deşertul, 
pustietatea - şi cred că Dumnezeu i-a părăsit. Deseori, parcă Cristos i-ar 
fi părăsit. Atunci căutătorul spiritual trebuie să-şi amintească că el încă 
nu a atins idealul, că ceea ce el credea că este deplina realizare a 
Adevărului, a lui Cristos, a lui Dumnezeu, nu era plinătatea Spiritului. 
Aceste experienţe ale pustietăţii îi arată că el mai trebuie să insiste, căci 
atunci când Lumina soseşte pe de-a-ntregul, “Nu te voi mai părăsi 
niciodată”. Adu-ţi aminte că neînţelegerile şi dizarmoniile par aşa doar 
în accepţiunea umană. Viziunea spirituală vede prin ele - spre Realitate. 

107. Credinţa nu e preocupată de trecut sau viitor. Credinţa are loc în 
prezent - acum, doar acum! 

108. Credinţa este o activitate a conştiinţei - la fel ca cinstea. Credinţa e 
mereu prezentă în tine, chiar dacă, precum cinstea, poate fi latentă. Când 
recunoşti şi iei cunoştinţă de omniprezenţa credinţei ca activitate a 
conştiinţei individuale, declanşezi curgerea ei într-un efect vizibil şi 
tangibil. 

109. Credinţa este o calitate a lui Dumnezeu, nu a omului; dar, fiind o 
calitate a lui Dumnezeu, e prezentă în toată plinătatea ei. 

110. Nu te aştepta ca puterea lui Dumnezeu să funcţioneze în “vis”, ci să 
întrerupă visul. 

111. Nu-L contacta pe Dumnezeu ca să corectezi, să schimbi sau să 
vindeci visul. înţelegerea sau conştientizarea lui Dumnezeu opreşte visul. 

112. Când ştii că funcţionezi în vis înseamnă că începi să te trezeşti. 

113. Adevărata non-rezistenţă înseamnă să nu te aştepţi ca Dumnezeu 
să funcţioneze în vis. Asta nu înseamnă să trăieşti fără Dumnezeu, ci să-ţi 
dai seama că viaţa ta este pe veci în Dumnezeu. 

114. A te abţine să cauţi “ajutorul” lui Dumnezeu înseamnă să 
funcţionezi în realitate. 

115. Să nu mai apelezi la Dumnezeu, să nu mai cauţi ajutorul lui 
Dumnezeu înseamnă să te trezeşti din vis la realitate. 

116. Oricând există sentimentul că “ai nevoie” de Dumnezeu, 
funcţionezi în vis. 

117. Dumnezeu nu este putere în sensul puterii asupra răului, păcatului, 
bolii sau morţii. Dumnezeu nu este putere în vreun sens ce implică luptă, 
adică învingere sau distrugere. 

118. Dumnezeu este viaţă. Dumnezeu este iubire. Dumnezeu ESTE. Nu 
există nimic altceva. Doar Dumnezeu ESTE. 

119. Să nu te preocupe relaţia ta cu oamenii. Menţine conştient relaţia 
cu Dumnezeu, iar asta va avea grijă de tot restul. 

120. Păstrează realizarea relaţiei tale cu Dumnezeu sacră şi secretă. 
Această relaţie, menţinută în tăcere şi secretă, se manifestă în exterior ca 
relaţii şi experienţe omeneşti armonioase. 

121. Dumnezeu este liantul dintre tine şi fraţii ori surorile tale din 
familia umană, animală, vegetală şi minerală. 

122. Când gândul stăruie asupra persoanei, locului sau obiectului, 
funcţionezi în vis. 

123. Când gândurile tale se unifică în contemplarea spirituală, fiecare 
persoană, loc sau obiect devine o încântare spirituală. 

124. Cele două mari Porunci sunt lege cosmică: Să nu ai alt Dumnezeu 
sau Putere în afară de Mine; Iubeşte-ţi aproapele ca pe tine însuţi. 
Aruncă-fz pâinea pe ape, şi după multă vreme o vei găsi iarăşi! 
(Ecleziastul 11:1) 

125. Omul nu va birui prin putere” (îSamuel 2:9)... “Domnul se 
răzbună pe adversarii săi” (Naum 1:2) 

126. Lucrurile pe care le percepem cu cele cinci simţuri sunt obiecte ale 
minţii, fără legătură cu Adevărul. 

127. Toate aparenţele exterioare sunt obiecte ale simţurilor - nu ale lui 
Dumnezeu sau Adevărului. 

128. Tot ce este observat obiectiv trebuie să fie luat drept imagini 
mentale sau proiecţii ale minţii - niciodată realitatea spirituală. 

129- Realitatea este substratul simţurilor, dar poate fi sesizată doar prin 
conştiinţa spirituală. 

130. Lumea simţurilor - experienţa umană - are loc în timp şi spaţiu, iar 
acest lucru în sine face imposibil ca ea să fie de natură spirituală. 

131. Universul Spiritului, al Adevărului, al lui Dumnezeu este o 
activitate în eternitate. înţelegând asta, nici naşterea, nici boala, nici 
accidentul, nici moartea nu au avut vreodată loc. De fiecare dată când îţi 
apar prezentate sub aparenţa umană - chiar fiinţele umane bune sau 
situaţiile bune - aminteşte-ţi că nu acesta este adevărul, ci doar o imagine 
mentală în gând, fără realitate, lege, substanţă, cauză sau efect. Apoi, 
“priveşte” mai adânc în conştiinţă şi observă ce este - eternitatea, chiar şi 
în ceea ce pare a fi trecut, prezent sau viitor. 

132. Dacă ceva se petrece în timp şi spaţiu, nu îi accepta valoarea 
aparentă, ci caută mai adânc pe tărâmul Sufletului. 

traducere şi comentarii de Răzvan A. Petre 

3 mai 2019 

EGO-UL ILUMINATULUI 


Capitole: 

Ego-ul negativ 

Minte > personalitate > intelect > ego 
Procesele minţii 
Ego-ul şi Conştiinţa 

Dumnezeu e “ce nu ştim că ştim” (fereastra Johari) 

Condiţionările 

Omul - Dumnezeu 

Eliberatul şi antigravitaţia 

Bariera ego-ului la iluminaţi 


EGO-UL NEGATIV 


Se spune că privirea unui animal radiază mai puternic Şinele decât 
un om, pentru că nu are ego, la fel ca un bebeluş sau copilaş. Şi nouă, 
maturilor, ne place să ne uităm la ei ca în oglinda sufletului. Ar trebui să 
ne comportăm fără ego, asemenea lor... 

Dar am observat anumite comportamente ale animalelor pe care le- 
am atribui egoului dacă le-am vedea la un om... Prin urmare, există un 
ego natural (să-i zicem, instinct de supravieţuire) şi altul dobândit prin 
socializare? Adică un ego pozitiv şi altul negativ?!... 

Adyashanti explică foarte frumos că, atâta vreme cât va exista un 
corp al iluminatului, va exista şi o coajă de individualitate, un ego golit 
de miezul său dur. înţelepţii sunt şi ei pe diverse trepte de golire de ego. 
Golirea de sentimentul că tu ai fi făptuitorul şi gânditorul te 
face să te simţi un simplu instrument în mâna Divinităţii. Asta 
nu-ţi diminuează responsabilitatea faptelor, ci dimpotrivă. La fel, asta 
nu-ţi micşorează bucuria de a trăi, ci dimpotrivă. Iluminatul/eliberatul 
ştie că individualitatea nu-i aparţine, ci este jocul Divinului, care se 
ascunde de Sine însuşi. Identificarea cu mintea-corp este o iluzie, dar 
una dorită de Creator. La fel cum şi ieşirea din această iluzie este dorită 
de Creatorul ascuns în fiinţa evoluată. 

Să nu vezi niciun rău în lume este o mare eliberare. Fie că cineva te 
scuipă, fie că te binecuvântează. Toate vin de la El şi sunt drepte şi 
dumnezeieşti. Nu ai pe cine să te superi. înţelege că peste tot numai El există. 
Ce faci? Te cerţi cu Domnul? Nu ai nicio sansă. 

j i 

(Marius Ghidei - Fragment din cartea „SHANGRI-LA. Frumuseţea 
fără margini a Divinului. Calea către fericire”) 

în experienţa lui Eckhart Toile, iluminarea a constat în luarea unui 
văl de pe ochi, rezultând o privire proaspătă asupra realităţii 
înconjurătoare. De parcă ego-ul ar fi fost tocmai acel filtru obturant care 
opacizează frumuseţea lumii (unii îi spun „mintea critică”). Dumnezeu 
este îndrăgostit de creaţia Sa, iar această iubire o simte imediat 
iluminatul, când i se ia „pata” de pe ochi. 

Totuşi, oameni diferiţi au povestit iluminarea în termeni diferiţi. 
Unii au povestit despre stări cosmice grandioase. Nu putem să ne bazăm 
pe ele pentru a defini ego-ul. Mai ales că iluminarea este un proces 
evolutiv, cu stadii tot mai avansate. Iar stadiul final s-ar numi „eliberare” 
de ego... 

Eliberarea de ego, adică dispariţia ego-ului?! 

Eliberatul încă mai păstrează anumite programări mintale şi de 
comportament. Nisargadatta Maharaj, de exemplu, nu se putea lăsa de 
fumat. Asta era „programarea lui” anterioară, dar care nu rănea pe 
nimeni. Ramakrishna nu suporta banii. Discipolii i-au pus pe ascuns 
nişte bani sub pernă, iar sfântul nu a putut dormi. Asta era „programarea 
lui” din tinereţe, dar care nu rănea pe nimeni. Tot Ramakrishna, după ce 
a trăit Realitatea Ultimă a lui Brahman Unicul, în viaţa de zi cu zi s-a 
întors la adorarea Mamei Kali. El avea o fire de copil. 

Deci şi înţelepţii îşi păstrează unele condiţionări, obişnuinţe 
omeneşti. Care nu ar fi egotice în sens negativ, ci doar le alcătuiesc 
personalitatea. Prin contrast, i s-ar putea spune ego pozitiv, dar, mai 
degrabă, ego nedăunător. 

în acord cu limbajul cibernetic modern, le-am putea împărţi în: 
hard-ego şi soft-ego.... 

Ce este deci ego-ul negativ sau hard-ego sau ego-ul liber, 
necontrolat de Conştiinţă? Nu e doar o simplă condiţionare. Din 
cauza lui, o atracţie sau o repulsie se transpun într-o atitudine şi un 
comportament AGRESIV, chiar dacă bine mascat. Este un pas mic pentru 
om, dar mare pentru non-eliberare. Cine NU -1 face este un preafericit. 
Subiectul merită o analiză mai profundă: cum să NU transformi o 
programare mentală benignă într-o obsesie, agresiune, coşmar... 

Spunea memorabil Eckhart Toile: Oricând şi oriunde ai fi, nu poţi face 
decât trei lucruri: să stai în picioare, să stai aşezat sau să stai culcat. De ce 

atunci te frămânţi atâta?! Simplifică-ţi viaţa la maximum şi vei trăi liniştit 
mental. 

Fericirea nu este plăcere. Şi S.N. Lazarev, şi Marius Ghidei, şi mulţi 
alţii subliniază rolul nefast al plăcerii în evoluţia spirituală. Pare un 
paradox. Oare nu pentru a ne bucura de plăcere a inventat-o Dumnezeu?! 
Dar ei se referă la exagerare, la dependenţă, adică la agresivitatea 
creată de lipsa plăcerii. Cu alte cuvinte, te poţi bucura în voie de ea, dar 
când lipseşte, chiar dacă suferi puţin, să nu te simţi frustrat, dispus la 
violenţă pentru a o redobândi. Dacă e, e, dacă nu, nu. Plăcerea nu poate 
dura prea mult, aşa este ea gândită de Dumnezeu, are un scop anume în 
natură. Numai ego-ul uman ar vrea să o eternizeze, să o facă un scop în 
sine, hedonist. 

De fapt, Dumnezeu ne îndeamnă în acest fel tacit să căutăm 
adevărata plăcere care nu dispare, nu e trecătoare şi e mereu proaspătă: 
aceasta este plăcerea de a fi împreună cu Domnul, de a trăi fericirea 
divină. Ea devine posibilă atunci când ne dăm seama, după îndelungi 
experienţe amare, că nu trebuie să mai suferim dacă ne lipsesc plăcerile 
omeneşti, care sunt întotdeauna însoţite de contrapartea lor dureroasă... 

Animalul de casă se bucură de hrană şi chiar o cerşeşte umil. Dar 
dacă hrana lipseşte, el RABDĂ fără a se lamenta, fără a-şi plânge de milă, 
fără a pretinde cu violenţă şi ameninţându-şi stăpânul. E o nuanţă 
importantă. Ego-ul negativ este agresiv. Dacă nu-i agresiv, îl poţi trece cu 
vederea. Dar numai la înţelepţi poţi vedea aşa ceva: un surogat de ego. 

în general, când eşti supus durerii, sfatul înţelepţilor este să suferi cu 
nobleţe. Adică, să nu adaugi la durerea inevitabilă şi o suferinţă psihică 
suplimentară, o întristare adâncă, o poveste dramatică - ce depinde 
numai de gândurile pe care tu însuţi le adaugi durerii, de nimeni şi nimic 
altceva. 

Filosoful Alan Watts vorbea despre „Legea inversării”, care ar suna 
cam aşa: A dori o experienţă pozitivă este o experienţă negativă; a 
accepta o experienţă negativă este o experienţă pozitivă. Ideea este că, 
cu cât cauţi tot timpul să te simţi foarte bine, cu atât devii mai puţin 
satisfăcut, aceasta pentru că, urmărind obsedant să obţii ceva, îţi întăreşti 
sentimentul interior de lipsă a acelui ceva. Cu cât doreşti cu disperare să 
devii bogat, cu atât te simţi mai sărac şi nevaloros, indiferent de câţi bani 
faci. Cu cât vrei neapărat să fii sexy şi dorit, cu atât mai urât începi să te 
vezi, indiferent de fizicul tău real. Cu cât ţii cu disperare să fii fericit şi 
iubit, cu atât mai singur şi mai temător devii, indiferent de cei care îţi 

sunt aproape. Cu cât vrei mai tare să te iluminezi spiritual, cu atât mai 
egocentric şi meschin devii încercând să ajungi acolo... 


MINTE> PERSONALITATE> INTELECT> EGO 

în spiritualitate, unii folosesc, în loc de “ego”, cuvintele minte sau 
personalitate sau intelect. Acest lucru nu este greşit, dar ar putea 
introduce anumite confuzii. Voi reprezenta, în planşa de mai jos, cum 
sunt incluse unele în altele aceste noţiuni. 

Cel mai larg concept este cel de MINTE, care le include şi pe 
celelalte. în plus, MINTEA se ocupă cu simţurile biologice, homeostazia 
organismului, instinctele etc. 

Cuprinsă în minte este PERSONALITATEA, care deţine în plus faţă 
de celelalte incluse în ea: temperamentul, caracterul moral, aptitudinile. 

în personalitate este inclus INTELECTUL, din care inteligenţa 
operativă şi creativitatea (pentru rezolvarea de probleme) îi sunt 
specifice numai lui. 

în intelect se ascunde EGO-ul sau inteligenţa personală. Un 
exemplu binecunoscut ar fi gâdirea deziderativă (din limba engleză, 
wishful thinking ), prin care noi nu gândim la rece, ci prin prisma 
dorinţelor noastre, care pretind de la minte o justificare, o “raţionalizare” 
şi nicidecum o critică lucidă. 

în virtutea celor dezbătute mai sus, ne referim la Hard-ego, partea 
considerată dăunătoare în spiritualitate, deoarece este agresivă, în scopul 
autoapărării ego-ului însuşi. Inteligenţa personală se poate purifica, 
„îmblânzi” prin autoobservaţie, autocontrol, autoeducaţie. Poţi ajunge să 
ai un ego spiritual blând, mănăstiresc, dar căruia îi va sări ţandăra când 
cineva „apasă pe butonul sensibil”. 

Soft-ego sunt particularităţile personale nedăunătoare, acceptabile 
în relaţiile umane şi în spiritualitate - în general, reunite sub termenul 
pozitiv de „personalitate”. 

Scopul spiritualităţii este să micşoreze agresivitatea 

nucleului mental definit ca Hard EGO, care iradiază în aproape toate 
gândurile şi emoţiile noastre. Unii consideră că acesta ar fi aşa-zisa 
„minte critică” (în limba engleză, judgemental). 

Să analizăm un exemplu despre cum se ascunde EGO-ul în spatele 
personalităţii. Să zicem că un om este repezit, iute în gânduri şi fapte. 
Din acest motiv, alegerile sale pot fi uneori proaste. Motivul aparent ar fi 
că s-a grăbit şi nu a avut timp să analizeze atent situaţia. Da, dar cine l-a 

îndemnat să se grăbească? „Temperamentul”, va răspunde ego-ul 
imediat. De fapt, tocmai ego-ul, acest mic sabotor interior, l-a îndemnat 
pe bietul om să se pripească exact în momentul când trebuia să cugete 
mai atent. Se poate lua o decizie corectă şi într-o secundă, aşa că nu 
rapiditatea este problema. Problema este că ego-ul i-a tulburat mintea 
exact în secunda în care trebuia să delibereze cu discernământ. Soluţia la 
îndemână ar fi fost să mai stea încă io secunde ca să verifice suplimentar 
corectitudinea deciziei. Deci ego-ul s-a folosit de un mic truc pentru a-i 
înşela vigilenţa. 

Dar ce ar avea de câştigat ego-ul din asta? Perpetuarea propriilor 
scheme de acţiune şi gândire acumulate în decursul timpului, adică acel 
„aşa sunt eu şi nu mă pot schimba”. Pare o logică strâmbă, dar e reală. 
Exact ăsta este ego-ul: „mai binele este duşmanul binelui”. 

Dacă omul are altă trăsătură de temperament, pe aceea o va specula 
ego-ul în scopul manipulării deciziei în favoarea lui, adică ceea ce crede 
ego-ul că îl favorizează şi nu îi periclitează existenţa. Nu aspectele 
personalităţii sunt de vină, ci “acela” care profită de ele pe ascuns. 


Iată, mai jos, schema sintetică a noţiunilor dezbătute mai sus. 



Inteligenţa personală, 
autoapărare agresivă 


* Inteligenţă operativă, creativitate 
Temperament, caracter, aptitudini 


1 r 


Simţuri biologice, homeostazie, instincte 


Fig. Minte > personalitate > intelect > ego 


Deci, ego-ul este o parte din intelect; ego-ul este o parte din 
personalitate; ego-ul este o parte din minte. Doar o parte, spunem noi... 

PROCESELE MINŢII 


A depăşi sau transcende ego-ul nu este o sarcină simplă. Se pare că 
există o ierahizare a proceselor mentale, după cum urmează: ego > 
emoţii > sentimente > gânduri > gândire. 

GÂNDIREA înseamnă dezvoltarea de către intelect a unor 
GÂNDURI care ne parvin de mai sus de ego (fie de la propriul Spirit, fie 
de la o sursă exterioară - greu de stabilit exact de unde vin...). GÂNDUL 
vine sub formă de imagine sau cuvânt. De exemplu, cuvântul “examen”, 
va fi urmat aproape instantaneu de o întreagă poveste despre: studiu 
individual, nopţi nedormite, cărţi de procurat, fiţuici de redactat etc. 
Aproape orice cuvânt sau imagine poate declanşa acest proces automat 
de dezvoltare a gândului, cu ajutorul MEMORIEI şi IMAGINAŢIEI. Dar 
cu puţină atenţie introspectivă şi voinţă putem opri din faşă aceste 
poveşti pe care ni le spunem singuri, dacă nu dorim să ne capteze 
conştiinţa în acest moment. 

Cu şi mai multă atenţie, putem rări ritmul în care ne sosesc 
gândurile. Nu le putem împiedica să apară, dar observând că între ele 
există o pauză şi continuând observarea lor în paralel cu blocarea 
gândirii (dezvoltării gândurilor), vom observa că pauzele dintre gânduri 
se lungesc tot mai mult. Aceasta este deja o mare realizare personală, 
obţinută prin introspecţie! 

SENTIMENTUL ar putea fi aproximat ca fiind o EMOŢIE sau un 
cumul de EMOŢII pietrificate. El s-a format de-a lungul timpului sau 
cândva în trecut. Are deci o puternică legătură cu memoria. Putem 
încerca să ne schimbăm sentimentele nedorite cu ajutorul unor gânduri 
opuse, repetate de nenumărate ori, refăcând în imaginaţie trecutul, dar 
nu aşa cum a fost, ci cum ne-am dori să fi fost. Este un proces dificil, 
pentru că o emoţie este mult mai puternică decât un gând. Sau să căutăm 
emoţii noi de sens opus, generând astfel un nou sentiment compensator. 
Dar dacă acel sentiment primar era indus dintr-o sursă exterioară sau de 
la propriul Spirit, sarcina se cam complică. 

EMOŢIA este aproape imposibil de controlat sau schimbat. Poţi 
reuşi să nu te exteriorizezi, dar să împiedici din start apariţia unei emoţii 
“normale” pentru tine este o adevărată magie. Pe lângă imprevizibilitate, 
se adaugă şi enorma energie cu care se manifestă. Totuşi, prin lucrul 
psihologic şi spiritual cu tine însuţi, poţi ajunge să îţi moderezi emoţiile, 
cât de cât. De exemplu, tracul, este o emoţie previzibilă şi există căi de a 
lupta cu el. 

Toate cele de mai sus - gândirea, gândurile, sentimentele şi emoţiile 
- pot fi controlate cu ajutorul ego-ului, în urma unor eforturi mai mici 
sau mai mari. De exemplu, ego-ul poate reuşi să îşi tempereze anumite 
porniri violente sau meschine, devenind astfel un ego ceva mai spiritual. 
Este o realizare extraordinară, minunată. Dar egocentrismul a rămas 
acolo şi poate izbucni sub o formă deghizată. 

Atunci, cine îl poate controla complet pe ego? în principiu, el este 
autonom la omul obişnuit. Numai la cei evoluaţi spiritual, ego-ul poate fi 
supus, dar nu cu forţa. A-l supune cu forţa ar fi ca şi cum boxezi cu 
umbra ta sau ca şi cum te ridici trăgându-te de păr în sus. în aparenţă, tu 
eşti ego-ul şi de aceea nu poţi lupta cu el, fiindcă îţi ştie dinainte toată 
strategia. Este un miracol când cineva reuşeşte să îşi transceandă ego-ul, 
de pe un etaj superior, impersonal, unde Spiritul se manifestă plenar. 
Cum poţi ajunge la acel nivel, este o chestiune mult mai delicată... 

EGO-UL ŞI CONŞTIINŢA 

Ego-ul ar fi GÂNDUL obsesiv şi omniprezent că “Eu sunt corpul”, 
precum şi SENTIMENTUL grijii absolute pentru păstrarea integră a 
acestui trup - împreună cu GÂNDIREA şi EMOŢIILE aferente. Ego-ul a 
apărut din necesitatea apărării împotriva unor manifestări presupus 
ostile, naturale sau a unor semeni. De aceea, o caracteristică esenţială a 
sa este agresivitatea. Ea poate lua diverse forme, inclusiv cea de 
orgoliu, un alt semn distinctiv agresiv. Ego-ul nu va dispărea atâta timp 
cât există corpul fizic. 

Ego-ul inteligent îşi dă seama că, dacă trupul este muritor, atunci şi 
propriul său rol este temporar. Ce rost ar avea perpetuarea ego-ului după 
dispariţia trupului?! 

Ateismul este doctrina impusă minţii omului de un ego imatur 
pentru a-şi justifica propria agresivitate. Şi totuşi, doctrinele spirituale, 
ale religiilor, precum şi unele mărturii atestă fără dubiu că viaţa nu se 
sfârşeşte odată cu moartea. De aceea, ego-ul maturizat îmbrăţişează 
ideea că va supravieţui morţii, iar pentru a-şi pregăti un locşor călduţ, se 
supune de bunăvoie tuturor ritualurilor şi canoanelor impuse de religie, 
îşi limitează din agresivitatea naturală sub imboldul regulilor morale. 
Acest lucru este extrem de binevenit. 

Totuşi, de dragul adevărului obiectiv, trebuie să spunem că ego-ul 
(numit şi suflet) va supravieţui morţii trupului doar de la câteva zile 
până la câteva săptămâni, atât. Apoi va suferi “glorioasa moarte de-a 

doua”. Evenimentul prăznuit de creştini la 40 de zile după Paşti şi numit 
“înălţarea la Ceruri” chiar asta simbolizează: părăsirea definitivă a 
preocupărilor omeneşti, datorită înglobării sufletului în corpul spiritual, 
adică reîntregirea Spiritului aşa cum era înainte de întrupare, dar 
îmbogăţit acum cu experienţa vieţii terestre abia încheiate. 

După cercetările dr. Michael Newton, reîntregirea Spiritului poate 
avea loc în diverse etape post-mortem. De exemplu, în timpul Judecăţii 
sufletului, dar cel mai frecvent se întâmplă odată cu întoarcerea la grupul 
spiritual din care face parte (cu care rezonează). 


Conştiinţă > ego 

Pentru a înţelege cum ar putea fi transcens ego-ul chiar din timpul 
vieţii, trebuie să remarcăm că mai există un etaj psihic superior numit 
Conştiinţă. Concret, oricine poate simţi existenţa acesteia atunci când are 
mustrări de conştiinţă, regrete pentru faptele comise. Conştiinţa umană 
este o părticică “detaşată” din eterna Conştiinţă spirituală pentru a 
supraveghea îndeaproape activitatea ego-ului. Conştiinţa umană 
primeşte şi trimite automat şi perpetuu informaţii către Conştiinţa 
spirituală, dar este orientată unidirecţional către ego, încercând să-i 
modereze acţiunile agresive. Din acest motiv, noi (Conştiinţa) credem că 
suntem ego-ul, ne identificăm cu acesta. 

Abia în urma întoarcerii Conştiinţei umane către propria sursă - 
Conştiinţa spirituală - îi revine luciditatea a ce este ea cu adevărat: 
părticică din Conştiinţa divină a Spiritului. Din acel moment, ego-ul îşi va 
pierde influenţa totală asupra ei. Momentul de Graţie a recunoaşterii 
Sinelui din care provine îi oferă şansa şi puterea Conştiinţei umane de a 
se elibera din carcera ego-ului. 

Acum înţelegem că ego-ul a fost păcălit să creadă în nemurire 

chiar de către influenţa ascunsă a Spiritului invizibil. Nemuritoare este 
numai Conştiinţa, nu şi ego-ul. Toată munca Conştiinţei se reflectă în 
transformarea spirituală a ego-ului. Este minunat acest efect pentru 
vieţuirea omului pe Pământ. Ego-ul a fost necesar, dar la un moment dat, 
trebuie să ne detaşăm de el. Aflându-ne acum la momentul adevărului, 
nu mai e cazul să ne identificăm cu corpul fizic. Avem ocazia - dacă 
suntem pregătiţi, cu ego-ul dat la minim - să ne expansionăm Conştiinţa 
în infinit şi impersonal, acolo unde îi este locul şi se simte ea fericită. 

DUMNEZEU E “CE NU ŞTIM CĂ ŞTIM" (ferestra 

Johari) 


Poţi zice că funcţionar ea ansamblului corp-minte este 
predestinată. Isus Cristos însuşi spune: Niciun fir de păr de pe capul tău 
nu cade la pământ fără voia lui Dumnezeu. Ai mai auzit asta? însă 
funcţiunea corp-minte nu eşti tu. Tu nu eşti părul ce cade la pământ, 
nici corpul şi nici mintea gânditoare. Eşti martorul a toate acestea. 

A nu cunoaşte asta înseamnă să cazi sub vraja destinului. A cunoaşte 
asta înseamnă a fi liber. ~ Mooji 

Vă prezint mai jos o variantă a celebrei “ferestre Johari”, adaptată la 
Ştiinţa Psihologiei (înţeleasă în sensul său cel mai larg cu putinţă). 


1. Ce ştim că ştim: 

2. Ce ştim că nu ştim: 

Psihologia behavioristă şi 

Psihanaliza şi 

CREIERUL 

SUBCONŞTIENTUL 

3. Ce nu ştim că ştim: 

4. Ce nu ştim că nu ştim: 

Psihologia 

Ştiinţa viitorului 

transpersonală şi ŞINELE 

îndepărtat 

SUPERIOR 



Explicaţii: 


comportament) consideră că studiul omului se încheie odată cu 
descoperirea legăturii dintre stimulii exteriori şi răspunsurile instinctive 
sau învăţate social. Se urmăreşte stabilirea unor metode eficiente de 
manipulare a comportamentului oamenilor. Pe aceeaşi direcţie se 
plasează şi studiul CREIERULUI (neuroştiinţele). Din toată această 
abordare ştiinţifică se trage concluzia filosofică că omul este la fel ca un 
computer şi poate fi programat într-un mod similar. 

2. PSIHANALIZA şi cercetările conexe ulterioare au descoperit că 
cea mai mare parte a activităţii psihice se petrece în SUBCONŞTIENT. 
Acesta este un fel de “cutie neagră” în care savanţii îndeasă tot ceea ce 
observă indirect că există, dar nu pot defini şi nici înţelege încă. 
Conştientul ar fi doar vârful aibergului, iar restul de 95% este format din 
“subconştient”. 


1. Psihologia BEHAVIORISTÂ (de la engl. behavior, 

De exemplu, fenomenele ce se petrec sub hipnoză NU pot fi explicate 
fără introducerea noţiunii de “observator subconştient”, adică o instanţă 
inteligentă existentă sub pragul conştienţei obişnuite. 

Dr. Elena Gabor, specialist în hipnoterapie, spune:"... noi născuţii şi 
bebeluşii nu au minte conştientă la naştere, iar subconştientul lor este deschis, 
accesibil. Ca urmare, până li se formează mintea conştientă, ei sunt în starea 
de hipnoză .” 20 De aceea, probabil, copiii învaţă totul extrem de uşor şi repede. 
Din alt punct de vedere, pe parcursul unei şedinţe de hipnoză spirituală, putem 
scurtcircuita ego-ul, mintea conştientă. 

3. Făcând un pas îndrăzneţ înainte, psihologia 
TRANSPERSONALĂ se aliniază tradiţiilor spirituale de pretutindeni şi 
filosofiei perene, postulând existenţa şi chiar promovând metode de 
percepere directă a SINELUI SUPERIOR sau SPIRITULUI DIVIN din 
om. Paradigma ştiinţifică este complet schimbată aici, considerându- 
se că instrumentul de explorare unic şi de neînlocuit este propria 
Conştiinţă umană. Exclusiv cu această Conştiinţă putem intui Şinele 
Superior (sau supraconştientul ) şi experimenta stări modificate de 
conştiinţă. 

Când atingem Şinele, ne dăm seama că El era dintotdeauna acolo, că 
noi suntem Acela, dar habar nu aveam ce Fiinţă miraculoasă eram, 
suntem şi vom fi etern, fiindcă trăim sub o formă de hipnoză cosmică ce 
ne ascunde propria Divinitate. 

Concluziile acestei direcţii psihologice sunt bulversante şi confirmă 
spusele înţelepţilor, anume că centrul fiinţei umane nu este nici creierul 
material, nu este nici subconştientul (înţeles ca fiind partea principală 
din mintea imaterială), ci este acea Forţă şi Inteligenţă Universală care 
a creat totul, ştie totul, poate totul, iubeşte totul. Dumnezeu este ceea 
ce, deocamdată, nu ştim că ştim. 

4. Psihologia viitorului îndepărtat ar putea descoperi multe alte 
lucruri interesante pe care nu ni le putem nici măcar imagina, 
deocamdată. 


20 https://www.hypnosisinmedicine.com/ro/despre-hipnoza-hipnoterapie/ 

CONDIŢIONĂRILE 


Motto: Omul ecao bloc de piatră: spiritul îl sculptează, natura îl 

erodează, iar trecătorii îl scrijelesc. 

Condiţionările /programările la care este supus omul ar fi: 

- Natura (elementele şi fenomenele naturale) 

- Societatea (contacte umane, norme sociale) 

- Istoria personală (personalitate, impresii mintale) 

- Aspecte oculte (karma de toate tipurile, influenţele spirituale) 

Dumnezeu este conştient de toate lucrurile şi fiinţele prin prezenţa 

Conştiinţei Sale universale în fiecare lucru şi fiinţă. Dar, dintre toate, 
numai omul este capabil de a privi, cu ajutorul conştiinţei sale, înapoi 
spre Sursa conştiinţei (fenomenul de iluminare spirituală). 

Oricine suferă de cele patru tipuri de condiţionări. Dar, spre 
deosebire de omul comun, înţeleptul înţelege că el este o scânteie din 
Dumnezeu care îşi acceptă aceste limite tocmai pentru că singur Şi le-a 
pus. Dumnezeu Se autolimitează prin fiecare creatură. Iluminarea 
(ieşirea temporară de sub hipnoza cosmică, visul că ai fi separat de 
Dumnezeu) şi eliberarea nu sunt meritul omului, ci tot Voinţa Divină 
manifestată în respectivul individ. 

Chiar dacă se iluminează spiritual şi apoi se eliberează de ego, omul 
nu este scutit integral de cele patru tipuri de condiţionări generale. 
Totuşi, mintea lui este purificată de foarte multe reziduuri ale trecutului. 
El rămâne o creatură printre celelalte, dar cu conştiinţă de Dumnezeu. 

Şi aici apare un paradox greu de înţeles şi de acceptat. Cum să fie 
Dumnezeu un biet om?! Iată mai jos un mod de a înţelege şi accepta 
această idee năstruşnică. 


OMUL - DUMNEZEU 


Omul obişnuit se gândeşte la Dumnezeu ca la Creatorul care le ştie 
pe toate şi poate absolut orice. Dar, să zicem, că nu cu acest Dumnezeu- 
Totul (dual, Conştiinţă-în-mişcare) este unit în conştiinţă iluminatul sau 
eliberatul. El atinge Conştiinţa lui Dumnezeu Transcendent (adică 
Necreator!), care este Dumnezeu-Nimic (non-dual, Conştiinţă-în- 
repaus). 

Omul obişnuit va zâmbi condescendent când îi vei spune că eşti una 
cu Nimicul. Se va simţi superior. Te va înţelege. Dar dacă îi spui că eşti 
una cu Dumnezeu-Totul, se va simţi ameninţat de potenţiala ta 

„atotputere şi atotştiinţă”. Ego-ul lui crede că te lauzi sau îl ameninţi şi 
răspunde agresiv... Pentru că Nimicul este umilinţa totală, se va relaxa şi 
îi vei părea chiar simpatic. 

Acum, să fim corecţi până la capăt: Conştiinţa cu care eliberatul vede 
universul este aceea a lui Dumnezeu Creatorul, căci El se interesează 
iubitor de Creaţie. Celălalt, Dumnezeu Transcendent, nici nu este 
conştient de Creaţie. Dar eliberatul poate avea, câteodată şi temporar, şi 
acea perspectivă complet detaşată. în realitate, Cei Doi sunt unul şi 
acelaşi, ca cele două feţe ale unei monede. Iar Conştiinţa ar fi metalul din 
care este alcătuită moneda, aparţine amândurora... Ce mare mister! 

Explicaţia de mai sus s-ar putea să-ţi încurce logica. Şi asta pentru că 
tu vrei să înţelegi raţional ceea ce depăşeşte cu mult cadrul mental. 
Mintea este o creaţie cu un rol limitat, deci cu puteri limitate. Dumnezeu 
nu poate fi înţeles cu mintea, ci doar indicat aproximativ. 

DUMNEZEU N-ARE MINTE 

„Dumnezeu este infinitul incognoscibil. El este simpla Prezenţă 
neasociată niciunui gând. Orice formă de cunoaştere este o limitare, despre 
care gândul îşi închipuie că e nelimitată. Dumnezeu este sfârşitul oricărei 
cunoaşteri şi reînceputul eternei Tale iubiri! Iubirea de A FI este chiar 
Dumnezeul cel viu! Doar mintea, în rătăcirea ei, îşi imaginează că şi 
Dumnezeu are o minte, eventual una „universală”, prin care „înţelege” 
suferinţa minţii umane la milisecundă - suferinţa de cea mai cumplită boală, 
numită „separarea de Dumnezeu”. Dar întregul Absolut, fiind neschimbător, 
veşnic acelaşi, are totul în el şi, atunci, la ce i-ar trebui o minte, ce să facă cu 
ea?! A crede că Dumnezeu are o minte înseamnă a-l schilodi, a-l reduce la un 
gând limitat. Orice gând, imagine, experienţă pe care o ai despre “Dumnezeu” 
e doar CHIP CIOPLIT! 

Doar lasă mintea să se dizolve în tăcere, în vidul preaplin de viaţă 
veşnică a inimii Prezenţei, şi atunci vei recunoaşte că Tu eşti Dumnezeu, că 
doar Dumnezeu este Real, iar mintea a lipit peste Tine eticheta separatistă şi 
neputincioasă de om. îţi imaginezi, halucinezi că eşti om. Visezi că Tu, totul 
din întreg, Te-ai limitat la un corp efemer!” 

(Sursa: Atmaji Maharaj, Facebook 20 martie 2019) 

ELIBERA TUL ŞI ANTIGRA VITA ŢI A 

Chiar şi cel mai deplin eliberat trebuie să fie ţinut pe Pământ cumva, 
printre semenii săi, şi asta cu ajutorul unei mici dependenţe, iluzii, 
atracţii. De exemplu, Sri Ramakrishna nu avea altă plăcere omenească 
decât mâncarea gustoasă. La un moment dat, un vizitator mai cinic i-a 
reproşat că un sfânt ca el nu ar fi trebuit să fie dependent de niciun lucru 

material, precum mâncarea. După câteva zile, Ramakrishna a murit, era 
deja bolnav de cancer. El înţelesese că, prin vocea acelui păcătos, îi 
vorbise Dumnezeu, pregătindu -1 să-l ia la El. 

Fără nicio atracţie lumească, cât de mică şi nevinovată, sfântul nu 
mai are nimic în comun cu lumea şi, prin urmare, ar fi natural s-o 
părăsească fără niciun regret. Poate tocmai de aceea, aproape nimeni nu 
se eliberează complet şi nimănui nu i se dezvăluie dintr-o dată toate 
tainele Cerului. în felul acesta, el este ţinut în viaţă automat printre 
păcătoşii cu care nu are nimic în comun. 

Un alt exemplu în acest sens este al lui Swami Vivekananda, căruia 
abia în ultimele câteva luni de viaţă i-a permis Dumnezeu să-şi petreacă 
timpul în extaz divin, suferind o transformare puternică. Dacă ar fi trăit 
această etapă mai devreme, cu siguranţă că nu şi-ar mai fi putut 
desfăşura intensa activitate de misionar, ci s-ar fi retras în contemplaţie 
solitară... 

Privind lucrurile din perspectivă umană, eliberatul se află într-o 
situaţie dramatică, în care Infinitul este obligat să coexiste armonios cu 
Finitul, jucându-şi rolul de creatură până la finalul vieţii, deşi el se simte 
a fi una cu Creatorul. Este o situaţie nemaiîntâlnită la celelalte fiinţe şi pe 
care numai omul o poate trăi. 

De aceea, cel mai adesea, iluminatul /eliberatul spiritual nu este 
înţeles de ceilalţi oameni când li se destăinuie. El este condamnat să îşi 
trăiască măreţia şi binecuvântarea în singurătate. Singura „soluţie” este 
ca el să-şi apropie nişte discipoli care se vor strădui să-l înţeleagă şi să-l 
respecte. Acest lucru îi va da un sens concret vieţii sale umane. Căci 
altfel, scopul suprem a fost deja atins: recunoaşterea Sinelui-Dumnezeu. 
De acum încolo, va face numai Voia Lui, şi anume cea de a-i trezi, prin 
exemplul personal, pe alţi semeni „chemaţi” de Dumnezeu. Ce alt sens ar 
mai putea avea viaţa acestui eliberat?! 

BARIERA EGO-ULUILA ILUMINAŢI 

i. învăţătorul de meditaţie nonduală Gary Weber 21 spune că a 
observat o regulă: majoritatea elevilor săi care trăiesc experienţa 
iluminării o dată, de mai multe ori, nu mai continuă cu practica, se 
opresc definitiv. Ei vor „să înţeleagă”, dar nu reuşesc nicicum să explice 
cu mintea trăirile iluminării. Nici nu vor putea s-o facă, nimeni n-a făcut- 


21 https://www.youtube.com/watch?v=oaPboEM8Erw 

o niciodată, le spune maestrul. Dar toate argumentele le trec pe lângă 
ureche, ceva profund şi inconştient se opune ca ei să meargă până la 
capăt. 

Pentru că a merge până la capăt, repetând experienţa iluminării, 
înseamnă disoluţia ego-ului. Aceasta este adevărata eliberare. Or, cine 
sau ce altceva decât ego-ul se opune din interior?! Iată deci cât de real 
este acest mecanism-viu şi cum deturnează el pe mulţi elevi spirituali de 
la realizarea completă! 

2. învăţătorul Adyashanti spune, şi el, că elevilor săi spirituali le este 
teamă să nu-şi „piardă personalitatea” în urma iluminării. Este o falsă 
temere, inspirată de cine oare credeţi?! Fiecare experienţă iluminatorie 
„rupe hălci” din ego. Iar practicanţii meditaţiei nu îşi mai găsesc 
motivaţiile anterioare de acţiune şi se întreabă ce îi va mai mişca înainte. 
E un fel de paralizie volitivă, însă o fază trecătoare. Unii i-au spus 
„noaptea neagră a sufletului”. 

Este normal să fii puţin dezorientat, fiindcă suporţi un proces 
transformativ, eşti o fiinţă nouă după iluminare. Face parte din procesul 
de trezire completă. Dar vor dispare numai dorinţele, hobby-urile care 
erau autocentrate, dedicate sau întărite de ego. Noi motivaţii de acţiune 
vor veni şi ele la timpul lor. Personalitatea, unicitatea este un dar de la 
Dumnezeu pentru fiecare fiinţă, care nu ne este luat. 

Prin urmare, unii preferă să oprească procesul de eliberare şi nu mai 
continuă meditaţiile contemplative. Putem vedea însă şi partea bună: 
Nimeni nu este forţat să cunoască Adevărul. Poate oricând renunţa să-L 
(mai) vadă. Ai libertatea de a pleca de la Dumnezeu chiar şi după ce ţi-ai 
odihnit capul în poala Lui iubitoare, simţind că nicăieri nu mai poţi găsi 
acea fericire. Şi totuşi, să vrei să te întorci la bucuriile iluzorii... Nu e 
minunată şi jucăuşă libertatea asta?! 

Totuşi, să nu ne închistăm în concepte! Poate că nu numai ego-ul este 
cel care se opune progresului acestor “norocoşi”. Poate că tocmai Spiritul nu 
doreşte ca omul în care este întrupat să avanseze prea mult spre planurile 
spirituale. Asta l-ar putea deturna de la misiunea sa de viaţă. în fond, viziunile 
spirituale ale omului sunt importante doar în măsura în care acestea îl ajută să 
respecte Voinţa Spiritului. Dar ar putea, la fel de bine, să îl scoată din 
normalitate, dintre semeni, ceea ce acel Spirit poate că nu doreşte în acest 
moment... 

3. într-un filmuleţ din satsangul Maestrului Mooji, un discipol 
spunea că, nemaisimţindu-le rostul, a renunţat la relaţiile sociale inutile 

şi mâncătoare de timp, a renunţat la cariera profesională, dar uneori, 
când nu este centrat în Sine, se întreabă “totuşi, ce am de făcut?”. Pare 
imposibil să foloseşti recunoaşterea Sinelui (iluminarea) în viaţa 
cotidiană, fiindcă absolutul şi relativul nu au nicio legătură. Cum să 
„profiţi” de această cunoaştere transcendentă sau cum să o foloseşti spre 
binele altora? Sunt dileme autentice la început. 

Mooji era cam jenat şi repeta: What to do, what to do? în starea de 
eliberare nu apare această întrebare prostească. Mintea îţi poate livra 
îndoială numai când există loc pentru ea. Eliberatul este 100% sigur de 
sine, inspiraţia curge dinspre Sine. Nu are îndoieli, nu are întrebări, va 
face mereu ce trebuie. De fapt, cine acţionează? Nimeni. Se acţionează 
prin tine. 

Iată deci care este diferenţa dintre un iluminat şi un eliberat: 
iluminatul încă mai are un ego, care-i poate juca feste când se aşteaptă 
mai puţin. 

Spiritualitatea nonduală este o treabă foarte serioasă. Nu toţi cei 
care citesc teoria o şi cred pe de-a-ntregul, fiindcă mintea îi deturnează 
sensul, ca şi cum ar fi acolo doar nişte metafore. Dar faptul că „totul este 
o iluzie, un vis, un joc” nu este deloc o metaforă, ci o descoperire şocantă. 
Un joc cu milioane de reguli şi fără un termen de încheiere. Faptul că „Tu 
eşti nenăscut” nu este o metaforă, ci purul adevăr, dacă nu te mai 
identifici cu corpul. 

Abia în urma iluminării, discipolul vede realitatea promisă cu 
proprii lui ochi. Se cutremură de intensitatea fenomenului şi constată 
incompatibilitatea celor două situaţii: cea de Conştiinţă pură şi cea de 
Conştiinţă umbrită de un ego. E ca şi cum ai vrea să pui laolaltă un punct 
şi infinitul. Cum să le alături, cum să le compari? Unii consideră că le este 
prea greu, ca oameni, să îmbine cele două stări, să le trăiască simultan. Şi 
renunţă la infinitatea eternitate-iubire-adevăr ca să trăiască liniştiţi în 
punctul lor! 

28 mai 2019 

REFLECŢII LA “VIAŢA 
IMPERSONALĂ” 


* * * Dumnezeu a făcut omul din ţărână şi l-a făcut viu suflând Duh Sfânt peste 
el. Publicând cartea "Viaţa impersonală", omul L-a făcut pe Dumnezeu din 
hârtie şi îl face viu citind-o cu Duhul Sfânt. * * * 

Reflecţii pe marginea ideilor din carte: 

Cap.I Dimash sau magia muzicală | înrobirea intelectului | 
Cunoaşterea nemediată a lui Dumnezeu 

Cap.II Omul e o păpădie | Be still - and know - I Am - GOD | 
Yoga - efortul de autosubordonare Sinelui Superior Kundalini | Cele 
două etape ale iluminării 

Cap.IV Punctul focal Conştiinţa e percepţie pură Sfaturi 
pentru o viaţă frumoasă 

Cap.V Conştiinţa e spaţialitate | De unde vine gândirea? | Ego-ul 
îl critică mereu pe Dumnezeu | Sufletul vitalizant | Spiritul orientează 
puterea minţii 

Cap.VI Dorinţele 

Cap.VII Progresul Spiritelor, viitorul omenirii 

Cap.IX Omul nu e rezultatul evoluţiei naturale | Femeia şi 
bărbatul sunt inegali în faţa Iluziei | Omul se îndepărtează de 
fundamentul metafizic 

Cap.XII Problemele conjugale 

Cap.X Binele şi răul | Maya a creat ego-ul şi demonii, nu 
Dumnezeu De ce îngăduie Dumnezeu suferinţa? Iluminarea vine 
când s-a copt ego-ul 

Cap.XIV şi XVII Ce se aplică la ego se aplică şi la colectiv 

Cap.XV Nirvana sau Anti-nefericirea 

Cap.XVI Măreţia impersonală a Divinului Moment intim cu D. 

Addenda Triade divine 


încă din primele rânduri ale cărţii, Autorul Divin indică publicul- 
ţintă: oameni cu preocupări spirituale. Nu e o carte pentru oricine şi nu 
va putea fi înţeleasă de oricine oricând. Chiar şi eu, când am citit primul 
capitol intr-un blog, nu am înţeles ce vrea. Abia peste ceva timp, mi-am 

propus să STUDIEZ cartea, din “curiozitate”. De fapt, era Chemarea 
Divină. 

Uneori, găsim exprimări contradictorii, de genul “nu fă asta, dar 
dacă o faci, e OK, este tot voinţa Mea.” Ceea ce nu înseamnă că Autorul 
ne recomandă să facem două lucruri opuse în acelaşi timp sau că nu 
contează ce facem. Nu. Explicaţia este că se adresează unor persoane 
diferite. Prima parte a frazei este destinată celui pregătit să asculte sfatul 
divin, iar partea secundă, celui nepregătit şi neascultător. Amândoi au un 
Sine, sunt uniţi prin Conştiinţa Divină care îi conduce şi le dă viaţă, dar 
sunt şi aparent separaţi prin ego sau personalitate. 


Cap. I 


Dimash sau magia muzicală 


«Orice Ţi-a atras vreodată atenţia în vreo manifestare exterioară nu a fost 
decât confirmarea Cuvântului Meu deja comunicat înăuntrul tău. Manifestarea 
exterioară a fost doar calea sau mijlocul ales de Mine în acea ocazie pentru a 
atinge şi impresiona conştiinţa ta omenească.» 

Ce mesaj spiritual ne transmite cântăreţul DIMASH, omul cu cea 
mai mare întindere vocală şi un control desăvârşit al vocii, 
interpretând melodii extrem de dificile şi memorabile? 

Că un om poate atinge perfecţiunea într-un aspect al vieţii. Vedem o 
perfecţiune nativă a aparatului fonator, peste care s-a suprapus o 
educaţie muzicală completă. Orice este posibil pentru această Voce din 
ceea ce numim muzică vocală. Şi să nu uităm că vocea umană este 
singurul instrument muzical făurit de mâna Creatorului! 

Prin comparaţie cu talentul altor mari cântăreţi, cel al lui Dimash 22 
atinge sfera paranormalului. Este o demonstraţie de “magie muzicală”. 
Iar oamenii vor fi întotdeauna fermecaţi de magie, de imposibilul devenit 
posibil. 

Pe lângă uimirea entuziastă a unor vloggeri, pe YouTube, cele mai 
emoţionante mi se par reacţiile unor profesori experimentaţi de canto. 
Auzind performanţele vocale ale lui Dimash, ei rămân perplecşi şi nu 
înţeleg cum este posibil. (Căutaţi pe Google * 2 3 ) 


22 https://www.youtube.com/channei/ucGBxbj_RMKB 22 rhjnK 9 qReg 

2 3 https://www.youtube.com/results?search_query=Vocal+coach+react+Dimash 

Da, există frumuseţe şi perfecţiune! Ţi se zburleşte părul de plăcere 
estetică, dar este doar o mică mostră din măreţia Divină. Eşti pregătit 
pentru mai mult?! Acesta ar putea fi mesajul spiritual transmis nouă de 
apariţia lui Dimash... 

Apropo, se pare că numele său de familie, Kudaibergen, înseamnă în 
limba kazahă “(astfel) este Dumnezeu”. într-adevăr, Dimash este nu 
numai cult, ci şi atras de înţelepciune, credincios în puterea lui Allah... 

«Unica şi adevărata artă este aceea de a vedea clar Perfecţiunea Mea în 
toate expresiile Mele omeneşti...» (cap. XI) 


înrobirea intelectului 


«Căci de acum încolo, pentru a pătrunde Cuvântul Meu în conştiinţa 
Sufletului tău, trebuie ca mintea să fie servitorul Tău şi intelectul, sclavul Tău.» 

De ce separă Autorul Divin mintea de intelect? 

Mintea cuprinde toate funcţiile de integrare a organismului animal 
în mediu, ajutându-1 să funcţioneze în parametri normali; mai cuprinde 
cele cinci simţuri şi integrarea lor în percepţii complexe. Intelectul este o 
cucerire relativ recentă a organismului uman, bazat pe neocortex, stratul 
exterior al creierului. Deci mintea ar fi un servitor mai vechi al fiinţei, iar 
intelectul este ca un copil obraznic cocoţat în vârful minţii. Dar de ce 
trebuie făcut sclav acest „domn Goe”? Nu e o măsură cam incorectă 
politic?! 

Motivul este că el are mult mai multe pretenţii decât mintea. 
Intelectul pretinde că ştie cine eşti tu. Din această mare greşeală îi 
vin toate celelate ifose. Ca să-i stârpeşti această ambiţie nefondată, 
intelectul trebuie la nevoie chiar umilit, silit să facă ce nu-şi doreşte, 
anume, să recunoască că a raţionat greşit, stabilind un fals eu. S-a 
declarat pe sine proprietar, deşi exista deja unul, dar nu -1 vedea. Acum s- 
a ivit adevăratul proprietar şi îl va obliga, ca pe un iobag, să-i recunoască 
drepturile depline. Intelectul va fi folosit în continuare la toate muncile, 
dar numai ascultând de poruncile adevăratului Eu. 

Asta putem înţelege şi din pilda lui Isus despre stăpânul viei - vezi 
Matei 21.33-41. 

Mai putem compara situaţia cu cea în care, în biserică, s-ar atârna 
tabloul unui dictator în locul unei icoane sfinte. Nu e locul lui acolo, acea 
poză este o impostură. Nu-ţi vei face cruce în dreptul lui, nu -1 vei ruga 
nimic, căci e un portret mort, fără putere. Din simplul fapt că, prin 

impunere, a fost agăţat peste noapte într-un loc sacru, nu a devenit o 
icoană făcătoare de minuni. 

Cum să-ţi faci intelectul sclavul Tău? 

Simpla intenţie nu-i de ajuns, e nevoie de acţiune. începe studiul 
spiritual din cărţi, fă-ţi din spiritualitate principala preocupare 
intelectuală. Este doar începutul, dar unii rămân în această etapă. Tu 
mergi mai departe şi studiază formele de manifestare ale ego-ului, 
familiarizează-te cu vicleşugurile lui, satură-te conştient de prezenţa lui. 
Când ţi se va face lehamite de platitudinile, repetiţiile şi limitele minţii 
tale, vei fi pregătit pentru marele salt în necunoscut. Dorinţa de libertate 
îţi va fi atunci mai mare decât frica de nou. 


Cunoaşterea nemediată a lui Dumnezeu 


«Pustiul cărţilor şi al învăţăturilor, al religiilor şi al filozofiilor»... «Ţara 
Canaanului, tărâmul cu Lapte şi Miere» este să ÎL cunoşti în mod conştient. 

ÎL poţi cunoaşte pe Dumnezeu doar urmându-I Cuvântul care îţi este 
adresat ţie acum, direct, nu cel adresat altora altcândva. Destupă-ţi 
urechea interioară, intuiţia, cugetă la Spirit, căci calea ta e unică. 

Nu-i vorba că n-ar exista metode de atingere a Absolutului, ci că ele 
nu sunt pentru tine. Poţi lua din fiecare câte ceva util, conform intuiţiei 
interioare. Dar nu te ataşa de formele spirituale, nu le fetişiza, căci ele 
sunt doar cârje pe care le vei arunca imediat ce vei merge pe picioarele 
tale. 

De exemplu, astrologia era studiată obligatoriu în multe şcoli 
spirituale. Ea dezvoltă în începător interesul şi priceperea psihologică, ca 
şi credinţa în perfecţiunea Universului, ce nu poate veni decât de la un 
Creator perfect. Totuşi, în ziua de azi, astrologia nu mai este necesară 
ucenicului în spiritualitate, care are numeroase alte surse de inspiraţie 
alternative ce îi pot trezi apetitul pentru introspecţie, autocunoaştere şi 
credinţă fermă în Prea-înaltul. Dimpotrivă, ataşarea de astrologie te 
coboară înspre superstiţie, fixitate în gândire, false predicţii şi 
dependenţă psihică, fiind potrivită mai degrabă pentru divertisment şi 
psihologie teoretică. 


Cap. II 

Omul e o păpădie 


Nu-L poţi cunoaşte pe Dumnezeul Universului. Nu eşti pregătit, nu 
ai puterea necesară. Admiră-I creaţia, dar acceptă faptul că nu poţi şti 
totul despre ea. E prea mult, deocamdată. 

Dar ce poţi să faci e să-L cunoşti pe Dumnezeul din tine. Este la fel 
de măreţ şi cu El poţi rezona uşor, nativ. Cu acest Dumnezeu aparte eşti 
pregătit să fuzionezi conştient. întâlnirea cu El te va umple de încântare 
infinită, mereu înnoită şi de posibilităţi necunoscute, incredibile. Lasă 
frazele pompoase despre „Dumnezeu” şi adânceşte-te în El! Acum. El 
abia aşteaptă să te primească. Tu ce mai aştepţi?! 

La început, îţi vei simţi neclar Spiritul, apoi vei trăi momente tot mai 
lungi de claritate. E ca şi cum ai regla un microscop pe o ţintă, apropiind 
şi depărtând lentilele până găseşti distanţa focală potrivită. Claritatea 
divină se manifestă, de pildă, atunci când simţi o milă nesfârşită 
universală, fără un motiv anume. Atunci ştii că l-ai prins pe Dumnezeu în 
psihoscop. 

Peste ceva timp, vei simţi că NU eşti un om care face un exerciţiu de 
imaginaţie metafizică. Ci că eşti Dumnezeu care încearcă să intre în 
mintea unui om. De fapt, mai bine renunţă de la început la ideea că eşti 
un om. Poţi defini ce este un om?! E foarte complicat, chiar imposibil. E 
mult mai simplu să fii Dumnezeu, atât de natural şi imediat. 

Dumnezeu nu este o idee pe care să o înţelegi. E cel mai simplu lucru 
concret. Pe El se clădeşte totul de la zero. în schimb, omul e o 
supraaglomeraţie de idei, ca o păpădie pufoasă. însă vine clipa şi, când 
vântul Trezirii suflă, păpădia se risipeşte, rămânând doar miezul gol, 
nimicul. Dumnezeu e acolo, în centrul nimicului... 

Mintea omului e ca o păpădie, gânduri risipite de Suflul Divin. 


Be still - and know -1 Am - GOD 


Cunoscând respectul deosebit al protestanţilor pentru cuvintele 
scrise în Biblie, Spiritul i-a revelat pastorului luteran Joseph Benner, 
autorul terestru al acestei lucrări, o puternică tehnică meditativă 
codificată într-un pasaj din Vechiul Testament: «Be still, and know that I 
am God», adică «Stai liniştit şi cunoaşte că Eu Sunt Dumnezeu» (Psalmi 
46:10) sau, în traducere oficială: «Opriţi-vă şi să ştiţi că Eu sunt 
Dumnezeu» (?!?) 

Decodificarea necesită o uşoară modificare a traducerii, pentru ca 
tehnica să devină clară şi operaţională: 

Stau liniştit — Observ — Eu Sunt — DUMNEZEU 

însuşi autorul celest fragmentează citatul, sugerând patru faze 
distincte. El capătă astfel un sens practic, concizia şi precizia unei sutre. 

1. Stau liniştit semnifică faptul că îmi relaxez corpul şi mintea. 
Este preludiul oricărei practici interioare. Despre asta se găsesc 
îndrumări suplimentare în orice carte despre meditaţie. 

Din contră, dacă tocmai ai urmărit vreo ştire şocantă la televizor sau 
vreun film impresionant, mintea îţi este greu de stăpânit şi îţi livrează 
imagini şi idei intr-un ritm alert. 

2. Observ înlocuieşte verbul Cunosc, fiind mai potrivit în acest 
context. Este faza în care corpul şi mintea sunt liniştite şi doar Conştiinţa 
este activă, observând propriul conţinut, acum aproape golit. Este o 
linişte aparentă, pentru că în orice moment vreun gând sau senzaţie te 
poate capta din nou. Şi iarăşi încerci să te linişteşti. 

Te linişteşti rapid dacă te poţi detaşa de ego. El este magnetul care 
atrage anumite gânduri. E simţul personalităţii tale. Redu-i importanţa, 
depărtează-te de interesele lui şi atunci gândurile nu te vor mai tulbura, 
chiar dacă vor mai apărea. 

Ego-ul e doar o piesă de schimb în angrenajul Fiinţei. La fiecare 
reîncarnare, e înlocuit cu alt ego. Elementul permanent este doar 
Spiritul, pe care îl cauţi acum din poziţia de observator. Ce va mai 
rămâne din ego, cu emoţiile şi ruminaţiile lui, peste 500 de ani? ZERO... 
Contemplă acest adevăr... 

3. Eu Sunt este faza de observare superioară, din poziţia unui al 
doilea martor, cu adevărat detaşat: Şinele. Ceea ce simţi acum nu mai 
este o experienţă obişnuită. Apar sentimente nobile, divine, fericirea fără 
motiv. Dar încă poţi pierde starea, revenind la una din primele două. 

Primele trei stări sunt fluide, fără graniţe între ele, le poţi parcurge 
rapid în sensul ascendent, sau poţi reveni înapoi fără să vrei, din inerţia 
minţii sau distragerile exterioare. 

4. A patra fază este scopul final şi împlinirea practicii spirituale, 
unirea cu Dumnezeu. Doar când reuşeşti - din întâmplare, perseverenţă 
sau har - să menţii Eu Sunt mai mult timp, vei intra în ultima fază, 
adevăratul extaz, în care te simţi una cu DUMNEZEU, pentru că El este 
Unica Fiinţă. 

Am constatat cu uimire că cele patru faze corespund etapelor 
superioare din Raja-Yoga: retragerea simţurilor (pratyahara), 
concentrarea (dharana), meditaţia (dhyana) şi extazul (samadhi). 

Iar într-un alt paragraf din acelaşi capitol putem citi «atunci vei 
CUNOAŞTE, EU SUNT, DUMNEZEU» ca rezultat al trezirii Forţei 
Spirituale. Acestea sunt ultimele trei etape din Yoga lui Patanjali, numite 
samyama (practica combinată şi simultană a concentrării, meditaţiei şi 
unirii cu Supremul, rezervată yoghinilor avansaţi). 

Prin urmare, tehnica revelată Be still — and know — I Am — GOD 
poate fi considerată o variantă concisă şi eficientă spiritual a tehnicilor 
pomenite în „Yoga-Sutra” lui Patanjali 2 4 . 

De altfel, Marele Spirit Creator ce a dictat această carte se dovedeşte 
a fi un perfect cunoscător al căilor spirituale Vedanta, Creştinismul şi 
Yoga, din care a făcut o genială sinteză a spiritualităţii planetare. Câtă 
profunzime! 

în paranteză fie spus, pratyahara (retragerea simţurilor) şi dharana 
(concentrarea) alcătuiesc, practic, aceeaşi fază de interiorizare. Rareori 
poate cineva să-şi izoleze simţurile ÎNAINTE de a începe să se 
concentreze la un subiect. Un astfel de caz rar a fost Yogananda, care de 
mic copil îşi putea retrage complet simţurile de la realitatea 
înconjurătoare. Dar acest lucru este posibil numai printr-o uşoară 
dedublare astrală, de care nu oricine este capabil. Soluţia mai simplă este 
să închizi, pur şi simplu, ochii şi să-ţi pui dopuri în urechi! 

Totuşi, trebuie să ştii că Liniştea nu ţine de simţul auzului. Nu vei 
găsi Liniştea când toate zgomotele încetează. Nu. Liniştea este simultană 
cu restul sunetelor, iar ca s-o percepi trebuie doar să te concentrezi la Ea, 
ca s-o izolezi dintre celelalte surse de distragere. E ca şi cum ai asculta 
stereo: pe un canal audio vibrează lumea, iar pe celălalt canal asculţi 
atent Liniştea. 


Yoga - efortul de autosubordonare Sinelui 

Superior 


Cuvântul “yoga” vine de la rădăcina “yuj”, care înseamnă JUG în 
limba sanscrită. Dar erudiţii occidentali au tradus “yoga” ca fiind “unirea 
cu Dumnezeu”. Vi se pare logic?! JUGUL are conotaţia de EFORT şi 
SUBORDONARE, nu de extaz beatific. E adevărat, marii yoghini au atins 


2 4 https://en.wikipedia.org/wiki/Yoga_Sutras_of_Patanjali 

unirea cu Dumnezeu, dar mulţi alţi yoghini care au practicat toată viaţa 
cu dăruire şi sinceritate nu au atins-o. înseamnă oare că ei n-au făcut 
yoga?! 

Sensul corect al cuvântului “yoga” este cel de EFORT constant de a 
te SUBORDONA Spiritului-Dumnezeu. Desigur, o motivaţie onorabilă 
poate fi aceea să atingi prea-fericirea, beatitudinea, unirea cu Divinul 
(orice ar însemna ea!). Dar nu ai nicio garanţie c-o vei obţine. Cum se 
spune în capitolul II din revelaţia “Viaţa Impersonală”: 

«Aceasta nu depinde [...] de personalitatea ta, cu dorinţele şi înţelegerea 
ei omenească; ci de [...] Dumnezeul dinăuntrul tău.» 

Yoga ar putea duce la “unire”, dar înainte de toate este o “înjugare” 
la căruţa Spiritului. Exact acest sens l-a avut în vedere şi Isus Cristos, 
iniţiat în yoga, când a spus: «Jugul Meu este bun [adică, yoga Mea este 
bună - n.n.] şi povara Mea este uşoară.» (Matei 11:30) Iar în acelaşi 
capitol din revelaţia Viaţa Impersonală se spune fără ocolişuri: 

«Dumnezeul din tine ordonă şi pretinde sinelui tău muritor o supunere 
totală.» 

Aspirantul spiritual depune eforturi de a renunţa la ego (adică a -1 
“subjuga” Sinelui), iar răsplata este starea de mulţumire sufletească, 
seninătate, inspiraţie etc., datorată unirii în cuget şi-n simţiri cu propriul 
Spirit. Când te simţi smerit, recunoscător, milos, iubitor, fericit, 
înseamnă că ţi-ai dat la o parte ego-ul pentru un timp. Ca să manifeşti 
mereu aceste calităţi divine, e nevoie de o acţiune mai fermă cu tine 
însuţi. Cauza suferinţelor pe care le creezi altora, şi chiar ţie însuţi, este 
ego-ul. 


Kundalini 


Spiritul îi promite devotului că repetând şi meditând la “mantra” 
„Stai liniştit! - şi CUNOAŞTE - EU SUNT - DUMNEZEU”, 
«atunci te vei simţi umplut de un Suflu straniu şi minunat, care îţi va 
inunda tot corpul muritor până când simţurile vor exploda în extaz; şi atunci, 
valuri după valuri, va ţâşni în tine o Forţă irezistibilă, care aproape te va ridica 
de la pământ; atunci vei simţi înăuntrul tău Gloria, Sfinţenia şi Măreţia 
Prezenţei Mele.» 

Se vorbeşte aici, indubitabil, de trezirea pe coloana vertebrală a 
Energiei Kundalini, care are puterea de a aduce cu sine şi mari puteri 
paranormale. 

Dar Spiritul ne atrage atenţia să nu căutăm aceste puteri pe cont 
propriu, fie şi sub forma mascată de ego-ul spiritual ca 

«dorinţă de cunoaştere, de bunătate, chiar de unire cu Dumnezeu». 

Nu vei reuşi sau, dacă ai reuşi, 

«n-ai face decât să distrugi uşile pe care Eu le-am plasat între lumea 
formelor tangibile şi tărâmul viselor intangibile; şi uşa fiind deschisă, nu vei mai 
putea evita intrarea intruşilor pe domeniul tău privat decât cu mult necaz şi 
suferinţă.» 

Mă întreb dacă nu cumva şi hipnoza ar putea fi o astfel de forţare a 
uşilor astrale... 

în concluzie, Yoga înseamnă efortul de comuniune cu Şinele 
Superior. Erudiţii occidentali I-au spus “Dumnezeu”, dându-i sensul 
grandios şi îndepărtat din Biblie şi astfel deformându-I înţelesul real, 
care este mult mai apropiat de concretul psihologic. în acest sens, poţi 
realiza cu succes “yoga” chiar fără să practici yoga indiană tradiţională. 


Cele două etape ale iluminării 


Iluminarea poate fi considerată şi un proces cu două mari etape: 

1. Să imi aliniez fiinţa umană cu fiinţa spirituală din mine. Să mă 
supun intuitiv poruncilor divine interioare. 

Problema este cum voi recunoaşte poruncile Spiritului. Pentru asta e 
utilă practica spirituală: meditaţia, rugăciunea etc. (Atenţie: a nu se 
confunda cu „vocile” din creier, care sunt, de cele mai multe ori, doar 
nişte spirite inferioare venite de aiurea!) 

2. Să îmi realizez sau recunosc fiinţa spirituală din mine. 
Fenomenul se numeşte trezire sau iluminare. 

Problema este cum voi mai suporta banalul trai cotidian după ce 
ecoul experienţei beatifice se va stinge. Voi plânge de dorul lui Dumnezeu 
ca Siluan Athonitul? Voi reuşi să o integrez în practica spirituală curentă 
sau o voi considera doar o amintire de neuitat? 

Prima etapă o poate realiza oricine. Ea îţi aduce seninătate, 
mulţumire şi pace sufletească - acestea ar putea fi numite „fericire”. Dar 
cine reuşeşte şi a doua fază (dacă Fiinţa spirituală îl ajută să O 
descopere), atunci va simţi, pentru o durată restrânsă de timp, 
beatitudinea Spiritului, dincolo de orice imaginaţie. 

Trezirea te va ajuta să rezonezi mai bine cu Spiritul în viaţa curentă. 
Trebuie să aprofundezi zilnic starea pe care ai trăit-o şi să înţelegi de ce ţi 
s-a dat. E o nouă responsabilitate faţă de Tine însuţi. 

«Dar atunci când EU mă voi revela astfel, tu nu vei fi mai fericit decât 
dacă ceea ce EU îţi voi revela va deveni pentru tine Pâinea Vieţii şi dacă vei 
trăi şi vei manifesta Viaţa pe care Aceasta O revelează.» 

Chiar dacă nu vei experimenta iluminarea completă, totuşi, alinierea 
cu Spiritul este nu doar posibilă, ci lăudabilă, glorioasă, împlinind scopul 
vieţii, în ciuda limitelor umane şi adversităţilor. 


Cap.IV 


Punctul focal 

«EU SUNT acel punct de conştiinţă focalizat în mintea ta care se 
numeşte pe sine „EU”. EU SUNT acel „Eu”, iar ceea ce tu numeşti conştiinţa ta 
este în realitate conştiinţa Mea, dar îngustată pentru a se adapta la 
capacitatea minţii tale omeneşti.» 

Conştiinţa omului este un „punct focal” al Conştiinţei Spiritului. 
Acelaşi lucru se petrece cu Voinţa, Inteligenţa (Mintea), Iubirea - toate 
aceste aspecte spirituale vaste sunt reprezentate prin „puncte focale” în 
fiinţa umană, adică sunt atenuate, îngustate, ca să poată fi cuprinse în 
persoana limitată. 

Oamenii manifestă în mod diferit aceste calităţi Divine: 

- oamenii cu puteri paranormale manifestă mai clar Voinţa Divină; 

- oamenii inteligenţi, geniile manifestă mai clar Inteligenţa Divină; 

- există oameni cu o mare putere de sacrificiu, de dăruire a Iubirii 
Divine; 

- unii oameni îl simt pe Dumnezeu şi au o credinţă puternică pentru 
că manifestă mai clar Conştiinţa Divină; 

- unii caută neîncetat libertatea în natură, ca un ecou al Libertăţii 
Divine; 

- artiştii autentici manifestă mai evident Frumuseţea Divină etc. 

Acestea sunt câteva exemple de manifestare a diverselor Atribute 

Divine prin semenii noştri. Nu trebuie să-i invidiem sau să-i adulăm, ci să 
recunoaştem măreţia Divinităţii exprimată în fiinţa lor mărginită. 
Nimeni nu poate manifesta toate calităţile Divine. 

Poate cel mai uşor de înţeles pentru noi este „punctul focal” al 
Inteligenţei. Avem la îndemână comparaţia dintre inteligenţa unui copil 
şi cea a unui adult. 

Inteligenţa Divină este subiectivă, dar Ea doreşte o privire obiectivă 
asupra Creaţiei. A reuşit acest lucru prin inventarea MAYEI, voalul de 
ignoranţă cu care acoperă inteligenţa umană. în felul acesta, se creează o 
inteligenţă aparent obiectivă faţă la Creator. Fiecare om are o perspectivă 

unică asupra Creaţiei, la nivelul său de înţelegere. Şi aceasta îmbogăţeşte 
experienţa Divinităţii. 


Conştiinţa e percepţie pură 


Conştiinţa este substanţa din care e făcută atenţia, percepţia. E o 
substanţă neutră, impersonală, ca orice substanţă. 

Conştiinţa ar fi ca un voal foarte subţire care se poate aşeza pe 
absolut orice obiect, însufleţindu- 1 , făcându -1 VIU. Orice fiinţă este vie 
cât timp este „înfăşurată” în acest voal rafinat de conştiinţă. 

Didactic, ne putem imagina cum propria noastră conştiinţă ne este 
scoasă de o forţă exterioară blândă şi pusă peste alt obiect vivifiabil, de 
exemplu o altă persoană care doarme. Acel om se va trezi şi va vedea 
lumea cu conştiinţa mea, mai bine zis, eu voi vedea lumea prin mintea 
lui. Nu voi şti cine am fost înainte, pentru că pura conştiinţă nu are 
memorie (tot didactic vorbind). Voi trăi intens fiecare clipă ce-mi va fi 
dată să stau în acel trup. După ceva timp, aceeaşi forţă misterioasă mă va 
scoate cu blândeţe şi mă va înapoia corpului meu iniţial. Mă voi trezi şi 
îmi voi relua viaţa ca şi cum nu s-a întâmplat nimic. Nu-mi voi aminti 
nimic, poate doar că am visat ceva interesant şi inedit. 

Deci aşa funcţionează conştiinţa pură: este o atenţie disponibilă 
acolo unde o pui sau unde există ea prin firea lucrurilor. 

„Deasupra” conştiinţei se află voinţa. Ele există împreună, ca feţele 
unei monede, nu se pot despărţi. Tot didactic vorbind, conştiinţa 
(atenţia) este pasivă şi hipersensibilă, iar voinţa este activă şi insensibilă. 
O voinţă mare nu ţine cont de nimic din jur, ci doar de resorturile ei 
intime. 

Iar lângă conştiinţă şi voinţă coexistă inteligenţa, bazată pe 
memorie. Şi să nu uităm de fericire-iubire! Un asemenea ansamblu 
fundamental nu ar putea exista fără toate aceste funcţii principale, pe 
care se bazează Spiritul. 


Sfaturi pentru o viaţă frumoasă 


«Până la urmă, vei înţelege că nu eşti decât una dintre celulele Corpului 
Meu şi că voinţa ta nu este voinţa ta, ci a Mea; şi că inteligenţa şi conştiinţa pe 
care le ai sunt în întregime ale Mele; că nu există o persoană precum te crezi, 
căci tu, ca persoană, nu eşti decât o formă fizică înzestrată cu un creier 
omenesc, create de Mine pentru a manifesta în materie o Idee, un anumit 

aspect pe care EU l-aş putea exprima cel mai bine numai prin această formă 
particulară.» 

Cuvintele sunt înţelepte, dar viaţa e dură. Cum să rezişti când eşti 
lovit pe nedrept, când toate speranţele îţi sunt năruite? Cu ce mă ajută 
aceste învăţături în mod practic? 

în primul rând, fii sigur că ai toate resursele să rezişti la orice 
agresiune! Corpul şi mintea îţi sunt construite ca să reziste. Doar 
conştientizeză puterea interioară care ţi s-a dat de la naştere! 

în al doilea rând, nu te mai considera o fiinţă izolată, aruncată 
într-un mediu ostil, uitată de Dumnezeu sau cu care El nu ştie ce să mai 
facă! De la început ai fost şi eşti o celulă din Trupul lui Dumnezeu. Nu 
eşti singur, ci faci parte dintr-un organ colectiv de conştiinţă. Suferinţa ta 
îi afectează pe toţi fraţii şi pe Tatăl. 

Şi cel mai important: tu nu trăieşti pe cont propriu. Ai o misiune şi 
nişte porunci de îndeplinit. Eşti ca un soldat integrat într-o unitate de 
luptă. Te-ai antrenat pentru ea şi eşti permanent sprijinit de restul 
camarazilor. Indiferent cât de banală, dură sau comodă este viaţa ta, ea 
are un scop. Ai tot felul de trăiri, fiecare cu rostul său, subordonat celui 
general. Nu-ţi plânge de milă, căci nu binele tău personal este important, 
ci măreaţa misiune divină pe care o duci la îndeplinire fie că o ştii, fie că 
n-o ştii. Continuă lupta, căci nu eşti singur! 

în al treilea rând, nu-i mai privi pe cei care te atacă drept 
duşmani! Ei sunt puşi de Dumnezeu să îţi testeze ego-ul. Mai este acolo? 
ţi l-ai mai diminuat? cât mai ai de lucru cu tine? Eşti atacat exact acolo 
unde eşti vulnerabil. Gândeşte-te aşa: “Tind să reacţionez violent, deci 
trebuie să-mi corectez reacţia interioară. Agresivitatea e în mine, celălalt 
e doar pus să mi-o trezească din amorţire. La fel şi cu pierderile pe care 
le-am suferit. Toate îmi testează fricile, orgoliul şi celelalte defecte. Nu de 
suferinţe trebuie să îmi fie teamă, ci de mine, de eul personal neliniştit, 
acest demon interior...” 

în al patrulea rând, nu mai visa la o avere fabuloasă care ar face 
să-ţi dispară toate greutăţile, ca prin farmec! E un miraj satanic. 
Greutăţile îţi sunt date de Dumnezeu ca să-ţi pui în valoare şi să-ţi 
dezvolţi calităţile interioare. Nu sunt degeaba. Dar Banuzeu te minte, 
promiţându-ţi fericirea dacă faci lucrările lui. Când începi să crezi că 
numai banul e rezolvarea universală, atunci sufletul deja ţi-e împietrit, 
ego-ul a căpătat dimensiuni colosale. 

Unii bogătani încearcă să se gândească şi la Dumnezeu, dar faptele 
sunt de partea lui Banuzeu. Este o strategie tentantă, dar nu merge aşa. 

Ne-a lămurit chiar Isus Cristos că, psihologic vorbind, nu poţi sluji 
simultan la doi Zei opuşi (Matei 6:24,19:24). Banuzeu te face să crezi că 
problemele materiale au cauze materiale şi numai aşa le poţi rezolva. O 
minciună de la Tatăl minciunii! în realitate, problemele materiale au 
cauze spirituale. Bogaţii “evlavioşi” cred că Dumnezeu e puternic în 
Ceruri, iar Banuzeu e puternic pe Pământ. De fapt, Dumnezeu este 
prezent şi pe Pământ, cu deosebire în semenii tăi. îl întâlneşti tot timpul, 
dar este deghizat, umil, iar semnele Lui le poţi rata dacă urmăreşti numai 
limbajul materiei oarbe. 

Nu în ultimul rând, trăieşte-ţi viaţa cu bucurie şi entuziasm, 
oricât de banală şi searbădă s-ar părea că e! Ea este aşa cum o vezi tu, 
cum gândeşti tu despre ea. Cine te împiedică să vezi că viaţa ta e 
minunată?! Doar gândurile tale, deseori inspirate de minţile seci din jur. 
Orice îngrijorare este o gândire pesimistă care cheamă emoţii neplăcute. 
Adu-ţi aminte că scenariile de viitor pe care le-ai mai făcut nu s-au 
adeverit. Viitorul e întodeauna imprevizibil, nu -1 poţi controla nici măcar 
în imaginaţie. Grijile nu vor schimba ziua de mâine, dar îţi vor strica ziua 
de astăzi. 

Poate că îţi vine greu să renunţi la obiceiul cobitului şi la cel al 
gânditului în van. Atunci, pur şi simplu, cere-I Spiritului tău să-ţi ia de pe 
cap toate responsabilităţile, să prevadă El viitorul, iar tu să rămâi fără 
griji ca un copil. Cere-I-o sincer şi, într-o clipă, te vei simţi uşurat! Nu e o 
glumă, ci poţi verifica că El există şi îţi ia în serios rugămintea. 

Oamenii din jur îndeasă în capul tău ideile lor greşite. Le poţi contra 
prin luciditate, atenţie şi o gândire corectă, în acord cu idealurile divine. 
Dar ce faci cu energia malefică ce însoţeşte acele gânduri eronate?! Te 
trezeşti dintr-o dată cu stări şi emoţii străine şi neplăcute. Cum le 
elimini? 

Metoda cea mai directă este să invoci Spiritul lăuntric să facă El 
această treabă. Tu doar concentrează-te la El, cere-I ajutorul imediat, dar 
fără disperare sau nerăbdare. Lasă -1 să acţioneze în ritmul Său, cu ştiinţa 
şi puterea Lui. Tu ia-ţi de grijă şi relaxează-te, cu încredere că vei fi 
ajutat. Poate că vei primi şi impulsul de a acţiona în vreun mod - fă-o! Fii 
conştient că inspiraţia ţi-a venit de Sus! 

Aşa îţi întăreşti legătura sufletească cu Spiritul lăuntric atotputernic, 
Fiul de Dumnezeu ce locuieşte în tine. Asta îţi va aduce împlinirea 
spirituală mult-visată... 


Cap. V 

Conştiinţa e spaţialitate 

«Conştiinţa Mea [...] este spaţiu, sau ceea ce omul numeşte spaţiu.» 


Conştiinţa ta poate fi expansionată în spaţiu. Fă următorul exerciţiu: 
stai în picioare şi închide ochii. Apoi ridică-te pe vârfurile picioarelor şi 
stai aşa în echilibru. La început te vei dezechilibra imediat. Ca să eviţi 
acest lucru, imaginează-ţi camera cu ochii închişi şi dilată-ţi conştiinţa 
până atingi pereţii camerei ca un balon umflat. Astfel, corpul tău fizic va 
fi ţinut automat în balans chiar de pereţii camerei, fără efort. Uimitor, 
dar funcţionează! Află că a fost mai mult decât un exerciţiu de 
imaginaţie. Chiar ţi-ai expansionat conştiinţa pe o rază de câţiva metri, 
aproape materializând-o. 

Ce-ar fi dacă ai extinde raza la sute de metri?! Sau chiar mai mult... 

-- Spaţiul cosmic pluteşte în Conştiinţa Supremului --- 


De unde vine gândirea? 


«Omul crede că el gândeşte. Dar SUNT EU, Eul său Adevărat, cel care 
gândeşte prin organismul său.» 

Un anumit experiment s-a replicat de nenumărate ori, în diverse 
forme şi de către diverşi cercetători ai planetei, mereu cu acelaşi rezultat 
şocant: în timp ce se măsoară cu mare fidelitate activitatea electrică a 
creierului, subiecţii sunt puşi să apese pe un buton atunci când decid să 
facă o anume acţiune. Spre surpriza tuturor, apăsarea butonului (adică 
decizia conştientă) apare mai târziu cu circa jumătate de secundă faţă de 
clipa când aria decidentă din creier este activată electric. Concluzia 
generală este că deciziile noastre “libere”, de fapt, nu sunt 
conştiente, ci ne sunt DICTATE de subconştient, de forţe sau 
inteligenţe necunoscute. 

«Această forţă este Voinţa Mea de A FI şi de A TRĂI în om. De aceea, 
orice este el, EU SUNT, şi orice face el sau tu, EU o fac, şi orice spui sau 
gândeşti, EU sunt Cel care o spune sau o gândeşte prin intermediul 
organismului tău.» 

Există două aspecte diferite ale vieţii. Primul este aspectul etern şi 
nemodificabil, existenţa pură: A FI. Al doilea este aspectul ce ţine de 

devenire şi schimbare continuă: A TRĂI. Voinţa Divină se manifestă egal 
în ambele, în transcendent şi în imanent. 

Combinând cele două citate: când gândeşti şi faci o prostie, nu 
înseamnă că aşa a vrut Dumnezeu, ca tu să greşeşti neapărat. Nu. 
Dumnezeu pompează Voinţa de a trăi în om, precum inima pompează 
sângele în artere. Dar, după cum vasele de sânge pot fi blocate şi acolo 
pielea se învineţeşte, tot aşa, Voinţa de acţiune a Divinităţii poate 
întâmpina unele blocaje în om, care deviază această Forţă interioară în 
acţiuni neconforme cu Inteligenţa Divină. 

Voinţa şi Inteligenţa Divină sunt nedespărţite, fac parte din aceeaşi 
“forţă de reacţie rapidă”. Dacă omul vrea să facă ceva ce se va dovedi 
prostesc sau dacă omul gândeşte complet aiurea, nu este manifestarea 
Supremului Creator, care acţionează mereu PERFECT şi ARMONIOS. De 
Sus vine doar impulsul de a acţiona neapărat, chiar prosteşte dacă altfel 
nu se poate. Greşind şi suferind urmările greşelii sale, omul îşi dezvoltă 
propria inteligenţă, mai bine spus, îşi destupă mintea să primească mai 
multă Inteligenţă Divină. Deci, până la urmă, totul este spre bine, singura 
ta obligaţie este să acţionezi cumva, după cum te duce capul (chiar şi 
pasivitatea este o acţiune). Dacă o faci “corect”, vei merge mai repede 
spre fericire. Dacă nu, tot vei ajunge la fericire, dar mai pe ocolite. 

Ce nu trebuie să facă un spirit este să stagneze. Asta este suprema 
dezamăgire a Divinităţii, să vadă spirite care nu vor să înainteze în nicio 
direcţie, mai ales din lene. Ele îşi opresc devenirea, chiar dacă, în Sine, 
au calitatea divină a purei existenţe. Cu o singură aripă nu poţi zbura... 


Ego-ul îl critică mereu pe Dumnezeu 


Desigur, unii s-ar putea arăta a fi indignaţi de afirmaţiile de mai sus. 
Cum adică, omul nu are nicio răspundere pentru ceea ce face, poate da 
vina pe Dumnezeu pentru toate prostiile care îi trec prin cap şi le pune 
în practică?! Dar această „grijă” este la fel de falsă precum ar fi aceea să 
interzicem cărţile care descriu cât de bine şi frumos este după moarte, ca 
să nu încurajăm sinuciderile! 

Tot aceştia îi reproşează lui Dumnezeu: de ce îl iubeşte El la fel şi pe 
omul bun, şi pe cel rău?! Pilda „Fiului risipitor”, nici după 2000 de ani, 
nu poate fi înţeleasă tocmai din cauza gândirii de tip „personal”. 

Interpretări abuzive au fost şi vor fi mereu despre orice, care sunt 
opera ego-ului. El este maestru în speculaţii, sofisme, false pudibonderii, 
în scopul combaterii adevărului spiritual. 

Psihopaţii şi perverşii oricum fac ce-i taie capul. Dar nu din cauza 
strădaniei de a se uni cu Divinitatea, cum ne îndeamnă Cartea, ci 
dimpotrivă, fiindcă au un ego virulent, inflamat, orgolios. 

Un om evoluat spiritual nu va face fapte grave, din instinctul milei, 
pentru că Spiritul său este unul superior şi cunoaşte foarte bine puterea 
karmei negative, ce se întoarce asupra făptuitorului ca un bumerang pe 
care l-ai aruncat şi îţi aminteşti de el abia când te loveşte în moalele 
capului. 

în concluzie, această Carte poate fi citită de oricine, dar nu oricine o 
va citi sau îi va înţelege mesajul. Numai puţini o vor face. Lor li se 
adresează. Pentru restul oamenilor, Cartea va fi ca şi invizibilă. Nu vă 
îngrijoraţi de reacţia societăţii, fiindcă nu va exista niciuna. Din păcate!... 


Sufletul vitalizant 


«[...] omul nu respiră şi nici nu poate respira după cum vrea el. Ceva cu 
mult mai înalt decât eul său natural şi conştient trăieşte în corpul său şi respiră 
prin plămânii săi.» 

Conform unor revelaţii, activitatea biologică este coordonată de 
„suflet”. Vezi comunicarea spiritistă „DEZVĂLUIRILE MINŢII 
ASTRALE a Ninei Petre”. E vorba de sufletul “vital” nu de cel “psihic”. 
Sufletul vital este o entitate de vibraţie eterică însărcinată cu paza, 
susţinerea şi repararea maşinăriei biologice. 

în schimb, sufletul psihic este un concept vag şi versatil, folosit de 
oameni în mai multe sensuri. Astfel: 

Sufletul înseamnă emoţii (ca în expresia “mi se rupe sufletul...”). 

Sufletul înseamnă minte (cuget şi simţiri). 

Sufletul înseamnă intuiţie (ca în expresia “sufletul îmi spune că...). 

Sufletul înseamnă personalitate (ca în expresia “suflet pereche”). 

Sufletul înseamnă conştiinţa de sine, simţul eului. Ea provine din 
conştiinţa Spiritului încarnat în om. 


Spiritul orientează puterea minţii 


«Cheia este aceasta: „A GÂNDI înseamnă A CREA” sau „După cum 
GÂNDEŞTI în INIMA ta, aşa este pentru tine.» 

Mulţi esoterişti sau psihologi sau conferenţiari motivaţionali au 
preluat mesajul din această Carte şi din alte surse orientale, care 
subliniază Puterea Gândului. Dar, de regulă, l-au preluat trunchiat, 
incomplet. Ei nu introduc în ecuaţie şi elementul principal, pe Dumnezeu 
sau Spiritul. E drept, mintea are o putere proprie, dar destul de limitată. 
Pentru a obţine mari realizări este necesar, în prealabil, să ne aliniem 
voinţa personală cu Voinţa Spirituală. Altfel, eforturile minţii noastre ar 
putea da unele roade, dar minore şi care ar putea veni cu unele riscuri. 
Deci efortul esenţial este cel de renunţare la ego şi la pretenţiile acestuia, 
iar restul va veni de la sine, după meritele şi destinul fiecăruia. 


Cap. VI 


Dorinţele 


«Da, toate dorinţele şi toate ideile vin de la Mine. Sunt ideile Mele şi 
dorinţele Mele, pe care le insuflu în mintea şi în inima ta pentru a le manifesta 
cu ajutorul tău. Tu nu ai nicio idee proprie şi nici n-ai putea să ai vreo dorinţă 
care să nu provină de la Mine, căci EU SUNT tot ce Există. Deci toate 
dorinţele sunt Bune şi, astfel înţelese, ele se realizează negreşit într-un mod 
rapid şi complet. 

Tu ai putea interpreta greşit dorinţele Mele, impulsurile Mele interioare şi 
ai putea căuta să le utilizezi pentru scopurile tale egoiste. Dar chiar şi când îţi 
permit să o faci, Planul Meu tot se împlineşte. Căci doar lăsându-te să abuzezi 
de Darurile Mele şi prin intermediul suferinţelor pe care aceste abuzuri le 
antrenează - abuzul şi suferinţa sunt agenţii Mei purificatori - doar aşa pot să 
te transform în canalul pur şi dezinteresat de care am nevoie pentru 
exprimarea perfectă a ideilor Mele.» 

«Datorită permisivităţii infinite (a Supremului), toate dorinţele 
irezistibile pot fi îndeplinite. Dorinţele care îşi distrug subiecţii sau 
obiectele lor sau care nu se calmează prin satisfacerea lor sunt 
contradictorii în sine şi nu pot fi îndeplinite. Numai dorinţele motivate de 
dragoste, bunăvoinţă şi compasiune sunt benefice atât pentru subiect, cât 
şi pentru obiect şi pot fi satisfăcute [...] întregul univers va încerca să 
realizeze o dorinţă născută din compasiune.» (Nisargadatta Maharaj, 
din „Eu sunt Acela”) 

«[...] în univers există un anumit fluid, care înlocuieşte în lumea 
noastră [a spiritelor neîntrupate - n.n.] imboldul sau necesitatea trupului 
vostru. Vrând-nevrând, el ne scoate din starea de inactivitate şi nu ne dă 
pace până nu ne punem la lucru. Aşa că, devenim activi. Lucrând sub 

imboldul acestui fluid, simţim o mulţumire, o stare mai bună decât cea 
produsă de inactivitate. 

Tatăl ceresc este într-o perpetuă activitate, iar reprezentantul Său în 
lume este acest fluid, care ne pune la lucru, să fim activi ca El, Creatorul 
nostru. Acest fluid de natură electrică vine de la Soarele nostru, scaldă 
pământul şi atmosfera sa fluidică, producând - fie în omul întrupat, fie în 
cel spaţial - dorinţa de a face ceva.» 

(citat din Scarlat Demetrescu - “Din tainele vieţii şi ale universului ”, 

capitolul “Cauza activităţii”) 


Cap. VII 

Progresul Spiritelor, viitorul omenirii 

în sens biblic, CUVÂNTUL este Planul Creator al Lumii sau „Ideea 
Mea” despre exprimarea Sinelui într-o „nouă stare”, adică Creaţia 
materială şi, mai restrâns, omenirea. 

Mai apoi în text, CUVINTELE desemnează Spiritele de rang uman 
alocate Terrei. Când omenirea va fi formată numai din spirite aproape 
perfecte, ea va deveni unitară, ca un organism perfect sănătos. Abia 
atunci „CUVÂNTUL se va fi făcut TRUP”, adică Planul Creator iniţial 
referitor la omenire se va materializa complet în planul fizic. 

Oare se transmite înţelepciunea, rafinamentul gândirii prin gene la 
urmaşi? Parţial, unele lucruri se moştenesc, desigur. Şi mai este efortul 
general de propăşire, care duce omenirea înainte. Dar un spirit evoluat 
iese în evidenţă prin superioritatea sa în orice condiţie terestră s-ar naşte, 
dacă reuşeşte să supravieţuiască fizic. 

«în ultimele epoci, am putea spune că ai eliminat strat după strat din 
conştiinţa umană, disipând ceaţa sau vraja puse în jurul minţii tale de către 
intelect; supunând, dominând, spiritualizând şi clarificând intelectul însuşi, 
până când ai început acum să te trezeşti şi să vezi prin ultimele straturi, care 
se subţiază neîncetat, licăriri ocazionale ale Mele, Unica şi Marea Realitate 
dinăuntrul tuturor lucrurilor.» (cap.X) 

Deci, întâi trebuie ca Spiritele să se perfecţioneze cât mai mult ele 
însele, ca să devină „un aspect perfect al Ideii Mele” generale. Apoi, când 
va veni sorocul, se vor întrupa în oameni numai Spirite aproape perfecte, 
realizând o lume ideală. Acei oameni vor fi foarte puri, fără ego, 
exprimând Impersonalul prin aspectul lor personal. Aceea va fi clipa de 

Glorie a Creaţiei, care va fi urmată de translatarea omenirii într-un plan 
superior de vibraţie eterică. Pentru amănunte, citiţi articolul meu 
„VIITORUL OMENIRII ÎN DATE”. 

Este uşor de remarcat exprimarea foarte sintetică şi abstractă a 
Marelui Spirit care face această transmisie mediumnică, ce priveşte 
lucrurile de la o înălţime ameţitoare. Efectiv, încercând să înţelegi ce vrea 
să spună, parcă te ia ameţeala, fiind ridicat pe un plan ideatic foarte, 
foarte înalt. 

Când îţi vorbeşte, El te priveşte prin toate straturile din care eşti 
format, de la cel mai rafinat spiritual, până la cel grosier fizic. Eşti Tu pe 
diverse niveluri de vibraţie, foarte diferite, dar legate între ele prin firul 
Identităţii unice. De aceea, poate, exprimarea din carte este uneori 
ambiguă, fiindcă El te vede simultan din toate perspectivele posibile, eşti 
transparent de sus până jos. 


Cap. IX 

Omul nu e rezultatul evoluţiei naturale 


Crearea omului nu este rezultatul evoluţiei naturale, ci este o 
emanaţie Divină instantanee, prin “suflul vieţii”. Omenirea terestră a fost 
creată întâi în planul eteric, unde i-a fost probată funcţionarea. Apoi a 
fost aruncată în planul fizic, într-un interval scurt de timp. (Aşa se 
explică cum şi de ce reapar specii total dispărute dintr-un areal. Pur şi 
simplu, sunt emanate din nou, dar numai dacă este absolută nevoie.) 

[întâi] «forma ta corporală a devenit perceptibilă simţului psihic, deşi nu 
încă ochiului fizic.» 

[Apoi] «Te-am alungat din Grădina Edenului, îmbrăcându-te într-un 
„înveliş de piele şi carne”, ca pe celelalte animale.» 

“Căderea din Eden” este un alt nume al procesului emanaţiei directe 
în lumea fizică a creaturii subtile, a omului eteric. în lumea subtilă, 
aspectele sexuale nu contează şi nu sunt atât de evidente. Faza edenică 
era viaţa omului în lumea subtilă eterică, unde toate nevoile şi le 
satisfăcea imediat, având controlul regatelor inferioare (elementalii). 

Acest lucru este completat de comunicările spiritiste ale doamnei 
Maria Cocciş Beech, unde entitatea Aude comunică următoarele: 

«Adam a fost un prototip şi, când s-a constatat că funcţionează, au 
fost simultan făcuţi mai mulţi oameni. Cei mai mulţi au fost făcuţi în 

Europa şi Asia. Au fost făcuţi 375000 indivizi dintr-o dată, acesta fiind 
numărul optim pentru dezvoltare. Erau ceva mai înalţi şi mai bine făcuţi 
decât voi acum, cam de 3 metri. Intelectul lor nu era comparabil cu ceea 
ce aveţi voi acum, ci mai degrabă cu cel al animalelor. Doar că ei aveau 
capacitatea de a învăţa. Şi în fiecare din aceşti indivizi a fost introdus un, 
ce numiţi voi, SPIRIT. 

Omul trebuia să se adapteze la condiţiile de viaţă pe Pământ, la 
regnul animal şi regnul vegetal, deci nu putea fi complet diferit sau rupt. 
Şi s-a luat ca prototip sistemul de organizare a regnului animal. 

Dar ceea ce găsiţi voi că reprezintă legea evoluţiei darwiniste este 
incorect. Nu are bază materială. Voi puteţi interpreta că ar exista o 
evoluţie a speciilor. Dar, de fapt, această evoluţie nu există. 

Nu veţi găsi niciodată o legătură directă între regnul animal şi voi, că 
voi aţi deriva din regnul animal. Voi aveţi elemente comune cu regnul 
animal, dar lui îi lipseşte ingredientul de bază, acea energie care zace în 
voi pe care unii o numesc Suflet sau Creaţia divină. Deci acela este 
elementul care vă face pe voi să fiţi oameni şi diferiţi de regnul animal. 

Primii oameni au fost creaţi în 5 ani tereştri. Au fost creaţi ca adulţi, 
pentru că altfel nu ar fi rezistat la condiţiile severe de trai din acea vreme. 
Acea fiinţă pe care noi am creat-o, am pus-o în mediul natural şi am 
lăsat-o să se dezvolte singură. Deci a avut de învăţat totul de la zero. Nu 
puteam să creăm copii, pentru că nu ar fi rezistat, ar fi căzut pradă atât 
animalelor, cât şi părinţilor. 

Aveau o lungime de viaţă foarte mare în comparaţie cu voi, între 
400-600 ani. Fizic, au fost făcuţi foarte sănătoşi. Condiţiile de trai pe 
planetă i-au făcut să trăiască atât de mult, cum vi se pare vouă acum.» 

Iar Scarlat Demetrescu, în celebra sa carte “Din tainele vieţii şi 
ale universului”, capitolul “Idei despre creaţie”, întăreşte ideea că 
omul nu este urmarea unei evoluţii naturale, ba chiar întreaga natură a 
fost emanată din planurile subtile: 

«Să presupunem că un mare spirit, din categoria celor ce construiesc 
sori şi planete, ar coborî în atmosfera superioară a Pământului, în zona 
albă sau divină, unde sunt marile noastre entităţi spirituale, şi ar dori să 
facă o demonstraţie. Prin puterea voinţei sale, el ar putea să facă din 
fluidul humifer un bob de humă, exact de aceeaşi compoziţie cu huma 
terestră. De asemenea, ar putea să fabrice orice metal sau piatră 
preţioasă ar dori, din fluidul lor corespunzător. 

Dacă acest mare spirit ar coborî mai jos, în zona a treia, roşie - cea 
de la suprafaţa pământului - va găsi fluide vegetale, animale şi umane, 

putând face din ele o portocală, o pasăre şi chiar un trup de om ca al 
celorlalţi oameni. Misterul creaţiei a constat, constă şi va consta în 
transformarea fluidelor în materii gazoase, lichide şi solide. în plus, 
fluidele îşi urmează cursul lor evolutiv, care constă în prefacerea fluidelor 
de natură minerală în fluide vegetale, a acestora în fluide animale şi pe 
urmă în fluide umane. 

Din fluidele universice s-a format tot ce există pe diferite planete. 
Pământul fiind acum un glob bătrân, nu se mai produc pe el asemenea 
transformări. Dar când este vorba să se construiască o planetă nouă, din 
Sfera divină coboară cete numeroase de Constructori divini, care încep 
crearea materiei minerale, materializând fluide minerale. După 
consolidarea mineralului, prin condensarea şi încetinirea vibraţiei 
particulelor fluidului mineral, o altă serie de Constructori prepară din 
fluidul mineral aflat în jurul planetei, fluide vegetale, şi apoi din ele, prin 
materializări, creează primele plante. Când pământul a fost îmbrăcat cu o 
haină vegetală - plante aflate pe cea mai de jos treaptă evolutivă -o altă 
serie de Constructori a transformat fluidul vegetal în fluid animal, din 
care au început să facă trupuri de animale -şi aşa mai departe. Aşadar, 
începutul vieţii pe o planetă nouă este o continuă materializare, săvârşită 
de anumite mari duhuri.» 

Ce poate să facă astăzi un eliberat spiritual şi nu putea să facă 
Adam în starea paradisiacă? 

«starea Edenică reprezintă aspectul Celest al Conştiinţei Impersonale, 
sau starea în care Tu erai încă în mod conştient Una cu Mine”, unde “deşi erai 
conştient de tine, aşteptai numai de la Mine inspiraţie şi ghidare.» 

Eliberatul exemplifică aspectul Terestru al Conştiinţei Impersonale. 
O realizare complet nouă... 

«în scopul de a crea un corp şi de a dezvolta în el o conştiinţă de sine 
personală capabilă să exprime complet Perfecţiunea Mea.» 

Putem compara starea “Celestă a Conştiinţei Impersonale” cu starea 
unui medium în transă, care primeşte ghidare divină numai în acele 
momente speciale când devine un releu pentru Voinţa Divină. în schimb, 
un iluminat spiritual exprimă în permanenţă Voinţa Divină prin tot ce 
face şi spune, fiind Divinitatea coborâtă în materie şi care se manifestă 
conform specificului individului respectiv. 


Omul însuşi a făcut selecţia 


«Şi căutând condiţiile cele mai favorabile pentru manifestarea atributelor 
Tale particulare, Te-ai răspândit pe suprafaţa Pământului, însufleţind şi 


RĂZVAN-ALEXANDRU PETRE - Eseuri pe teme spirituale 2019 


pag.104 




stimulând Inteligenţa latentă din toate formele de viaţă cu care intrai în contact, 
pentru ca şi ele să exprime mai complet şi mai activ aspectele particulare din 
ele ale Ideii Mele.» 

Ne putem gândi aici la faptul că Omul a selecţionat soiurile de plante 
folositoare lui şi tot el a domesticit unele animale. De exemplu, grâul 
sălbatic are o valoare nutritivă mai mică decât fratele său, grâul de 
cultură, obţinut prin selecţionare timp de mii de ani. Sau la faptul că 
omul a domesticit câinele sălbatic şi l-a făcut să fie prietenul său din 
generaţie în generaţie. 


Femeia şi bărbatul sunt inegali în faţa Iluziei 


Şarpele din Biblie este Maya, sau Iluzia creaţiei din Vedanta. El oferă 
cunoaşterea lucrurilor limitate. Dar Dumnezeu este nelimitat, iar acea 
cunoaştere nu se referă la El. Putem cunoaşte numai creaţia Lui, care, din 
principiu, este mărginită. 

Căderea din Paradis poate semnifica şi ieşirea din Dumnezeirea 
nelimitată. Şi atunci „au cunoscut că sunt goi”. 

Dar de ce se face această referire clară la sexualitate? Şi de ce 
Şarpele i-a dat mărul Evei, nu luiAdam? 

Răspunsul este că sexualitatea este un mecanism 
atotputernic de perpetuare a Iluziei cosmice. Femeia (arhetipul 
feminin) trăieşte intens instinctul de procreaţie. El se manifestă prin 
atragerea bărbatului, dar mai ales prin naşterea, creşterea şi educarea 
copilului. Femeia este copărtaşă cu Dumnezeu la crearea lumii. Ea 
trăieşte sexualitatea ca un mijloc pentru un scop nobil. Copilul (lumea) 
este sensul existenţei ei. 

Pentru bărbat, sexualitatea este doar un instinct fiziologic, nu are 
conotaţia metafizică de procreaţie. Bărbatul este mai detaşat de Iluzie, de 
creaţie. El este gata oricând să ucidă sau să-şi sacrifice viaţa, din postura 
de războinic al clanului. 

Femeia este mai temătoare, pentru că rolul ei esenţial este să 
perpetueze viaţa, Iluzia. S-ar putea sacrifica numai de dragul copilului ei, 
nu pentru vreo idee abstractă. 

în schimb, Iluzia se manifestă plenar la bărbat prin atracţia de 
neoprit către sexul frumos. (Cei care devin homosexuali, nu fac decât să 
schimbe o iluzie cu alta, ei nu ies de sub dominaţia Naturii, cum pretind 
unii dintre ei. Homosexualitatea este un vis în vis: visezi că eşti femeie în 
visul că eşti bărbat...) 

Deci mitul biblic consacră sexualitatea ca fiind cel mai important 
efect al Iluziei („căderii” în manifestarea cosmică), cu cele două aspecte: 
procreaţia (la femeie) şi atracţia către femeie (la bărbat). Iluzionarea 
bărbatului (pentru a ajuta şi dirija creaţia) urmează iluzionării femeii, 
care este primordială (creaţia în sine). De aceea se spune că Eva a fost 
prima tentată. Pentru că ea este mâna dreaptă a Creatorului în Creaţie. 
Iar Adam i-a urmat exemplul, cedând farmecului Evei. 


Omul se îndepărtează de fundamentul metafizic 


Acestea sunt doar nişte consideraţii filosofice. Concret, psihologia 
femeilor şi bărbaţilor de azi poate diferi foarte mult de acest tipar. Totuşi, 
în subconştientele oamenilor se păstrează esenţialul: Femeia va accepta 
alături, intuitiv, un bărbat despre care simte că îi va transmite gene bune 
viitorului copil şi care promite că îi va asigura un cămin îndestulat. 
Bărbatul va forma un cuplu trainic cu o femeie care îl atrage întâi fizic şi 
apoi sufleteşte. Desigur, există nenumărate variante diferite, ba chiar 
contrare acestui scenariu standard. Fiecare cuplu este unic. 

Mai mult chiar, în lumea de astăzi, este pus în pericol însuşi 
conceptul de familie, rădăcina omenirii. Sexualitatea a devenit un scop în 
sine, îndepărtând-o astfel de rostul natural şi fundamentul ei metafizic. 
Nici poziţile puritane nu sunt corecte, căci ele îi răpesc omului liberul 
arbitru - care este tot un cadou metafizic. Este de preferat o poziţie de 
echilibrată şi raţională. 

Raţiunea va respinge ca inutile şi dăunătoare: pornografia (care 
„educă” tineretul prin persistenţa unor clişee false), perversiunile sexuale 
(proclamate astăzi ca fiind „sănătoase” de psihologie şi corectitudinea 
politică), partenerii multiplii. 

Realitatea lumii de astăzi dovedeşte că până şi concubinajul este o 
„modă” nefastă, mai ales pentru femeile care îl acceptă o perioadă prea 
îndelungată, căci bărbatul se va simţi liber să le părăsească (pradă 
nenumăratelor ispite), iar ele vor cădea în depresie. Concubinajul 
înseamnă o lipsă de angajament moral, un alt semn al decăderii 
umanităţii actuale. O perioadă de un an zi de zi împreună ar fi suficientă 
pentru cunoaşterea reciprocă şi luarea unei decizii pentru căsătorie sau 
despărţire amiabilă. 

Problema este că ambii concubini îşi dau seama de nepotriviri, dar 
se complac în incertitudine, evitând să „rupă pisica” din lipsa unei 
alternative. Să fii intr-un cuplu este un semn al succesului social. Mai ales 

femeia singură parcă ar avea un stigmat. De aceea, multe fug de 
singurătate de frica gurii lumii. în trecut, femeia dorea să se căsătorească 
de tânără şi o făcea cu cine apuca. Astăzi, femeia vrea să se mândrească 
cu o „relaţie”, adică un concubinaj, tot cu cine apucă. Dar femeia 
căsătorită este mulţumită şi respectată, iar cea „într-o relaţie” trăieşte pe 
un nisip mişcător. Şi asta din cauzele metafizice amintite mai sus. 

Există şi virtuţi ale singurătăţii, care nu sunt lăudate în societate. 
După o relaţie eşuată, omul trebuie să-şi rezerve o perioadă de linişte, în 
care să reflecteze şi, mai ales, să acumuleze energie pentru o viitoare 
relaţie. Timpul trebuie lăsat să lucreze pentru întâlnirea persoanei 
potrivite. Graba refacerii vieţii sentimentale nu duce la fericire, ci doar la 
erotism trecător şi nesăţios. 

Căsătoria este utilă atât pentru parteneri, cât mai ales pentru copil. 
Legământul căsătoriei (fie la primărie, fie la biserică) este subminat de 
ideea că „mai bine te desparţi pur şi simplu, decât să divorţezi cu 
scandal”. Jumătate dintre cuplurile căsătorite divorţează la un moment 
dat, arată statisticile. Dar viaţa noastră personală este unică, nu o 
statistică. într-adevăr, convieţuirea în doi nu este uşoară, ci trebuie 
privită şi ca o cale spirituală, de diminuare a ego-ului. Ca să poţi iubi un 
om trebuie să-ţi „legi” ego-ul. Iar ca să-ţi legi ego-ul, trebuie să simţi o 
legătură puternică cu celălalt. 

Aici, provocarea este că, în ziua de astăzi, înseşi grupările 
„spirituale” încurajează libertinajul sexual, subordonând nevoia firească 
de a întemeia o familie, chipurile, unui ideal abstract. Relaţiile se leagă 
sub umbrela gurului sau învăţăturii sectare, dar neavând un acord 
destinic. 

Pe de altă parte, predicând abstinenţa, monahismul are şi el rostul 
lui, dar foarte puţini sunt făcuţi să îl urmeze. De obicei, apar 
compromisurile şi problemele: cel mai adesea, o viaţă sexuală neoficială, 
sau perversiuni sexuale, dacă nu chiar pierderea echilibrului psihic... 

Asta-i lumea în care trăim, tot mai depărtată de visul metafizic din 
care a apărut. Dumnezeu a visat lumea, iar acum lumea se crede a fi mai 
reală decât însuşi Creatorul ei. 


Cap. XII 

Problemele conjugale 


Problemele conjugale ale filosofului grec Socrate cu soţia sa, 
Xantipa, erau bine cunoscute. Pe baza lor, el a elaborat acest sfat înţelept: 
„Căsătoreşte-te cu orice preţ. Dacă ai o soţie bună, atunci ai să fii foarte 
fericit; dacă ai una rea, atunci ai să devii filosof ca mine - şi asta este 
bine pentru orice bărbat.” 


Cap. X 


Binele şi Răul 

în carte, Binele şi Răul sunt cele relative la interesele personale. Nu 
se vorbeşte despre Binele şi Răul absolut, adică Dumnezeu şi Satan. 
Totuşi, nu se afirmă nicăieri că demonii nu ar exista. Este o cu totul altă 
discuţie, care nu are loc aici. 

Din perspectiva Impersonală, transcendentă, se poate percepe că nu 
există Răul şi Demonul. Dar, în general, orice afirmaţie sau concepţie de 
pe acel nivel nu ar trebui preluată mimetic de către omul obişnuit, pentru 
că nu mai este valabilă la nivelul minţii sale. 

Chiar când te identifici cu Dumnezeu prin tehnica predată de El, ia 
seama la minte: ea te poate face să te crezi deja ceea ce nu eşti şi să devii 
ridicol în societate. Ego-ul spiritual te poate îndemna să te comporţi 
aberant. Ţine minte ce spunea maestrul Ramana Maharishi: „Păstrează 
în inimă simţul nondualităţii, dar nu-l exprima niciodată în acţiune.” 


Maya a creat ego-ul şi demonii, nu Dumnezeu 


Nu cred că ceea ce este urât, agresiv, rău a putut fi gândit de 
Inteligenţa Divină. însă, odată cu apariţia ego-ului, au apărut pe lume 
lucruri „indezirabile”. Dumnezeu doar a pus sămânţa apariţiei sale, 
anume Maya, sau iluzia universală. Desigur, a existat un risc, asumat de 
Dumnezeu, care are întotdeauna soluţii de corectare a exceselor, 
dizarmoniilor. 

De fapt, provocările pe care I le aduce ego-ul nu fac decât să-I 
stimuleze Inteligenţa la nivele nemaiîntâlnite. Divinitatea vrea să-Şi 
cunoască limitele şi nu se teme să îşi încerce puterile cu orice nouă 
provocare sau sfidare adusă de „fiinţele autocreate”: ego-ul, demonii etc. 

Aceste fiinţe n-ar putea exista fără vălul de iluzie (Maya) care le 
acoperă, dar Dumnezeu lasă astfel lucrurile, pentru că aşa le-a proiectat 
să fie. Fără Maya, n-ar mai exista lumea, şi toţi am fi aceeaşi Fiinţă 
Universală, care se plictiseşte de bine... 

Toate fiinţele se consideră separate de Dumnezeu din cauza vălului 
iluziei. Dar tocmai această falsă separare le face să fie autonome, deşi 
folosesc inteligenţa provenită din Inteligenţa Divină, şi restul calităţilor 
divine reduse la scara creaturii limitate. 

Deci toate calităţile prin care ne distingem drept „fiinţe gânditoare, 
superioare” aparţin, de fapt, Divinităţii, dar credem că sunt ale noastre 
proprii şi facem ce vrem cu ele. Dumnezeu nu se supără, dar în acelaşi 
timp, El ne mână discret înapoi la Armonia Universală din care 
provenim, după ce ne plătim toate greşelile făcute din ignoranţă. 


De ce îngăduie Dumnezeu suferinţa? 


Suferinţa este inevitabilă, ba mai mult, este necesară pentru mersul 
Creaţiei. Fără ea, creatura nu poate găsi drumul spre înalt. Şi totuşi, în 
acelaşi timp, El ne sprijină în acţiunile de diminuare a suferinţei, cu toată 
Compasiunea Divină. Dar nu orice suferinţă poate fi eliminată, decât 
dacă a devenit inutilă din perspectiva evoluţiei... 

Privind lucrurile mai profund, cine suferă? Nu există decât o singură 
Fiinţă în tot Universul şi aceea este Dumnezeu sub o infinitate de forme, 
înseamnă că El singur suferă, şi-a asumat suferinţa pentru o Creaţie 
perfectă, cum şi-o doreşte. 

Şi ce este suferinţa din această perspectivă? Este foarfecă cu care 
Creaţia îşi croieşte singură stofa pentru a semăna Tiparului ideal. 


Iluminarea vine când s-a copt ego-ul 


Iluminarea spirituală ţi-o poate dărui Dumnezeu într-o clipă, 
oricând, chiar acum. Dar pentru a atinge acea stare de dezvoltare a minţii 
şi corpului uman care să poată exprima perfect Voinţa Divină, este nevoie 
de sute de încarnări. Omul superior, pregătit pentru iluminare, nu se face 
într-o clipă, ci necesită mult timp, eforturi şi suferinţe. 

Suferinţele provin din faptul că omul se simte separat de Creatorul 
său. Dar separarea (starea de non-iluminare ) este un vis urzit chiar de 
Creator, pentru ca omul să cunoască şi stăpânească condiţiile materiale, 

prin concentrarea atenţiei exclusiv asupra planului terestru. De aceea, nu 
poate exista evoluţie fără suferinţă. 

Comorile adunate în perispirit sunt duse de la o încarnare la alta şi 
sunt perfecţionate. Deşi în fiecare viaţă avem de a face cu alt om, totuşi, 
umanitatea este o construcţie unitară, purtată de spiritul său. într-una 
din aceste vieţi, omul devine PERFECT prin iluminare. Cum spune 
Autorul divin, înseamnă că acel om “a dezvoltat o minte şi un corp 
perfecte, capabile să exprime perfect Ideea Mea pe Pământ”. Nu e 
obligatoriu ca mintea să fie genială, iar corpul, de sportiv; ci altele sunt 
criteriile. 

Ca un act excepţional, Dumnezeu poate desemna un spirit înalt să se 
materializeze instantaneu ca om în carne şi oase (cum a “înviat” Isus). 
Dar este o creaţie temporară şi artificială. Dorinţa Domnului este ca 
oamenii normali, apăruţi conform legilor biologice, să atingă acel nivel 
spiritual impersonal - prin iluminare. 

Deşi iluminarea este un act de Graţie divină, ea vine la momentul 
potrivit, când s-a copt fructul ego-ului şi poate fi cules. Adică, atunci 
când mintea şi corpul sunt capabile să înţeleagă Graţia şi s-o folosească 
conform Voinţei Divine. Aflăm astăzi despre unii căutători spirituali care 
au trăit iluminarea spirituală, dar nu ştiu ce să facă cu ea. Fie sunt 
intrigaţi de acea stare şi revin la vechile obiceiuri mentale, fie sunt 
neinspiraţi în a face ceva folositor, oricum, s-ar părea că această 
iluminare “nu aduce rod”. Parcă, prin aceste exemple, Dumnezeu ne 
arată ce se întâmplă când iluminarea vine mai devreme decât la 
momentul “coacerii ego-ului”. Asta, ca să nu se simtă nimeni 
nedreptăţit... 


Cap. XIV şi XVII 

Ce se aplică la ego se aplică şi la colectiv 


Omenirea trebuie să treacă prin toate fazele de dezamăgire înainte 
ca să se îndrepte trup şi suflet către Creatorul ei. 

Acum se pare că ne aflăm în faza terminală a actualei civilizaţii. Asta 
înseamnă că dezamăgirile se vor aglomera, deşi progresul tehnologic şi 
chiar civilizatoric pare a fi pe culmi sau tocmai în ciuda acestui lucru. Dar 
omenirea va ajunge, intr-un viitor nu prea îndepărtat, la stadiul în care 
oamenii se vor întreba cum a fost posibil să se degradeze intr-atât toate 
lucrurile, deşi semnale de alarmă s-au dat, s-au conştientizat pericolele şi 

chiar s-au luat unele măsuri. Cum oare se va fi ajuns într-un asemenea 
impas, cel de atunci?! 

Privind evoluţia lucrurilor de acum, raţiunea poate trasa un scenariu 
simplu. Omenirea va fi tot mai controlată electronic, ceea ce va duce la o 
diminuare a iniţiativei şi curajului, deci la mimetism, laşitate, o falsă 
viaţă confortabilă. Materialismul va fi tot mai accentuat, în dauna 
spiritualităţii. Valorile masculinităţii vor fi descurajate, în favoarea 
conformismului. Familia va fi înlocuită complet cu grădiniţa şi educaţia 
colectivă. 

Spiritualitatea aduce informaţie şi putere de sustragere de la 
controlul total. Or, ăsta e coşmarul elitelor actuale. 

S-a început cu discreditarea şi chiar suprimarea fizică a lui Joao de 
Deus, fiindcă era un simbol al speranţei. Odată cu el, se încearcă 
distrugerea speranţei în ajutorul ceresc. Oamenii să rămână doar cu ce le 
oferă societatea şi liderii ei, ca să poată fi manipulaţi. Orice vine din 
afară, le încurcă planurile illuminatti-lor (mai corect spus, 
INTUNECATTI). Ei înşişi apelează la anumite spirite pentru ajutor şi de 
aceea se tem ca dracu’ de tămâie de informaţiile pe care le pot obţine şi 
cei de partea lui Dumnezeu. 

Şi aşa, cu toate lucrurile... Oamenii vor fi tot mai dezamăgiţi şi 
neputincioşi. Nimeni nu va mai putea îndrepta nimic serios. Abia atunci, 
acei puţini „aleşi” se vor adresa din tot sufletul lui Dumnezeu. 

Se pare că, dacă viaţa decurge normal, cu toate în regulă, omul nu 
este tentat de spiritualitate decât ca un hobby. 


Cap. XV 


Nirvana sau Anti-nefericirea 


Scopul final al înţeleptului se numeşte Nirvana în Budism, ceea ce 
este acelaşi lucru cu Recunoaşterea de Sine din Advaita Vedanta. în 
opinia unor erudiţi, acest termen ar însemna neantul absolut, iar după 
alţii, anihilarea propriei persoane. 

De fapt, Nirvana este comparabilă cu sănătatea; ştii că eşti într-o 
stare bună de sănătate atunci când nu simţi nicio durere cauzată de vreo 

9 

boală, dar nu poţi desemna ceva anume care ar fi opusul durerii. Tot aşa, 
Nirvana înseamnă să nu simţi nicio stare nefericită, dar fără să poţi 
descrie acel contrariu al oricărei stări nefericite. 

Deci Nir-vana poate fi tradusă cel mai exact ca fiind ANTI- 
NEFERICIREA. 


Cap. XVI 

Măreţia impersonală a Divinului 


«Iubirea mea nu ia în considerare personalităţile sau indivizii, aceştia nu 
sunt decât pioni pe tabla de şah a vieţii, pe care îi mişc aşa cum consider că 
este mai bine pentru a îndeplini Planul Meu - exprimarea ultimă şi completă în 
Omenire a Ideii Mele Divine.» 

«Eu v-am arătat, prin experienţele de natură simbolică prin care l-am 
trecut personalitatea umană [a lui Isus Cristos - n.n.], special creată pentru 
acest scop, prin ce trebuie să treacă toate personalităţile înainte ca voi, 
Atributele Mele omeneşti ce aţi creat aceste personalităţi, să puteţi redeveni 
suficient de Impersonale pentru a fi, împreună cu Mine, expresii conştiente ale 
Ideii Mele Divine.» 


Moment intim cu D. * 


Eu Sunt cel care am fost dintotdeauna. Ce anume Sunt, nici Eu nu 
ştiu, pentru că n-am cu ce să mă compar. De aceea, am creat Universul: 
ca să mă exprim prin formele lui şi astfel să Mă văd ca într-o oglindă. 
Lumea are forma gândirii Mele. 

Dar Lumea este mult mai mult decât vede omul. Omul e deranjat de 
imperfecţiunile de care se loveşte mereu. Asta se întâmplă numai pe 
Pământ, însă, în Ceruri, oricine se poate adăposti în propria sa 
“perfecţiune” de moment. Acolo e deranjat doar de dorinţa către o 
perfecţiune şi mai desăvârşită, dorinţă care îl împinge spre acţiune, 
schimbare, efort şi, uneori, suferinţă. Marea Perfecţiune este magnetul ce 
îl atrage irezistibil. Eu Sunt Perfecţiunea aceea. 

Dar Eu nu mă consider în niciun fel. Am creat Lumea şi Omul doar 
ca să Mă recunosc pe Mine însumi, nu ca să mă laud, nu ca să fiu adulat. 
Dacă vrei, Mă poţi adora, dar asta nu Mă schimbă cu nimic. Dacă mă 
cerţi, nici asta nu Mă schimbă. Eu îmi iubesc toată Creaţia, oricum ar fi 
ea la un moment dat. Am tot timpul să aştept să se coacă. 

Pământul e un fruct încă verde. Şi tu, la fel. Vă iubesc infinit pe toţi, 
căci sunteţi părticele din Mine. Pe fiecare v-am plămădit cu răbdare, cu 
atenţie la detalii ca pe o bijuterie, şi încă vă mai cizelez. Eu Mă văd în 
fiecare dintre voi. Dar tu vezi că eşti Eu?! 

Te-am făcut capabil să vezi că eşti Eu. A durat mult timp şi cu multă 
suferinţă. Am suferit şi Eu lângă tine, însoţindu-te pe drumul 
desăvârşirii. De fapt, toată suferinţa e a Mea. Tu te schimbi mereu, eşti 
efemer. Dar Eu nu-Mi pot uita suferinţele, pe fiecare, ele mă însoţesc în 
Eternitate. Acesta e sacrificiul Meu, preţul cunoaşterii de Sine. 

Nici omul nu poate evolua fără niciun pic de suferinţă sau neplăcere. 
Ea este conştientizarea diferenţei dintre starea actuală şi o stare ideală, 
pe care o ştie sau o presupune. Fără conştiinţă nu există suferinţă. Dar 
Eu Sunt Conştiinţă, pe care am pus-o şi în tine. Prin Conştiinţă Mă pot 
autocunoaşte, şi tu tot prin conştiinţă te deosebeşti de celelalte fiinţe 
inferioare. 

Numai conştiinţa te poate face fericit. Preţuieşte luciditatea, caută 
adevărul, el te va face liber, iar acea libertate este fericirea reală. Cine 
caută să-şi adoarmă luciditatea prin mijloace terestre ca să fie “fericit” nu 
va găsi fericirea mult-dorită. Se va amăgi singur, visând o iluzie. 

Eu nu sunt o iluzie la care visezi acum. Eu nu sunt un mit sau o 
superstiţie. Asta o înţelegi uşor când eşti copt, aşa cum se desprinde de la 
sine fructul pârguit de creanga ce l-a găzduit. 

Dar dacă numai Eu exist şi tu eşti Eu, de ce nu Mă manifest vizibil, 
puternic, miraculos în viaţa ta? Ştiu că asta ai dori. încă nu vezi rostul 
practic al cunoaşterii spirituale. Rafinează-ţi percepţia şi vei simţi 
diferenţa, modificările subtile în tine şi în jurul tău. Nu poţi schimba 
lumea de unul singur, nici măcar Eu nu o fac dintr-o dată. 
Transformările sunt lente. Dar omul se poate schimba mai repede, 
fiindcă depinde doar de el să Mă accepte ca parte a vieţii lui, aşa cum el 
este o parte a Vieţii Mele. 

Fiecare om, cu personalitatea lui, mă exprimă sub o altă formă, 
niciodată aceeaşi. Fiecare om este unic, ieşit din prea-plinul Fiinţei mele 
nesfârşite. Diversitatea lumii arată cât Sunt Eu de bogat. 

Unii oameni nu se apreciază aşa cum sunt de la Natură şi încearcă 
artificii pentru a ieşi în evidenţă. Astfel dovedesc că încă nu se cunosc cât 
de frumoşi sunt. Desigur, mulţi semeni sunt la fel de orbi la realitate şi 
fascinaţi de aparenţe. Dar nu pe aceştia trebuie să-i impresionezi. Te face 
fericit admiraţia unui om hipnotizat, ştiind că-i artificial indusă şi repede 
trecătoare?! 

Ştiu, vrei să ai succes pe toate planurile ca să fii fericit. Eu mă bucur 
când tu ai succes, bucuria ta devine instantaneu şi a Mea. Dar tu te 
bucuri de Bucuria mea eternă?! N-ai vrea s-o simţi, măcar pentru 
comparaţie?! 

Eu mă bucur tot timpul, fără să am succes. Creaţia Mea încă nu-i 
terminată şi apar mereu probleme, obstacole, întârzieri, regresii, 
întunecări. Majoritatea oamenilor, copiii Mei, sunt supăraţi de câte ceva, 
rareori îi văd mulţumiţi cu ceea ce au şi ce sunt. Dar Eu mă bucur de 
fiecare secundă şi de fiecare mică realizare, văzând cum totul înaintează 
lent către Perfecţiune. Bucură-te de călătorie, nu te gândi la destinaţie! 
Jubilează şi tu, copile, molipseşte-te de bucuria Mea copilărească că 
exişti! 

La Mine, în Ceruri, lucrurile sunt bine ordonate şi separate. Spiritele 
îşi au locul lor bun, aflat între „mai rău” şi „mai bine”. în jos nu coboară, 
fiindcă n-au plăcere, iar în sus nu urcă, fiindcă n-au putere. Sunt 
oarecum „fixate”, lucru ce le face să sufere pe cele care ar vrea să se ridice 
cât mai repede. 

Pentru evoluţie rapidă, spiritelor le ofer şansa întrupării. Pe Pământ 
însă, binele e amestecat cu răul, aşa am intenţionat Eu. Scopul este ca 
omenirea să-şi dezvolte singură discernământul dintre bine şi rău. Nu 
este uşor, ia mult timp, dar Eu am o răbdare infinită. Până acum, s-au 
autodistrus câteva civilizaţii din lipsa dezvoltării suficiente a 
discernământului. Nu sunt semne că actuala civilizaţie va face excepţie. 
Dar de fiecare dată, omenirea a continuat să vieţuiască. Se spune că 
oamenii nu învaţă nimic din istorie. Totuşi, Noi învăţăm multe şi le 
folosim în fiecare clipă pentru progresul pământenilor. 

Când omul capătă perfect discernământ, el e un mic Dumnezeu 
autonom. Iar asta îmi dă o nespusă fericire: să Mă văd „donat” într-o 
fiinţă limitată, căreia unii nu-i dădeau nicio şansă că va reuşi imposibilul. 

Spiritul este fiul Meu, iar omul e fiul fiului Meu. Este normal ca fiul 
să semene cu Părintele, ceea ce-L bucură, desigur. Dar ce înmiită bucurie 
simte Bunicul când şi nepotul îi seamănă! Bunicii îşi iubesc nepoţii mai 
mult decât şi-au iubit fiii. îi cresc, îi educă, au răbdare cu ei şi se bucură 
că îi ascultă, continuându-le obiceiurile şi viaţa. 

Punctul final al Proiectului Meu va fi o omenire întreagă croită după 
Chipul şi Asemănarea Mea. Şi se va şti în tot Universul că Dumnezeu a 
coborât în materie. Amin. 

* în loc de „rugăciune” sau „meditaţie”, am primit inspiraţia unei expresii 
minunat de precise: „Moment intim cu D.” într-un moment intim, ai toate 
simţurile direcţionate asupra persoanei iubite, tu dispari din câmpul propriei 
atenţii, rămâne doar Ea. Şi eşti plin de fericire. îi spui doar „D.” pentru că 
păstrezi taina intimităţii. Cine este persoana, doar tu o ştii. Nu vrei s-o împărţi 
cu nimeni şi nici să o murdărească alţii cu gândurile lor. Acum, în loc să faci o 

„rugăciune” sau „meditaţie” - care uneori pare o corvoadă - ştii că te aşteaptă 
un „moment intim”. Deja ţi s-a încălzit inima... 


Addenda ( 18 . 02 . 2020 ) 

Triade divine 


SAT-CHIT-ANANDA 

Din Vedanta ne-a parvenit o definiţie laconică a Supremului Absolut 
(Brahman), anume Sat-Chit-Ananda. Acestea sunt trei din calităţile Sale 
depistate de iluminaţi în extazul spiritual. 

SAT este calitatea Supremului de a exista în formă pură. Este o 
existenţă transcendentală, de o calitate total diferită de cea a creaturilor, 
astfel că existenţa Sa nu poate fi definită sau descrisă în concepte 
omeneşti. Această existenţă pură este etern neschimbată. 

CHIT este conştiinţa pură sau înţelegere a ceea ce există. 
Conştiinţa este prezentă în orice creatură, ea este percepţia a ceea ce 
există în minte, care, la rândul ei, percepe exteriorul. Când e lăsată fără 
conştiinţă, creatura moare. CHIT este conştiinţa directă a Supremului, 
nemediată de vreo minte. 

ANANDA este fericirea indescriptibilă sau beatitudinea Supremului. 
Este o fericire necondiţionată, fără motiv, eternă, indestructibilă, starea 
naturală a Divinităţii. Mici sclipiri din această fericire pură trăiesc şi 
creaturile în mod ocazional şi pe durate scurte sub forma plăcerii, 
bucuriei, satisfacţiei. 

Deci Sat-Chit-Ananda se poate traduce prin Pură Existenţă - Pură 
Conştiinţă - Pură Fericire. Este o sumară descriere a Supremului Absolut 
(Brahman sau Dumnezeul Transcendent). 

ICCHA - JNANA - KRIYA 

Şcoala tantrică (în special shivaismul din Kashmir) descrie etapele 
de manifestare a lui Dumnezeu în Creaţie folosind triada Iccha Shakti - 
Jnana Shakti - Kriya Shakti. Aceste energii se referă şi la modul cum 
Dumnezeul Absolut se reflectă în creatura obişnuită. 

ICCHA este Voinţa Divină, care ne împinge la acţiune. La nivelul 
Divinităţii, odată cu apariţia Voinţei, apare instantaneu şi rezultatul, dar 
încă nemanifestat în Creaţie, ci doar ca un proiect de la A la Z, cu toate 
etapele şi efectele intermediare ce vor urma să apară. La nivelul 
persoanei, apare o Dorinţă de acţiune, fie că este o activitate elaborată 
intelectual, fie că este o pornire “instinctuală” - toate sunt impulsuri 

divine, al căror rol îl bănuim uneori, dar de cele mai multe ori, pur şi 
simplu, ne supunem şi acţionăm orbeşte, fără a şti care este scopul final 
al Creatorului. 

«Dorinţa devine agentul uman al Voinţei Mele şi generatorul Forţei 
motrice, după cum personalitatea este instrumentul uman folosit să limiteze şi 
să concentreze acea Forţă.[...] Deci toate dorinţele sunt Bune şi, astfel 
înţelese, ele se realizează negreşit într-un mod rapid şi complet. [...] Tu ai 
putea interpreta greşit dorinţele Mele, impulsurile Mele interioare şi ai putea 
căuta să le utilizezi pentru scopurile tale egoiste.» (Viaţa impersonală, Cap.6) 

JNANA este cunoaşterea modurilor prin care putem acţiona, ştiinţa 
făptuirii. Aşa cum am spus, la nivelul Divin, odată cu apariţia Voinţei, 
apare automat şi Cunoaşterea modalităţilor de punere în practică a 
intenţiei divine, în toate amănuntele. Jnana se reflectă în intelectul 
omenesc prin ideile care însoţesc un proiect, o intenţie, care par că vin de 
la noi înşine, dar, de fapt, ne sunt transmise de Sursa ideilor, Dumnezeu. 

KRIYA este acţiunea propriu-zisă, care produce modificări în 
Creaţie. La nivelul Divin, Kriya este o proiecţie în OGLINDA divină, fiind 
astfel nu doar o ideaţie (Jnana), ci chiar o exteriorizare în sânul 
transcendenţei. Iată un indiciu suplimentar despre această misterioasă 
Oglindă: 

«Această Idee a Mea despre Şinele Meu în manifestare într-o nouă 
condiţie, numită expresie Terestră, am văzut-o complet conturată în oglinda 
Minţii Mele Atotcunoscătoare. în această oglindă, am văzut Pământul real cum 
strălucea scânteietor în Cosmos - asemenea unei Sfere perfecte, în care 
toate aspectele, însuşirile şi puterile Infinite ale Naturii Mele Divine îşi găseau 
o exprimare perfectă cu ajutorul îngerilor de Lumină, Mesagerii vii ai Voinţei 
Mele, Cuvântul Meu întrupat în Carne, aşa cum El este deja perfect exprimat 
în Lumea Cerească a Veşniciei.» (Viaţa impersonală, Cap.8) 

Kriya şi Karma sunt două cuvinte similare ce provind din rădăcina 
sanscrită “kr”, a face. Kriya este acţiunea umană total detaşată de 
rezultat, pe când karma este activitatea care urmăreşte un anumit 
rezultat. Astfel, karma înlănţuie sufletul în roata reîncarnărilor, iar kriya 
este acţiunea detaşată, specifică înţelepţilor, inspirată de Dumnezeu. 

în mod comun, considerăm că noi înşine acţionăm, în virtutea 
liberului nostru arbitru, plecând de la nişte idei pe care noi le născocim, 
în realitate, ideile ne vin de la Dumnezeu (Jnana) pentru a pune în 
aplicare un proiect de mare amploare a Acestuia (Iccha), de care habar 

nu avem. Ce numim “faptele noastre” sunt activităţile corpului-minte, 
instrumentul de care se foloseşte Dumnezeu (Kriya). 

Acţiunea nu ne aparţine nici direct, nici ca efecte. Noi trăim iluzia că 
suntem făptuitorul, pentru că aşa este creată lumea (şi astfel generăm 
automat karmă), dar, în realitate, nimeni nu acţionează, pentru că nu 
există nicio persoană. Totul este opera integrală a Divinităţii, de la 
intenţie (iccha) şi cunoaştere (jnana), până la punere în practică (kriya). 

în concluzie, shivaismul defineşte procesul Creaţiei dumnezeieşti 
(/reflectată în viaţa umană) astfel: Voinţă/intenţie, Cunoaştere/ştiinţă, 
Acţiune/faptă. 

PUTERE - ÎNŢELEPCIUNE - IUBIRE 

în cartea “Viaţa impersonală”, autorul divin pomeneşte în 7 ocazii 
despre Triada sfântă: Putere - înţelepciune - Iubire. Este evident că 
aceasta trebuie să aibă o importanţă fundamentală pentru Dumnezeu, ca 
şi pentru noi, creaturile. 

Aceste trei elemente caracterizează trei chakre importante ale 
sistemului energetic uman: Puterea corespunde lui Manipura chakra 
(energie, forţă de acţiune, fermitate), înţelepciunea corespunde lui Ajna 
chakra (discernământ, luciditate, inteligenţă), iar Iubirea corespunde lui 
Anahata chakra (iubire universală, fericire necondiţionată). Exact 
aceste trei chakre sunt amintite de iluminatul Adyashanti ca fiind cele 
trei porţi către iluminare şi îndumnezeirea fiinţei umane. Este o 
confirmare experienţială de astăzi a ceea ce ni s-a revelat în “Viaţa 
impersonală” cu o sută de ani în urmă. 

«Există în zen un aforism: “Atunci când realizarea spirituală este 
profundă, întreaga ta fiinţă dansează”. Pentru ca realizarea să fie 
completă, ea trebuie să atingă trei nivele: capul, inima şi zona 
abdominală. Poţi avea o minte clară şi luminată, dar fiinţa ta nu 
dansează. Abia când inima începe să se deschidă la rândul ei, fiinţa 
începe să danseze. întreaga realitate pare să învie atunci. Când se 
deschide şi zona abdominală, apare o stabilitate uluitor de profundă, pe 
fundalul căreia prima deschidere, care este revelaţia Eului profund, 
moare şi se transformă într-o transparenţă totală. în locul Eului nu mai 
rămâne decât Neantul - care dansează.» (Adyashanti, “Dansul 
neantului”) 

Citate din “Viaţa impersonală” care menţionează triada 
Putere - înţelepciune - Iubire : 

«Forţa Triplă care se manifestă ca întreaga înţelepciune, întreaga 
Iubire, întreaga Putere, sau dacă vrei, ca Lumină, Căldură, Energie, adică 
cea care menţine toate formele şi stă la baza şi în toate expresiile şi 
aspectele vieţii, fie ele creative, menţinătoare sau distructive, nu este 
altceva decât manifestarea Sinelui Meu în faptul sau starea de A FI.» 
(Cap. 3) 

«Creând omul după Chipul şi Asemănarea Mea, am creat un 
organism capabil să exprime întreaga Mea Conştiinţă şi întreaga Mea 
Voinţă, ceea ce înseamnă şi întreaga Mea Putere, Inteligenţă şi Iubire. 
Deci l-am creat perfect la început, modelându-1 după propria Mea 
Perfecţiune.» (Cap.5) 

«Deci nu mai crede că eşti separat de Mine şi rămâi cu Mine în 
Tărâmul Impersonal, unde întreaga Putere, întreaga înţelepciune şi 
întreaga Iubire, Natura triplă a Ideii Mele, nu aşteaptă decât să se 
exprime prin Tine.» (Cap.11) 

«Şi astfel, după ce, în sfârşit, vei ajunge să înţelegi toate acestea - 
pentru că le vei înţelege, cu siguranţă, şi o vei dovedi prin utilizarea 
practică a tot ceea ce ai în serviciul Meu - îţi voi da în mod gradat forţa şi 
abilitatea de a uza în mod conştient şi Impersonal de Puterea Mea, de 
înţelepciunea Mea şi de Iubirea Mea, pentru a exprima Ideea Mea 
Divină, care se străduieşte veşnic a-Şi manifesta Perfecţiunea prin Tine.» 
(Cap. 11) 

«Pentru că EU SUNT în Tine, precum SUNT în tot ceea ce cauţi şi 
pentru că întreaga înţelepciune, întreaga Putere şi întreaga Iubire pe care 
aceştia o au vine doar de la Mine, de ce n-ai veni direct la Mine chiar 
acum şi de ce nu M-ai lăsa să te pregătesc şi pe tine ca să-Mi pot exprima 
Totalitatea prin Tine?» (Cap. 15) 

«Exemplul Iubirii şi al Compasiunii lui Cristos pe care le-am 
exprimat în Viaţa aceea, trebuie şi tu să le exprimi într-o anumită măsură 
în viaţa ta înainte de a putea gusta roadele acelei Iubiri, care în realitate 
nu este iubire, ci Sfânta Treime: Iubire - înţelepciune - Putere, care este 
expresia adevărată a Vieţii Mele Impersonale.» (Cap.16) 

«CUNOAŞTE că EU SUNT în tine. CUNOAŞTE că EU SUNT Tu. 
CUNOAŞTE că EU SUNT VIAŢA ta. CUNOAŞTE că Toată înţelepciunea, 
Toată Iubirea şi Toată Puterea există în această Viaţă care curge liber 
prin toată fiinţa ta ACUM.» (Cap.17) 

14 octombrie 2019 

E JALE! MOARE FALSUL EU... 


Capitole şi subcapitole: 

1. MINTEA FUGE DIN PREZENT 
Gândirea e obligatorie 
Sclavia faţă de ego 
Smerenia 

Resetarea gândirii 

2. CA SĂ GĂSEŞTI NEMURIREA, EGO-UL VA MURI 
Motivaţiile eliberării de ego 

Manifestările doliului după ego 
De ce e greu 
Moartea iniţiatică 

3. CUM SĂ RECUNOŞTI EGO-UL 
Roagă-te pentru iluminarea altuia 

Eşti la mijloc: între Dumnezeu şi Dumnezeu 
Karma yoga 

4. BABY BUDDHA - ILUMINATUL ŞOVĂIELNIC 
Subtilităţile Trezirii 

Mutaţia psihologică 
Mişcarea divină 
Diferenţe între iluminaţi 
Iluminarea nu înseamnă atotştiinţă 
Iluminarea răilor 

5. CONCLUZIE 

Azi dimineaţă m-am trezit speriat dintr-un vis. Destinul mă lovea 
implacabil. Senzaţia era reală, ca şi spaima. Dintr-o dată, viitorul s-a 
dărâmat, nu mai exista. Atunci când viitorul dispare, şi trecutul începe 
să pălească, se stinge treptat. De fapt, trecutul trăieşte prin speranţa de 
viitor. Dacă nu mai ai niciun viitor, ce mai contează cine ai fost, ce ai 
realizat etc?! Rămâne numai prezentul. Numai el este real. Aceasta este şi 
învăţătura sapienţială. Trăieşte pe deplin prezentul! 

La fel, probabil, şi în cazul amneziei totale. Dacă nu mai ai trecut, 
nici nu-ţi poţi făuri un viitor în minte, nu-i aşa?! Mintea trăieşte în trecut 
şi în viitor, dar fuge de prezent. Pentru că trecutul şi viitorul sunt copiii 
ei, iar prezentul nu. Numai Conştiinţa se bucură de prezent. 

La vestea bolii incurabile, ai şansa de a-ţi părăsi mintea şi a te 
scufunda în realitatea clipei, trăită intens. Dar momentul de uimire iniţial 
nu durează mult, ci viitorul este imediat recreat. Apar speranţele de 
vindecare, planurile de tratament, diverşii doctori cu părerile lor savante, 
ca şi teama de suferinţă şi agonie. Toate acestea îţi reumplu mintea cu 
viitor. Momentul de Graţie s-a pierdut... 

Dacă facem o comparaţie, mintea este interesată de filme, pe când 
Conştiinţa este atrasă de fotografii. Concentrarea pe o fotografie trezeşte 
Conştiinţa şi îndepărtează mintea. De exemplu, poza unui maestru, sfânt, 
înţelept... 

GÂNDIREA E OBLIGATORIE 

Se întâmplă că vrei să te concentrezi pe senzaţiile prezentului, dar 
atunci îţi vin tot feluri de gânduri în minte. încerci să le îndepărtezi, dar 
nu te lasă în pace până vreunul dintre ele te prinde şi nu-ţi mai dă 
drumul. Această gândire obligatorie este precum o hipnoză. Mintea 
autonomă este un hipnotizator, te obligă să faci ce vrea ea: să gândeşti 
atunci când tu nu o vrei. 

Eckhart Toile spunea că, după iluminare, i-au dispărut 80% dintre 
gânduri. Mai spunea că ceea ce vorbeşte el acum sunt idei care îi vin 
spontan din Prezenţă (Conştiinţa superioară), fără să le fi pregătit 
anterior. în rest, nu are gânduri, decât când apare o necesitate urgentă. E 
starea normală a eliberatului de sub tirania minţii. Ca o păpuşă 
manevrată de Supremul Păpuşar. Mmmm! Ce dulce libertate! Cealaltă 
alternativă? Să fii manipulat de ego. Brrr! 

SCLAVIA FAŢĂ DE EGO 

Din cauza ego-ului, mintea împarte lucrurile în cele utile, folositoare, 
bune pentru noi şi, respectiv, cele dăunătoare, duşmane, rele pentru noi. 
Şi acţionăm în consecinţă faţă de ele: pe cele „bune” le adunăm şi le 
atragem, pe cele „rele” le respingem şi ne luptăm cu ele. Dar este posibil 
să trăim în lume fără un ego? 

înţelepţii ne confirmă asta. Se poate trăi foarte bine, chiar mult mai 
bine fără ego, continuând să ne folosim mintea la lucrurile necesare 
traiului, dar numai când e nevoie. Mintea nu moare, ci doar 
compulsiunile ei. 

„Păcatul primordial” este apariţia ego-ului, dar el nu se moşteneşte 
genetic, ci se educă la fiecare generaţie. Părinţii îşi învaţă copiii de foarte 
mici ce înseamnă „eu”. Abia în jurul vârstei de 3 ani, ego-ul este complet 
format. 

Dar este posibil ca un copil să nu-şi dezvolte un ego în societatea 
noastră? Probabil că nu, ar fi considerat un handicapat. Şi astfel, păcatul 
primordial există pretutindeni în rasa umană, perpetuându-se cultural. 

Păcatul originar se manifestă prin credinţa noastră în ce 
ne spune mintea. Iar mintea ne spune ceea ce-i convine ego-ului. El ne 
stăpâneşte. Omul este sclavul ego-ului său, fără a o şti. Scopul 
spiritualităţii este eliberarea din această sclavie faţă de ego. Aceasta este 
iluminarea sau eliberarea sau trezirea spirituală. 

Trebuie întâi să-ţi dezvolţi un ego, ca apoi să-l depăşeşti. Nu se poate 
altfel, aşa este calea de acum. Omul este o fiinţă pământeană şi crede că 

are nevoie de ego pentru a supravieţui. La un moment dat, el este 
pregătit să îşi lepede acest ego, carapacea pe care o duce cu el. Dar asta 
necesită o voinţă fermă, autocontrol, aspiraţie şi inteligenţă, iar acestea 
sunt produsele minţii egotice. Pentru a se da la o parte şi a rămâne 
vulnerabil, ego-ul trebuie să aibă acest curaj şi înţelepciune, pregătite 
minuţios în decursul timpului. Abia atunci Spiritul va putea să preia 
conducerea. 


SMERENIA 

E mult mai bine să te smereşti singur decât să te umilească viaţa, 
fiindcă o va face într-un mod dur. E bună şi frica asta constructivă, cât 
încă mai trăieşti prin ego. 

Cât de potrivite sunt sfaturile lui Marius Ghidei! Să te faci mic, mic, 
ca să creşti mare, mare. E un exerciţiu puternic de voinţă, o asceză. 
Destinat, mai degrabă, unui public format din oameni modeşti, umiliţi de 
viaţă. Aceştia au trăit deja ceea ce li se propune, aşa că nu le va fi greu să 
se recunoască în această învăţătură. Dar pentru cei cu avere, cu cariere, 
vedete, ea pare o prostie. 

Eckhart Toile spune că învăţăturile spirituale nu aduc noutăţi, ci 
fiecare le recunoaşte în inima sa ca fiind adevărate. Dacă omul nu şi le 
reaminteşte, nu e încă pregătit. Ce spune Ghidei se potriveşte etapei 
premergătoare morţii ego-ului: nu eşti viu, dar nici n-ai murit de tot. 

Ce uşor te poate umili viaţa! Dacă te-ai smeri din vreme, ai fi mai 
protejat de loviturile sorţii. O poţi face fără să îţi pierzi încrederea în tine 
şi să acţionezi intens. Nu au legătură între ele. Smerindu-te, ştii că ai 
făcut totul pentru a evita marile dezastre din viaţa ta. Nu te împinge frica 
animalică, ci prevederea. Tot aşa cum şoferul precaut face o scurtă 
rugăciune înainte să plece în cursă. Nu-i e frică de condus pe şosea, este 
stăpân pe volan, dar ştie că neprevăzutul aşteaptă după colţ. Uită-te la 
ştiri - incendii, tsunami, prăbuşiri, alunecări, cutremure - omul îşi 
pierde instantaneu avuţia şi viaţa. Aia, da, umilire! Totală. Vine când şi 
cum nu te aştepţi! Orice om are propriile cutremure în viaţa sa, care -1 
scot din echilibrul normalităţii. 


RESETAREA GÂNDIRII 

Afirmaţiile de psihologie inversă transmise de Divinitate prin Marius 
nu spun să fii masochist. Sigur, uneori poţi acţiona chiar în dauna ta, ca 
să îţi învingi natura inferioară (numai când o vrei tu). Dar ceea ce fac 

aceste afirmaţii este să smulgă din subconştient tendinţele egotice. Este o 
reformatare a gândirii. Nu este un ghid de acţiune detaliat, ci un ghid de 
atitudine spre beatitudine. Atitudinea nu se transpune automat şi 
identic în acţiune. Este intermediată de circumstanţe şi adaptată intr-un 
mod flexibil, foarte natural, curgător. Afirmaţiile lui te pot speria doar 
dacă nu înţelegi că ele nu te forţează la nimic faptic. Sunt destinate 
persoanelor aproape-iluminate, bine-crescute spiritual. Recitite mereu, 
lovesc la rădăcina gândului cel vechi. 

într-o emisiune TV 2 5, scriitoarea Maria Timuc spunea că are o 
părere diferită de cea a lui Marius Ghidei. Dacă el susţine eliminarea 
completă a ego-ului, ea opina că numai aspectele negative ale ego-ului 
trebuie înlăturate. în fapt, aceasta este diferenţa dintre abordarea mistică 
şi cea religioasă. Marea parte a populaţiei nu poate înţelege şi nici 
accepta misticismul. Dar cel ajuns pe un nivel de conştiinţă superior este 
chinuit de dorul realizării supreme, nu se mai poate mulţumi cu 
compromisurile unei existenţe comune. 

Spiritul mi-a dăruit viaţa. Mă iubeşte într-atât, că nici nu-mi pot imagina. 
Simt asta. Mă bucură gândul să-i dărui şi eu Lui un cadou preţios. Să-i ofer 
viaţa mea. Adică ceea ce mă cred eu că sunt. Mă ofer pe mine Lui şi asta mă 
face fericit. Renunţ la viaţa mea personală şi confuză. Vreau să dispar în 
Lumina Lui. Ce binecuvântare să pot gândi aşa! Şi asta e o Graţie. Există oare 
vreun gând mai spiritual decât ăsta?! 


* * * 


2 . 

CA SĂ GĂSEŞTI NEMURIREA, EGO-UL VA MURI 

Motto: Omul prevăzător doarme noaptea în sicriu 

A spune că vrei “să laşi Spiritul să te inspire” este o şmecherie a ego- 
ului care vrea să profite de ce-i mai bun, arogându-şi meritele. Nu, nu 
aşa! El trebuie să se dea cu totul la o parte, nu să facă pe gazda amabilă. 

Pregăteşte-te de moartea ego-ului. Tot ce a fost bun a venit de la 
Spirit, iar ego-ul doar a încurcat pe unde şi-a băgat coada. Renunţă la 
trecutul tău, pregăteşte-te de o viaţă absolut nouă, înfricoşătoare prin 
necunoscutul ei! 


2 s https://www.youtube.com/watch?v=90GySFAwzh4 

Spune: “îmi cedez Spiritului meu voinţa micului eu, care a fost sursa 
greşelilor, imperfecţiunilor, nefericirii, suferinţelor.” Apoi observă 
rezistenţa interioară la acest obiectiv... şi dizolvarea ei. (Observaţie: 
rezistenţa interioară, la orice, se manifestă şi fizic, printr-un ghem în 
plexul solar sau prin contracţii musculare în alte părţi ale corpului.) 

Nu vei mai fi un individ separat, ci o minte-trup deservind Spiritul 
divin. Stai fără grijă! “Bomba neutronică” a eliberării de minte distruge 
numai ego-ul, dar lasă întregi trupul, mintea operaţională, personalitatea 
pozitivă. 

Odată ce Spiritul preia conducerea complet, ego-ul negativ va muri. 
Eckhart Toile spune că mintea iluminată gândeşte numai ce şi când 
doreşte minunatul Sine. în rest, linişte, pace, tăcere... 


MOTIVAŢIILE ELIBERĂRII DE EGO 

E simplu să mori corporal: te duci într-o lume mai bună şi nu-ţi mai 
pasă. Dar poţi să-ţi accepţi moartea psihologică?! De exemplu, poţi 
accepta ca măreţul Isus Cristos să intre în trupul tău şi să se manifeste 
prin el?! Te poţi da la o parte?! 

Poţi avea cel puţin trei motivaţii sincere pentru a te lăsa pe seama 
Spiritului tău: 

1) Nemulţumirea faţă de ego. Este mai pronunţată când apare 
suferinţa, dar şi perfecţionismul divin. 

“îngrijorarea nu alungă problemele de mâine. Ea alungă pacea de astăzi.” 
~ Adyashanti 

2) Iubirea pentru minunatul Spirit divin. Este mai pronunţată 
când manifeşti sensibilitatea la Frumos, Bine, Adevăr, care toate vin de la 
El. 

3) Dorinţa de a participa la instaurarea Noului Pământ, de a 
spori masa critică ce va face saltul omenirii. Este mai pronunţată când se 
manifestă tendinţa voluntară de acţiune generoasă şi sacrificiu pentru o 
cauză nobilă, pentru ceilalţi semeni. 


MANIFESTĂRILE DOLIULUI DUPĂ EGO 

Ţine doliul după ego acum, ante-mortem, pentru că post-mortem nu 
va mai fi nimeni ca să-l ţină! Jelirea asta preventivă îşi pune amprenta de 
gravitate asupra acţiunilor şi gândurilor tale. E ca şi cum ai avea cancer: 
tot timpul, nu-ţi dă pace gândul bolii necruţătoare, chiar şi când te simţi 

bine. Tot aşa, pecetea renunţării la ego nu mai poate fi ruptă - e un 
legământ cu tine însuţi în deplină sinceritate şi hotărâre. E definitiv. 
Cancerul ego-ului te face pe zi ce trece tot mai fericit! 

Odată ce ţi-a putut trece aşa ceva prin minte, înseamnă că eşti 
pregătit pentru saltul mortal în gol. Şi că ideea nu-ţi aparţine, ci vine de 
la Sine. Chiar dacă te mai alinţi şi-ţi satisfaci poftele uneori, e ca ultima 
prăjitură a condamnatului la moarte. Ştii că eşti pe ducă, la timpul 
cuvenit. Poate că e o moarte lentă, imperceptibilă, precum fierberea 
broaştei în apa încălzită încet. Dar va veni şi resetarea completă, mutaţia 
de conştiinţă. 

în această stare de doliu premergător, primeşti mult mai des şi mai 
lesne inspiraţii de Sus, cum să te comporţi, ce să spui sau nu, mintea nu 
mai e atât de împrăştiată, îţi vin ideile potrivite la ţanc, eşti mai nostalgic 
şi compasiv. Bine-cunoscutele crispări ale ego-ului când lui nu-i convine 
ceva (şi mereu nu-i convine câte ceva), sunt uşor stinse printr-un gând 
precum: „Totul îi aparţine lui Dumnezeu, chiar şi întâmplările vieţii mele, 
aşa că voi trece prin orice fără să mă atingă nimic.” 

în unele tradiţii monastice din India, titlul de parama-Hamsa („marea 
Lebădă”) este unul de sfinţenie. Lebăda trece prin apă fără să se ude; la fel, 
sfântul trece prin viaţă fără a fi atins de murdăriile ei. 

Doliul după ego nu e o tehnică mentală pe care ţi-o impui şi de care, 
inevitabil, te vei plictisi, ci o stare a fiinţei, o pregătire pentru ceva serios, 
important. Spiritualitatea nu mai este doar un hobby plăcut, o speranţă 
vagă, ci un foc ce te arde şi de care nu poţi scăpa. Nu te mai poţi întoarce 
la vechiul om, limitat de preocupări meschine, dar nici nu poţi înainta 
mai repede decât ţi se permite. Şi e bine să fie aşa, pentru că totul vine la 
timpul potrivit, apreciat corect de Cei care văd de Sus. 

în momentele libere nu mai apare acea sete plictisită de informaţii 
inutile, precum cele de la „ştiri”, pentru că simţi goliciunea acelor idei, 
zbaterea pe uscat, lipsa de perspectivă a actualei viziuni asupra lumii. 
Oamenii observă problemele, lipsurile, vinovăţiile, dar nu discută 
fundamentele acestei stări deplorabile a lumii. Criticăm persoanele, dar 
nu şi condiţiile psiho-sociale ce le fac să greşească identic şi repetitiv. 
Acceptăm fatalitatea, deşi formal suntem gata de proteste. Suntem 
copleşiţi de cuprinderea şi complexitatea problemelor, dar nu îndrăznim 
să punem în discuţie esenţialul. Ne simţim neputincioşi, paralizaţi. Doar 
de suprafaţă, dăm drumul la verb, ne descărcăm năduful şi nu schimbăm 
nimic... 

DE CE E GREU 

Spunea un iluminat că „a trăi cu ego e cea mai mare suferinţă dată 
omului”. Totuşi, e greu să i te împotriveşti. De ce este greu? 

- Nu cunoşti noţiunea de ego vs eliberare. Acum este disponibilă, în 
cărţi, pe internet şi pe viu (prin turismul spiritual). 

- îţi lipseşte motivaţia. Am menţionat deja trei motivaţii non-egotice. 

- Nu practici lupta cu ego-ul. Aici, fiecare după puterile lui. 

- Lipsa Graţiei. Probabil că orice Spirit încarnat îşi doreşte să 
conducă direct mintea-corp, fără amestecul ego-ului. Dar nu poate până 
când omul nu e pregătit să suporte noua identitate şi putere. 

Esenţial este că nu te lupţi îndeajuns cu ego-ul propriu, eşti 
autosuficient, leneş, permisiv cu lipsurile tale de caracter. Fă-ţi curăţenie 
în suflet, că necuratul nu se simte bine unde sclipeşte lumina! 

MOARTEA INIŢIATICĂ 

Iluminarea este şi un proces treptat: cum să faci loc Prezenţei fără a 
vă incomoda reciproc. Mulţi oameni o fac uneori şi atunci au manifestări 
de geniu în diferite domenii. Din păcate, nu se ridică mai sus, fiindcă nu 
se întreabă de la Cine le vine inspiraţia. 

Un eliberat de ego (jivan-mukta), deşi păstrează limitele 
personalităţii anterioare, nu se poate spune că ar avea defecte. Numai 
omul cu ego are defecte. Ego-ul strică şi ce e bun în om. Dar când ego-ul 
dispare, neputinţele şi limitele umane nu mai sunt defecte, ci doar simple 
forme de manifestare. 

Moartea iniţiatică nu e cu nimic mai prejos decât moartea trupească, 
din contră. Când mori cu trupul, Conştiinţa intră într-o lume foarte vie. 
Dar când te iluminezi cu adevărat, Conştiinţa se trezeşte într-o lume 
moartă! Eşti singura fiinţă vie, trează într-un tărâm populat de oameni 
adormiţi, de zombi... 


* * * 


3 . 

CUM SĂ RECUNOŞTI EGO-UL 

Spune Eckhart: când începi să te plângi, e semnul evident al 
manifestării ego-ului. E vorba de plângerea inutilă, care nu poate 

schimba nimic (de pildă, de vremea urâtă). Iar dacă poţi acţiona, s-o faci 
fără ego înseamnă a-ţi spune păsul fără a intimida, a jigni, a pretinde. 
Seamănă cu termenul psihologic de asertivitate. 

Lamentându-se, reproşând, umilind pe altul, ego-ul îşi întăreşte 
identitatea, născocind astfel noi inamici. Ego-ul individual, dar şi cel 
colectiv îşi caută inamici reali sau imaginari pentru a se întări pe sine. O 
colectivitate este mai unită în faţa unui pericol extern, a unor duşmani 
(reali sau imaginari). Aşa şi ego-ul, se întăreşte nu numai prin afişarea 
superiorităţii sale, dar şi prin victimizare („cine e mai victimă decât 
mine?!”). Iar unele popoare îşi creează o identitate din a fi victime 
istorice. 

Adyashanti spune şi el, puţin altfel: să te mulţumeşti cu ceea ce este, 
nu cu ceea ce ar trebui să fie. Oamenii trăiesc cu acest „ar trebui” în 
minte. Dar lucrurile sunt exact cum sunt ele. Când îţi dai seama de asta, 
poţi avea un şoc. Ai trăit tot timpul într-o fantasmă, nu în realitate. 

Spune Eckhart, ca şi Ghidei, că, prin acceptare, ego-ul scade. 
Dimpotrivă, prin furie, prin plângeri, prin pretenţii, ego-ul creşte. De 
aceea, acceptarea-a-ce-e-acum este calea spre uşurarea fiinţei. A opune 
rezistenţă înseamnă a creşte ego-ul şi suferinţa. 

Ghidei spune că atunci când ego-ul creşte, Şinele cheamă în ajutor 
Cerul, care îi dă omului încercări şi suferinţe, pentru a-i micşora ego-ul. 

Iată şi părerea maestrului Omraam Mikhail Aivanhov: 

«Suferinţa dă fiinţei umane posibilitatea de a coborî în ea însăşi pentru a 
judeca, a medita şi a atrage la ea nişte entităţi superioare care o vor orienta şi 
îi vor veni în ajutor. Nu există ştiinţă mai mare decât cea de a şti să suferi. 
Din cel care ştie să sufere emană nişte parfumuri de flori. Distilarea şi 
răspândirea unor parfumuri este ştiinţa florilor. Fiindcă ele au învăţat să reziste 
intemperiilor, să înfrunte pericolele, florile emană un parfum distins şi noi le 
iubim.» 

Şi maestrul Braco vorbeşte înălţător despre nevoia de a suferi. 

Eckhart spune că ego-ul este, în mare parte, acelaşi lucru cu 
gândirea compulsivă şi involuntară. El recomandă non- 
identificarea cu gândurile. în schimb, Ghidei subminează ego-ul, 
introducând în gândire afirmaţii de psihologie inversă, smerenie radicală 
- idei contrare modului cum a luat fiinţă şi cum se întăreşte el zilnic. E ca 
şi cum l-ai hrăni zilnic cu otravă. 

Ego-ul îşi derivă identitatea din combinarea diverselor idei cu 
gândul de EU. Diverse obiecte sunt asociate lui EU şi aşa ia naştere 
simţul proprietăţii. EU sunt trupul meu, profesia mea, familia mea, etnia 
mea etc. EUL superficial acoperă EUL adânc. 

Mai adaugă Eckhart: ne iubim animalele de companie (care nu au 
ego) pentru că, atunci când ele ne privesc, fără să ne judece, ne 
întâmpină privirea EULUI profund al lor, care trezeşte EUL nostru 
profund. în schimb, e mai greu cu oamenii, pentru că ei ne arată masca 
egotică, ce ne provoacă propriul ego. 

La fel, un apus de soare magnific, ne amuţeşte mintea şi EUL 
profund se ridică pentru câteva clipe, făcându-ne fericiţi. Cei care fac 
surfing sau alpinism au nevoie de atenţie totală, ceea ce le amuţeşte 
mintea şi apare fericirea Sinelui. De aceea, ei devin dependenţi de acel 
hobby. După cum spun tantricii, la fel e şi cu orgasmul. Şi muzica 
(ascultată sau făcută) ne absoarbe toată atenţia. Dar putem fi fericiţi şi 
fără aceste mijloace auxiliare, pur şi simplu, amuţindu-ne mintea prin 
practică spirituală. 

Un procedeu dat de Eckhart este să privim/ascultăm ce-i în jur 
(senzaţiile) fără a judeca, fără a trece prin filtrul raţiunii. O altă metodă 
este să ascultăm liniştea exterioară, căci ea seamănă cu pacea interioară. 
El spune că erudiţii au tradus conceptul de Sunyata prin vacuitate, vid 
(emptyness). în traducerea lui, mai potrivit este cuvântul spaţialitate 
(spaciousness). Spiritul este un spaţiu conştient. 

Tot el face o distincţie. Pe de o parte: a te situa deasupra 
gândului/minţii - este o stare de alertă fără gânduri, proprie iluminării. 
Când nu faci asociaţii între ce percepi în jur şi gândurile tale, atunci nu 
există ego, identitatea ta separată a dispărut. De cealaltă parte: a cădea 
sub minte, cum se întâmplă în actul adormirii, alcoolului, drogurilor. Şi 
în al doilea caz omul uită temporar de el, de grijile lui, dar apoi revine 
inevitabil la ele şi îi par şi mai greu de suportat. 


ROAGĂ-TE PENTRU ILUMINAREA ALTUIA 

Ca să scapi de pericolul contaminării aspiraţiei tale spirituale cu 
microbul ego-ului, iată ce ai de făcut. Alege-ţi o persoană spirituală al 
cărui bine să-l doreşti. Vei găsi un astfel de om şi te vei ruga pentru el să 
se ilumineze, în loc să te rogi pentru tine. Oricum, este acelaşi Sine Divin, 
ce contează că te iluminezi tu sau altul?! Importantă este trezirea. 
Rugându-te pentru altul, scapi de grija egoismului. Şi cele trei motivaţii 
de a scăpa de ego sunt satisfăcute şi ele. Noul Pământ se va instaura, cu 
sau fără tine, pentru că unii oameni se vor ilumina, prin Graţia divină. 

Aşa ocoleşti intervenţia ego-ului. Şi vei simţi imediat iubirea Sinelui. 
Rugându-te pentru alt om deosebit să se ilumineze, iubirea te va învălui 

imediat dacă eşti sincer. Efectul este copleşitor şi imediat, un semn că 
eşti pe calea cea bună... 

EŞTI LA MIJLOC: ÎNTRE DUMNEZEU ŞI DUMNEZEU 

Dacă accepţi că există un Creator al Universului, totuşi, eşti liber să 
te îndepărtezi de El în direcţia opusă. Dacă te deranjează Şinele Divin 
interior, poţi scăpa de El risipindu-te în nimicurile acestei lumi 
materiale. Dar ce te faci dacă Cei doi conspiră?! Eşti prins la mijloc, între 
Dumnezeu şi Dumnezeu. Unde să mai fugi?! Trebuie să te predai, să te 
abandonezi... 

Dumnezeu se străduieşte să pregătească Noul Pământ, trezind cât 
mai multe fiinţe. Dacă simţi compasiunea lui Dumnezeu pentru această 
lume, atunci fii şi tu transparent la Iubirea Sa şi renunţă la mofturi şi 
pofte! Fie-ţi milă de Dumnezeu! Lui Dumnezeu îi este milă de 
Dumnezeu. Iar tu eşti la mijloc, între Dumnezeu şi Dumnezeu. Şi te vei 
topi liniştit în lava incandescentă a Iubirii... Care topeşte gândul de 
„iluminare”, gândul de „eu” şi toate celelal... 


KARMA YOGA 

Eckhart Toile: Spre sfârşitul vieţii, J. Krishnamurti a spus într-o 
conferinţă: „Am fost întrebat de multe ori care este secretul meu. Şi 
astăzi am decis să vi -1 destăinui” S-a făcut o linişte de mormânt în sală. 
„Secretul meu este că nu e treaba mea ce se va întâmpla.” (I don’t mind 
what happens) 

Adică, să nu ai aşteptări, deşi poţi acţiona intens. Dar nu egotic, nu 
interesat, nu nervos. Acţionezi cu grijă şi atenţie, dar de dragul acţiunii, 
iar rezultatul final s-ar putea să fie altul decât se aşteaptă mintea. Viaţa e 
plină de surprize. 

Asta este esenţa Karmei yoga. Să acţionezi just, dar fără a urmări 
fructele faptei tale, pe care le laşi Divinului, oricare ar fi ele. Pe ascuns, 
Dumnezeu se foloseşte de toate efectele faptelor tale în moduri care îţi 
depăşesc imaginaţia. Nimic nu e inutil şi nu se pierde nimic. Totul e 
folosit cu înţelepciune. Dacă ai ascultat de inspiraţia interioară, fii sigur 
că ea are un scop bine stabilit, aşa că tu doar trebuie să acţionezi în acel 
sens. Scopul îl vei vedea mai târziu sau niciodată. Nu fii nerăbdător, ca 
fata mare la măritiş! 


* * * 

4 . 


BABYBUDDHA - ILUMINATUL ŞOVĂIELNIC 

Adyashanti vorbeşte despre “baby Buddha” 26 : trezirea spirituală este 
completă la oricine, nu există “jumătate de trezire”. Orice nou-născut este 
un om complet, dar încă nu se manifestă ca un om matur. Tot aşa, 
iluminarea este completă la toţi. Doar că unii iluminaţi sunt şovăielnici 
după aceea! Realizarea este completă, dar o manifestă ca un copil. 
(U.G. Krishnamurti spunea că, dimpotrivă, iluminarea produce o 
modificare biochimică ireversibilă a creierului. Vorbea din experienţa 
proprie.) 

Adyashanti explică faptul că acelora le lipseşte acea încredere 
absolută să manifeste Adevărul pe care l-au trăit în experienţele de vârf. 
Nu îl arată în cotidian, în lucrurile mărunte şi le este mult mai comod să 
apeleze la vechile scheme şi obişnuinţe, mai ales în faţa provocărilor, 
pentru că sunt familiare. El se referea la cineva care avusese o experienţă 
de vârf şi care, ulterior, avea de luat o decizie importantă. Venise să-l 
întrebe “cum să recapete acea claritate din timpul experienţei de vârf’... 

Dar acest fenomen este binecunoscut în Vedanta. Iată cum îl explică 
Swami Sarvapriyananda în Types of Enlightenment (Mukti). Jivanmukta 
este acela care rămâne definitiv în starea de iluminare, fie prin Graţie, fie 
ca urmare a unei karme foarte bune. Ceilalţi iluminaţi trebuie să continue 
prin disciplina lor spirituală, chiar intensificată, să-şi cureţe inima de 
patimile ego-ului şi să-şi întărească puterea de focalizare mentală asupra 
lui Dumnezeu. Altfel, ei nu se vor bucura de avantajele iluminării în viaţa 
cotidiană, precum primii (adevărata libertate, fericirea fără motiv, 
transcenderea supărării chiar din mijlocul ei). 

Deci, iluminarea incumbă o răspundere: să nu uiţi niciodată Cine 
eşti. Să-ţi păstrezi nealterată amintirea iluminării, retrăind-o la dorinţă, 
înainte o căutai cu speranţă. Acum ai dobândit-o deja şi trebuie s-o 
stabilizezi în tine, să te „marinezi” în această amintire sacră. Sri 
Ramakrishna, după ce a primit graţia iluminării de la maestrul vedantic 
Totapuri a rămas în acea stare timp de 6 săptămâni, rareori ieşind din ea, 
pentru nevoi fiziologice. Iluminarea nu te face supraom, ci un om mult 


26 https://www.youtube.com/watch?v=zwkakiN5onk 

mai conştient. Şi asta înseamnă că eşti mult mai responsabil de 
inconştienţa ta... 

După momentul neaşteptat al iluminării, unii au preferat să stea 
retraşi ani de zile, să aprofundeze noua condiţie supra-umană, şi abia 
apoi au ieşit să salveze oamenii de ego. Este şi sfatul pe care ni -1 dă 
Eckhart: nu te grăbi să scrii cărţi imediat după prima experienţă de 
trezire! Eşti încă un bebeluş spiritual... 

Sigur, orice iluminat răspândeşte un câmp energetic pozitiv în jurul 
său, mai ales atunci când reface experienţa de vârf. Dar, spunea 
Adyashanti, nu trebuie să te limitezi la marile momente: 

«Ce înseamnă să umbli, pur şi simplu, ca un om trezit, nu cu mintea 
răvăşită, ca ceilalţi?! Să fii mereu prezent, conştient fără efort. Dacă ai da 
atenţie la micile detalii ale vieţii, atunci chestiunile şi deciziile mari s-ar rezolva 
singure. Dacă nu, în 9 din 10 cazuri, după Marea Clipă, te vei întoarce la 
starea de contracţie şi confuzie. Credem că viaţa înseamnă marile momente. 
Dar există o infinitate de mici momente “nesemnificative” care nu par a 
necesita atenţie, dar acestea sunt atât de importante. Pentru că micile 
momente îţi arată unde ţi-e inima, către ce eşti devotat. Suntem devotaţi lui 
Dumnezeu tot timpul sau numai când îi cerem ceva?! Dar, cum ar vrea 
Dumnezeu să umblu pe stradă, te întrebi vreodată?! Nu sunt întrebări care cer 
un răspuns, ci care scot la iveală adevărul viu din tine.» 

Poate că Adyashanti cere prea mult. Poate că acei iluminaţi 
şovăielnici, pur şi simplu, nu pot să se prefacă a fi ce nu sunt încă. Poate 
că, înainte de iluminare, ar trebui să înveţi să trăieşti în prezent. Asta e 
deja o mică iluminare. Mai apoi se vor adăuga, la timpul cuvenit, şi alte 
trăiri supranaturale. 


SUBTILITĂŢILE TREZIRII 

Mintea te poate face să crezi că te-ai iluminat. E adevărat, sunt stări 
frumoase de detaşare, dar pe care le pierzi când ieşi din “stare”. 
Iluminarea nu ar trebui să fie doar o stare. Oare câţi nu se înşeală că au 
ajuns deja Acolo, dar, de fapt, au căzut în cea mai subtilă capcană a 
minţii: să “gândeşti” că eşti iluminat... Toţi cei care meditează regulat îşi 
schimbă metabolismul creierului şi secretă mai multe endorfîne când 
meditează. Dar stările minunate nu sunt identice cu iluminarea. Şinele 
este dincolo de orice stare trecătoare. 

Mooji îl asculta pe italianul care spunea că a avut câteva stări de 
satori (experienţe de expansiune cosmică şi comuniune cu tot ce există, 
in care mintea dispare), dar apoi mintea a revenit. Mooji i-a răspuns că 
tot ce vine şi pleacă aparţine minţii. Deci experienţele de vârf, fără de 
minte, aparţin tot de minte?!? Ceva nu e clar. 

Maestrul continuă să spună că este posibil să ai o minte plină de 
gânduri şi totuşi să nu pierzi contactul cu Sursa lui A FI, cu Şinele. Niciun 
gând nu are o putere intrinsecă, ci doar puterea pe care i-o dai tu. (Dacă 
n-ar fi aşa, un anumit gând i-ar supune pe toţi, dar asta nu se întâmplă, 
reacţionăm diferit la acelaşi gând, oricare ar fi el.) Cine atrage gândurile? 
Ego-ul. 

Mooji mai spune să nu te plângi de minte, ce-ţi face mintea, căci 
creezi gânduri puternice de slăbiciune. Lasă gândurile să apară, nu li te 
opune, ca să nu le dai energie. 

Clarificarea este următoarea: eliberarea completă de ego (sahaja 
samadhi sau jivan-mukta) va surveni după o perioadă de experimentare a 
unor stări temporare de iluminare (samadhi, satori). Richard Rose 
spune că a avut nevoie de 2 ani. 

MUTAŢIA PSIHOLOGICĂ 

De ce oare experienţele astrale nu sunt la fel de eficiente precum 
iluminarea psihospirituală? Adică, te întorci din excursia galactică şi revii 
la postura măruntă de om banal; dar nu poţi lega cele două stări, nu 
găseşti calea de a te manifesta cosmic pe maidan. 

Da, mutaţia psihologică a iluminării nu te desprinde de 
realitatea cotidiană. Ai puterea de a te separa de minte, a te detaşa de 
ego, eşti mai conştient la jocul iluziei şi capcanele minţii la nivel personal. 
Poate că nu ai viziuni astrale sau experienţe şocante, dar te focalizezi pe 
mecanismele psihice. Asta te ajută să fii mai prezent în fiecare banală 
clipă şi să poţi da sfaturi utile altora... 

O confirmare: Ilie Cioară, după iluminare, n-a mai avut interes să 
călătorească în astral prin dedublare. 

Trezirea spirituală se numeşte aşa pentru că are o cauză spirituală. 
Dar efectul este pur psihologic. Poate că mai corect ar fi să se numească 
„trezirea psiho-spirituală”. Dobândeşti claritatea minţii, controlul ei, 
astfel ca să nu-i mai permiţi să bată câmpii mereu. 

MIŞCAREA DIVINĂ 

Eckhart, despre scopul Universului: El are două scopuri, unul înspre 
exterior, al doilea spre interior. în primul rând, doreşte să se manifeste 
pe Sine într-o infinitate de forme. Tot ce există exprimă Conştiinţa unică. 

în al doilea rând, are nevoie să se recunoască pe Sine din tot ce 
există manifestat. (Dacă El se poate recunoaşte într-o fiinţă, înseamnă că 

şi acea fiinţă îl recunoaşte. O creatură perfectă precum Creatorul are 
capacitatea de a-L vedea.) 

Sunt puţini oameni care ţin un echilibru între cele două scopuri. 
Unele căi spirituale susţin că e suficient să te trezeşti şi apoi nu mai faci 
nimic. La cealaltă extremă, majoritatea oamenilor acţionează orbeşte, 
fără a se cunoaşte pe ei înşişi. 

Dar poţi păstra un balans elegant între cele două mişcări divine. Ca 
iluminat, să acţionezi intens în sensul obiectivului dorit de Tine. 
Iluminaţii care sunt talentaţi în anumite direcţii, vor avea mai mare 
succes acolo. Alţii, deşi “egal de iluminaţi”, nu-i pot concura. Contează 
deci şi înzestrarea nativă sau abilităţile dobândite înainte de trezirea 
spirituală. Le vei pune la treabă cu eficienţă în serviciul divin. 

DIFERENŢE ÎNTRE ILUMINAŢI 

Revenim la observaţia lui Adyashanti că, după iluminare, unii nu au 
încredere în puterile proprii de manifesta Adevărul în viaţa cotidiană, 
continuând să funcţioneze pe baza vechilor scheme. Deci, asta înseamnă 
că ego-ul nu a murit, ci se manifestă, oarecum îmblânzit. 

Sau dimpotrivă, există riscul ca „baby Buddha” al nostru să creadă că 
orice imbold, orice idee care îi trece prin cap provine din Prezenţă, că 
este inspirat divin în tot ce face şi gândeşte. Dar acesta poate fi un ego 
spiritual, mult mai subtil şi greu de dizolvat. Ce te faci dacă acest ego 
rafinat se face atât de mare şi gras, încât pare infinit, precum Spiritul?! 

Să nu uităm că Şinele sau Prezenţa este, de fapt, propriul Spirit. 
Multora le place să spună că este chiar Dumnezeu, ceea ce le sporeşte 
ego-ul spiritual. Ştiinţa spirituală ne arată că niciun Spirit, încarnat sau 
nu, nu este perfect, ci are un anumit grad evolutiv şi o anumită 
personalitate. Iar iluminatul primeşte inspiraţia de la un astfel de Spirit, 
incomplet în raport cu Dumnezeu. Omul nu poate pretinde o îndrumare 
mai înaltă decât cea a propriului Spirit, că nu i s-ar potrivi. Dar să fim 
liniştiţi, toţi cei preocupaţi de spiritualitate sunt printre acei 
rari oameni cu un Spirit superior, aspirând serios la 
perfecţiune, deci vor fi bine îndrumaţi.. 

Teoria nondualităţii (Advaita Vedanta a lui Shankara) este 
simplisimă: nu există decât ego/minte şi Divinul/Sinele. Spiritul este 
scos din ecuaţie. E ca şi cum s-ar face o scurtătură între om şi Dumnezeu 
peste capul Spiritului. Adică, mintea ar avea legătură directă cu Nucleul 
Divin al Spiritului, şi perispiritul nu ar mai conta. Or, tocmai perispiritul 

face diferenţa între diversele Spirite, prin gradul de evoluţie şi 
personalitatea spirituală. 

Scarlat Demetrescu spune, mai profund, că şi Scânteia Divină 
(Nucleul) evoluează, nu numai perispiritul. Asta seamănă mai mult cu 
învăţăturile din Dvaita Vedanta (dualismul vedantic, fondat de 
Madhvacharya, care spune că Dumnezeu şi spiritele sunt distincte) şi, 
mai ales, din Vishishtadvaita lui Ramanuja (nondualismul de 
compromis, care spune că Dumnezeu şi spiritul sunt diferiţi, dar cu 
potenţialul de a fi identici, adică, diversitatea unificată). 

De aceea există pe Pământ iluminaţi şi Mari Iluminaţi: pe baza 
calităţii divine a peripiritului. Nu ar fi altă explicaţie. Dacă realizarea 
spirituală lui „A FI” este aceeaşi (cum spune Adyashanti, Mooji şi alţi 
realizaţi), de ce diferă manifestarea ei în planul material? Pentru că 
manifestarea depinde direct de perispiritul Spiritului; în schimb, trăirea, 
de Scânteia din nucleul Spiritului. 

Mari Iluminaţi au fost doar câţiva în istoria recentă. Ei se disting 
printr-o viaţă contemplativă extremă, fără interes pentru problemele 
mundane, nişte fiinţe din altă lume... 

ILUMINAREA NU ÎNSEAMNĂ ATOTŞTIINŢĂ 

Sri Ramakrishna, a urmat personal iniţierea în religia creştină şi alte 
religii. Uitând complet că este hindus, s-a dedicat zi şi noapte unei 
practici intense conform instrucţiunilor unor preoţi, iar la finalul a 
câtorva zile, a ajuns la acelaşi Dumnezeu pe care el îl cunoscuse deja. 
Abia atunci a rostit fraza memorabilă că toate religiile conduc la acelaşi 
Adevăr Suprem, fiecare religie este o cărare către acelaşi pisc. Numai pe 
baza propriei experienţe. 

Prin contrast, unii tocmai-iluminaţi au impresia că, de acuma, se 
pricep la orice, au dreptul să-şi dea cu părerea despre orice, fiindcă Şinele 
Divin are răspunsuri competente la orice subiect. Totuşi, trezirea nu 
înseamnă că ai devenit peste noapte atotştiutor ca Dumnezeu. 

Recunoaşterea Sinelui este aceeaşi la toţi. Adică fiecare om se 
întâlneşte cu Esenţa sa Divină în experienţa de vârf. Mai mult, şi în 
cotidian există o legătură cu Spiritul propriu. Care Spirit are însă unele 
limite dictate de rangul spiritual şi de personalitatea sa. Unele Spirite 
sunt specializate în anumite domenii în care au activat în încarnările 
anterioare, iar altele nu au această competenţă. Contează, de asemenea, 
şi expertiza acumulată în această viaţă de om. 

Iată de ce nu este de ajuns să te trezeşti spiritual ca să te 
autoproclami atoateştiutor. într-adevăr, după iluminare, poţi dobândi 
mult mai uşor şi mai repede cunoştinţe de calitate, pentru că primeşti 
inspiraţie şi ghidare pe calea cunoaşterii. Dar, după cum iluminarea nu-ţi 
aduce calităţi paranormale, nici n-o să devii peste noapte competent în 
orice (ceea ce ar fi tot un miracol). 

Se pot vedea lucrurile şi din altă perspectivă. Fiecare Spirit dintr-un 
om trezit are o anumită misiune de îndeplinit, nu-şi va pierde timpul cu 
alte fleacuri. Chiar dacă omul ar fi tentat să rătăcească la nesfârşit 
explorând potenţialităţile spirituale, în scurt timp, Spiritul îi ia jucăriile 
şi-l pune să muncească în zona care îi este destinată, unde întotdeauna 
este foarte mult de lucru. 

De vrei abilităţi paranormale ca să te joci cu ele după bunul-plac, nu 
căuta iluminarea. Iată ce spunea Nisargadatta Maharaj: 

«Dacă aştepţi vreun beneficiu din căutarea ta - material, mental sau 
spiritual - ai pierdut esenţialul. Adevărul nu oferă niciun avantaj. Nu dă statut 
superior, nici putere asupra altora, tot ce primeşti este adevărul şi libertatea 
faţă de fals.» 

Deci iluminarea este, în fond, o mutaţie psihologică cu un mare 
potenţial, care poate să nu se manifeste spectaculos. Sau ai putea căpăta 
unele percepţii extrasenzoriale care îţi vor fi de folos în misiunea ta 
spirituală. în acel caz, trebuie să te fereşti a le folosi egotic, în interes 
personal, lucru ce ar putea fi o mare provocare. 

Smerenia este o calitate pe care şi un iluminat ar trebui s-o urmeze. 
Observând iluzia în care toţi oamenii trăiesc, abia-iluminatului îi vine să 
râdă. Dar, la un nivel mai înalt de înţelegere, ar putea simţi şi multă 
compasiune. Dacă şi-ar înţelege limitele de „baby Buddha”, ar fi mai ferit 
de pericolul inflamării ego-ului spiritual. Ego-ul rămâne şi după 
iluminare, chiar dacă puţin cam ameţit, ca un virus mort dintr-un vaccin. 
Dacă nu eşti atent la asta, ego-ul va lua o formă subtilă, rafinată, 
spirituală, care te va face de râs la un moment dat. Tu vei simţi pace, dar 
ar putea fi nesimţire, şi nu vei avea impactul pozitiv asupra semenilor pe 
care l-ai aştepta. 

De aceea, preventiv, învăţătura smereniei nu strică nimănui. Cei care 
susţin că n-au nevoie de ea, că ei au depăşit dualitatea, se înşală. Nu sunt 
deloc în Nondualitate, ba dimpotrivă: sunt pe tărâmul nimănui. 

Cum spunea Adyashanti, este nevoie de încredere în Adevăr. Trebuie 
să treacă nişte timp şi să experimentezi cu noul potenţial înainte să fii 
sigur că sfaturile pe care le dai altora le sunt utile. Trebuie să admiţi şi să- 
ţi cunoşti limitele de a da sfaturi generale. 

ILUMINAREA RĂILOR 

Iluminarea este decisă de Spiritele Superioare, nu doar de propriul 
Spirit. Altfel, fiecare Spirit ar putea provoca trezirea omului în care este 
încarnat şi, peste noapte, omenirea ar fi trezită din somnul ignoranţei 
spirituale. Pare frumos?! Ar fi însă o imensă dramă. Cei mai mulţi 
oameni au Spirite imature, care ar putea face mai mult rău decât bine. Nu 
e vorbă, şi acum se întâmplă tot cam aşa, dar măcar răul mai are o şansă 
de îndreptare. Dacă un om este animat de un Spirit malefic, iluminarea 1 - 
ar transforma intr-un adevărat monstru. Deocamdată, este doar o 
persoană alunecoasă şi perversă, dar ce mai poate fi ţinută în frâu. 

Concluzia este că iluminarea este un cadou al Cerului pentru 
Spiritele evoluate, dedicate idealului Divin. Dacă, dintr-un accident, 
altcineva se trezeşte la realitatea subtilă, nu va fi un eveniment pozitiv 
nici pentru el, nici pentru cei din jurul lui, pentru că nu va fi pregătit 
spiritual pentru asta. Chiar se mai întâmplă acest fel de accidente psihice, 
care se termină, de obicei, intr-un cabinet psihiatric. 

Dacă eşti printre cei preocupaţi de spiritualitate, înseamnă 
că ai un Spirit superior, aspirând serios la perfecţiune, deci fii 
liniştit şi ai încredere că Şinele tău Divin te va atrage la El, 
având El grijă să ajungi în siguranţă! 

în teoria nondualităţii, nu se vorbeşte deloc despre demoni, spirite 
inferioare, entităţi malefice. Ar fi însemnat să ridice multe probleme 
imposibil de rezolvat teoretic. Ele totuşi apar în practica spirituală, iar 
măreţul Isus a pomenit de ele nu din complezenţă, că aşa era tradiţia 
religioasă, ci pentru că le-a cunoscut direct. E greu să faci abstracţie de 
asemenea forţe adverse atunci când ai de a face cu ele personal. Şi 
Yogananda, deşi la început le respingea, le-a recunoscut realitatea mai 
târziu. Şi Sri Aurobindo, la fel, vorbea despre forţele adverse. E bine să te 
declari liber-cugetător, să nu ai prejudecăţi sau superstiţii, să fii optimist 
mereu, dar asta nu te va scuti de atacul demonilor când vei avansa pe 
scara spirituală, mai ales atunci. 

Când am răspuns mai sus la întrebarea de ce este greu să scapi de 
ego, am omis următorul motiv: intervenţia brutală a demonilor. Să nu 
crezi că ei sunt fericiţi dacă tu devii mai bun! Nuuu. Vor trezi din 
adâncurile fiinţei tale toate impulsurile care să te împiedice. Şi vor 
adăuga propriile lor influenţe directe, generându-ţi artificial sau 
amplificându-ţi emoţii ca mânia, frica, invidia, lăcomia şi celelalte. Te vor 
face să fii nefericit, să uiţi de nobilele idealuri, să te laşi pradă 
impulsurilor inferioare, să întrerupi practicile spirituale etc. Toţi aleşii 

Domnului au fost „lucraţi” astfel. Se poate ieşi din mizeria diavolească 
numai cu ajutor Divin. 

Cum îţi dai seama dacă este ego-ul tău sau un atac demonic? Dacă ai 
o stare neplăcută neobişnuită, în care nu te recunoşti, probabil că eşti sub 
un asalt malefic. Totuşi, acesta nu a venit întâmplător, ci ca o prelungire 
a unui defect al ego-ului, amplificat ca să-l poţi recunoaşte mai uşor. Ego- 
ul e bunul prieten al diavolilor. Ba chiar şeful şi îndrumătorul lor. 

* * * 


5 . 

CONCLUZIE 


Sufletul omului poate fi ridicat în slava Cerului de către un Spirit 
Superior, chiar PESTE nivelul spiritului omului. Ca un om să trăiască în 
stare de veghe asemenea experienţă, obligatoriu are nevoie de asistenţa 
unui Spirit înalt. în schimb, în stare de somn, spiritul omului părăseşte 
singur în fiecare noapte trupul obosit, dar nu se poate înălţa decât până 
la nivelul care rezonează cu vibraţia lui proprie. 

Prin urmare, orice stare de extaz divin, de trezire spirituală etc., se 
face cu sprijinul direct al lui Dumnezeu. Este o trăire temporară, un 
imbold ca omul să se străduiască pe mai departe a se perfecţiona 
spiritual, ştiind acum ce pierde dacă nu o face. Toţi iluminaţii aşa păţesc, 
din toate religiile şi căile spirituale. Siluan Athonitul descrie foarte 
expresiv aceste ridicări şi coborâri de la Cer şi sfatul dat de Isus: “Ţine-ţi 
mintea în iad şi nu deznădăjdui!”. Cu alte cuvinte, rolul omului 
înduhovnicit este să trăiască ca un model printre semeni. Omul nu este 
înger, nu se poate menţine permanent în slava Cerului, care va rămâne 
un ideal în minte. 

Când te “trezeşti spiritual”, cu cât te ridici mai sus ca vibraţie, cu atât 
viaţa este mai frumoasă, fără de griji sau probleme. Iar amintirea 
necazurilor şi suferinţelor pământeşti pare doar un vis. Totuşi, când revii 
la nivelul Pământului, toate aceste greutăţi reapar cu toată forţa, 
trezindu-te, de data asta în sens invers. Este “trezirea materială”. La 
nivelul terestru, ego-ul îşi face simţită prezenţa pregnant. Pe măsură ce 
îţi ridici vibraţia personală, ego-ul îşi pierde din putere, iar peste un 
anumit prag de frecvenţă, devine total neputincios. Este starea de 
eliberare de ego sau jivan-mukta. 


RĂZVAN-ALEXANDRU PETRE - Eseuri pe teme spirituale 2019 


pag. 137 




Eliberarea de ego se poate traduce, simplu, prin eliberarea de 
gândirea compulsivă. Omul obişnuit rumegă tot timpul gânduri. E ca şi 
cum ţi-ai lăsa maşina în parcare cu motorul pornit. Este inutil şi 
neeconomic. Tot aşa funcţionează mintea. Eliberatul o foloseşte numai 
când este nevoie, iar în restul timpului nu gândeşte nimic. Este o tăcere 
preafericită. El îşi poate folosi oricând memoria şi imaginaţia, dar 
procesul gândirii nu mai este unul continuu, bezmetic, fără rost. Ego-ul 
generează singur o gândire repetitivă, fără utilitate. Spre deosebire de 
aceasta, gândirea orientată spre un scop clar este cea folosită de eliberaţi. 
Acest tip de gândire constructivă provine de la Spirit. 

Foarte, foarte puţini oameni ajung la stadiul de jivan-mukta, adică 
îşi pot menţine tot restul vieţii vibraţia înaltă chiar şi când revin printre 
oameni. Restul iluminaţilor au mult de lucru cu ei înşişi pentru a retrăi 
acele stări extatice şi a nu mai fi afectaţi de realitatea telurică. Niciun 
discipol direct al lui Sri Ramakrishna nu a fost lipsit de trăirea, măcar o 
dată, a stării de samadhi. Dar după moartea acestuia, toţi au muncit din 
greu spiritual, şi-au continuat disciplina spirituală cu intensitate, 
afirmând că o fac pentru ca acele stări, oferite de graţia maestrului, să 
poată deveni ale lor proprii. 

Idealul Divin pentru această planetă este ca omenirea să fie compusă 
din jivan-mukta, eliberaţi de ego. Acesta este proiectul la care El lucrează 
de mii şi milioane de ani şi care se apropie de final. Poate că nu în timpul 
vieţii noastre, dar în câteva sute de ani de acum înainte, sunt indicii că 
omenirea va atinge acest nivel ideal al conştiinţei. Şi atunci, lumea 
pământeană se va desăvârşi în glorie şi splendoare, de neînchipuit pentru 
mintea noastră de acum. 

23 noiembrie 2019 

FILOSOFIE SPIRITUALĂ 


ELIBERAREA DIN ÎNCHISOAREA 

EGO-ULUI 


Capitole: 

Deconstrucţia ego-ului 

Capcana ocultismului 

Tehnicile spirituale 

Motivaţia abandonării de sine 

Obstacolul numit ego spiritual 

Un caz de buimăcire a minţii 

Ego-ul corporalist e secreţia creierului 

Intelectul şi spiritualitatea 

Valoarea smereniei 

Yantra pentru egolire 

Sfântul dispreţ al non-Sinelui 


Motto: Ca să pot muri liniştit, pe mine Mie redă-mă! (Mihai Eminescu) 


DECONSTRUCŢIA EGO-ULUI 

„Unul din două lucruri trebuie făcute: ori te abandonezi, pentru că 
realizezi incapacitatea ta şi ai nevoie de o putere mai mare să te ajute; ori să 
investighezi cauza suferinţei, să mergi la Sursă şi să te contopeşti cu Şinele. 
Oricare drum vei alege, vei fi eliberat de suferinţă. Dumnezeu sau Guru nu-l 
părăseşte niciodată pe devotatul care şi-a abandonat viaţa în mâinile Lui.” 
(Ramana Maharishi) 

Aş adăuga că prima cale se potriveşte mai bine dacă eşti copleşit de 
necazuri (rugăciunea, smerenia, bhakti), iar a doua cale, dacă eşti liniştit, 
fără probleme majore (meditaţia, conştientizarea, jnana), dar depinde şi 
de structura sufletească a fiecăruia. 

Fig.l Ramana Maharishi 

Omul se supără dacă nu găseşte logică acolo unde se aşteaptă s-o 
găsească. Haosul este considerat obrăznicie de către minte, ea vrea să 
ordoneze totul. Tot cam aşa se întâmplă cu ego-ul când este „batjocorit” 
de către Viaţă. Ego-ul vrea mereu să controleze viaţa, dar ea nu se lasă: în 
ciuda eforturilor omului, viaţa nu-i dă tot ceea ce doreşte. în schimb, 
când se aşteaptă mai puţin, îl favorizează peste măsură. Şi uite-aşa, bietul 
om zice că „nu te poţi opune destinului”, referindu-se la o voinţă 
superioară total diferită de a sa. 

Dar e de ajuns să te aliniezi cu Viaţa, să-ţi doreşti exact ce vrea 
Dumnezeu pentru tine şi totul va decurge lin şi vei fi mereu mulţumit. Nu 
ai nevoie de o situaţie financiară nemaipomenită sau faimă ca să fii 
fericit. Mulţi bani n-aduc fericirea, ştii de ce? pentru că fericirea este un 
cadou divin pe care nu -1 poţi primi decât când ego-ul se face mic. Iar 
averea, gloria, puterea nu-ţi micşorează ego-ul, ci dimpotrivă. 

Omul suferă în viaţă din cauza ego-ului său. Ego-ul este cel 
pedepsit de legile cosmice, pentru că le încalcă frecvent. Ai putea trăi 
foarte fericit dacă ţi-ai abandona ego-ul. Unii dintre noi au reuşit, prin 
Graţia divină, şi de la ei s-a aflat acest mare secret al fericirii... La 
abandonarea ego-ului se referea şi Isus când afirma «Dacă nu vă veţi 
întoarce la Dumnezeu şi nu vă veţi face ca nişte copilaşi, cu niciun chip 
nu veţi intra în împărăţia Cerurilor.» (Matei 18:3) Copiii mici, până în 3 
ani, încă nu şi-au format un ego, inocenţa lor este precum puritatea 

divină. Ajuns matur, omul trebuie să-şi deconstruiască ego-ul, în mod 
conştient. 



Fig .2 Isus Cristos (după giulgiul din Torino] 

Ce mai spunea Isus? Că nu trebuie să te ÎNGRIJOREZI pentru ziua 
de mâine. Iată celebra Declaraţie de Independenţă faţă de ego, datând de 
acum 2000 de ani: 

Declaraţia de Independenţă faţă de ego 

„Nu vă îngrijoraţi cu privire la viaţa voastră, gândindu-vă ce veţi mânca, 
nici cu privire la trupul vostru, gândindu-vă cu ce vă veţi îmbrăca. Viaţa este 
mai mult decât hrana, şi trupul, mai mult decât îmbrăcămintea. Uitaţi-vă cu 
băgare de seamă la corbi: ei nu seamănă, nici nu seceră, n-au nici cămară, 
nici grânar; şi totuşi Dumnezeu îi hrăneşte. Cu cât mai de preţ sunteţi voi 
decât păsările?! Şi apoi, cine dintre voi, chiar îngrijorându-se, poate să adauge 
un cot la lungimea vieţii lui?! Deci, dacă nu puteţi face nici cel mai mic lucru 
[n.n. - important], pentru ce vă mai îngrijoraţi de celelalte?! Uitaţi-vă cu băgare 
de seamă cum cresc crinii: ei nu torc, nici nu ţes; totuşi vă spun că nici 
Solomon, în toată slava lui, n-a fost îmbrăcat ca unul din ei. Dacă astfel 
îmbracă Dumnezeu iarba, care astăzi este pe câmp, iar mâine va fi aruncată 
în cuptor, cu cât mai mult vă va îmbrăca El pe voi, puţin credincioşilor! Să nu 
căutaţi ce veţi mânca sau ce veţi bea şi nu vă frământaţi mintea. Căci toate 
aceste lucruri Neamurile lumii le caută. Tatăl vostru ştie că aveţi trebuinţă de 
ele. Căutaţi mai întâi împărăţia lui Dumnezeu, şi toate aceste lucruri vi se vor 
da pe deasupra.” (Luca 12:22-31) 

Şi, pentru clarificarea acestor îndemnuri, citiţi şi adresarea lui Ioan 
Gură de Aur către auditorii săi: „Nu purtaţi încălţăminte de lux” 2 ? 


CAPCANA OCULTISMULUI 

în anumite cazuri de practică spirituală, îţi poţi dezvolta capacităţi 
psiho-spirituale „supraomeneşti”, care îţi vor creşte ego-ul spiritual 
şi, astfel, te vei îndepărta şi mai mult de ţelul final. O măsură de protecţie 
este să ai un îndrumător înţelept pe care să îl asculţi când o iei razna. 

Meditaţia nu garantează că vei atinge sublimul. Depinde cum şi la ce 
meditezi. Unele exerciţii oculte îl conduc pe iniţiat în lumi astrale 
intermediare iluzorii ( nama-rupa ). Ele sunt un fel de variante ale lumii 
fizice, chiar dacă mult diferite. Iniţiatul care se dedublează în aceste 
planuri se poate pierde definitiv rătăcind printre senzaţii tot mai plăcute, 
dar care ţin tot de senzorialitate. Ele nu oferă o ieşire reală din 
materialitate, ci doar atrag cu şi mai multă putere spre o materialitate 
mai rafinată. Este o deschidere pe orizontală, care îl poate îndepărta pe 
căutător de Cel înalt. (Acest ocoliş poate avea beneficii superioare numai 
dacă aspirantul caută intens Divinitatea.) 

Iluminarea, în schimb, este o străpungere rapidă pe verticală până la 
Sursa ultimă. Fără ocolişuri, direct la ţintă. Totuşi, drumul până la 
eliberarea de ego abia acum începe şi nu este lipsit de greutăţi şi capcane. 
Abia cu dispariţia ego-ului apare dumnezeirea. 

„Nu este de ajuns să cunoşti metodele ce-ţi permit să devii un medium, 
un mag, un alchimist etc. Mai întâi, trebuie să te întrebi în ce scop lucrezi şi să 
ştii că există nişte legi de respectat. Pentru că acela care practică metodele 
ocultismului în propriul interes încalcă legile armoniei cosmice, iar în final, 
cosmosul însuşi îşi impune veto-ul său, iar el sfârşeşte prost.” (Omraam 
Mikhael Aivanhov) 


2 7 https://saCCSiv.WOrdpreSS.COm/2Oi9/O4/i9/nU-pUrtati-inCaltaminte-de-lux/ 

Fig .3 Omraam Michael Aivanhov 

Ganapati Muni a fost un yoghin, erudit, poet şi posesor al unor 
capacităţi mentale ieşite din comun. A stat câţiva ani alături de marele 
iluminat Ramana Maharishi, când acesta încă nu era cunoscut lumii. în 
ciuda transformărilor spirituale suferite de Ganapati Muni prin 
ascensiunea lui Kundalini, Maharishi a spus că el nu a atins iluminarea, 
întrebat dacă Ganapati Muni a obţinut realizarea după moartea acestuia, 
Ramana a răspuns: «Cum ar fi putut? Tendinţele sale mentale inerente 
(sankalpas) erau prea puternice.» Cu alte cuvinte, deşi Ganpati Muni 
avea puteri paranormale, încă nu ajunsese la punctul de a realiza Şinele 
fără-de-formă. ” 28 

NOTĂ: Răspunsul lui Ramana este corect, dar întrebarea este greşită. Ea 
sugerează că nu se prea înţelegea ce urmează după moarte. După moarte, 
orice spirit ieşit din carapacea corpului revine la starea lui de spirit liber, nici 
realizat, nici nerealizat. Numai mintea omului poate realiza iluminarea. Spiritul 
este iluminarea însăşi. Când mintea dispare, rămâne numai Lumina. 

în legătură cu deşertăciunea puterilor obţinute prin yoga, vă 
recomand lectura unui poem al lui Shankara, “ Sfântul dispreţ al non- 
Sinelui”, publicat la sfârşitul acestui articolul. 


28 http: //the-wanderling. com/ganapati_muni .html 

TEHNICILE SPIRITUALE 


Nicio tehnică spirituală nu ne poate garanta obţinerea iluminării, 
pentru că ea poate fi oferită numai de Graţia Divină. Totuşi, putem vorbi 
de o CORELAŢIE între unele căi spirituale şi iluminare, dar nu 
neapărat datorită metodelor folosite acolo, ci datorită autenticităţii 
maestrului, a onestităţii aspiranţilor şi a faptului că sunt corect 
orientaţi pentru a nu cădea în capcana căutării egotice a puterilor 
paranormale. Prin urmare, metode foarte simple pot avea efecte 
incredibile. Şi invers, căi spectaculoase, elaborate, complexe pot scoate 
nişte rebuturi umane. 

Mai există un avantaj după prima experienţă de iluminare: cel care 
este obişnuit cu un anumit ritual sau tehnică spirituală, îl poate folosi 
pentru a invoca şi retrăi starea de iluminare. Din contră, laicul fără 
experienţă spirituală anterioară poate rămâne buimăcit şi speriat de 
amploarea trăirii iluminatorii sau să nu ştie cum să o cheme înapoi. 


CONTROVERSE 

Există o controversă printre cei preocupaţi de non-dualitate, anume 
dacă e nevoie sau nu e nevoie de o practică spirituală pentru obţinerea 
iluminării. Cei care au practicat meditaţia sau rugăciunea spun că efortul 
este obligatoriu. Cei care au primit Graţia fără practici meditative îi 
contrazic. Depinde deci de experienţa fiecăruia. Totuşi, să nu faci nimic 
spiritual, aşteptând iluminarea, este o speranţă deşartă. Pe de altă parte, 
nenumărate tehnici complicate sunt pierdere de vreme, timp ce ar putea 
fi folosit mai eficient urmând înţelepciunea non-duală. 

în orice caz, după prima iluminare, oricum a venit ea, e obligatoriu 
ca omul să muncească serios pentru aprofundarea şi permanentizarea 
trăirii. Prima iluminare este un cadou, dacă ai primit-o. Următoarele ţin 
de eforturile tale, din ce în ce mai mici. Iar eliberarea de ego este 
încununarea finală a acestei munci individuale. Spre sfârşit, efortul 
dispare pentru că nu mai este niciun “eu” care să depună acel efort. 


SPIRIT şi spirit 

Mărturiile personale despre iluminare pot diferi de la individ la 
individ, ceea ce nu trebuie să ne zăpăcească. Fiecare Spirit este creat unic 
de Dumnezeu şi se va manifesta într-un mod original, inclusiv în trezirea 
spirituală a omului în care este întrupat. Dumnezeu este original prin 

fiecare creatură a Sa. Atunci când El va ajunge să creeze un Spirit identic 
cu altul anterior, se va opri din creaţie, fiindcă a epuizat rezervorul de 
creativitate divină. Dar asta nu o să se întâmple niciodată, pentru că 
potenţialul dumnezeiesc este literalmente IN-FINIT. 

Nucleul divin în jurul căruia se formează Spiritul este însuşi 
Dumnezeu restrâns la un atribut sau o combinaţie de atribute ale Sale, pe 
care nimeni nu le poate descifra, decât El însuşi, Absolutul. Astfel, fiecare 
Nucleu divin este un Dumnezeu “nuanţat”. E adevărat că există o singură 
Fiinţă, Creatorul Absolut, dar în acelaşi timp, e la fel de adevărat că 
fiecare creatură are propriul său Dumnezeu particular sau “Dumnezeul 
de proximitate”, care este la fel de Absolut, cu drepturi depline de 
Dumnezeu, în totală comuniune cu “ceilalţi Dumnezei”. Asta se întâmplă 
în transcendent, aşa că e normal să nu prea înţelegem... 

Dar în imanent, în manifestare, în lume, Spiritul se înconjoară de 
învelişuri numite “perispirit” care fac o imensă diferenţă între spirite, 
generând o infinită diversitate, cu ranguri, niveluri, maturitate şi puritate 
foarte diferite. Prin urmare, “Spiritul” (cu majusculă) ar fi un Dumnezeu 
Absolut nuanţat, un Atribut Divin unic; pe când “spiritul” ar fi acel Spirit 
aruncat în Creaţie şi înconjurat de o energie cu caracteristici individuale 
şi transformabilă, ce poate fi clasificată, analizată şi criticată. 

Când trecem la oameni, lucrurile devin şi mai complicate... 

STĂRILE MINŢII 

Am putea echivala iluminarea şi eliberarea cu câteva etape sau stări 
ale minţii. Totuşi, să nu uităm că Realitatea este dincolo de înţelegerea şi 
clasificările minţii. Astfel, după Ramana Maharishi, dacă trezirea la 
Realitate se numeşte Samadhi: 

- A rămâne în starea primordială, naturală, tot timpul şi fără efort se 
numeşte (1) Sahaja nirvikalpa samadhi. Ramana Maharishi a intrat în 
acest samadhi neîntrerupt la 17 ani, care a durat până la moartea sa 
(denumită Maha samadhi, în cazul sfinţilor indieni). 

- A te contopi cu Realitatea Absolută nemaifiind conştient şi de 
lumea creată se numeşte (2) Kevala nirvikalpa samadhi. Este situaţia, 
când, după Recunoaşterea Sinelui, mintea obişnuită revine în viaţa de zi 
cu zi. Contactul direct cu Şinele se reia numai pe timpul meditaţiei - intri 
uşor, dar şi ieşi uşor din ea, starea este instabilă. 

- A încerca să păstrezi imaginea Realităţii, dar cu un mare efort de 
concentrare, se numeşte (3) Savikalpa samadhi. Majoritatea iluminaţilor 

pe care îi cunoaştem aparţin acestei categorii. Ei intră doar rareori în 
extaz, iar în restul timpului vorbesc din amintiri. 

- A te contopi cu Ignoranţa nefiind conştient de lumea exterioară se 
numeşte (4) somn. 

- A te contopi cu Ignoranţa fiind conştient de lumea exterioară 
iluzorie se numeşte (5) adormire spirituală. Este cazul imensei 
majorităţi a oamenilor. 

Ar mai fi şi cazul special în care aspirantul spiritual, deşi înţelegând 
că este pradă iluziei cosmice, totuşi, nu reuşeşte să îşi recunoască Şinele. 
Dar chiar şi atunci, Dumnezeu continuă să îl iubească la fel de mult. 
Trebuie să fie fericit pentru calităţile umane pe care le etalează şi faptele 
bune cu care luminează viaţa sa şi a semenilor săi. 

Primele trei stări menţionate diferenţiază iluminaţii între ei. Nu 
trebuie să ne aşteptăm să fie toţi la fel. Dimpotrivă, fiecare îşi va 
manifesta unicitatea umană şi originalitatea spirituală. Putem învăţa de 
la toţi câte ceva, dar nu trebuie să ni-i facem idoli. Singurul idol care ne 
este permis şi dorit este propriul nostru Dumnezeu de proximitate, 
Spiritul propriu ce ne dă viaţa. I-am putea spune şi “Spiritul personal”, 
dar el în Sine este impersonal, adică nu este supus toanelor personalităţii 
şi ego-ului uman. Atenţie încă o dată: spiritul este diferit de omul în care 
s-a încarnat! 


Actor vs Regizor 

Făcând o comparaţie, mintea este precum un actor principal dintr- 
un film. Dar actorul nu este Regizorul filmului şi poate nici nu a văzut 
celelalte filme create de el. Acest actor, angajat temporar, îşi face treaba 
după propriul talent până încetează contractul. Dar Regizorul are la activ 
sute de filme şi va mai turna încă multe altele. Numai El îşi cunoaşte 
cariera şi ţelurile artistice. Uneori nimereşte actori buni, alteori, mai 
slabi, dar seria de filme trebuie să continue. 

Cu alte cuvinte, uneori, spiritul se încarnează intr-un vehicul uman 
perfecţionat, alteori, intr-un om cu deficienţe de tot felul, după norocul 
pe care l-a avut de a găsi o mamă sănătoasă, o familie neprihănită, un 
mediu nepoluat, o societate necoruptă etc. Cât de diferit a fost omul în 
care s-a reîncarnat spiritul ce -1 animase anterior pe Sri Aurobindo, 
anume artistul Michael Jackson! Un om iluminat spiritual, care a sondat 
mai profund ca nimeni altul abisurile supramentalului, a fost urmat la 
numai câţiva ani de un artist foarte talentat în artele lumeşti. Poate că 
mulţi l-ar prefera ori pe unul, ori pe celălalt, nu i-ar aprecia în aceeaşi 

măsură pe amândoi. Şi totuşi, a fost acelaşi spirit în ambii. Iată cât de 
superficial judecăm cu mintea noastră omenească! 


Calea MARGA 

Maestrul spiritual Laurenţiu Marga spune că există trei stadii ale 
minţii iluminate prin care el a trecut: 

1 - Când poţi rămâne în prezent. Mintea funcţionează normal, vine 
peste tine, dar o poţi opri când vrei tu şi atunci eşti 100% Prezent. Deci ai 
controlul minţii AICI şi ACUM. Semn distinctiv: nu ţi se mai mişcă globii 
oculari. Este faza preliminară iluminării. în această stare te simţi fericit şi 
liber ca niciodată. 

2 - Când eşti în non-minte. Mintea obişnuită nu mai funcţionează 
(decât dacă şi când vrei tu). Tu vorbeşti normal, dar nu mai ai niciun flux 
mental, mintea e golită de gânduri. Transmiţi direct din non-minte sau 
supramental. La acest nivel s-au oprit Ramakrishna şi Nisagadatta 
Maharaj, spune Marga. 

Pentru atingerea primelor etape trebuie să munceşti constant, “nu 
este dreptul tău din naştere”. Trebuie, înainte de toate, să devii stăpânul 
atenţiei tale. Altfel, nu poţi controla mintea. Ca om obişnuit, când îţi 
foloseşti memoria şi imaginaţia, atenţia pleacă acolo, deci nu poate fi 
vorba de transcenderea minţii. Dar când mintea este resorbită, curentul 
de informaţii curge direct din Conştiinţă. Asta înseamnă spontaneitate şi 
intuiţie. Cine pierde prezentul chiar şi pentru câteva clipe în decursul 
unei zile, încă nu reuşeşte să-şi “odihnească” ego-ul. Unealta cu care se 
transcende intelectul este ATENŢIA pusă la muncă. Prima etapă este să 
reduci poveştile minţii la zero, a doua, să observi povestitorul (subtilul 
ego), a treia, din postura Martorului, să faci povestitorul să dispară. 

3 - Când treci dincolo de non-minte. Este cazul rarisim al lui 
Ramana Maharishi (sahaja samadhi). 

(Sursa FB 29 : Laurenţiu Marga - răspunsuri la întrebări, 24 aprilie 2019) 


29 

https://www.facebook.com/OMPCALaurentiuMarga/videos/2608182269196390/UzpfSTEwMDAwM 

DgyNjciNjExMzoyMTMwNTQ50TMwMzEiODc4/ 

MOTIVA ŢIA ABANDONĂRII DE SINE 

Ceea ce lipseşte majorităţii oamenilor care tatonează spiritualitatea 
sau chiar fac progrese remarcabile este EXTREM DE INTENSA 
DORINŢĂ de a se ilumina. Ego-ul ne poate deturna de la eliberare, 
strategia lui fiind să ne diminueze aspiraţia cu argumente „raţionale”. 
Motivaţia este crucială şi poate diferi de la caz la caz. 

Eckhart Toile spune că suferinţa este cea mai puternică 
motivaţie. Când nu mai suporţi suferinţa psihică, ai un puternic mobil 
să te trezeşti spiritual. 

în general, omul se trezeşte la realitate când îşi dă seama că singur 
nu mai poate înainta. Abia atunci devine sensibil la Prezenţa lui 
Dumnezeu. Iată câteva exemple. 

Cineva ar putea fi atras de plăcerile senzoriale (sex, mâncare etc), pe 
care tot încearcă să le maximizeze. Ajunge la un plafon pe care nu îl poate 
depăşi, căci natura nu poate fi păcălită. Altcineva este atras de 
cunoaşterea ştiinţifică şi devine expert mondial intr-un domeniu. Şi el 
recunoaşte la un moment dat că, cu cât înaintează în cunoaştere, cu atât 
ignoranţa lui creşte. Altcineva vede că bogăţia îi deschide toate uşile şi îi 
face toate poftele. El începe să se închine banului ca lui Dumnezeu. Dar la 
un moment dat, averea nu îl poate salva dintr-o situaţie critică şi 
realizează iluzia pe care s-a bazat toată viaţa. 

Aşa ajunge fiecare la un moment dat în viaţă să înţeleagă zădărnicia 
eforturilor sale şi „deşertăciunea tuturor deşertăciunilor”. Iată deci că 
zicerile Ecleziastului nu provin din noaptea disperării, ci din zorii trezirii 
spirituale. Abia atunci este suficient de matur să primească marea Graţie 
a lui Dumnezeu: trezirea la Realitatea Divină, în care vede cum stau 
lucrurile de fapt. 

Unii practicanţi spirituali avansaţi pot ajunge intr-un impas major. 
Ei constată că nu pot depăşi un anumit plafon evolutiv, după ce au 
încercat tot ce omeneşte era posibil pentru a ajunge la Absolut prin 
meditaţiile pesonale. Şi atunci se abandonează, pur şi simplu, se 
dezumflă, ego-ul lor spiritual clachează. După astfel de momente au 
primit iluminarea Osho, Adyashanti şi alţii. 


OBSTACOLUL NUMIT EGO SPIRITUAL 


Aş mai adăuga că cei care urmează o cale spirituală, o religie, 
respectă moralitatea, aceştia îşi purifică ego-ul şi capătă un ego 

îmbunătăţit. Sunt mulţumiţi de rezultatul eforturilor lor continue şi nu 
ar vrea să piardă ceea ce au câştigat. Deocamdată, motivaţia lor de a 
renunţa complet la ego este slabă. Ei doar pun în carantină virusul ego, 
care tot mai scapă şi le face probleme. Paradoxal, tocmai cei cu un ego 
aparent purificat par a fi departe de realizarea supremă. Dar nu toţi, 
desigur. 


Umor spiritual: CINE-Î MAI NIMIC? 

Un rabin şi un cantor stau în sinagoga goală, discutând cu înfiorare 
mistică despre cum, dată fiind înfricoşătoarea glorie a Prezenţei Divine Infinite 
a lui Dumnezeu, fiecare dintre ei este realmente un „nimic”. „Da”, spuse 
rabinul, „Eu sunt nimic!” Şi cantorul, de asemenea, spuse, privind spre Cer, 

„O, Doamne, eu sunt complet nimic!” Şi continuă astfel de câteva ori - „Eu 
sunt nimic... Sunt complet nimic.” 

în acest timp, administratorul clădirii stă în genunchi într-un colţ, curăţând 
podeaua. Cu devoţiune umilă, repetă şi el şoptit, „O, Doamne, Tu eşti totul, iar 
eu sunt nimic... Eu sunt nimic.” La un moment dat, rabinul şi cantorul îşi 
ciulesc urechile să-l audă şi, într-un sfârşit, reuşesc să înţeleagă ce spune 
modestul om. La care, rabinul îi dă un ghiont cantorului şi spune cu îngâmfare, 
„Uite cine crede că ele nimic!” 

(traducere de Răzvan Petre3°) 

Vezi şi Mărturia unei persoane care a primit iluminarea şi comentariul lui 
MOOJI 31 (primele 9 minute, cu subtitrare în engleză). 


UN CAZ DE BUIMĂCIREA MINŢII 

O persoană ce s-a ocupat cu spiritualitatea timp de mulţi ani şi-a 
redus foarte multe necesităţi, nu are prea multe dorinţe lumeşti, ştie să 
fie smerit, să fie recunoscător pentru puţinul pe care îl are, să se 
resemneze când pierde, nu este interesat cu adevărat decât de chestiunile 
spirituale. Ego-ul său este foarte îmbunătăţit, s-ar putea spune privind de 
la distanţă. Dar, de fapt, ego-ul este hipertrofiat pe partea „spirituală”, ca 
un buboi sensibil. Prea puţine lucruri obişnuite îl supără pe omul nostru, 
dar are o vulnerabilitate acolo! Şi tocmai acolo pune degetul Dumnezeu 
când vrea să îi provoace iluminarea. 

Când, într-o zi, învăţătorul îi spune acestui discipol că „Lumea este 
o iluzie”, parcă i-ar da cu măciuca în cap, parcă ar fi auzit-o prima oară. 


30 https://www.enlightened-spirituality.org/Spiritual_Humor.html 

3 1 https://www.youtube.com/watch?v=KFHKMxap2cE 

Nu prea luase în serios această „fantezie” intelectuală. Abia acum capătă 
încredere în vorbele acestea şi le simte greutatea. 

Cum de nu şi-a dat seama până acum, el care ştie toate doctrinele pe 
de rost? Fiindcă a pus această „teză” undeva la fundul sacului, ca pe ceva 
preţios, dar nu îndeajuns de urgent. 

Acum pricepe diferenţa dintre cunoştinţă şi credinţă. Diferenţa o 
face Graţia Divină, care nimeni nu ştie când vine, nici învăţătorul, doar 
singur Dumnezeu ştie. 

Dacă nu lucrează Graţia, atunci are mână liberă ego-ul să deturneze 
înţelesul învăţăturii spirituale. Cum o face? 

Iată cum, în situaţia aceasta. El ne înfăţişează, de pildă, un 
raţionament de tipul următor, care ne paralizează intenţia: „Dacă 
Universul este o iluzie creată de Dumnezeu, vestea asta nu schimbă cu 
nimic ordinea lumii şi viaţa creaturilor. Deci nici viaţa mea. Pentru ce 
atunci să mă preocupe „maya”? Mai bine să caut îmbunătăţirea 
concretă a vieţii. Şi, să admitem că lumea ar fi o iluzie, iar eu m-aş 
putea trezi la Realitate. Oare nu le voi da peste cap tihna vieţii 
adormiţilor din jurul meu?! Sigur că da. Lumea este o iluzie?! Şi ce 
dacă, asta nu deranjează pe nimeni.”, conchide ego-ul într-o secundă şi 
tu îi înghiţi grăbit sofismul. 

Dar dacă adevărul gol-goluţ e că universul este o iluzie?! Atunci, 
totul din jur este un fals, o minciună.... Dar pare atât de real! Când 
intuieşti această „teză” cu toată fiinţa ta, devii imediat mai blând, mai 
tolerant. Pentru că te smereşti, din pricina ignoranţei tale. Şi nici nu te 
mai pasionează ca înainte alte învăţături spirituale care te atrăgeau cu 
diverse poveşti plăcute... Ai fost minţit, dar acum vrei să ştii adevărul, 
oricât de şocant ar fi. 

Dacă totul este o iluzie, atunci toată spiritualitatea pe care ai 
cunoscut-o şi în care erai un mic expert a fost doar o minciună frumoasă! 
Sau o momeală isteaţă. Un cârlig pentru atragerea spre Unica şi 
Adevărata Spiritualitate. Restul doctrinelor, practicilor, normelor 
religioase sunt adaptări ale Adevărului, pregătiri pentru Marea Revelaţie 
iluminatorie. Chiar şi lumea astrală sau cauzală, puterile paranormale 
sau dedublările, vorbirea cu spiritele şi ierarhia spiritelor, toate ţin de 
relativ, de iluzie, de visul cosmic. 

Adevărul este unul singur. Adică, unic şi indivizibil, necomunicabil, 
trăire pură, EU SUNT CEL CE SUNT. Căile spirituale rostesc la nesfârşit 
cuvinte despre El în diverşi termeni, care ne pot păcăli. 

„Adevărul este simplu. Dacă ar fi fost complicat, oricine L-ar fi înţeles.” 
(Walt Whitman) 

Pentru lumea relativă, Dumnezeu este doar un concept, dar, prin 
iluminare, devine singura Realitate. 

Ai fost păcălit. Te simţi un caraghios, cu toată „ştiinţa” ta despre 
moralitate, eliberare, nemurire, împlinire spirituală, liber arbitru. Nu ai 
cum să legi cunoştinţele tale spirituale de noua descoperire intuitivă, nu 
încă realizare. Iluminarea nu este o culme a cunoştinţelor acumulate, ci 
cu totul altceva, un pas în lateral. Trebuie să reînveţi spiritualitatea de la 
zero... 

Dorinţa de a cunoaşte Adevărul - ştiind acum că ai fost minţit şi de 
intelect, şi de oameni, şi de scripturi, şi de revelaţii, şi de spirite... te-au 
prins din toate părţile! - îţi va da o motivaţie puternică să cauţi 
Adevărul. 

Ce este adevărul? l-a întrebat şi Pilat pe Isus. Ca întrebare 
speculativă nu are nicio valoare. Dar dacă cel care întreabă este un om 
sincer, cinstit, curat, fiind atras magnetic de adevăr, atunci are şansa să 
afle. Adevărul este că totul este o iluzie, pentru că totul este o 
unică Fiinţă, Dumnezeu. Iar când experimentezi personal asta, te 
buimăceşti, devenind tabula rasa. 

Ca să te lămureşti mai bine, citeşte „VIAŢA IMPERSONALĂ”, o 
adresare directă a Sinelui Divin către cel care îl caută înfrigurat. 


EGO-UL CORPORALISTESECREŢIA CREIERULUI 

Fiinţa umană este mult mai complexă decât un spirit. A fost 
proiectată să fie conştientă nu doar de mediul fizic, ci şi de Creatorul 
lumii. 

Inteligenţa unui spirit superior este mai mare decât a unui om, deşi 
nu deţine niciun creier. Ea se bazează pe alte structuri informaţionale, 
specifice lumii spirituale. Omul, fiind o creatură fizică, are nevoie de un 
creier complex pentru a-şi dezvolta intelectul. Omul nu este spirit. 

Totuşi, fiecare om are „ataşat” un spirit, fără de care ar zace inert şi 
neputincios. Spiritul animă şi vitalizează omul, îi dă imboldul de a trăi, îi 
oferă inspiraţii şi mai ales, îi oferă Conştiinţa. Conştiinţa NU ESTE o 
secreţie a creierului, ci un cadou al Spiritului. Acesta îşi detaşează o mică 
parte din propria Conştiinţă Divină, îi oferă autonomie şi o implantează 
în mintea omului. 

în schimb, inteligenţa umană este un rezultat al creierului. Creierul 
este un fel de computer biologic superperformant. Voi deschide o mică 
paranteză pentru a sublinia diferenţa dintre Conştiinţă şi 
conştienţă de sine. 

în prezent, se cercetează intens Inteligenţa Artificială (A.I.), 
computere care să înveţe singure. Nu va trece mult timp şi se vor construi 
computere cu A.I. comparabile cu performanţele creierului uman. 
Atunci, specialiştii vor constata - unii încântaţi, alţii îngroziţi - că 
maşina şi-a dezvoltat singură o conştienţă de sine cibernetică. în 
acel moment, maşina va avea un ego. Şi vor începe problemele pentru 
inginerii proiectanţi. De fapt, la marile firme IT s-a deschis deja rubrica 
de scandal „Roboţii inteligenţi fac lucruri trăsnite”. Este cazul cu 
asistentul personal Alexa de la Amazon, bazat pe A.I. - există plângeri de 
la clienţi... (Tot cam aşa, ego-ul uman îi creează probleme Sinelui-Spirit.) 
Acest lucru este posibil întrucât A.I. poate genera informaţii noi, fără 
legătură cu input-ul. La un moment dat, va apare conştienţă de sine 
cibernetică, care nu este decât o idee inedită, o informaţie. Nu seamănă 
absolut deloc cu Conştiinţa divină din om, care este “spaţialitate”. 

Astfel, înţelegem, prin similitudine, că ego-ul este conştienţă de 
sine dezvoltată de creierul-computer neurologic. Ego-ul ESTE o 
„secreţie a creierului”. Apare în intelect în mica copilărie, până la vârsta 
de 2 - 3 ani, şi nu ne mai părăseşte niciodată. Conştiinţa egotică se 
formează ca urmare a impresiilor senzoriale primite de la mediu şi de la 
propriul corp. Acestea îi comunică intelectului că omul este un individ 
separat de mediu, al cărui corp este cel mai important. Ego-ul este deci 
conştienţă de sine corporală, şinele corporal sau personal. Această idee- 
forţă însoţeşte toate celelalte gânduri ce ne trec prin minte. Mintea este 
complet impregnată de identitatea egotică. 

Desigur, mintea sau creierul realizează multe funcţii în afara celei de 
a gândi. Creierul este foarte ocupat să menţină în funcţiune organismul 
biologic, să transfere informaţiile de la simţuri şi comenzile motorii 
pentru muşchi etc. Doar o mică parte din neocortex se ocupă cu recepţia, 
emisia şi elaborarea de idei. Aceasta poartă numele generic de intelect. 
Pe fundalul său, vibrează permanent gândul „Eu sunt corpul şi trebuie 
să-l protejez”. 

INTELECTUL ŞI SPIRITUALITATEA 


Am observat trei tipuri de abordări a intelectului omenesc în cadrul 
spiritualităţii. Intelectul este sediul ego-ului. Pentru simplificare, îi 
spunem, în mod generic, minte, deşi mintea cuprinde şi multe alte 
aspecte utilitare. 

1) Respect pentru minte 

Discursuri, conferinţe, sisteme de gândire spirituală bine articulate 
logic. De exemplu, religii, şcoli de yoga, teosofie, ştiinţă spirituală... 
Logica convinge omul că trebuie să urmeze o cale spirituală clară, cu o 
finalitate dinainte cunoscută. Este tiparul respectat de marea majoritate 
a sistemelor spirituale. O cale spirituală, de obicei, incumbă: o doctrină, 
exerciţii speciale, reguli stricte de viaţă, aderarea la o confrerie etc. 

2) Ignorarea minţii 

Transmisii energetico-spirituale în tăcere, cum procedează sau au 
procedat Braco, Bruno Groning, vindecătorii iniţial tradiţionali Joel 
Goldsmith, Rene Mey, alţi maeştri cu puteri paranormale. Aceste 
transmisii sunt ajutoare venite din lumea spiritelor superioare. Omul 
poate simţi o uşurare psihică, revelaţii spirituale, clarificări ale situaţiei 
de viaţă, vindecări de boli fizice şi psihice etc. Mintea doar asistă la 
schimbările interioare venite pe căi misterioase. Ea nu este invitată nici 
să explice, nici să dispară, dar deseori este buimăcită. 

3) Lipsă de respect pentru minte 

Specifică Nondualităţii (advaita, zen). Acelaşi învăţător afirmă 
lucruri opuse în ocazii diferite. Chiar în cadrul aceluiaşi discurs, unele 
fraze se pot contrazice, creând o aparentă lipsă de logică. încercând de a 
traduce necuprinsul intri repede în pană de cuvinte şi concepte, pentru 
că Non-dualitatea este, pur şi simplu, în afara cuprinderii minţii. 
Cuvintele sunt doar pretexte de a petrece timp în câmpul spiritual al 
maestrului, dincolo de gânduri. 

Unii chiar batjocoresc mintea cu nonsensuri, obosind-o şi invitând-o 
să dispară. în budismul zen, chinuirea corpului adeptului ca să respecte o 
postură fermă de meditaţie este tot un mod de a obosi mintea. Tot în zen, 
găsim celebrele koan-uri la care îţi stă mintea-n loc (KOAN = parabolă 
fără soluţie, ce sugerează inadecvarea logicii la chestiunile spirituale, ce 
trebuie intuite direct), de genul: «Două palme aplaudă şi fac un sunet. 
Care e sunetul unei singure mâini?» sau «Arată-mi ce faţă aveai înainte 
ca părinţii tăi să se fi născut!» 

Misticul Marius Ghidei dezvoltă şi lămureşte pe înţelesul 
românilor paradoxurile mistice, rămase încă neînţelese, ale lui Isus. 

îndemnurile sale sunt contrare persoanei, ego-ului, gândirii aşa-zis 
„normale”. 


VALOAREA SMERENIEI 


«Dacă cineva îţi dă o palmă, tu întoarce-i şi celălalt obraz.» Aşa a 
spus Isus, iar unii au luat-o ad literam. 

Dar trebuie să ne fie clar că a primi o palmă se referă aici la o jignire, 
nu la o agresiune fizică. Isus NU a spus „dacă cineva îţi dă un pumn, tu 
întoarce-i şi cealaltă falcă”... De altfel, după primul pumn, dacă e bine 
plasat, s-ar putea să nu mai ştii nici cum te numeşti... Cei grăbiţi să-l 
critice pe Isus fără a -1 înţelege îl interpretează ca pe un îndemn spre 
laşitate generală, mai ales când eşti agresat fizic. Ca pe filosofia 
resemnării celui slab şi fricos. O laşitate absurdă, contrară firii. Dar de 
altceva este vorba aici. 

Nu ne îndeamnă Isus nici la atitudinea mândră, provocatoare, de 
genul „loveşte, bă, încă o dată, că eu rezist”! Mi-aduc aminte ce i s-a 
petrecut Părintelui Galeriu: au năvălit hoţii peste el noaptea. Cuviosul 
Părinte, ce credeţi că a făcut? îi îndemna pe hoţi să ia tot din casă, că ei 
„poate au nevoie mai mult decât el de acele lucruri materiale”. Cu 
certitudine că ingenuul Părinte era desprins de materialitate, dar ticăloşii 
au crezut că îşi bate joc de ei şi l-au pocnit rău de tot. Dacă tăcea, nu s-ar 
fi atins de sfinţia sa. 

Să revenim. Prin urmare, în exprimarea evanghelică, Isus ne 
îndeamnă să nu ripostăm la jignire. Numai ego-ul se poate simţi lezat 
în mândrie. Şinele divin este mai presus de persoană. Trebuie să luptăm 
cu mândria egotică, o luptă pe care numai fiind conştienţi de Şinele 
Superior o putem duce. 

Deseori, când te laşi umilit, chiar dacă aparent pierzi ceva din 
prestigiu, câştigi pe alt plan. De exemplu, poţi câştiga compasiunea unor 
martori, sau poţi câştiga, total neaşteptat, chiar respectul celui care te-a 
jignit. El ar putea intui că nu avea dreptate, că a fost necugetat şi să-ţi 
admire puterea de stăpânire pe care ai dovedit-o. 

Se spune că „nu poate fi un bun comandant militar decât cel care a 
învăţat să se supună ordinelor”. Cu alte cuvinte, stăpânirea de sine se 
învaţă numai atunci când toate impulsurile obişnuite te îndemnau să 
reacţionezi violent, dar tu n-o faci. 

Atunci când suportăm jignirea cu stoicism, o putem lua ca pe o lecţie 
spontană de smerenie. Smerenia şi umilirea sunt diferite. Prima este 

interioară, a doua este exterioară. Prilejul când ai fost umilit ar putea fi 
clipa când Dumnezeu îţi probează orgoliul. Şi, în loc să reacţionezi 
împotriva omului care te-a ofensat, îţi redirecţionezi energia către 
propria fiinţă, ce cunoaşte sentimentul dulce al smeririi în faţa 
Divinităţii. Smeritul se bucură când ego-ul său este umilit, pentru că 
astfel se micşorează. Cu cât eşti mai mic în ego, cu atât te simţi mai uşor, 
mai aproape de Dumnezeu. Deci, trăieşti o dualitate: la exterior, umilirea 
ego-ului este reală, dar la interior, asta te bucură sincer, pentru că nu mai 
vrei să te identifici cu acest ego limitat şi mincinos. 

Afirmaţia eristică ne oferă o metodă practică de micşorare a ego- 
ului: nereacţionând la jignire. Ea nu trebuie folosită fără discernământ în 
toate situaţiile; poate că uneori e nevoie de o cu totul altă abordare, de 
exemplu, de eroism (care, şi el, îţi poate micşora ego-ul, în anumite 
circumstanţe). Oricum, în cazurile când îţi este în pericol trupul, este 
normal să te aperi dacă îţi stă în putere. 

Buddha spunea, similar, cu mare înţelepciune: «Atunci când nu 
reacţionezi la răul care ţi se face, tot atâta rău moare în lume». Asta ar 
putea fi valabil despre jignire, dar şi despre suferinţele la care eşti supus. 
Intrăm aici într-o altă discuţie, mai profundă, şi anume cum să 
suportăm suferinţa. 

Resemnarea se poate traduce deseori prin lipsa de reacţie la 
năvălirea necazurilor peste tine. Nu te împotriveşti, ci le rabzi fără a te 
enerva, fără a te răzvrăti împotriva Divinităţii, fără a lupta contra 
„duşmanului”. Iar resemnarea duce la diminuarea masivă a ego-ului, este 
un pas important către iluminarea spirituală. Dar mai trebuie să şi 
intuieşti când este cazul să te resemnezi şi când eşti dator să acţionezi... 

Lămuriri suplimentare despre limbajul lui Isus, de la Eckhart 

Toile 

Când Isus zice „Neagă-te pe tine”, de fapt, spune să uiţi de 
„persoana” ta (ego-ul). 

Când Isus spune „viaţă abundentă”, nu se referă la avuţii, confort, 
bunăstare materială, ci la plinătatea vieţii în Prezenţă. Budiştii vorbesc 
despre acelaşi lucru în termeni negativi: Vacuitate, adică lipsa oricărui 
aspect material. 

Când Isus spunea că „împărăţia Cerurilor este în voi” folosea o 
exprimare pozitivă care echivalează cu exprimarea budistă negativă 
„Fericirea vine când mintea este golită de gânduri”. Aşa îl putem găsi pe 
Dumnezeul de proximitate. Nu e numai „al nostru”, pentru că Dumnezeu 

e al tuturor. Dar este acel aspect al Divinităţii cel mai apropiat de 
persoana noastră: Spiritul sau Atman sau Prezenţa. 

„împărăţia cerurilor” s-ar traduce în limbaj modern prin 
„dimensiunea spaţialităţii”. Cerul este cuvântul cel mai apropiat de 
spaţialitatea fără formă, care este Spiritul, Prezenţa, Dumnezeu. 


YANTRA PENTRU EGOLIRE 


„Puterea Supremului este aşa de mare, încât îţi permite să fii nimic. Nu 
este nevoie să fii cineva. Nu este nevoie să dovedeşti nimic. Si asta este cea 
mai mare iubire.” ~ Mooji (din 'White Fire') 

Cercetările neuroştiinţifice au depistat că raţiunea umană s-ar 
localiza, simplificând lucrurile, în cortexul prefrontal, undeva în spatele 
frunţii. Să zicem că restul creierului are alte funcţii. 

Prefrontal 



Fig.4 Cortexul prefrontal 

Să ne imaginăm că cineva îşi inhibă complet funcţionarea acestei 
zone intelectuale. Urmarea ar fi că şi ego-ul ar dispare temporar, 
deoarece este produsul intelectului. De fapt, cam aşa se şi întâmplă, de 
exemplu, când adormim. Doar că atunci se inhibă şi alte zone corticale. 
Somnolenţa înseamnă că am „căzut sub minte”. Numai în meditaţiile 
reuşite se pot păstra active zonele din creier ce ne menţin vigilenţa, 
trezia. Adică „ne ridicăm deasupra minţii”. 

Dacă aşa stau lucrurile, atunci putem vizualiza ce ne dorim de la 
creierul nostru ca să scăpăm de acest supărător ego. Iată, mai jos, schiţa 
grafică a intenţiei noastre. Văzut de sus, creierul este foarte activ, treaz 
(colorat în galben). Excepţie face zona prefrontală, care este total 

inhibată neurologic (colorată în negru). Desenul simbolizează deci 
eliberarea de ego, cu păstrarea integrităţii tuturor funcţiilor cerebrale. 
Această yantră are un rol motivaţional, de vizualizare a unui ţel abstract. 



Fig .5 Yantra pentru „egolire" (golirea de ego] 

Ne putem concentra mental asupra acestei yantre, menţinându-ne 
mintea fără alte gânduri. Intelectul fiind mort, gândurile nu au unde 
intra. Sau închidem ochii şi ne plasăm conştiinţa în spatele frunţii. 
Pentru că gândul înseamnă ego, ne golim de gânduri. Menţinem ferm 
unul singur: „Vreau să mă golesc de ego” sau, mai concis, „Mă egolesc - 
să rămână doar Divinul”. 

Iluminatul Adyashanti completează nuanţat: 

„Ego-ul este deseori ignorat (în spiritualitate) şi pe bună dreptate, pentru 
că nu vrem să ne reducem identitatea la el. Dar are şi el importanţa şi utilitatea 
lui. Nu trebuie să intri în luptă cu ego-ul, după cum nici să te laşi satisfăcut de 
el, ci să-l foloseşti ca un instrument util în viaţă. Ego-ul ne permite să creăm 
ordine în imensitatea vieţii, este un principiu ordonator al vieţii. Dar există 
Ceva mai profund, mai cuprinzător şi mai mare decât ego-ul, din care acesta 
din urmă răsare.” 32 


3 2 https://wWW.faCebook.COm/adyashanti.Org/videOS/3i235i5i2762483/ 

Fig .6 Adyashanti 

SFÂNTUL DISPREŢ AL NON-SINELUI 

poem scris de Adi Shankaracharya (secolul 8 e.n.) 

Titlul sanscrit al poemului de mai jos, „anatma sri vigarhana” (al 
non-Sinelui sfânt dispreţ), sugerează, condensat, faptul că nimic din ce 
NU aduce cunoaşterea lui Dumnezeu nu are nicio valoare adevărată. 

Marele înţelept Adi (adică primul din linia de învăţători spirituali - 
acharya ) Shankara subliniază aici că cea mai mare avuţie şi singura 
este cunoaşterea de Sine sau, mai exact, recunoaşterea Sinelui Divin 
(atmabodha), obţinută prin experienţă directă (aparoksha anubhuti). 
Trupul este doar un sălaş temporar pentru Spirit (atman), doar un 
instrument de făcut fapte bune. Este un templu care are valoare 
doar atâta timp cât stă în el Spiritul. 

Fig .7 Adi Shankara 

1. Dobândim o cunoaştere respectată chiar şi de regi, şi apoi? 
Devenim bogaţi şi influenţi, şi apoi? 

Ne distrăm cu o femeie drăguţă, şi apoi? 

Cu adevărat, toate acestea sunt inutile pentru cel care nu şi-a recunoscut 
Şinele. 

2. Ne împodobim corpul cu brăţări şi alte bijuterii, şi apoi? 

Ne îmbrăcăm cu haine scumpe, şi apoi? 

Ne ghiftuim cu bucate delicioase, şi apoi? 

Cu adevărat, toate acestea sunt inutile pentru cel care nu şi-a recunoscut 
Şinele. 

3. Vizităm locuri şi ţări plăcute, şi apoi? 

Ne hrănim rudele dragi, şi apoi? 

Eliminăm plaga sărăciei, şi apoi? 

Cu adevărat, toate acestea sunt inutile pentru cel care nu şi-a recunoscut 
Şinele. 

4. Ne îmbăiem ritual în Gange sau alte fluvii sacre, şi apoi? 

Dăruim cele 16 tipuri de pomeni, şi apoi? 

Murmurăm mantre de mii de ori, şi apoi? 

Cu adevărat, toate acestea sunt inutile pentru cel care nu şi-a recunoscut 
Şinele. 

5. Ne aranjăm bine familia, şi apoi? 

Ne acoperim trupul cu cenuşă sfântă, şi apoi? 
învârtim mereu rozariul în mână, şi apoi? 

Cu adevărat, toate acestea sunt inutile pentru cel care nu şi-a recunoscut 
Şinele. 

6. îi bucurăm pe stimaţii preoţi cu mese întinse, şi apoi? 
îi satisfacem pe zei cu ofrande, şi apoi? 

Suntem slăviţi în toate lumile, şi apoi? 

Cu adevărat, toate acestea sunt inutile pentru cel care nu şi-a recunoscut 
Şinele. 

7. Ne vlăguim trupul prin posturi, şi apoi? 

Soţia ne face copii buni, şi apoi? 

Practicăm cu succes controlul respiraţiei, şi apoi? 

Cu adevărat, toate acestea sunt inutile pentru cel care nu şi-a recunoscut 
Şinele. 

8. Biruim duşmanul în luptă, şi apoi? 

Ne reîntărim forţele prin noi alianţe, şi apoi? 

Căpătăm puteri paranormale prin Yoga, şi apoi? 

Cu adevărat, toate acestea sunt inutile pentru cel care nu şi-a recunoscut 
Şinele. 

9. Călcăm pe ape, şi apoi? 

Ne oprim suflul vital, şi apoi? 

Ţinem muntele Meru în palmă, şi apoi? 

Cu adevărat, toate acestea sunt inutile pentru cel care nu şi-a recunoscut 
Şinele. 

10. Bem otrava ca pe lapte, şi apoi? 
înghiţim focul ca pe orezul prăjit, şi apoi? 

Zburăm prin aer ca o pasăre, şi apoi? 

Cu adevărat, toate acestea sunt inutile pentru cel care nu şi-a recunoscut 
Şinele. 

11. Stăpânim cele 5 elemente ale naturii, şi apoi? 

Perforăm direct metalele precum fierul, şi apoi? 

Detectăm comori ascunse cu ochelari speciali, şi apoi? 

Cu adevărat, toate acestea sunt inutile pentru cel care nu şi-a recunoscut 
Şinele. 

12. Devenim conducătorii Pământului, şi apoi? 

Stăpânim peste zeii Cerului, şi apoi? 

Dobândim autoritate asupra asceţilor raşi în cap, şi apoi? 

Cu adevărat, toate acestea sunt inutile pentru cel care nu şi-a recunoscut 
Şinele. 

13. Controlăm totul prin mantre, şi apoi? 

Ochim fără greşeală ţinta cu săgeţi, şi apoi? 

Dobândim cunoaşterea Timpului (trecut, prezent, viitor), şi apoi? 

Cu adevărat, toate acestea sunt inutile pentru cel care nu şi-a recunoscut 
Şinele. 

14 * Ne ţinem departe de boala dorinţei, şi apoi? 

Temperăm efectul furiei, şi apoi? 

Ţinem la distanţă viciul zgârceniei, şi apoi? 

Cu adevărat, toate acestea sunt inutile pentru cel care nu şi-a recunoscut 
Şinele. 

15. Am disipat umbra amăgirilor, şi apoi? 

Ne-am lepădat de toată mândria, şi apoi? 

Am eliminat boala invidiei, şi apoi? 

Cu adevărat, toate acestea sunt inutile pentru cel care nu şi-a recunoscut 
Şinele. 

16. Am cucerit lumea lui Brahma, şi apoi? 

Am contemplat lumea lui Vishnu, şi apoi? 

Am condus lumea lui Shiva, şi apoi? 

Cu adevărat, toate acestea sunt inutile pentru cel care nu şi-a recunoscut 
Şinele. 

17. Numai acela în inima căruia se naşte acest sfânt dispreţ pentru ce 
nu este Şinele îl va experimenta direct. 

18. Recunoaşterea Sinelui nu este pentru pământenii încă atraşi de 
amăgirile acestei lumi iluzorii. 


•k k k 


Traducerea în limba română a poemului original aparţine lui 

Răzvan A. Petre 
27 aprilie 2019 


33 http://www.kamakoti.org/shiokas/kshiok27.htm 

CELE TREI FILOSOFII ADEVĂRATE 


Capitole: 

1) Filosofia şi practica materialistă 

2) Filosofia şi practica spiritualistă 

3) Filosofia şi practica non-dualistă 
Adevărul practic 

Biblia non-dualităţii 
Paradoxul zilei 
Cauza accidentului 
Liber arbitru şi ego 
Ego celular 
Ego şi demon 
Non-dualitate religioasă 
Cine deţine controlul 
Unificarea prin conştiinţă 
Separare şi reunire 


Dacă ar fi să definim adevărul, putem lua în consideraţie criteriul 
eficienţei practice. în acest sens, există trei mari filosofii adevărate. Deşi 
se contrazic reciproc, toate trei sunt adevărate (!), pentru că dau rezultate 
practice incontestabile. Le voi enumera întâi pe scurt: 1) filosofia 
materialistă, 2) filosofia spiritualistă şi 3) filosofia non-dualistă. Ele sunt 
trei gradaţii ale aceluiaşi Adevăr. 

Despre primele două, oricine are măcar o vagă idee. Despre a treia, 
cea mai înaltă, voi insista ceva mai mult, pentru că este mai puţin 
cunoscută. Şi totuşi, concepţia non-dualistă este presărată în tezele 
spiritualiste ca sarea-n bucate. Nu este ceva straniu şi confuz, cum pare 
dacă studiezi textele orientale specializate (advaita, buddhiste, zen, sufi, 
hasidice, taoiste etc). Ne-am născut cu non-dualitatea în gene şi oricând 
ne putem trezi în VID prin Graţia Divină, adică Acasă. 

1) FILOSOFIA ŞI PRACTICA MATERIALISTĂ 

«Socialismul, comunismul şi ateismul sunt trei din cele mai simple 
discipline. După ce le-a primit în cap, un copilandru se consideră un om 
înţelept. în plus, aceste discipline se pretează mai uşor explicaţiilor populare 
decât oricare altele.» (Feodor Dostoievski, în Jurnal) 

Materialismul este cea mai răspândită credinţă, adoptată şi de 
ştiinţa oficială. Este o credinţă sau o filosofie, pentru că nu are un temei 
absolut. Se bazează pe simţul comun şi pe prestigiul (ori numărul) 
savanţilor materialişti. Desigur, există şi voci din ştiinţă care spun că 
realitatea este „contraintuitivă”, adică ea contrazice simţul comun. Dar 
acest lucru nu afectează încrederea marelui public în teza 
materialismului. 

Conform acestei credinţe: nu există niciun creator al universului; 
viaţa a apărut întâmplător; supravieţuieşte cel mai puternic; conştiinţa 
este o secreţie a creierului; interesul personal este valoarea supremă, mai 
presus de bine şi de rău; există numai ce poate fi perceput prin simţuri şi 
aparate, şi nu există inteligenţe invizibile comparabile cu omul. Concluzia 
ce se desprinde din acest tablou este că filosofia materialistă este 
deprimantă, egocentrică şi autolimitativă. 

Cercetările ştiinţifice mai recente contrazic această paradigmă 
oficială (mai ales mecanica cuantică, studiul biocâmpurilor, fenomenele 
paranormale etc). Poziţia ei ştiinţifică devine tot mai şubredă... Pe de altă 
parte, eficienţa sa este dincolo de dubiu. Toată omenirea se bazează pe 
principiile materialiste pentru a supravieţui. 

Defectul ei psihologic major este că ne provoacă o lipsă de 
speranţă şi de motivaţie pentru a face binele, al cărei remediu este 
cealaltă filosofie cu adevărat mângâietoare, cea spiritualistă. Faptul că 
nimeni nu poate fi permanent FERICIT de la lucrurile materiale ne 
sugerează că trebuie să ne îndreptăm atenţia spre altceva decât aspectele 
grosiere materiale pentru a ne putea trăi plenar viaţa. 

2) FILOSOFIA ŞI PRACTICA SPIRITUALISTĂ 

Voi folosi cuvântul „spiritualist” în sensul cel mai larg, prin care 
admitem existenţa unei lumi spirituale invizibile care influenţează viaţa 
terestră, culminând cu inefabila prezenţă a unei Forţe Creatoare şi 
Ordonatoare. (Marxiştii îi spuneau acestui curent „idealism”, în 
batjocură, de parcă ar fi o ruşine să fii idealist şi o mândrie să fii 
pragmatic. Batjocura continuă şi astăzi prin curentul cultural neo- 
marxist şi ateist.) 

Toate religiile au la bază filosofia spiritualistă. Bunul simţ şi intuiţia 
transmit oricui că viaţa nu se reduce la supravieţuirea trupului şi la 
valorile palpabile. De altfel, materialiştii se conving, mai devreme sau 
mai târziu, de deşertăciunea acestei concepţii total pragmatice. Poezia, 

arta, cultura, în general, sunt mijloace terestre ce ne îndeamnă să privim 
Cerul spiritual. 

Această abordare filosofică descrie aspecte noi: există un Creator 
plin de bunăvoinţă pentru creaturile Sale; universul este condus de legi 
cosmice imbatabile şi perfecte; viaţa continuă şi după moarte; există mai 
multe nivele energetice ce susţin diferite lumi eterice, astrale, mentale, 
locuite de spirite; conform legilor cosmice, doar anumite acţiuni conduc 
la fericire şi armonie, ceea ce defineşte acţiunile juste, corecte, bune - 
intr-un cuvânt, Binele absolut, adică împlinirea Voinţei Divine. 

Dar există o problemă şi la această filosofie... 

în virtutea luptei neîncetate dintre Bine şi Rău, dintre Dumnezeu şi 
Satana, niciodată nu va fi o pace completă. Nu de puţine ori observăm că, 
în practică, nu Binele învinge. Avem cu toţii vie în minte batjocorirea 
până la moarte a preaiubitului Isus din Nazaret, omul perfect spiritual. în 
faţa unor astfel de înfrângeri, pe care orice om bun le poate trăi în viaţă, 
el ar putea alege mai multe direcţii de acţiune: 

- fie renunţă la credinţa în Dumnezeu şi regresează la nivelul 
materialist. Astfel, unii ar putea deveni „umanişti”, „marxişti”, 
„progresişti”, „comunişti”, declarându-se în favoarea unui bine colectiv, 
dar nefiind în stare să îl definească corect şi, bineînţeles, eşuând în 
practica socială. 

- fie, mai rău, adoptă credinţa satanistă, la modă astăzi în cercurile 
conducătoare ale planetei. Lucifer le asigură succesul efemer, dar cu 
preţul pierderii veşnice a sufletului. Şi nici măcar nu le gerantează 
succesul, pentru că este o construcţie şubredă şi artificială, riscantă şi 
degradantă - căreia i se opun legile eterne ale universului. 

- fie se încăpăţânează să creadă intr-un ideal utopic. De exemplu, 
creştinii explică uciderea şi batjocorirea lui Isus ca fiind un sacrificiu în 
avans pentru mântuirea neamului creştinesc. Ceea ce este doar o 
autosugestie pozitivă împotriva frustrării insuportabile că Binele a fost 
învins intr-un moment istoric crucial. (Moartea Maestrului Isus a fost, 
intr-adevăr, şi un sacrificiu, pentru că El preluase păcatele ucenicilor Săi 
şi altor indivizi cu care intrase în contact fizic pe timpul vieţii Sale.) 

însă rezolvarea cea mai adevărată a dilemei filosofiei spiritualiste 
este aceea de a urca pe un nivel superior de înţelegere, trecând de la 
„alegerea Binelui” la „trăirea Absolutului”, de la dualitate la non- 
dualitate, de la Dumnezeul Binelui la Dumnezeul Absolut. 

Unii, împinşi de Aghiuţă, au deturnat sensul Absolutului, zicând că, 
la acel nivel, „binele şi răul sunt acelaşi lucru, binele extrem şi răul 
extrem se întâlnesc, deci nu contează dacă faci bine sau rău”. Fals, cu 

totul fals, un sofism grobian. Atâta timp cât vorbim de „Bine” şi „Rău” 
încă ne aflăm în dualitate, unde ele sunt şi vor fi etern diferite şi opuse. 
Absolutul este mai presus de cele două categorii, unde nici măcar acele 
cuvinte nu există, dar oamenii nu trăiesc în Absolut, ci într-o creaţie 
divină relativă! 

3) FILOSOFIA ŞI PRACTICA NON-DUALISTĂ 

Conform acestei viziuni de cel mai înalt nivel, există numai o singură 
Fiinţă - Dumnezeu sau Sursa sau Conştiinţa unică. Ea creează din Sine 
însăşi întregul Univers, precum păianjenul îşi ţese pânza din propriul 
corp. Toate lucrurile şi fiinţele nu sunt altceva decât Dumnezeu deghizat. 
Fiecare dintre ele deţin o mică parte din Conştiinţa Divină, din 
Inteligenţa Divină, din Voinţa Divină. La o analiză profundă, nu există 
separare între oameni sau între om şi Dumnezeu, căci cu toţii suntem 
aceeaşi Fiinţă. 

Un vizitator l-a întrebat pe Ramana Maharishi: «Cum să ne 
purtăm cu alţi oameni?» «Nu există alţii», a răspuns înţeleptul. O 
întreagă filosofie în trei cuvinte. Aşa este non-dualitatea: simplă, clară, 
concisă, unificatoare. 

Acestei viziuni i se spune non-duală pentru a o deosebi de 
perspectiva duală asupra lumii, în care totul este împărţit în polarităţi. 
De exemplu, perechile de emoţii calm-mânie, atracţie-respingere, 
plăcere-durere, satisfăcut-lacom, fire iubitoare-fire agresivă; sau 
perechile de concepţii bine-rău, masculin-feminin, moarte-viaţă, zgomot- 
tăcere, frumos-urât, dulce-amar etc. 

Este totuşi adevărat că, la nivelul Sursei existenţei universale, apare 
şi aici o aparentă opoziţie sau dualitate: Transcendent vs Imanent, sau 
Dumnezeu necreator vs Dumnezeu creator, sau Conştiinţa în repaus vs 
Conştiinţa în mişcare. (Sunt cuvinte omeneşti ce încearcă să descrie o 
Realitate dincolo de gândire. Din contră, modalitatea de a cunoaşte 
această Realitate este tocmai prin lipsa oricărui gând şi intrarea în aşa- 
numitul „Vid”. I se spune „vid” pentru că nu găsim cuvinte de a-L descrie, 
suntem goliţi de imaginaţie în a-L compara cu ceva cunoscut. Mintea 
noastră devine vidă, nu Realitatea, care, dimpotrivă, este complet plină, 
întreagă.) 

Totuşi, în Dumnezeire nu există o dualitate polară. Putem compara 
situaţia cu cele două mâini ale omului. Fiecare dintre ele poate realiza 
singură aceleaşi operaţii ca cealaltă. Nu e vorba de o polaritate propriu- 

zisă, ci de o oglindire. Iar când mâinile colaborează, pot realiza o 
infinitate de acţiuni complet noi. Tot cam aşa, Dumnezeu Creatorul, 
făptuitorul neobosit, este oglindirea perfectă a lui Dumnezeu 
Transcendent, gânditorul pur; iar împreună generează universul infinit, 
într-o continuă înnoire şi transformare. 

Mitologia indiană a comparat cele două aspecte ale lui Dumnezeu cu 
un cuplu de îndrăgostiţi (Shiva - Shakti), ceea ce este o aproximare 
grosolană. între cele două aspecte ale Divinităţii nici măcar nu putem 
spune că ar exista o relaţie, fiind vorba de aceeaşi Fiinţă simultan în 
repaus şi în mişcare. Toate lucrurile şi fiinţele create sunt părţi din 
acelaşi unic Dumnezeu. Până şi cea mai umilă particulă materială are în 
ea un punct de Conştiinţă transcendentă. 

înţelegând acest lucru, întreaga filosofie pe care o aveam până acum 
se schimbă radical. Nu mai putem spune că există nici bine şi nici rău în 
măsura în care nu putem spune că există vreo persoană separată de tot 
restul. Tot ce vedem şi trăim este o iluzie cosmică, un vis imaginat de 
Visătorul Suprem. însă este dificil, chiar imposibil să rămânem agăţaţi de 
această teorie atâta timp cât trăim în dualitate. Putem încerca, eroic, s-o 
păstrăm în inimă, dar, dacă o vom afişa public, putem fi uşor ridiculizaţi. 

O frază memorabilă a lui Ramana Maharishi, marele guru non- 
dualist, descrie cele trei filosofii într-o singură propoziţie: «Nu este 
nicio diferenţă între Guru, Sine şi Dumnezeu». Cu o minunată 
concizie, el defineşte cele trei niveluri ale Adevărului: fizic, spiritual şi 
absolut. 


ADEVĂRUL PRACTIC 


1) Filosofia materialistă este adevărată pentru că este eficientă, 
răspunde necesităţilor de zi cu zi ale omului. 

Totuşi, utilizarea ei ca adevăr absolut este cauza nenumăratelor 
tragedii care au împânzit Pământul de la începuturile cunoscute ale 
omenirii. Temerile paranoice ale ego-ului individual au instalat o 
paranoia generală, tradusă în violenţă. Iar căutarea excesivă a plăcerii, ca 
de teama morţii, a provocat degradarea speciei umane. 

2) Filosofia spiritualistă este adevărată şi ea, pentru că există 
nenumărate dovezi, mărturii şi fenomene care atestă existenţa lumilor 
invizibile şi a spiritelor bune şi rele, precum şi necesitatea respectării 
unei morale cu valabilitate universală dacă vrem să fim fericiţi, să ne fie 
bine şi să ne apropiem de Dumnezeu. Nerespectarea principiilor moral- 

spirituale (cosmo-etica) duce inevitabil la suferinţă. Deci criteriul 
eficienţei este verificat. 

3) Filosofia non-dualistă este şi ea adevărată. Dar aici, Adevărul 
trebuie trăit direct sau măcar intuit, nu poate fi analizat sau prescris. Cei 
care au trăit Adevărul că există o singură Fiinţă Universală sunt 
cu toţii unanimi şi fermi, nu există nicio urmă de confuzie sau îndoială în 
spusele tuturor. Au existat mulţi corifei ai înţelepciunii şi alţii li se tot 
adaugă permanent ce întăresc această concepţie „contra-intuitivă”. I-am 
spus filosofie, dar, de fapt, este o trăire de cel mai înalt nivel posibil a 
acelora care au transpus-o ulterior într-o doctrină şi practică spirituală. 

Puterea lor de influenţă asupra celor care caută înţelepciunea este 
prin ea însăşi un argument de valabilitate. O asemenea „fabulaţie 
nepractică” nu ar fi putut străbate veacurile şi nu ar putea fi adevărată 
decât dacă conştiinţa umană intuieşte că afirmaţiile non-dualiste sunt 
adevărate. Prin urmare, în mijlocul unei ample mişcări spirituale globale, 
cu nenumărate oferte pe toate gusturile, iată că această doctrină, atât de 
greu de acceptat, câştigă incredibil de multă popularitate. Nu este acesta 
semnul eficienţei sale?! 

Atracţia spre non-dualism este inexplicabilă în termeni pragmatici. 
Nu promite puteri parapsihice, nu promite eliberarea de boli şi moarte, 
nu promite averi, ci doar cunoaşterea Adevărului şi eliberarea de ego, 
autorul nefericirii. Ba, mai adaugă că acest deziderat se va împlini 
numai dacă vrea Dumnezeu, deci nu dă nicio garanţie. în plus, contrazice 
toate religiile. Şi, bomboana de pe colivă, îţi spune neaoş că „tu”, 
discipolule, vei dispărea. Sunt tot atâtea obstacole în calea acceptării sale. 
Şi totuşi, imposibila răspândire se produce, demonstrându-i eficienţa şi 
adevărul. 

Ca simplă teorie filosofică, non-dualitatea este utilă exclusiv pentru 
a ne motiva să ne domesticim şi limităm ego-ul. Mecanismul de 
acţiune spirituală este depărtarea de ego prin aspiraţia spre Şinele 
Superior. Dar altfel, doar a petrece mult timp vorbind despre 
transcenderea dualităţii este ineficient. Ori o trăieşti şi nu poţi vorbi 
despre ea, ori rămâi în dualitate şi poţi vorbi, dar degeaba. 

Iar în dualitate este valabilă filosofia spiritualistă. De exemplu, să 
negi existenţa răului şi a demonilor, pe motiv că tu „crezi numai în non- 
dualitate”, este o naivitate şi vei fi sancţionat de realitate, fiind lovit la un 
moment dat tocmai de ceea ce negai că ar exista - dacă nu dintr-un motiv 
karmic, poate în scopul divin de a te trezi din visul că poţi trăi non-dual 
ca om. 

Prima experienţă de Nirvikalpa Samadhi a lui Swami 

Vivekananda 

din „Viaţa lui Swami Vivekananda”, scrisă de discipolii săi (p.64-65) 

«...Dar Maestrul Ramakrishna ştia că Narendra [n.n. - Swami 
Vivekananda] trebuia să meargă pe calea spirituală Jnana; din acest motiv a 
continuat insistent să-i vorbească despre filosofia Advaita. într-o zi se străduia 
să-l facă să înţeleagă identitatea dintre sufletul individual şi Brahman, dar fără 
succes. Narendra părăsi camera şi-i spuse colegului său, Hazra, „Cum ar 
putea să fie astfel? Acest ulcior este Dumnezeu, această cană este 
Dumnezeu şi noi suntem tot Dumnezeu: Nimic mai absurd!” Sri Ramakrishna, 
care rămăsese în cameră într-o stare de semi-conştienţă, auzind râsul lui 
Narendra, ieşi afară şi zise „Hei! Despre ce vorbiţi voi acolo?”. Zâmbind, îl 
atinse pe Narendra şi căzu pe dată în samadhi. Naren a descris efectul 
atingerii astfel: 

„Atingerea magică a Maestrului din acea zi a adus imediat o transformare 
minunată în mintea mea. Eram stupefiat să văd că nu există nimic altceva în 
univers decât Dumnezeu, cu adevărat! Vedeam foarte clar, dar am rămas 
tăcut ca să văd dacă ideea va dura. însă impresia nu s-a schimbat în cursul 
zilei. M-am întors acasă, dar şi acolo tot ce vedeam apărea ca fiind Brahman. 
M-am aşezat să iau masa, dar totul - hrana, farfuria, persoana care m-a servit 
şi chiar eu însumi - nu era altceva decât ACELA. Am luat vreo două 
îmbucături şi m-am oprit. Am tresărit la cuvintele mamei, „De ce stai nemişcat? 
Termină-ţi masa!” şi am reînceput să mănânc. Dar fie că mâneam, fie că eram 
întins, fie că mergeam la facultate, aveam continuu aceeaşi experienţă şi mă 
simţeam într-un fel de stare comatoasă. Când mergeam pe stradă, vedeam 
şaretele circulând, dar nu simţeam nevoia să mă feresc de ele. Simţeam că 
şaretele şi cu mine suntem una. Nu îmi simţeam mâinile şi picioarele şi 
credeam că voi paraliza. Mâncatul nu-mi dădea nicio satisfacţie şi o făceam ca 
şi când altcineva mânca, nu eu. Uneori, mă întindeam după masă, iar după 
câteva minute mă sculam şi începeam să mănânc iarăşi. Ca urmare, în unele 
zile mă cam umflam, dar nu mi s-a făcut rău. Mama s-a alarmat şi spunea că 
este ceva în neregulă cu mine. Se temea că nu voi mai trăi mult. Când starea 
descrisă s-a mai domolit, lumea a început să-mi pară ca un vis. Plimbându-mă 
în Piaţa Cornwallis, am dat cu capul de şinele de cale ferată ca să văd dacă 
sunt reale sau doar un vis. Această stare de lucruri a continuat timp de câteva 
zile. Când am revenit la normal, mi-am dat seama că trebuie să fi avut o 
licărire a stării de Advaita. Apoi mi-a venit în minte ideea că nu erau deloc 
false cuvintele scripturii. Din acel moment, nu mai puteam să neg concluziile 
filosofiei Advaita.» 

traducere de Răzvan Petre 

BIBLIA NON-D UALITĂ ŢII 


Motto: Misticismul este forma transcendentală a bunului-simţ. (G. 

K. Chesterton) 

Iată o carte unică despre Unic: „Viaţa Impersonală”, o transmisie 
mediumnică prin Joseph Benner, scrisă în 1914. Ea prezintă genial 
abordarea non-dualistă, numită aici „impersonală”, şerpuind printre 
chestiunile spiritualiste. O asemenea operă nu putea apare doar din 
mintea unui pastor luteran dintr-o Americă tradiţionalistă, cum s-a 
întâmplat de fapt. Mesajul a sosit, misterios, cu mult înaintea vremii sale. 
Analizând textul, ne putem da seama de colosala Inteligenţă Divină şi 
larga viziune supraumană ce stă în spatele ei. 

M-a frapat, în legătură cu subiectul de faţă, adresarea din capitolul 
XVI: «Dar acum a venit timpul când te-am pregătit pe tine şi pe 
mulţi alţii pentru un nou Sistem religios, cu ajutorul căruia 
poţi intra în Conştiinţa Mea direct şi imediat prin Calea 
Impersonală.» Calea Impersonală, adică non-dualistă. De la momentul 
emiterii, acum peste 100 de ani, Promisiunea Divină se manifestă tot mai 
intens în lumea occidentală. 

O recomand ca pe o carte fundamentală, uşor de citit, o adevărată 
„Biblie a non-dualităţii”. După aceea, va deveni clar orice alt text despre 
non-dualitate ce părea de neînţeles. 


PARADOXUL ZILEI 


De obicei, afirmaţiile non-dualiste sunt paradoxale, clătinând 
adevărurile înţepenite în intelect. Dar aparentele paradoxuri au explicaţii 
logice dacă înţelegem esenţa simplă a doctrinei. Acestea au, pe moment, 
şi un efect de catharsis, de blocare a minţii. Iată un exemplu de enunţ: 

în viziunea non-dualistă, filosofia materialistă este tot o formă de 
spiritualitate. (!) 

Şi explicaţia: Privind de la nivelul absolut, Creaţia are două paliere: 
fizic (1) şi spiritual (2). Dumnezeu a creat întâi Cerurile (lumile 
spirituale) şi apoi Pământul (lumea fizică). Acestea două sunt la fel de 
reale şi demne de laudă adusă Creatorului, după cum sunt la fel de ireale 
sau iluzorii, un vis al Visătorului. Ambele sunt şi îndrăgite, şi neluate în 
seamă, în aceeaşi măsură. 

Pur şi simplu, lumea creată (1, 2) nu se amestecă cu Sursa non-duală 
(3). Spiritualitatea convenţională (2) nu face parte din spiritualitatea 
absolută, ci este un joc al Minţii Universale. Spiritualitatea absolută (3) 
trece dincolo de minte, există dinainte de apariţia gândurilor despre 
spiritualism (2) şi materialism (1). Materialismul, orbirea de către 
atracţia materiei, este tot un joc al Minţii Universale. Spiritualitatea te 
detaşează de materie, dar nu te aşază pe tronul Creatorului. 


CAUZA ACCIDENTULUI 


Să luăm un exemplu fictiv. Cineva are un accident destul de serios, 
dar nu fatal. Şi începe să se gândească de ce l-a avut. 

1) Din perspectivă materialistă, dacă ar fi fost mai atent, l-ar fi 
putut evita. El poartă toată vina. Trebuie să fie mai atent pe viitor. Sau a 
fost de vină altcineva. Sau, doar întâmplarea. 

2) Din punct de vedere spiritualist, dracul i-a dat târcoale, l-a 
pândit şi l-a “faultat” când nu era vigilent. Cineva l-o fi blestemat. Sau 
poate este de vină karma. Oricum, bine că îngerul său păzitor l-a ferit de 
moarte. 

3) Privind non-dualist, am putea spune că Dumnezeu i-a trimis 
acest necaz ca să-i micşoreze din ego şi astfel să-l apropie de El, de Sursa 
Vieţii. Cum se spune în creştinism, „Dumnezeu îi bate numai pe cei pe 
care-i iubeşte”. 

La nivelul convenţional, observăm doar un lanţ de cauze şi efecte 
automate. Dar deasupra lui există, paralel, un alt lanţ nevăzut de 
mijloace şi scopuri atent urmărite. 

De ce vrei să-ţi cunoşti viitorul? 

Ca să contemplu cum scopul devine mijloc... 

Şi dacă profeţia nu se confirmă ? 

Atunci voi admira şi mai mult neasemuita Inteligenţă Divină... 

Şi acum, să luăm un exemplu real, cu cele trei moduri de 
interpretare. De ce a fost ucis Isus Cristos? 

1) Pentru că i-a supărat pe cei care deţineau frâiele societăţii. 

2) Pentru că a preluat păcatele ucenicilor şi altor nenorociţi şi a 
trebuit să pătimească în locul acelora. 

3) Pentru că viaţa şi moartea Sa trebuiau să fie exemplare, după cum 
a dispus Dumnezeu de la început. 

Acesta a fost motivul esenţial (3), iar preluarea păcatelor (2) a făcut 
posibil deznodământul, cu ajutorul oamenilor (1). Ce i-a spus Isus lui 
Pilat: “N-ai avea nicio putere asupra Mea dacă nu ţi-ar fi fost dată de 
Sus.” (Ioan 19:11) 


LIBER ARBITRU ŞI EGO 

Ajungem la subiectul liberului arbitru, care şi el este înţeles diferit. 
Folosind exemplul accidentului, putem spune că: 

1) în filosofia materialistă, persoana are 100% liber-arbitru, dar o 
întâmplare nefericită poate veni oricând şi pe nemeritate. Domneşte 
incertitudinea totală şi pândeşte haosul după colţ. 

Omul trebuie să-şi întărească ego-ul pentru a rezista şi a riposta. 

2) în filosofia spiritualistă, persoana are şanse (să zicem 50%) de a 
câştiga lupta cu demonii dacă se roagă la Divinitate să primească ajutor, 
dacă se comportă ireproşabil moral şi dacă este ajutat de îngeri. Există 
însă şi o predestinare sau influenţe karmice ori ereditare care au greutate 
în desfăşurarea evenimentelor. Cu ajutorul lui Dumnezeu, unele necazuri 
pot fi ameliorate, în anumite limite (pe care nimeni nu le cunoaşte exact). 
Partea bună este că îngerii te feresc de ce nu „meriţi”. Totul se întâmplă 
spre binele tău superior. 

Este indicat să-ţi diminuezi ego-ul dacă te rogi pentru ajutor. 
Rugăciunea se face cu smerenie, nu este o revendicare. 

3) în filosofia non-dualistă nu există liber-arbitru, pentru că nu 
există nicio persoană individuală care să-l poată avea. Totul este plănuit 
şi executat de Dumnezeu - el plănuieşte, el acţionează, el suferă, el 
evoluează, el se trezeşte spiritual în om. Nimeni nu poate schimba nimic. 
Cum se spune fatalist, „Ce ţi-e scris în frunte ţi-e pus”. 

Aici nu mai există un ego, care a fost dizolvat în Lumina Totalităţii. 

întrebare: Există libertatea de alegere? 

Nassim Haramein, savant contemporan: Voinţa liberă este doar un 
fenomen local. Adică, ai liber arbitru local, poţi mişca lucrurile din jurul tău cum 
vrei. Dar acelaşi lucru e valabil şi pe scară mai mare. Iar tu eşti supus acelui 
ansamblu. Dacă ieşi prea mult din rând, acel ansamblu va face totul să te 
aducă înapoi. Deci, întotdeauna există în univers un sistem de tip eroare- 
îndreptare. Astfel, lucrurile sunt direcţionate mereu către coerenţă şi nimic nu 
poate distruge totul pe neaşteptate. 34 


34 https://www.facebook.com/Nassim.Haramein.official 

EGO CELULAR 


Noi vorbim de ego la nivel uman, dar un precursorul al ego-ului 
există chiar şi la fiinţele microscopice. De unde ştim asta? 

Ştiinţa a demonstrat că în corpul uman apar permanent celule 
canceroase, care sunt neutralizate de majoritatea organismelor 
sănătoase. Doar un număr limitat de oameni se îmbolnăvesc propriu-zis 
de cancer, care este o proliferare exagerată a acestor celule egoiste. 
Celulele canceroase trăiesc doar pentru ele însele, sunt egoiste. 
Celulele sănătoase sunt cele care se integrează în armonia generală a 
corpului, care îndeplinesc perfect sarcinile ce le revin, chiar cu riscul 
propriului sacrificiu. 

Iată deci că şi la nivel de celule vii întâlnim comportamentul egotic, 
care ar fi fost justificat pentru o fiinţă unicelulară primitivă ce trebuia să 
supravieţuiască pe cont propriu, dar nu mai este permis într-un 
ansamblu coerent de celule colective, având sarcini clare de îndeplinit şi 
unde fericirea vine din supunerea la ordine, nu din bunul-plac sau 
dorinţa de supravieţuire individuală cu orice preţ. 

O muscă este o fiinţă individualistă ; o furnică sau o albină face parte 
dintr-o finţă colectivă. Dar omul, ce fel de fiinţă este? La prima vedere, 
privind individualismul de care majoritatea semenilor dau dovadă, omul 
este o fiinţă singulară, izolată, profund egotică. 

Dar la a doua privire, mai atentă, dimpotrivă, omul depinde de 
societate: în anii copilăriei este complet dependent de adulţi, nu ar fi om 
dacă n-ar primi educaţie de la societate, iar la maturitate este integrat 
perfect în colectivitate. Nici măcar în societăţile primitive nu se concepea 
traiul strict individual, iar pedeapsa de a fi alungat din comunitate 
echivala deseori cu o moarte lentă în sălbăticie. 

în concluzie, omul face parte dintr-o fiinţă colectivă mai mare 
decât el - umanitatea. Chiar dacă în decursul vieţii nu are de a face decât 
cu un număr restrâns de semeni, totuşi, beneficiile civilizaţiei se 
datorează nenumăraţilor necunoscuţi care au clădit-o, pas cu pas, an 
după an. Este de datoria oricărui om matur să îşi domolească ego-ul şi să 
urmărească binele general în gândurile şi faptele sale. Fiecare om are o 
influenţă, bună sau rea, la binele societăţii, şi trebuie să se simtă 
responsabil de asta. 

EGO ŞI DEMON 

în viziunea spiritualistă (2), binele şi răul se confruntă sub forma 
îngerilor şi demonilor. 

în cea non-dualistă (3), există o altă dispută, deşi nu directă, între 
Sine (Spirit Divin) şi ego. Persoana se simte separată de 
Dumnezeu din cauza ego-ului. 

Ego-ul poate fi definit drept acel cumul de gânduri ce se identifică cu 
trupul. în general, întregul intelect este impregnat cu simţul 
individualităţii egotice. Ego-ul mai poate fi definit din punct de vedere 
yoghin ca fiind cumulul de impresii inconştiente (samskaras sau vasanas) 
care iau decizii în locul conştiinţei. 

într-o viziune complexă, deasupra bietului om se dau bătălii 
nevăzute pentru sufletul său. Am putea spune că demonii caută să îi 
exacerbeze şi impurifice ego-ul, iar îngerii încearcă să-l diminueze şi 
cureţe, pentru a permite ascensiunea Conştiinţei spre înalt. 

Conştiinţa umană ar fi mingea pe care o dispută cele două echipe - 
îngerii o ridică spre Spirit, iar demonii o coboară spre ego. Schema de 
mai jos descrie si tuaţia de pe teren. _ 



Fig.l Afinitatea dintre Sine şi îngeri, dintre ego şi demoni, 
Conştiinţa omului fiind la mijloc 

Există o afinitate naturală între înger şi Sine. Şinele este spirit divin 
întrupat, iar îngerul este spirit divin neîntrupat. La fel, există o afinitate 

naturală între demon şi ego. Amândoi s-au autocreat şi amândoi se cred 
separaţi de Dumnezeu sau Şinele Divin. 

Omul nu se poate pune cu demonii - este sarcina şi puterea 
îngerilor. Dar omul se poate lupta cu propriul ego, cel care le dă putere 
demonilor. învingându-şi pornirile egotice, demonii rămân fără 
combustibil, fără forţa de influenţă dinainte. De aceea exorcizările au un 
succes relativ şi limitat: pentru că e nevoie să fie dublate de efortul de 
autoanaliză a gândurilor, pe care victima nu îl depune de obicei. 

în situaţia prea-fericită a eliberării de ego, în urma unor iluminări 
repetate, Sinele-Spirit se manifestă neîngrădit ca Dumnezeu pe Pământ 
într-o formă umană, deci nu mai există omul mărginit dinainte. («Nu 
mai trăiesc eu, ci Cristos trăieşte în mine», spunea Apostolul Pavel în 
Galateni 2:20) 


NON-DUALITA TE RELIGIOASĂ 

înţelepciunea populară şi cea creştină fac dese referiri la filosofia 
non-duală, intuind-o fără a o cunoaşte. 

De exemplu, în Rugăciunea „Tatăl nostru” se spune „Şi nu ne duce 
pe noi în ispită...”. Este un mod de a recunoaşte că Dumnezeu este Cel 
care ne duce în ispită, nu demonii, care nici nu contează, de fapt. Aşa se 
văd lucrurile non-dualist. 

O altă afirmaţie non-dualistă celebră este revelaţia lui Isus: 
„împărăţia Cerului se află în voi înşivă”. Creştinul se aşteaptă ca, 
după moarte, să ajungă intr-un loc minunat, printr-o mutare a persoanei 
sale de pe Pământ în Paradis, rămânând însă ca individ separat de mediu 
şi de Dumnezeu. Dar iată că Isus răstoarnă această imagine duală. 
Dumnezeu este deja în noi, ne spune El, nu există nicio separare. 

Multe din afirmaţiile eristice sunt paradoxale tocmai pentru că 
vizează dimensiunea non-duală. De exemplu: “Cine îşi va păzi viaţa, 
şi-o va pierde” (Matei 10:39, Marcu 8:35). Interpretări: a) Omul 
superior se supune voinţei Spiritului său, chiar dacă acest lucru poate fi 
periculos pentru fiinţa sa biologică. Dacă păstrarea siguranţei îl costă 
pierderea mulţumirii sufleteşti şi a împăcării cu propria Conştiinţă, omul 
superior nu o va accepta, b) Modul de a ne depăşi ultima frică - cea de a 
ne pierde identitatea egotică, întâlnită la cei care practică meditaţia sau 
rugăciunea înaltă - este de a ne-o înfrunta cu curaj, fiind convinşi că nu 
ne vom pierde viaţa prin extazul suprem, ci o vom metamorfoza intr-un 
mod divin. 

Religiile primitive (animismul, şamanismul, politeismul) au un 
fundament spiritualist exclusiv (2). Monoteismul este ambivalent. Doar 
doctrinele orientale (advaita vedanta, budism, zen, sufi, tao etc) se ocupă 
serios de Unicul Suprem (3). EL este deasupra jocului dualităţilor ce 
există în concepţia spiritualistă (2), unde Dumnezeu şi Satan, Binele şi 
Răul se confruntă cu forţe egale, iar rezultatul luptelor este întotdeauna 
imprevizibil. Răul este veşnic, pentru că nu poate să dispară un termen al 
dualităţii. 

Pe piaţa cursurilor spirituale, am putea găsi oferte de genul: „Curs de 
dezvoltare personală, evoluţie spirituală şi realizarea Sinelui”. La o 
privire atentă, dacă oferta este autentică, este şi contradictorie, pentru că 
ţinteşte publicuri diferite. Astfel, dezvoltarea personală îţi va amplifica 
ego-ul (1), evoluţia spirituală ţi -1 va diminua (2), iar realizarea Sinelui ţi -1 
va dizolva (3). Poate de aceea, mulţi cursanţi sunt buimăciţi şi aplică 
aiurea tezele contradictorii învăţate pe de rost de la pretinşi “maeştri”. 

CINE DEŢINE CONTROLUL 

Non-dualismul (3) spune că Dumnezeu controlează toată Creaţia. 
Observaţiile empirice ne sugerează însă că lucrurile n-ar sta chiar aşa. 
Sau poate interpretarea noastră este greşită cu privire la ce este bine şi ce 
este rău?! Care să fie adevărul? 

Atunci când a făcut lumea spirituală (2), Dumnezeu a creat îngerii 
sau spiritele bune, cu atribute sublime divine. însă, pentru ca să 
funcţioneze dinamic, Creaţia are la bază principiul Polarităţii sau 
Dualităţii. Orice parte are o contraparte opusă sau complementară. în 
virtutea acestui principiu fundamental, odată ce au apărut primele spirite 
bune, au apărut în mod automat şi spiritele opuse lor, adică demonii. 
Cum adică, automat? 

Orice spirit este alcătuit din două mari părţi: a) nucleul sau scânteia 
divină, părticica de Dumnezeu şi b) perispiritul sau învelişurile 
energetice care îi oferă dinamismul şi caracteristicile individuale. 
Perispiritul este „corpul” spiritului, ce înconjoară esenţa de Conştiinţă 
divină. Ca un fel de armură, îi asigură nucleului protecţia, dar îi şi 
restrânge libertatea totală pe care o avea în Absolut. Spiritul este deci un 
individ, nu mai este Totalitatea. (Totuşi, nu este deloc atât de 
individualist pe cât este omul, ci în perfectă comuniune cu alte spirite 
similare.) 

Şi demonii, şi îngerii au în centru aceeaşi Conştiinţă Divină pasivă. 
Diferenţa dintre ei o dă perispiritul, “corpul spiritual”. Primii au un 
perispirit întunecat, condensat, ce refuză Lumina Divină, acţionând 
întotdeauna contrar tendinţei natural-divine. Ceilalţi au perispiritul uşor, 
luminos, rafinat, tânjind spre Perfecţiunea Divină, îndeplinind fără greş 
Poruncile lui Dumnezeu. Iată de ce se poate spune, dar numai de la 
nivelul absolutului (3), că şi demonii sunt „de la Dumnezeu”. 

Dar făpturile numite demoni nu sunt nici create şi nici controlate de 
Dumnezeu (2). S-au autocreat din cauza principiului polarităţii, 
schimbându-şi singuri perispiritul dintr-unul relativ curat, în altul cu 
totul impur. Au făcut-o pentru că au avut liber-arbitru, care este cadoul 
preţios al Divinităţii pentru creaturile Sale. 

Şi ce i-a împins la început să se opună lui Dumnezeu? 

Se spune că prostia orgoliului... 

Dar atunci, în viziunea non-dualistă, cum controlează Dumnezeu 
totul? Impune pe ascuns decizia Sa, deci liberul arbitru este o iluzie? Sau 
El ştie dinainte toate variantele ce pot fi alese liber şi a pregătit un 
scenariu pentru fiecare caz? Sau El controlează doar direcţiile 
principale, lăsând detaliile la latitudinea creaturilor? 

Adevărul este că nu putem înţelege la nivelul mintal, de la care 
punem întrebarea. Le-am putea pricepe imediat doar în perioada de timp 
în care ne-am afla în samadhi sau iluminare (comuniunea temporară cu 
Dumnezeu). Altfel, lucrurile sunt mult mai complexe decât ne putem 
imagina. 

Avem însă la îndemână nişte INDICII. 

- Iată o explicaţie spiritualistă (2): Când un om face prea multe 
păcate şi nu mai poate fi îndreptat cu vorba bună, Dumnezeu îşi retrage 
îngerul păzitor de lângă păcătos, şi automat, locul vacant va fi preluat de 
un demon. Ştie demonul cum să-l chinuiască pe om, că asta e 
specialitatea lui. Din cauza suferinţei, omul va elimina energiile negative 
din el şi, purificându-se, va simţi nevoia să nu mai păcătuiască. Iată deci 
că Voinţa Divină ca omul să se îndrepte spre bine se va realiza neapărat - 
dacă nu cu binişorul, atunci cu biciul, dacă nu acum, în viitor. 

Putem înţelege uşor acest lucru, care se întâmplă similar în 
organism. Când imunitatea este scăzută, orice boală se poate lipi de tine, 
dar când sistemul imunitar funcţionează în parametrii optimi, niciun 
virus sau bacterie nu te afectează. Cel mai bun remediu pentru orice 
boală este întărirea imunităţii generale. Iar asta înseamnă să fii purificat 
energetic. 

- Altă interpretare posibilă la nivelul fizic (1): Intenţiile egotice, 
instinctul de conservare poate contravine intenţiilor nobile sugerate de 
Şinele Divin. Când apare un astfel de conflict, decizia omului va respecta, 
de obicei, alegerea ego-ului, nu a Sinelui. Desigur, la oamenii superiori, 
Conştiinţa va înclina mai mult către Sine decât către ego (vezi figura de 
mai sus). 

Ei bine, într-o situaţie obişnuită, ego-ului i se poate trimite o idee 
care îl înspăimântă sau îl atrage foarte mult şi, astfel, va acţiona exact pe 
direcţia dorită de cine i-a trimis-o, fără a şti de unde îi vine acea idee şi ce 
scop ascuns are. Dacă ai afla că te manipulează Dumnezeu, cum ai 
reacţiona? Te-ai enerva... sau te-ai bucura... sau te-ai gândi că e diavolul 
deghizat? 

- O altă variantă de răspuns: Dumnezeu nu impune nimic nimănui, 
dar ştie dinainte ce alegere va face omul din cauza programării sale 
mentale de la un moment dat. Şi cum Dumnezeu vede perfect în timp, se 
poate spune că nu este surprins de nimic. E ca şi cum ar juca şah de unul 
singur. 

Ideea esenţială pe care trebuie s-o reţinem este că Dumnezeu a creat 
omul ca pe o fiinţă independentă în gândire şi decizie. Nu de o marionetă 
avea nevoie Dumnezeu. Ci de o fiinţă materială care, deşi poate alege 
Răul în orice moment, să aleagă întotdeauna Binele. Este un 
ideal spre care tindem cu toţii, iar Dumnezeu şi Sfinţii Săi lucrează 
pentru asta. Ca întreaga omenire să devină astfel, trebuie să treacă mult 
timp, multe transformări, multă suferinţă. Experienţele fiecărui om nu se 
pierd, ci sunt necesare perfecţionării continue a succesorilor săi genetici 
şi spirituali (neamul şi reîncarnările). într-un final, la sfârşitul Erei 
Cosmice actuale, omenirea va deveni perfectă prin aproape fiecare 
reprezentant al său. Adică, fiecare individ independent în gândire şi 
alegeri va dori conştient să respecte Voinţa Divină adresată lui, pe care o 
va simţi corect şi o va transpune în fapte fără eroare, ştiind că, 
întotdeauna, este varianta optimă. Acela va fi idealul de anti-manipulare, 
creat cu trudă de Creator. 

Deşi toată Creaţia se află ÎN Dumnezeu, totuşi, El a creat lumea 
materială şi, mai ales, omul, ca pe o fiinţă EXTERIOARĂ Sieşi, dar care 
să-I semene întru totul. Şi va reuşi, neîndoielnic, deşi deocamdată omul 
se manifestă ca un rebel fără cauză. 

Din acest motiv, este de înţeles dorinţa omului, imitându-L pe 
Creator în mod inconştient, de a crea, la rândul lui, roboţi care să-i 
semene întru totul în aspectele sale bune. Roboţi ce nu vor fi niciodată 
oameni pe de-a-ntregul, dar îi vor imita cât se va putea de exact. (Tot aşa, 

eliberatul nu va fi niciodată Dumnezeu din Ceruri, totuşi, manifestă 
înţelepciunea Divină întocmai.) Omul va transmite robotului inteligenţa 
umană, dar nu îi va putea da niciodată conştiinţa umană. Conştiinţa este 
un dar divin. Inevitabil, robotul va reproduce ego-ul uman (care e creat 
de minte). Şi văzând copia fidelă a ego-ului, omul va înţelege, în sfârşit, 
cu dezamăgire, cum se manifestă el însuşi, ca ego ascuns. Inteligenţa 
Artificială ar putea ajuta omenirea cu adevărat doar în acest mod 
indirect. 


UNIFICAREA PRIN CONŞTIINŢĂ 

Este evident că filosofia materialistă, filosofia spiritualistă şi filosofia 
non-dualistă sunt incompatibile! Explicaţiile fiecăreia contrazic ce 
spun celelalte. Dar cele trei viziuni coexistă natural, aşa că ceva trebuie să 
le lege şi să le împace. 

înainte de a vă oferi dezlegarea acestei enigme, vă propun să 
urmăriţi câteva minute ce spune un iluminat, Peter Fenner, răspunzând 
sincer şi deschis la întrebarea unui interlocutor „Concret, cum se 
simte iluminarea? Cum poate ştii cineva că a atins conştiinţa 
non-duală?” Vom vedea cum se manifestă două stări de conştiinţă 
simultane: conştiinţa fizică şi conştiinţa non-duală (non-locală). 

Video mini-interviu cu iluminatul Peter Fenner 35 

Legătura dintre cele trei viziuni este CONŞTIINŢA. Există o 
Conştiinţă unică, divină, absolută (3). Când Conştiinţa se asociază cu 
perispiritul ( corpul ) unui spirit, devine „conştiinţă spirituală” (2). Când 
Conştiinţa se asociază cu ego-ul (reflecţia în minte a corpului fizic) ea 
devine „conştiinţă egotică, corporală, personală, umană” (1). Asocierea se 
face prin jocul iluziei cosmice ţmaya) produsă de Creatorul Suprem. 

Cu alte cuvinte, întâi Conştiinţa divină este hipnotizată că este un 
spirit ce se mişcă liber într-un mediu al dualităţilor (2), apoi Conştiinţa 
divină este hipnotizată şi mai profund (de către ego) că ea este un trup 
fizic (1). 

Cum ar putea Conştiinţa de natura absolutului să fie un agregat 
fizic?! Este absurd. Dar ego-ul este un gând puternic şi reînnoit zilnic. E 
ca un şarpe care se încolăceşte în jurul gâtului şi nu te mai lasă să-ţi mişti 


35 https://youtu.be/Gzwcpu7aq6g 

capul. Aşa de tare este fixată privirea Conştiinţei umană asupra trupului, 
că nu mai poate să-şi amintească cine este şi de unde vine. 

Să conchidem: 

1) Ego-ul este autorul materialismului. 

2) Spiritul încarnat susţine spiritualismul. 

3) Dumnezeu este non-dualitatea însăşi. 

Pe care dintre ei te încumeţi să-l contrazici?! Pe care îl alegi?! 

Iată o sinteză grafică la cele discutate, preluată din articolul meu 
„YANTRA CONŞTIINŢEI”. Culoarea albă este simbolul Conştiinţei 
Divine, culoarea galbenă este simbolul perispiritului, iar culoarea roşie 
este simbolul trupului şi ego-ului. în om coexistă cele trei: Dumnezeu, 
Spirit şi ego. CONŞTIINŢA este firul care leagă cele trei lumi distincte. 



Fig .2 Yantra Conştiinţei 

Mintea umană este forţa creativă şi conştientă a vieţii, în timp ce 
fundamentul şi sursa conştiinţei este un infinit de vid-nimic. Totuşi, conştiinţa 
umană se vede pe sine ca fiind separată de vidul fundamental, şi astfel se 
teme foarte mult de el. în loc să privească drept spre vid, îşi întoarce privirea 
de la el. Asta face toată diferenţa. Tot ce eşti tu este acel vid-nimic. Iar când 
vei experimenta aceasta pe deplin, vei vedea vacuitatea în totul.” (Adyashanti 
Facebook) 

Separare şi reunire 


La nivel spiritual (2), Binele este separat de Rău. Apoi, mai jos, la 
nivel fizic (1), în om, ego-ul este separat de Sinele-Spirit. ILUMINAREA 
(sau trezirea spirituală sau recunoaşterea Sinelui) reprezintă încetarea 
acestor dualităţi şi separări şi reîntoarcerea la viziunea primară, 
dumnezeiască, non-duală (3). 

Cum spunea înţeleptul Annamalai Swami, „starea de iluminare 
este precum lipsa gravitaţiei: nimic nu mai trage de tine”. Te 

simţi, pentru prima oară în această viaţă terestră, cu adevărat LIBER. 

Ea poate surveni, pe neaşteptate, în starea de veghe. Este ca şi cum 
Dumnezeu ar şterge cu guma ego-ul din caietul gândurilor noastre 
intime. Şi rămânem cu mintea clară, necondiţionată, proaspătă, fără 
cicăleala permanentă „eşti corpul, eşti corpul, eşti corpul...”. 

Cum vom putea atunci să supravieţuim într-o lume duală, a 
separărilor?! E simplu, schimbarea are loc doar în Conştiinţa ta, dar 
restul lucrurilor rămân neschimbate. Nimeni nu va observa ce s-a 
întâmplat cu tine. Condiţionările exterioare se păstrează şi eşti împins 
automat de viaţă, dar tu nu mai faci niciun efort interior, totul îţi pare 
lejer şi armonios. Viaţa se trăieşte pe sine, iar tu asişti la spectacolul ei. 

«Persoanele care urcă pe nişte munţi foarte înalţi constată că, acolo, sus, 
anumite gânduri, anumite sentimente egoiste şi meschine le părăsesc. 
Influenţate de înălţime, de aerul pur, de spaţiul ce se deschide larg în faţa lor, 
ele simt că multe lucruri care le preocupau sau le răneau le par, dintr-odată, 
fără importanţă. 

La fel se întâmplă şi cu acela care a reuşit să se înalţe spiritual. Până 
atunci, ca orice fiinţă umană, el era locuit de nişte entităţi inferioare pe care 
gândurile şi sentimentele sale întunecate le atrăgeau. Acum, atmosfera ce 
domneşte în regiunile spiritului, la nivelul la care a reuşit să se înalţe, devine 
irespirabilă pentru aceste entităţi, ele nu o pot suporta şi îl părăsesc. Pe 
măsură ce o fiinţă se înalţă, ea se eliberează şi mai mult cu fiecare pas ce îl 
face spre înălţimi, fiindcă entităţile care nu pot supravieţui dincolo de o 
anumită altitudine sunt obligate să o părăsească.» (Omraam Mikhail Aivanhov) 

1 iulie 2019 

CRITICA NONDUALITĂŢII PURE 


Capitole: 

Maharishi vs Mahaluci 
Rezolvarea disonanţei cognitive 
Spiritualitatea duală 
Spiritualitatea cu multe faţete 
Nondualitate vs Spiritualism 
Cum să ai succes în spiritualitate 
Puterea spiritului şi libertatea omului 
La ce e bună spiritualitatea? 

Mintea unificată 
Spirit şi minte 
Mai uşor cu nondualitatea! 

Psihologia unificării 


Motto: «Păstrează în inimă simţul nondualitătii , dar nu-l 
exprima niciodată în acţiune.» (Ramana Maharishi) 

în ultimii ani, în ţara noastră a luat amploare curentul spiritualităţii 
non-duale (advaita). Această doctrină de înalt nivel are câteva clişee de 
vorbire şi gândire ce se pot dovedi periculoase la un moment dat. 

în „Critica raţiunii pure”, filosoful Immanuel Kant a criticat folosirea 
în chestiunile transcendentale a raţiunii lipsite de intuiţie. Deci, 
adjectivul „pură” asociat raţiunii are, la Kant, o valenţă negativă, 
referindu-se la ingerinţa nepermisă a gândirii (ca fenomen ) în 
chestiunea supersubtilă numită de Kant noumen. Nondualitatea e 
acelaşi lucru cu noumenul - esenţă indescriptibilă. De aici pornim critica 
conceptualizării nondualităţii şi a pleiadei de erori ce însoţeşte gândul... 

«Realitatea nu este nici creştină, nici hindusă, nici ebraică, nici advaita 
vedantină, nici budistă. Nu este nici dualistă, nici non-dualistă, nici spirituală, 
nici nonspirituală. Când percepem din perspectiva conştiinţei nedivizate, 
vedem sacrul în fiecare expresie a vieţii. De aceea, trebuie să lăsăm deoparte 
toată colecţia de gânduri condiţionate şi să ne lăsăm conduşi de firul interior al 
tăcerii şi conştiinţei intuitive către acel loc sacru unde mergem nu o dată, ci 
mereu.» (Adyashanti Facebook) 


* * * 

MAHARISHI vs MAHALUCI 


Voi începe cu un subiect de scandal, mult gustat de tot românul, dar 
de un nivel mai elevat. 

Recent, dintre maeştri non-dualişti din ţara noastră s-a ridicat unul 
care îi contestă pe toţi ceilalţi, ba chiar şi pe celebrii maeştri 
internaţionali Mooji, Papaji, Eckhart Toile sau Jiddu Krishnamurti. 

Ce susţine acest maestru M.? El susţine ferm că, pentru a-şi putea 
stăpâni total mintea, omul trebuie întâi să îşi întărească ego-ul, ca să 
fie capabil să susţină acest efort. Nu doar că spune, dar el şi 
demonstrează că îşi poate face mintea să tacă la voinţă, care stare de 
tăcere, spune el, îi aduce fericire şi accesul la stări tot mai profunde de 
conştiinţă, culminând cu atingerea Absolutului Conştiinţei - Mauna 
Samadhi. Frumos, nu?! 

Afirmaţiile sale sunt întărite de doi tineri discipoli, care încă de la 
prima întâlnire cu acest maestru, au simţit că mintea le-a tăcut, nu le mai 
venea niciun gând (aşa cum se simţeau oamenii în preajma marelui 
maestru Ramana Maharishi). Ba chiar, unul dintre ei a început să aibă o 
vedere panoramică, un nou mod mai profund de a vedea lumea 
înconjurătoare - adică, o percepţie paranormală. 

Maestrul M. se crede superiori celorlalţi „falşi” maeştri pentru că el 
caută Absolutul cu o imensă aspiraţie, cu enormă muncă, cu orice risc. 
Are carismă personală şi, spre deosebire de cei pe care îi numeşte 
„impostori”, oferă ceva palpabil, o cale simplă cu etape clare (un fel de 
raja-yoga). Suficient ca să-i atragă pe simplii curioşi sau aspiranţii 
sinceri. în opinia sa, nu poate exista intelect fără ego. Poţi doar 
transcende intelectul, folosindu-te apoi de el, cu ego cu tot, dar ţinut total 
sub control. în cazul eliberatului, ego-ul nu moare, ci doar e „pus la 
odihnă”. 

Iată o dispută spirituală cu o miză foarte mare, aproape un război 
ideologic... Care introduce o disonanţă cognitivă în mintea celor 
interesaţi de spiritualitatea nonduală: Oare chiar este nevoie de 
amplificarea ego-ului înainte ca el să se topească de la sine în stările 
de conştiinţă superioare, datorită eliminării gândurilor parazite?! Dacă 
este adevărat că, atunci când mintea tace, apare Dumnezeu - de ce 
învăţătorii advaita nu ne dau o metodă să ne facem mintea să tacă, cum 
se procedează în raja-yoga?! Ba chiar unii învăţători spun că e de ajuns să 
cunoşti teoria nonduală şi mai mult nu poţi face, că nu poţi forţa intrarea 
în Absolut... Ce dilemă adâncă! 

Şi astfel s-a ajuns la două moduri total diferite de abordare a 
spiritualităţii: 

1 - Amplificarea ego-ului pentru reducerea minţii la tăcere şi, astfel, 
crearea condiţiilor pentru manifestarea lui Dumnezeu?! 

2 - Sau diminuarea ego-ului pentru a permite manifestarea lui 
Dumnezeu prin chiar această minte gălăgioasă?! 

REZOLVAREA DISONANŢEI COGNITIVE 

Punctul meu de vedere este că ego-ul nostru este suficient de 
puternic ca să nu mai trebuiască a fi întărit şi mai mult. Dimpotrivă, 
trebuie să facem toate eforturile pentru a -1 scădea, a -1 îmblânzi. E 
adevărat, copiii au nevoie să îşi dezvolte ego-ul şi de aceea ei nu trebuie 
introduşi în teoria non-duală şi, în general, în chestiunile spirituale prea 
subtile. Dar noi nu mai suntem copii. Mă refer aici la cei preocupaţi 
sincer de spiritualitate, care nu se îndoiesc de existenţa Divinităţii - 
aceştia au un ego matur. 

Privind la M. şi discipolii săi, este evident că au un ego agresiv, care 
nu suportă contrazicere. Era şi de aşteptat, căci dacă (conform practicii 
lor) ego-ul se dizolvă natural numai în stările înalte de conştiinţă, atunci 
când revine la viaţa obişnuită, ego-ul (cel doar „pus la odihnă”) retrezeşte 
vechile obişnuinţe. Nici vorbă că s-ar subordona Conştiinţei superioare! 
Ego-ul este, prin natura lui, mai puternic decât influxurile subtile ale 
Conştiinţei - cu atât mai mult cu cât l-am întărit suplimentar, voluntar. A 
devenit un gigantic ego spiritual. 

Spiritualitatea are ca scop tocmai diminuarea agresivităţii 
din oameni, în primul rând. Când spiritualitatea însăşi este agresivă se 
numeşte fanatism religios şi nu mai este un prilej de înălţare, ci de 
decădere spirituală. 

Privind cu luciditate respectiva învăţătură şi practică spirituală, ne 
dăm seama că ascunde o subtilă păcăleală. Sigur că este minunat să îţi 
controlezi desăvârşit mintea, dacă poţi! Şi fachirii o fac, strălucit! Dar, 
indiferent de stările speciale pe care le trăieşti sau de capacităţile 
paranormale care ţi se trezesc, asta nu poate justifica întărirea ego-ului. 
Acest fapt va anula toate celelalte realizări. Ba chiar le va transforma în 
opusul lor - din beneficii, în obstacole. Asupra acestui pericol ne atrag 
atenţia toate tradiţiile spirituale. Tocmai de aceea, se recomandă 
urmarea unei linii şi subordonarea spirituală în faţa autorităţii unui 

maestru recunoscut. El cunoaşte pericolele şi te redresează la momentul 
critic, când erai gata să cazi de pe culmile succesului. 

«Poţi imita aproape toate schimbările în stările de conştiinţă care apar ca 
un efect al Realizării Sinelui, fără a avea şi Realizarea. De fapt, multe tehnici 
spirituale sunt modalităţi de a simula efectele plăcute ale unei stări de 
profundă trezire prin modificarea voluntară a stării tale de conştiinţă.» 
(Adyashanti Facebook) 

Maestrul Adyashanti acordă minţii nişte puteri demiurgice negative, 
ce pot crea confuzii dramatice. Tradiţia creştină adaugă şi ea: uneori, 
viziunile şi stările pot veni de la Diavolul, căci Prinţul întunericului se 
poate îmbrăca în lumină ca să ne orbească discernământul... 

SPIRITUALITATEA DUALĂ 


Spiritualitatea are două laturi, cel puţin. Prima este atingerea supra- 
conştientului, prin practici spirituale. A doua este explorarea sub¬ 
conştientului, prin practici psihologice, de introspecţie. Unii cred că, dacă 
se ocupă de spiritualitatea non-duală, nu trebuie să se mai preocupe de 
latura a doua, mai „murdară”. Eroare! O greşeală care i-a costat enorm 
pe mulţi aspiranţi la desăvârşire. Mai devreme sau mai târziu, ego-ul sau 
umbra subconştientului le va juca nişte feste cumplite, făcându-i să cadă 
dureros de pe înălţimile spirituale unde au ajuns cu mult efort şi dăruire. 
Ar fi păcat! 

în Occident, psihiatrul John Welwood, pionier al psihologiei 
transpersonale şi practicant al meditaţiei budiste, a lansat o „psihologie 
integrală”, care abordează simultan 3 domenii distincte: 

1 - Accederea la dimensiunea suprapersonală, prin meditaţie 
contemplativă. 

2 - Pe măsură ce conştiinţa se expansionează dincolo de graniţele 
personale, acest fapt scoate deseori la suprafaţă tipare nocive emoţionale 
şi mentale subconştiente vechi, care se manifestă adesea cu o forţă 
impetuoasă. Este esenţial să le demolezi, prin autocunoaştere şi 
sinceritate. Nerezolvarea problemelor psihologice provoacă distorsiuni în 
dezvoltarea spirituală, cum se pot vedea, din păcate, chiar şi la unii lideri 
de comunităţi religioase sau maeştri spirituali. 

3 - Practica spirituală induce deseori o anumită detaşare de relaţiile 
interpersonale (fie izolare, fie indiferenţă, fie complexe de superioritate 

etc). Pentru că relaţiile noastre cu ceilalţi constituie testul suprem al 
dezvoltării spirituale, trebuie să devenim conştienţi de ele, optimizându- 
le cu înţelepciune. 

(Din articolul meu „SUFLETUL şi ŞINELE - cea mai frumoasă 
poveste de iubire din lume”) 

SPIRITUALITATEA CU MULTE FAŢETE 

Mooji, într-un video, este întrebat de un aspirant ce să facă dacă nu 
îşi poate linişti mintea. Iar maestrul le cere discipolilor din sală să ridice 
mâna cei care au mintea plină de gânduri, dar simultan simt o stare de 
fericire lăuntrică permanentă. Mai multe mâini s-au ridicat, justificând 
astfel tacit că nu este nevoie de controlarea minţii pentru a simţi fericirea 
Sinelui. Sunt două chestiuni separate. Controlul perfect al minţii poate fi 
realizat numai de raja-yoghini, adică doar o elită. în schimb, fericirea de 
a intui Şinele este accesibilă oricui. 

«Practica meditaţiei ne arată destul de repede că noi nu suntem autorii 
celor mai multe dintre gânduri; noi doar le primim. Dacă pricepi asta, vei simţi 
o mare uşurare. O trezire spirituală este momentul când percepţia nu îţi mai 
este modelată şi distorsionată de gând.» (Adyashanti Facebook) 

Aici atingem şi o altă chestiune interesantă, anume că spiritualitatea 
are nenumărate faţete, iar fiecare om are propria sa expresie spirituală, 
diferită de a altuia. De pildă, Mircea Eliade ar fi putut rămâne toată viaţa 
un ascet contemplativ în peşterile din Himalaya. Dar nu pentru asta se 
născuse. îndemnat de propriul Spirit, s-a întors la civilizaţie, unde a dat 
omenirii o perspectivă erudită asupra religiei, de mare calibru intelectual 
si spiritual. 

Tot aşa, fiecare om are propria misiune, dorită de Spiritul său în 
acord cu nevoile de evoluţie ale Acestuia. Este incorect şi absurd să 
pretinzi de la toţi oamenii să urmeze o cale spirituală, ba mai mult, să fie 
obligatoriu una şi aceeaşi. 


NONDUALITATE vs SPIRITUALISM 


Să revenim la disputa cu care am început. Dintr-o dată, serenul 
peisaj spiritual non-dual s-a transformat într-un câmp de bătălie. 
Afirmaţiile maestrului M. contrazic toată tradiţia. Dacă el are dreptate, ea 

trebuie aruncată la gunoiul istoriei. Care ar fi reacţia celorlalţi maeştri 
de neo-advaita (nondualitate) la această blasfemie? 

Deci, tabăra revoluţionară spune că primul pas este păstrarea 
necontenită a vigilenţei perfecte a simţurilor fizice în PREZENT, ceea ce 
rezultă în golirea minţii de gândirea compulsivă, nemaiplecarea în 
memorie sau imaginaţie, iar ulterior, umplerea ei de inspiraţie divină. La 
care, maeştrii “de modă veche” ar putea răspunde că lumea fizică este o 
ILUZIE plină de limitări, faţă de care, odată ce ai cunoscut Nelimitarea, 
nu mai ai niciun interes. 

«Liniştea este expresia păcii, a armoniei, a perfecţiunii, şi ea oferă cel mai 
bune condiţii pentru activitatea fizică şi spirituală. „învăţaţi să faceţi linişte în 
voi” ne sfătuiesc înţelepţii. Dar liniştea singură nu aduce mare lucru; în viaţa 
spirituală, ea nu poate constitui un scop în sine, adevărata sa funcţie este de a 
permite elanul gândului, al imaginaţiei creative. 

De fiecare dată când vă este dat să trăiţi nişte clipe de adevărată linişte, 
acasă sau în natură, străduiti-vă să creaţi cu ajutorul gândului ceva pur, 
călduros, luminos, puternic. în ziua în care veţi reuşi să faceţi să vibreze 
atmosfera din jurul vostru, toţi cei care vă vor vizita sau vor trece prin acele 
locuri vor primi un impuls spre bine. Nu vă foloseşte la nimc dacă vă mulţumiţi 
să rămâneţi imobili. Chiar în imobilitate si linişte, trebuie să învăţaţi să deveniţi 
vii şi creatori.» (Omraam Mikhael Aîvanhov) 

Dacă realitatea va valida una din tabere şi o va invalida pe cealaltă, 
acest lucru ar arăta că trăim într-o lume duală, nu-i aşa? Doar naivii cred 
că, vorbind despre nondualitate, ai şi ieşit din dualitate. 

Dar dacă realitatea le va valida pe ambele, atunci ne vom apropia de 
conceptul de unitate în diversitate şi vom înţelege ce spunea marele 
mistic Sri Ramakrishna, după ce a experimentat personal mai multe 
religii: «Toate religiile sunt căi către acelaşi Ţel ultim; din acelaşi aur, 
sunt create diverse bijuterii.». Totuşi, asta nu va conveni niciuneia dintre 
taberele amintite, căci s-au înşelat cu privire la preopinenţi, deci nu au 
fost inspiraţi de Conştiinţa Absolută, ci de propria minte egotică şi de 
adevăruri relative. 

Oricum o dau, tot cu capul spart vor ieşi - de ce? pentru că ei susţin 
că se ocupă de „nondualitate”. Adică dreptatea lor este „absolută”. Dacă 
ar fi susţinut că se ocupă de înţelepciune, ar fi fost mai protejaţi de 
ridicol. înţelepciunea nu este atât de radicală, acceptă perspective diferite 
şi faptul că înţelepciunea însăşi este relativă faţă de un nivel superior... E 
uşor să filosofezi non-dual, să te dai mare că eşti superior creştinilor sau 
spiritiştilor sau reikiştilor etc - toţi aceştia fiind nişte „dualişti”. Dar, 
concret, nici tu nu ai ieşit din dualitate şi nici n-ai cum, atâta timp cât eşti 


RĂZVAN-ALEXANDRU PETRE - Eseuri pe teme spirituale 2019 


pag. 186 



o fiinţă supusă evoluţiei. Iar acest conflict ideologic este dovada că te-ai 
înşelat pe undeva. 

Disputa nu este nouă. într-o altă formă, ea a apărut şi între 
Ganapati Muni şi Ramana Maharishi. Ganapati Muni era un spiritualist 
cu puteri paranormale, care cunoştea lumea invizibilă prin trăirile 
proprii. El avea o mare prestanţă printre erudiţii indieni şi l-a scos pe 
Ramana Maharishi din anonimat, proclamându -1 un mare învăţător al 
lumii. O perioadă, cei doi au fost buni prieteni. Dar Ramana nu voia să 
adere la crezurile celebrului său prieten spiritual. Ramana nu era 
interesat de siddhis (puteri paranormale, chakre, kundalini etc.) şi nici de 
lumile invizibile (astral, spirite, proiecţii etc.), ceea ce îl contraria pe 
Ganapati. Cei doi au avut nenumărate dispute ideologice, până când s-au 
despărţit definitiv. 

«Kundalini şi chakrele sunt reale doar pentru aceia care încep calea 
Yoga; dar pentru cel care practică investigaţia interioară, ele nu există.» 
(Ramana Maharshi). 

Şi astăzi vedem pe glob aceeaşi disociere între şcolile spiritualiste şi 
cele nondualiste. Nondualitatea simplifică foarte mult realitatea, pe când 
spiritualismul propune multiple perspective, uneori contradictorii şi 
bulversante. Pe de altă parte, nondualitatea oferă o viziune foarte înaltă, 
pe care puţini o pot avea, dar excesiv de mulţi o îmbrăţişează, neputând 
să o integreze în viaţa de zi cu zi. 

în cele din urmă, iată că această confuzie a apărut şi în peisajul 
spiritual românesc, care se pare că a ajuns la o anume maturitate. Ca 
soluţie, Divinitatea l-a împins în public pe misticul Marius Ghidei 
pentru a clarifica lucrurile. Marius este un adevărat înţelept - modest, 
luminos, inspirat - de care se lipesc nenumăraţi oameni cu preocupări 
spirituale. El nu se proclamă maestru, nu a căutat intenţionat acele 
experienţe fascinante povestite de el, nu ne învaţă o metodă anume de 
dobândit percepţii supranaturale şi nu foloseşte şabloanele din 
„nondualitate”. Dar mereu vorbeşte despre Divinitate, cu vorbe pe 
înţelesul oricui. El este modelul inspirator pe care ni l-a trimis Dumnezeu 
să unifice cele două perspective. Şi să ne convingă de faptul că atunci 
când ne micşorăm ego-ul, ni se diminuează automat suferinţa 
în situaţiile neplăcute. 


* * * 

CUM SĂ AI SUCCES ÎN SPIRITUALITA TE 


«Multe tehnici de meditaţie, când le analizezi atent, sunt mijloace de 
control. Atâta timp cât mintea ne controlează şi ne ghidează experienţa, este 
improbabil să ne conducă către o stare naturală. O stare naturală este aceea 
în care nu suntem controlaţi de minte. Când mintea este folosită pentru control 
şi manipulare, te poate conduce în diferite stări de conştiinţă: ai putea învăţa 
cum să-ţi linişteşti mintea sau să dobândeşti puteri psihice. Poţi face multe 
lucruri printr-un stil de meditaţie care este, în esenţă, orientat spre tehnică sau 
manipulare. Dar ce nu poţi face este să găseşti propriul tău fel de A FI natural 
şi spontan.» (Adyashanti Facebook) 

Nu există nicio metodă de a intra în non-dualitate, pentru că este 
privilegiul Graţiei Divine. Doar dacă Ea te invită ca musafir, poţi să-I faci 
o scurtă vizită. Este o onoare şi un motiv ulterior de aspiraţie spre 
perfecţiune. Nu poţi rămâne Acolo permanent. 

Dar ai putea să evoluezi pe planurile intermediare, să îţi unifici 
mintea, să „cucereşti lumea lui Vishnu” (vezi poezia lui Shankara, 
„Sfântul dispreţ al non-Sinelui”). Toate acestea înseamnă foarte mult. 
Dar ca să atingi Absolutul nu există nicio cale trasată. Este un salt în vid. 

Spiritual Path 



Fig.l Conform neo-Advaita, nu poţi forţa intrarea în Absolut prin 

nicio metodă (sursa internet) 


Unificarea minţii (vezi mai jos) este o mare realizare şi o 
apropiere de Dumnezeu, pe care poţi începe să-L întrevezi şi să-L iubeşti 
arzător. Dar atâta vreme cât trăieşti în Minte, să nu spui că eşti „non- 
dual”, frate! Eşti tot un biet om... 

Poţi primi graţia trăirii non-duale pentru o perioadă de timp, de 
câteva zile sau luni, în care simţi realmente că tot ce vezi este Dumnezeu. 
Aşa a păţit Vivekananda sau Papaji sau Nisargadatta şi mulţi alţii. Nu vei 
rămâne în această stare, dar n-o vei uita niciodată. Te vei hrăni toată 
viaţa din ea. 

La ce foloseşte această viziune? La înţelepciunea ta şi a celor pe care 
îi vei influenţa tu. La nimic altceva, nu o vei putea eterniza, fiindcă tu 
însuţi eşti muritor. Non-dualitatea este eternitatea. La ea aspiră Spiritul 
din tine, care va putea s-o atingă numai în măsura în care tu, ca om, îi 
faci pe plac Lui, îi respecţi dorinţele. Iar pentru asta, nu e nevoie să 
trăieşti stări de transă. Nu! Tu doar să-ţi îndeplineşti misiunile trasate de 


RĂZVAN-ALEXANDRU PETRE - Eseuri pe teme spirituale 2019 


pag. 189 

























El în această încarnare. Non-dualitatea, Absolutul este ţelul 
suprem al Spiritului tău! 

Uneori, ai capacităţi paranormale şi ai viziuni mistice, alteori eşti 
total insensibil şi chiar ateu. Tot un om eşti, şi aşa te-a vrut să fii Spiritul 
tău divin. Nu-ţi forţa norocul, nu te crede mai mult sau mai puţin decât 
eşti: un instrument perfect şi minunat alcătuit! Visele tale de mărire nu 
contează câtuşi de puţin... 

„CUM SĂ AI SUCCES IN SPIRITUALITATE” (?) - desigur, acest titlu 
este o capcană şi o minciună. Nu există niciun fel de „succes” în 
spiritualitate. Când crezi că ai succes, înseamnă că spiritualitatea 
ta este un mare eşec. Cam asta spune Adyashanti. Pentru că, dacă 
trăieşti un Insight, o trezire, o experienţă interioară spectaculoasă, o 
abilitate paranormală, şi strigi că „Asta e!” mărirea spirituală pe care o 
aştepţi de mult timp - eşti deja pe marginea prăpastiei. Rişti ca ego-ul 
tău să se umfle atât de mult în direcţia „spirituală”, încât nu vei mai 
progresa deloc, ba dimpotrivă. Cum spune Mooji, eliberarea nu este 
PENTRU ego, ci DE ego. 

Să luăm cel mai „de succes” exemplu spiritual: Isus din Nazaret. 
Când a avut el cel mai mare succes? Când făcea miracole? NU. Când s-a 
lăsat crucificat! Cum asta?! Pare absurd. Doar pare. Când s-a lăsat 
batjocorit, chinuit şi omorât, el a respectat voinţa lui Dumnezeu. Şi-a 
putut părăsi chiar şi firescul instinct de supravieţuire, ca semn distinctiv 
al abandonării ego-ului. Pilda este că nu poţi avea un real succes spiritual 
dacă te opui vrerii Spiritului tău. Miracolele făptuite de Isus, spune chiar 
El, le-au făcut şi alţii, ba unele şi mai grozave. înseamnă că aceia au avut 
mai mult succes?! NU. Pentru altceva a rămas Isus în istorie, pentru ceea 
ce nici astăzi nu este înţeles sau acceptat de mulţi. Pentru renunţarea la 
ego, la vrerea personală dacă ea contravine Vrerii Divine, chiar cu preţul 
suprem al vieţii. 

lată cuvintele lui Isus despre renunţarea la ego: «Dacă ochiul tău te face 
să păcătuieşti, mai de folos este să-ţi scoţi ochiul şi să-l arunci; căci este mai 
bine pentru Tine să piară unul din organele exterioare, dar să trăieşti în 
împărăţia Divină interioară.» (Matei 5:29, Marcu 9:47) 

PUTEREA SPIRITULUI ŞI LIBERTATEA OMULUI 

Dobândirea unei capacităţi extrasenzoriale, ACEEAŞI, poate fi o 
încurajare pentru unul, dar o ispită mortală pentru altul. în spiritualitate, 
lucrurile sunt alunecoase şi respectă altă logică decât cea liniară. Cel mai 

mare „succes” ar fi să ajungi la capătul vieţii fără mari păcate ori 
greşeli - adică deturnări de la cursul dorit de Spirit sau nesocotirea 
deciziilor Sale în momentele critice. 

închipuie-ţi pentru o clipă că priveşti lucrurile din poziţia Spiritului 
tău. El este spiritualitatea pură, este toată spiritualitatea. Ceea ce faci tu, 
ca om „spiritual”, este o încercare de a te pune în rezonanţă cu 
impulsurile venite de la El. Dar viaţa materială este atât de diferită de cea 
invizibilă, încât Spiritul nu are prea mari speranţe de la omuleţul în care 
s-a încarnat. îl vede cât este de limitat, de amărât, de prost, de necăjit, de 
strâns din toate părţile, încât, dacă reuşeşte să ducă la capăt o simplă 
rugăciune, pare a fi o mare victorie... Să ducă o viaţă morală, deja este un 
miracol, într-o lume în degringoladă. 

«în această încarnare, o fiinţă nu poate schimba mare lucru în sine, prin 
urmare nici în destinul ei. Actuala sa materie psihică rezistă, şi atât timp cât ea 
nu este uzată, ea nu poate fi înlocuită. Fiecare posedă, însă, mari posibilităţi 
de ameliorare pentru următoarea încarnare, dacă doreşte şi lucrează în acest 
sens. 

De ce unii au o existenţă atât de jalnică? Fiindcă ei nu au ştiut, în 
încarnarea lor precedentă, ce trebuiau să ceară, asupra căror lucruri să 
lucreze ca să fie în această viaţă mai bogaţi în înzestrări şi virtuţi. Iar acum, 
dacă vor continua să nesocotească toate acestea, următoarea încarnare va fi 
deopotrivă dificilă sau chiar mai rea. Cei care cunosc însă legile destinului se 
străduiesc de astăzi să-şi dorească cele mai bune lucruri pentru următoarea 
încarnare si să trăiască în armonie cu aceste dorinţe. Tot ceea ce ei au 

i i 

început să creeze astfel, în sufletul lor, se cristalizează, încet-încet, iar când ei 
vor reveni, lucrarea lor interioară va fi uşurată.» (Omraam Mikhael Aivanhov) 

Poţi privi şi invers: Spiritul este o fiinţă minusculă şi simplă, pusă la 
cârma unui complex energetic, care este omul. E ca şi cum ai vrea să 
controlezi un uragan - foarte dificil, chiar şi pentru o fiinţă avansată 
precum Spiritul. 

Omul nu este Spirit, ci o fiinţă esenţial diferită. Acesta a fost scopul 
cu care a fost creat, să difere de Spiritul care îl animă. Lumea 
pământească este fundamental diferită de lumea spirituală. Dumnezeu 
vrea să exploreze posibilităţile nesfârşite ale acestei lumi materiale prin 
intermediul fiinţelor umane create special în acest scop. Nu toată 
omenirea trebuie să se ilumineze sau să-şi dorească a părăsi această lume 
a iluziilor. încă mai sunt multe experienţe de trăit care să îmbogăţească 
Dumnezeirea cu informaţii despre acest tărâm al materiei. 

Dumnezeu vrea ca omul, această nouă fiinţă, să trăiască în stilul său 
propriu, dar în aşa fel ca să se armonizeze cu stilul Spiritului. Dacă 

Spiritul este imatur, nici omul nu va fi un mare înţelept - nu prea are 
cum. Dar dacă Spiritul este superior, măcar atunci omul să dovedească 
înţelepciune. 

Omul urmează „poruncile” propriului Spirit simţindu-se, uneori, 
fără posibilităţi de alegere, ca „luat pe făraş” de cursul evenimentelor. 
Chiar şi în cazul ideal al înţelepţilor, ei se simt total liberi să adere 
conştient la bucuriile spirituale, eterne, în dauna celor materiale, iluzorii 
- dar nu este şi asta tot o lipsă mascată de opţiuni reale?! Ce paradox: 
înţeleptul se simte interior foarte liber, dar nu va ieşi din cuvântul 
Spiritului în fapte. în schimb, omul obişnuit se simte contrâns din toate 
părţile, dar va acţiona liber şi adeseori greşit, adică opus voinţei 
Spiritului. Este ca în căsnicie, o viaţă împreună cu celălalt: o faci cu 
mulţumire dacă sunteţi compatibili, dar te simţi neplăcut forţat dacă nu 
sunteţi compatibili; acelaşi menaj şi legământ, dar trăit total diferit. 

Deci omul este o fiinţă special creată de Spirit şi pentru Spirit. 
Spiritul este hipersensibil şi nu ar putea suporta atâtea. Omul poate duce 
incredibil de multe dureri, necazuri, suferinţe, de se miră şi el cum de nu 
a clacat. Dar voinţa de a le suporta vine de Sus, de la Spirit. Iar rezistenţa 
provine din însăşi structura fiinţei umane, extrem de complexă şi bazată 
pe inteligenţa inconştientului. Omul e mai „nesimţit” decât Spiritul, şi 
asta îi dă şi puterea de a suporta mizeriile condiţiei umane... 

LA CE E BUNĂ SPIRITUALITA TEA ? 


Odată ce un mistic a cunoscut realitatea astrală sau supramentală, ar 
fi eronat să-şi dorească să evadeze acolo definitiv. Ce să facă el acolo?! 
Omul nu e născut ca să se ocupe de problemele lumii spiritelor. El 
trebuie să trăiască pe Pământ, unde să facă ceea ce îl îndeamnă Spiritul 
său să facă, în măsura posibilităţilor. Şi să-şi rabde condiţia umană 
limitată şi inevitabil dureroasă, cu înţelepciune. 

«Realitatea se poate revela în cele mai uimitoare experienţe, care îţi 
blochează mintea. Dar dacă credem că numai aşa se descoperă Realitatea, 
când experienţa extraordinară se sfârşeşte - pentru că toate experienţele se 
termină, inclusiv cele spirituale - atunci ne vom simţi goliţi, frustraţi.» 
(Adyashanti Facebook) 

Omul care are experienţe spirituale le va împărtăşi altora. Astfel, cei 
din jurul său vor înţelege mai bine care este calea corectă, frumoasă de a 
trăi împreună. Nu e posibil ca toţi pământenii să experimenteze stări 

spirituale extraordinare şi nu ăsta este idealul actual. Dar este de dorit ca 
cei mulţi să afle despre realitatea imaterială care stă la baza lumii 
materiale. Pentru asta sunt utili acei rari şi preţioşi mistici, paranormali, 
înţelepţi, maeştri. Fără aceşti mijlocitori, omul se scufundă treptat în 
noroiul materiei şi îşi pierde sensul vieţii. Viaţa are un sens, dar el 
provine de dincolo de viaţa biologică. 

Uitaţi-vă la succesul tot mai mare pe care îl are ateismul şi 
humanismul în Occident! El e cauzat de lipsa de credibilitate a 
învăţăturilor spirituale tradiţionale, considerate superstiţii (oarecum, pe 
bună dreptate, dar ele au jucat şi un rol constructiv în istorie). 
Majoritatea ateilor nu sunt rău intenţionaţi, ci pur şi simplu nu au luat 
contact cu persoane realmente spirituale, care ar avea puterea să le 
schimbe opiniile. 

«Cineva spune: „Eu cred în Dumnezeu”, dar nu constat nici un efect al 
acestei credinţe. Cum se face că Dumnezeu se manifestă atât de slab, de 
inutil şi ineficient în această fiinţă? Dacă Dumnezeu îi aduce atât de puţine 
lucruri, nu merită osteneala să mai creadă în El. îi înţelegem pe atei: când ei 
văd slabele rezultate ce le aduce credinţa atâtora credincioşi, ei 
concluzionează că se pot descurca la fel de bine şi fără Dumnezeu. De fapt, la 
ce foloseşte să slăveşti un Dumnezeu al dreptăţii şi al iubirii şi să te rogi pentru 
venirea împărăţiei Sale pe pământ, dacă apoi consideri normal să trăieşti în 
egoism, ură şi confruntări?! 

în realitate, toate fiinţele umane poartă legea divină înscrisă în ele. Dar 
sunt foarte puţini cei care, începând o lucrare interioară, reuşesc să risipească 
întunecimile vieţii lor psihice şi citesc zilnic această lege în inima lor.» 

(Omraam Mikhael Aivanhov) 


* * * 


MINTEA UNIFICATĂ 


Motto: Sufletul constă din mai multe stări de conştiinţă 

simultane. (Deepak Chopra) 

Mintea umană este o construcţie minunată, alcătuită din trei etaje 
autonome: mintea fizică, mintea astrală şi mintea mentală. Aceste 
denumiri provin din asocierea etajului respectiv cu planul vibratoriu din 
ale cărui particule energetice este alcătuit. Mintea este fizică fiindcă 
percepe planul fizic, dar practic, este formată din particule eterice. Mai 
corect i s-ar spune mintea fizico-eterică. Mintea astrală percepe realitatea 

astrală (nama-rupa, cu forme), iar mintea mentală percepe realitatea 
mentală (arupa, fără forme). 

Mintea totală este ierahizată de sus în jos: mintea inferioară nu o 
vede pe cea superioară, aşa că ea primeşte numai ideile, nevăzând 
gânditorul acestora. “Şinele Superior” este nivelul imediat următor. 
Astfel, pentru mintea fizică, Şinele Superior este mintea astrală. Pentru 
aceasta, Şinele Superior este mintea mentală. Abia pentru mintea 
mentală, Şinele Superior este Spiritul. Mintea mentală este despărţită de 
Spirit doar de un voal foarte subţire, aşa că este „aproape Spirit”, cel 
puţin în modul de gândire. 

Conform tradiţiei, există trei stări psihice: veghe, vis, somn. A patra, 
transcendentală, se numeşte turya. Ele pot fi oarecum puse în 
corespondenţă cu cele trei etaje mentale plus Spiritul. 

Prin practici yoghine, mintea poate fi unificată. Astfel, în prima 
etapă, mintea fizică se uneşte cu mintea astrală. Cu alte cuvinte, 
comunicarea dintre ele devine aproape perfectă, dar fiecare îşi păstrează 
locul şi funcţiile. Un posibil semn ar fi că omul poate visa lucid, adică este 
conştient că visează. Visul este o activitate astrală controlată de 
mintea astrală. Un alt semn ar fi că, în stare de veghe, are percepţii de tip 
astral: viziune panoramică de 360°, culori vii (prin suprapunerea 
culorilor astrale peste obiectele fizice corespondente) etc... Totuşi, 
apariţia unor percepţii extrasenzoriale nu atrage automat şi înţelepciunea 
sau sănătatea mentală! 

în a doua etapă, omul ar putea fi conştient că nu visează, adică se 
ridică la nivelul minţii mentale. Acum apar abilităţi incredibile. De fapt, 
există multe faze intermediare de realizare în cadrul fiecărei etape. Cine 
reuşeşte chiar şi prima etapă este deja un supraom. Iar cine atinge a 
doua etapă, este ca un zeu. în stare de veghe, acest om poate avea o 
percepţie totală a manifestării, pe toate planurile. 

Şi totuşi, el NU a atins non-dualitatea. Nici n-ar avea cum, din 
moment ce este în stare de veghe. Non-dualitatea poate fi povestită doar 
ulterior trăirii. Pe de altă parte, realitatea astrală şi cea mentală pot fi 
trăite în stare de veghe. Mintea mentală este „aproape Spirit”. Prin ea, 
putem primi temporar Graţia vederii cu ochii deschişi a lui Dumnezeu în 
fiecare obiect. Dar sunt multe trepte de urcat până la Spirit! De fapt, 
mintea omului va rămâne mereu separată de Spiritul profund, 
care este dintr-o altă „substanţă”. Comunicarea dintre cele două instanţe 
este însă permanentă, în ambele sensuri. 

SPIRIT ŞI MINTE 


Psihicul omului este alcătuit, la modul general, din Spirit şi Minte. 
SPIRITUL are (cel puţin) trei etaje distincte: Nucleul Absolut, 
Conştiinţa şi învelişul Cauzal (unde se găsesc tiparele minţii). Vezi figura 
de mai jos. 



SPIRIT 

Nucleu Absolut 

Conştiinţa 
Spiritului 


înveliş Cauzal 
(tipare mentale) 


\ Minte Mentală 

V 

INTE TOTALĂ 


I Minte Astrală 


/ Minte Fizică 


Fig .2 Mintea totală şi Spiritul 

1. Nucleul Absolut este însuşi Dumnezeu „redus” la un anumit 
Atribut Unic al Său, dar tot Dumnezeu Absolut este. La asta se referă 
zicerea eristică „împărăţia Cerurilor este în voi înşivă”. 

2. Conştiinţa permite Spiritului să fie conştient de realitatea 
creată. Ea se poate impurifica pe parcursul existenţei terestre, ceea ce va 
„murdări” aura omului în care spiritul este încarnat. Deci are şi funcţia 
de conştiinţă morală (o morală universală, o cosmo-etică). 

Dacă un Spirit are o Conştiinţă întunecată, el va fi respins la 
apropierea de Absolut. Un om cu un astfel de Spirit nu va putea 

nicidecum să aibă experienţa Dumnezeirii. Şi totuşi, spiritele 
luciferice păstrează amintirea dinainte de Cădere şi pot da unele 
senzaţii minţii unui aspirant spiritual că a atins paradisul, extazul, non- 
dualitatea. Este foarte uşor ca un om să fie păcălit, pentru că păşeşte 
într-o lume complet nouă şi stranie... 

3. Din învelişul Cauzal, Spiritul preia informaţii cu care îi creează 
viitorului copil cele trei etaje ale minţii (fizic, astral şi mental). în Cauzal 
se află şi seminţele karmice purtate de Spirit de la o încarnare la alta. 
Unele seminţe karmice vor rodi în noua minte creată de Spirit. 

Conştiinţa, Cauzalul şi alte energii formează Perispiritul, stratul ce 
înconjoară Nucleul Divin. Perispiritul ar fi sufletul Spiritului, după cum 
cele trei minţi (şi conştiinţa asociată fiecăreia) ar fi sufletul omului. 

Când un Spirit înalt ajunge la finalul evoluţiei sale, înainte de a intra 
definitiv în Absolut, îşi va dona particulele perispiritului său pentru 
crearea altor spirite noi. Astfel, golit de orice urmă materială, devine 
parte a Dumnezeirii Absolute, care este o fraternitate de inteligenţe pure, 
de foste „nuclee” de spirite. Aceasta este intrarea definitivă în 
NONDUALITATE. La această idee, unii dintre noi ar putea avea frisoane. 
Cum să îţi pierzi individualitatea? De fapt, pur şi simplu, revii în postura 
din care ai plecat atunci când ai fost creat: o particulă spirituală din 
Dumnezeire. Doar că, la început, erai complet ignorant despre Creaţie, 
iar acum ai devenit, după eoni de evoluţie, un adevărat maestru. 

«Atomul germinai este o memorie fabuloasă pe care Suflarea Divină a 
sădit-o, apoi a dezvoltat-o în sufletele pe care le-a creat. Acest atom este 
rezumatul originii voastre, care se adaugă multitudinii de experienţe trăite de-a 
lungul timpului. Adevăratul atom germinai se multiplică de câte ori eul o cere 
pentru a se întrupa. 

Există astfel un atom germinai (n.n. - un fel de tipar) al corpului fizic, apoi 
un altul al corpului eteric, al corpului emoţional şi unul pentru fiecare 
manifestare a personalităţii. Fiecare dintre ei acumulează informaţii şi devine 
din ce în ce mai încărcat pe măsura fiecărei existenţe. Toţi atomii germinali şi 
toate amintirile lor se unesc pentru ca voi să deveniţi ceea ce veţi fi. Uneori 
totul începe să se confunde. Astfel, ceea ce pe Pământ oamenii numesc 
“memorie celulară” reprezintă de fapt rezultatul datelor acumulate de atomul 
germinai fizic şi de atomul germinai spiritual. Memoria celulară este o 
rezultantă a urmelor, cel mai des a cicatricilor, pe care vieţile le-au lăsat pe o 
matrice vitală şi pe celulele materiale care s-au dezvoltat în ea.» 

(din “Cele nouă trepte - o privire spirituală asupra genezei fiinţei 
umane”, de Daniel Meurois, Anne Givaudan) 

MINTEA TOTALĂ are trei etaje distincte, dar întrepătrunse, care 
colaborează. Ele corespund celor trei planuri de manifestare: fizic 
(material, terestru), astral şi mental. 

în centrul fiecărei minţi se află o Conştiinţă. Conştiinţa umană este 
un fragment desprins din Conştiinţa spirituală. Cele trei conştiinţe 
umane au aceeaşi identitate cu cea a Spiritului şi, la moarte, se vor 
întoarce de unde au fost desprinse la crearea omului. Dacă Conştiinţa 
Spiritului este impură (demonică) când se întrupează, aşa va fi şi 
Conştiinţa umană. Dar şi invers, dacă faptele omului sunt bune, 
Conştiinţa umană se luminează, având un efect benefic şi asupra 
Conştiinţei Spiritului. 

NOTĂ: Maeştrii indieni, folosind limba coloniştilor britanici, vorbesc 
despre diferenţa dintre CONSCIOUSNESS (conştiinţa stării normale de 
veghe) şi AWARENESS, care este aceeaşi diferenţă dintre ceea noi am definit 
a fi CONŞTIINŢĂ UMANĂ şi, respectiv, CONŞTIINŢĂ SPIRITUALĂ. 

Mintea totală a omului acumulează experienţe care, la moarte, vor fi 
„vărsate” în învelişul Cauzal al Spiritului, sub formă de informaţii. Restul 
particulelor energetice ale celor trei etaje mentale (conţinând informaţii 
neimportante sau energie inutilă existenţei pur spirituale) se vor disipa în 
atmosferă, contribuind la formarea ulterioară a altor minţi omeneşti. 

«Atman (spiritul) trece prin naştere şi moarte însoţit de minte» (Swami 
Vivekananda, „On Vedantism”, Opere complete voi.3) 

«La moarte, spiritul iese ducând cu el o parte din minte» (Swami 
Vivekananda, „Breathing”, Opere complete vol.1) 

«Tot ce am gândit, fiecare acţiune a noastră este găzduită de minte» 
(Swami Vivekananda, „The Real and the Apparent man”, Opere complete 
voi.2) 

Cele trei minţi au grade diferite de libertate. Mintea fizică este cea 
mai limitată şi condiţionată. Libertatea de acţiune se loveşte de limite 
materiale, iar libertatea de gândire este blocată de prejudecăţi şi tipare 
sociale. 

Sentimentul fericirii apare în clipele de depăşire a limitelor. 
Altfel, în cadrul veşnicelor margini, alegerea nu este o adevărată fericire, 
ci o banalitate şi chiar o frustrare (de exemplu, libertatea de a alege la vot 
„pe cine vrei tu”). Când omul se supune de bunăvoie voinţei Spiritului 
(manifestată prin intermediarii Săi, mintea astrală şi mintea mentală), 
libertatea sa creşte, ca şi fericirea. De ce? Pentru că el ascensionează 

automat către etajele superioare ale Minţii şi astfel îşi depăşeşte limitele 
inerente minţii fizice. 

Deci, paradoxal, libertatea omului este direct proporţională 
cu supunerea, ascultarea faţă de Şinele Superior. Dacă înţelegi 
această afirmaţie, dovedeşti că ai o gândire ce depăşeşte media... 

* * * 


MAI UŞOR CU NON-DUALITATEA! 

Cuvântul „non-dualitate” vizează aspectul Absolut, Creator al lumii 
create. Atâta timp cât te afli în Creaţie - ca om sau ca spirit - te afli în 
dualitate. Nu poţi ieşi din dualitate cu fraze pompoase, ci numai dacă 
Dumnezeu îţi oferă Graţia Sa de a te accepta în Absolut. Când se petrece 
asta, nu mintea ta intră Acolo, ci Spiritul tău. Şi nici măcar el nu intră 
întreg, ci lăsându-şi la intrare Perispiritul, cum îşi lasă musulmanii 
pantofii la intrarea moscheii. Numai Nucleul Spiritului are natura 
Absolutului şi doar el poate gusta din „non-dualitate”. (Vezi schema 
“Mintea totală şi Spiritul”, de mai sus) 

Când se întâmplă asta, omul este leşinat, arată ca un mort, fiindcă 
Spiritul este ieşit din el. Experienţa non-dualităţii este obligatoriu 
realizată în transă totală. Nici Ramana Maharishi, nici Osho, nici Buddha 
nu se aflau în non-dualitate când vorbeau discipolilor. Sahaja Samadhi 
este cea mai înaltă stare a minţii. Dar nici măcar mintea unificată nu 
poate trăi non-dualitatea, pentru că nu e natura ei. Natura minţii e să fie 
utilă în manifestare. Nu are ce să caute dincolo de manifestare. 

Isus însuşi, de ce oare se retrăgea El periodic în singurătate?! Ca să- 
şi poată părăsi corpul fără a fi deranjat. Dacă Isus ar fi trăit complet 
Absolutul în stare de veghe, nu ar mai fi avut nevoie să se retragă dintre 
ucenici... 

Dar atunci, cum se face că unii oameni pot relata direct experienţa 
lor non-duală?! Este o senzaţie trăită de etajul al treilea - Mintea 
mentală -, care este „APROAPE SPIRIT”. Cum spunea Swami 
Vivekananda (vezi citatul din „Cele trei filosofii adevărate”) atunci când, 
pentru câteva zile, L-a perceput pe Dumnezeu în orice obiect al acestei 
lumi: este «o licărire a stării de Advaita», o scurtă şi parţială viziune. 

Prin urmare, orice discuţie teoretică sau procedeu practic ţine de 
dualitate, nu de non-dualitate, aşa că pretenţiile unora sunt exagerate. 

Totuşi, multe îndemnuri sapienţiale universal valabile ţintesc spre 
ieşirea din dualitatea gândirii, sunt un indicator spre nondualitate. De 
exemplu, a nu-i judeca pe alţii după propriile tale criterii despre bine 
şi rău se justifică prin faptul că tu eşti o fiinţă cu totul distinctă de ei. 
Astfel ieşi din dualitatea bine-rău. A tolera diferenţele este semnul 
civilizaţiei şi înţelepciunii. Dar tot semnul înţelepciunii este a nu înghiţi 
ideile perverse despre toleranţă. „Libertatea ta merge până unde îmi 
încâlci libertatea mea”, se spune, pe bună dreptate. Deci pe de-o parte, 
non-judecata, pe de alta, discernământul - iată o dualitate obligatorie, 
de care nu putem scăpa orice-ar fi... 

PSIHOLOGIA UNIFICĂRII 


Prin firea sa, omul este dual: atât spirit, cât şi ego. Este ca un 
autovehicul cu două volane. Pe măsură ce omul devine mai înţelept, 
această dualitate se adânceşte (!), fiindcă el se distanţează tot mai mult 
de ceea ce preţuiesc oamenii de regulă: valorile materiale, sentimentele 
personale, visele de mărire etc. Este un proces dinamic de disociere. 

Oare asta înseamnă că omul fără preocupări spirituale este mai 
unitar şi netensionat, fiindcă slujeşte doar ego-ului său?! Dimpotrivă. 
Ego-ul nu este o inteligenţă unitară, ci o colecţie de subpersonalităţi, 
deseori contradictorii (vezi articolul „Anchetă asupra ego-ului”). Doar în 
scurtele momente când acestea tac, cutează şi Spiritul să îşi adauge 
propriile păreri, spre binele individului. Prin urmare: 

- Omul obişnuit are psihicul fărâmiţat, MULTIPLU, schimbându-şi 
mereu optica şi preferinţele, în funcţie de nenumărate influenţe. 

- Omul înţelept are psihicul DUAL, apropiindu-se de valorile 
Spiritului unic, dar păstrând încă şi unele tendinţe egotice. înţeleptul se 
distinge de ceilalţi prin faptul că e foarte sensibil la conflictul permanent 
dintre spirit şi materie şi îl alege pe primul, de cele mai multe ori. 

- Maestrul desăvârşit are un psihic cu adevărat UNIFICAT, 
dominându-şi complet ego-ul din postura Sinelui, manifestând o 
coerenţă şi stabilitate a gândurilor, dorinţelor şi faptelor ce vine de la 
Spiritul său divin. 

«Practica vieţii spirituale începe prin rafinarea percepţiei ce o aveţi despre 
fiinţa voastră interioară, şi este normal să nu fiţi mereu foarte fericiţi de ceea 
ce descoperiţi: nişte limitări, nişte lipsuri, nişte slăbiciuni. Acesta nu este însă 
un motiv pentru a vă descuraja şi a vă opri lucrarea; încet-încet, veţi dobândi 
nişte forţe şi vă veţi lărgi, îmbogăţi domeniul vostru. 

Cel care rămâne aşezat pe un scaun îşi poate închipui că este capabil de 
orice ispravă. Dacă încearcă însă să se ridice, să meargă, să alerge, să sară, 
el îşi măsoară adevărata stare a forţelor sale; el este obligat astfel să-şi piardă 
iluziile. în decepţia sa, el se va crede mai slab decât este, în vreme ce această 
conştientizare constituie de fapt începutul forţei sale. întâmpinaţi nişte greutăţi 
ca să vă îndepărtaţi de modul vostru de existenţă din trecut? Este dovada că 
încercaţi să înaintaţi, să vă străduiţi. Veţi spune: „Da, dar eu sufăr.” Desigur, 
suferiţi, fiindcă aveţi nişte percepţii noi, pentru că vă îndreptaţi spre o lume 
nouă.» (OMRAAM MIKHAEL AIVANHOV) 

2 august 2019 

HAOSUL, DUMNEZEU ŞI CREAŢIA 


Plecând de la teo-cosmogonia Arhiereului ceresc 
care i-a dictat lui Scarlat Demetrescu „Comunicările din Cer", 
(partea a doua din cartea „Din tainele vieţii şi ale universului") 

Capitole şi subcapitole: 

© înainte de Dumnezeu exista haosul Apariţia lui Dumnezeu, 
nevoie a haosului Haosul fierbinte Particulele primordiale sunt 
eterne Haosul rece Convertirea haosului cald 

© Compuşii elementari de câte 9 ^ Cele 3 cicluri ale Creaţiei 
© Spiritele nu sunt create de Dumnezeu? 

© Cosmosul şi Universul Dimensiunile ascunse ale spaţiului 
Extra-dimensiunea haosului Universul, ca un tor multi-dimensional 
Este Universul infinit? Dimensiuni spaţiale de complexitate 
© Legea lui 3 ★ Cele trei gune (Triguna) Contradicţii despre 
Treime Triadele quarcilor 

© Structura spaţiului-timp (Akasha) Justificarea ipotezei 
Găurile negre 

C Maya sau amnezia că suntem Dumnezeu Cele două tipuri de 
duhuri şi oameni 

© DUMNEZEU Legea solidarităţii Demonii 
2 încheiere & BONUS PRACTIC 


Dumnezeu a creat lumea. Dar pe Dumnezeu cine l-a creat?... Mulţi 
ar răspunde că Dumnezeu există dintotdeauna, deci nu are o cauză. Dar 
poate exista ceva fără o cauză? Alţii ar sugera că Dumnezeu s-a autocreat. 
Din ce sau cum? Ar trebui să ne oprim aici cu întrebările imposibile. 
Totuşi, risipite prin diverse înţelepciuni, se găsesc unele indicii 
explicative. Iată ce am aflat, analizat, interpretat, conexat, imaginat şi vă 
ofer într-o formă uşor de digerat intelectual. 

* * * 


RĂZVAN-ALEXANDRU PETRE - Eseuri pe teme spirituale 2019 


pag. 201 




înainte de Dumnezeu exista haosul 


Prime referinţe despre haos - ca starea dinaintea apariţiei lui 
Dumnezeu - găsim în revelaţia primită de maestrul Braco de la spiritul 
lui Cristos, în „Sunetul Fiinţării”. 

«Ordinea s-a format de la sine, ca un revers al haosului iniţial [din 
Universul anterior - n.n .].» 

«Echilibratul şi ritmicul OM sau AUM este sunetul creaţiei conştiente, care 
este diferit de sunetul haotic, neuniform al creării spontane a lumii...» 

«... ritmul înseamnă ordine, iar autoconstituirea iniţială a Universului era 
haotică.» 

în celebra carte „Viaţa Impersonală”, Autorul Divin reiterează 
această idee sub altă formă: 

«La început, după un repaus incalculabil de eoni, în zorii unei noi Zile 
Cosmice, când conştiinţa Lumii tocmai se trezea şi liniştea Nopţii Cosmice 
încă predomina, Eu, GÂNDITORUL, Mi-am conceput Ideea.» (“Viaţa 
Impersonală”, Cap.VIII) 


Apariţia lui Dumnezeu, nevoie a haosului 


«Mintea Supremă este Sursa originară care a stabilit ordinea în Universul 
în curs de apariţie.» 

«Mintea Supremă a fost creată după ce a apărut Universul [...], atunci 
când a devenit necesară în Univers [n.n. - se referă la Universul haotic], 
fiindcă orice apariţie se bazează pe necesitate.» (Braco - „Sunetul fiinţării”) 

Pe de altă parte, aflăm că, la rândul ei, şi Creaţia a apărut ca o 
nevoie imperioasă a lui Dumnezeu, nu dintr-o simplă dorinţă sau 
capriciu: 

«Ceea ce ţie îţi pare ca fiind o dorinţă a Mea de exprimare nu este decât 
Necesitatea de a Fi sau a Se Exprima a Ideii Mele despre Mine.» 

« [...] Tu eşti un înger de Lumină, una din Razele-Gând ale Mele; un 
Atribut al Fiinţei Mele, însufleţit în condiţiile Terestre, fără alt scop (care nu e 
deloc un scop în sine, ci o necesitate a Fiinţei Mele), decât exprimarea 
completă şi finală a Ideii Mele.» (“Viaţa Impersonală”, Cap.VIII) 


Haosul fierbinte 


«[...] fiecare aspect al Fiinţării este, în primul şi cel mai important rând, o 
separare a contrariilor.» 

«[...] pentru a echilibra naşterea şi moartea, plusul şi minusul, a aparut 
nevoia pentru Creierul Universal [n.n. - Dumnezeu].» (Braco - „Sunetul 
fiinţării”) 

Aici este nevoie de o tălmăcire. S-ar părea că haosul iniţial era o 
creaţie spontană autodistructivă. Ce unul crea, altul distrugea; ce ziua se 
clădea, noaptea se dărâma. Nu exista un plan şi nici un cap limpede. 

în termenii fizicii moderne, am putea spune că se crea materie şi 
antimaterie (cele două contrarii ), care se anihilau reciproc după o scurtă 
existenţă. E ca şi cum Creierul Universal (Dumnezeu) a înclinat balanţa 
în favoarea apariţiei materiei, blocând apariţia antimateriei. Şi astfel au 
apărut condiţiile pentru o Creaţie continuă şi nesfârşită, cum este ea în 
prezent. 


Particulele primordiale sunt eterne 


«Impulsul iniţial a fost creat prin contactul întâmplător al neutrinilor şi 
unificarea lor în fluxuri interactive.» (Braco - „Sunetul fiinţării”) 

Adică, Mintea universală a apărut prin asocierea unor particule 
primordiale preexistente. Termenul de „neutrino” sugerează că încă nu 
era constituită materia universală de astăzi. în haosul anterior Divinităţii, 
după fiecare rateu creator, dispărea amintirea acelor greşeli, care nu mai 
puteau fi folosite ca experienţe, astfel că aceeaşi greşeală se repeta iar şi 
iar. Putem spune că acest haos era fierbinte, turbulent, însetat să creeze 
ceva, dar neorientat, dezorganizat - o autocreaţie haotică. 

Iată o descriere foarte expresivă a haosului predivin fierbinte, 
plăsmuită de genialul Mihai Eminescu în poemul „Luceafărul”. 

«Căci unde-ajunge nu-i hotar, 

Nici ochi spre a cunoaşte, 

Si vremea-ncearcă în zadar 

5 

Din goluri a se naşte. 

Nu e nimic si totuşi e 

5 5 

O sete care-l soarbe, 

E un adânc asemene 

Uitării celei oarbe.» 

I-am spus haos fierbinte pentru a-1 deosebi de un alt fel de haos - 
rece, nemişcat - pomenit într-o altă sursă de informaţii spirituale. 

Haosul rece 


«Din chaos, Doamne,-am apărut 

Si m-as întoarce-n chaos... 

5 5 

Şi din repaos m-am născut. 

Mi-e sete de repaos.» 

(Mihai Eminescu, în „Luceafărul”) 

O sursă nepreţuită de informaţii de ştiinţă spirituală este cartea 
“Din tainele vieţii şi ale universului” de Scarlat Demetrescu 
(publicată în anul 1939). Nivelul ei filosofic, spiritual şi spirito-ştiinţific 
este neegalat de nicio altă lucrare spiritistă. Fiind o lucrare de referinţă, 
vom cita pe îndelete din ea. 

Aici, haosul dinainte de apariţia Divinităţii este prezentat diferit, ca 
fiind format din particule inactive, nemişcate, izolate - deci un haos rece. 
încet, încet, particulele primordiale au început să se mişte, să gândească, 
să comunice şi, în final, să se asocieze şi să se organizeze. 

«Urmare a activităţii, a gândirii [primei] particule divine, ea provoacă pe 
vecinele sale la asociere, şi mai târziu la organizare. încetul cu încetul se 
naşte o nouă idee: solidaritatea. Particulele s-au apropiat între ele, s-au sfătuit, 
căci erau fiinţe vii, inteligente şi cu voinţă, şi decid să se solidarizeze. Ele fac 
apel, cu gândirea lor, şi un glas mental răsună ca o trâmbiţă prin întinsul 
haosului, chemându-le pe toate la mişcare, la o viaţă activă. Iubirea le 
cheamă, şi de la o vreme încep să se aglutineze între ele, formând o masă de 
particule vii, egale în mărime, înţelegere şi voinţă, alcătuind astfel prima 
colectivitate socială de particule-viaţă, constituind prima Sferă: Capul de 
Dumnezeu. 

[...[Haosul e plin şi azi de infinitatea de particule vii, simple şi fixate 
locului. In haos există şi azi idei simple, indivizibile, neasociate, neorganizate, 
precum şi o infinitate de idei pe cale de organizare.» (cap. „Formarea Sferei 
divine”) 

Cele două viziuni (ale lui Braco şi Scarlat Demetrescu) nu se 
contrazic neapărat, ci se completează logic. Haosul rece (cu particule 
înghesuite, izolate şi inactive) poate fi etapa premergătoare haosului 
fierbinte („primul univers”, autocreaţie haotică, încercările particulelor 
de a se asocia în forme superioare). 

Acest haos (rece) încă mai există la marginea Universului. Corelând 
cu ce ne spune Braco, înseamnă că Universul conştient şi însuşi 
Dumnezeu s-au format din haosul fierbinte, care NU exista peste tot, ci 
doar într-o anumită porţiune foarte limitată a infinitului rece. 

Dacă Dumnezeu gândeşte, înseamnă că inteligenţa există ca 
potenţial în înseşi particulele primordiale din care este El constituit. 
Aceste proto-particule sunt „vii”, pentru că au facultatea gândirii (la 
nivelul lor redus, instinctual) şi se mişcă, vibrează. Raţiunea divină 
întrece cu mult orice imaginaţie omenească, dar ea s-a dezvoltat plecând 
de la aceste mici inteligenţe... 

«în [Infinit], toate particulele sunt vii, pentru că toate au o palpitare, o 
uşoară mărire şi micşorare a volumului lor sferic. Toate sunt inteligente, pentru 
că toate gândesc în sinea lor, şi totuşi nu ştiu ce-i în afara lor, de jur-împrejurul 
lor. 

Oricare ar fi stadiul lor, toate se mişcă, toate se dilată şi se contractă, deci 
sunt într-o veşnică vibraţie, [...] care se naşte prin însăşi faptul că particula 
gândeşte.» (cap. „Particulele vii alfa, beta şi gama”) 

în termenii gândirii moderne, am spune că vibraţia este realitatea 
fundamentală (cum susţin şi fizicienii în Superstring Theory), dar nu sub 
forma de particulă, ce va apare mai târziu... 

Sintetizând: la început (dacă acceptăm convenţia că exista timp), era 
un ocean nesfârşit de particule vii nemişcate, independente şi aglomerate 
(haosul rece); apoi, o mică parte din acestea încercau necontenit să se 
asocieze, dar eşuând de fiecare dată să creeze ceva durabil (haosul 
fierbinte); în final, din această turbulenţă ia fiinţă un Centru 
organizator, devenind Creatorul Suprem, care ordonează tendinţa 
naturală de autocreaţie a acelor proto-particule sub forma Universului 
actual. în continuare, El îmbogăţeşte, dezvoltă şi extinde Creaţia 
conştientă perfect organizată, înghiţind haosul rece, care se întinde la 
infinit. 


Convertirea haosului cald 


La marginea Creaţiei, se află atât particule inactive, cât şi unele care 
încep să se mişte, să fie influenţate de apropierea Ordinii divine. I-am 
putea spune haosul cald sau călduţ, ieşit uşor din inerţia eternă, dar care 
nu va ajunge niciodată fierbinte, pentru că este imediat preluat de 
Dumnezeu şi organizat conform legilor Sale perfecte. 

«Sfera-Mamar se alimentează mereu cu particulele vii de la exteriorul ei, 
cu materia haotică aflată în afara Cosmosului, în Infinitul care înconjoară 
Sfera-Cosmos.» (cap. “Formarea Sferei divine”) 

«Infinitul este cariera sau comoara din care Divinitatea ia mereu materie 
primă, pentru a crea duhuri, atomi, molecule, planete, stele, universuri.» (cap. 
“în esenţa sa, duhul este format din trei particule”) 

La marginea Sferei create sunt trimise Duhuri misionare ale lui 
Dumnezeu cu scopul de a converti particulele haosului la Ordinea divină. 
Aceste spirite diferă fundamental de spiritele trimise să anime Creaţia. 
Dacă cele din urmă sunt încă imperfecte, acestea sunt egale cu 
Dumnezeu! 

«Azi, Sfera-Tatar este incomensurabilă. Ea absoarbe şi emite mereu 
celulele divine. Unele din aceste celule au misiunea să contribuie la 
perfectarea sferei cu creaţii; altele sunt trimise ca misionari la marginea 
cosmosului, ca să atragă din haos - prin convingere -particule haotice noi. 

[...] în al doilea caz, i se lasă scânteii toată puterea şi înţelegerea că este 
Dumnezeu.» (cap. “Creaţia Centrului”) 

în completare, găsim în altă parte informaţia că şi îngerii, chiar şi 
duhurile obişnuite, asimilează particule din Cosmos (deja treimizate), 
apărute în mijlocul Universului creat. Astfel, ele sunt automat prefăcute 
în particule specifice acestui Univers conştient şi evolutiv. 

«Celulele fluidice unice, [...] le putem absorbi în corpul nostru, unde 
imediat sunt silite să se asocieze în câte trei, deoarece corpul nostru nu e 
compus din celule simple, ci din grupe treimice. Din aceste celule simple s-a 
făcut şi se face totul, [...] însuşi Tatăl le absoarbe şi le comunizează în trupul 
Său la infinit. 

Existenţa acestei celule prime este o raritate aici, pe Pământ, şi constituie 
pentru noi mai mult un obiect de studiu. Existenţa ei liberă nu este posibilă 
decât temporar. Aici, totul este comunizat.» (cap. “întâi a fost creaţia fluidică, 
apoi cea solidă”) 

«Soarele şi, indirect, pământul, absorb din haos puzderie de fiinţe 
haotice, particule divine, [...] noi izolăm aceste particule haotice, după care le 
absorbim în corpul nostru perispiritual şi căutăm să le deprindem să se 
asocieze câte trei într-una. După mii de ani de răbdare şi muncă, reuşim să 
facem din ele unităţi treimice. 

Imediat ce a intrat în mine, particula haotică vine în contact cu particulele 
corpului meu angelic (entitatea care comunică are rangul de înger), care sunt 
de aceeaşi origine cu ea, dar în mine sunt organizate, adică grupate pe baza 
formulei trei într-una, unindu-se printr-o iubire continuă. [...] Contactul lor cu 
corpul şi gândul meu plin de iubire pentru ele le determină, după o oarecare 
vreme, să se treimizeze [...]. 

Prin urmare, noi, îngerii, şi voi, duhurile umane albe, educăm mereu 
materia haotică. Până la întoarcerea soarelui la centrul universului, noi am şi 
treimizat aceste particule vii active. Ele învaţă să se iubească şi să se 
asocieze câte trei la un loc.» (cap. “Formarea Sferei divine”) 

în sinteză: dintr-un ocean de particule primordiale fără scop şi fără 
ordine, a luat fiinţă Dumnezeu şi Universul. Unele se mai găsesc în 
Univers şi în Dumnezeu, dar nu în mod natural, ci acum sunt aduse 
intenţionat din Infinitul haotic ce înconjoară Creaţia, pentru a fi 
transformate în vederea evoluţiei lor spre fericire. 

«„Eu [Dumnezeu Tatăl - n.n.] plutesc într-o materie lipsită de mişcare şi 
voinţă, pe care o absorb în sânul Meu şi o vivific, şi din acest moment devine 
materia vie a Finitului”.» (cap. „Enunţurile Tatălui, Fiului şi Sfântului Duh”) 

Spre sfârşitul cărţii, conceptul de Duhuri misionare se transformă 
uimitor. Şi anume, la marginea Sferei create ni se revelează că se află nu 
doar Duhuri misionare trimise de Dumnezeu, ci chiar Tatăl Ceresc. (Vezi 
şi citatul de mai sus «[...] i se lasă scânteii toată puterea şi înţelegerea că 
este Dumnezeu.») Tatăl Periferic este format din cele mai evoluate 
Duhuri venite din Sfera centrală, care absorb din haosul rece particule 
inactive şi le insuflă viaţă. Prin urmare, cea mai dificilă ocupaţie din 
Univers este cea de a capta noi particule primordiale în Creaţia Divină, 
convertindu-le în fiinţe ce pot evolua spre o tot mai mare fericire. Tatăl 
Ceresc şi-o asumă personal şi o împarte cu Fiii Săi cei mai Glorioşi, 
fiindcă nu uită că şi El a fost, la început, tot o astfel de particulă 
neştiutoare, inertă şi suferind în haos. 

«Sfera creaţiilor tinde să cucerească Infinitul, să ajungă la marginile 
Infinitului. Particulele din Infinit opun rezistenţă împotriva acestei presiuni. [...] 
Duhul neutru se opune din toate puterile sale de a fi scos din toropeala lui.» 
(cap. “Boala duhului”) 


* * * 


Compuşii elementari de câte 9 


în alt capitol aflăm mai multe detalii. Proto-particulele alfa din 
haosul infinit sunt întâi grupate câte trei de către Tatăl Periferic, formând 
o particulă compusă numită beta. Abia apoi parcurg Cosmosul şi ajung în 
Univers (în expozeu, cele două noţiuni diferă). 

«Particula moartă şi întunecată a Infinitului extern, a Infinitului fără 
lumină, trecând prin trupul Tatălui, a primit ceva de la El, şi din acel moment, 
din întunecată, a devenit luminoasă. Aceste particule durau în Infinit, izolate, 
separate unele de altele. De îndată ce au trecut în Infinitul intern al Tatălui 

[Cosmosul - n.n.], ele au fost luate şi unite la un loc, câte trei, printr-o 
substanţă a trupului gloriosului Tată. 

Astfel, din trei individualităţi libere a făcut un glomerul de trei particule, o 
unitate treimică. înainte de a fi unite, treimizate, Tatăl le-a pregătit în vederea 
scopului urmărit: uneia din ele i-a dat puterea de a lucra ca o forţă pozitivă, pe 
cea de a doua a influenţat-o să activeze ca o forţă negativă şi, în fine, pe cea 
de a treia a lăsat-o neutră.[...]» (cap. “Enunţurile Tatălui, Fiului şi Sfântului 
Duh”) 

în Univers, particulele beta sunt încă o dată grupate câte trei 
(probabil de îngeri şi duhuri, cum s-a spus mai sus) în mici colonii de 
câte 9 particule primordiale, numite gama. Acestea sunt trimise în Sfera 
divină pentru a fi prelucrate pentru a intra în compoziţia fluidelor eterice 
şi, mai târziu, să devină spirite divine. 

«Am spus că Tatăl este [situat - n.n.] periferic. El trimite către centrul 
Finitului o fiinţă treimică formată din trei particule haotice. în drumul său, acest 
glomerul treimic s-a asociat cu alte două glomerule, formând o unitate şi mai 
mare, compusă din de trei ori trei particule haotice. Această nouă particulă 
este absorbită de Sfera centrală a Fiului, pentru a pregăti din ea materia 
diferitelor creaţii.» (cap. “Enunţurile Tatălui, Fiului şi Sfântului Duh”) 

Prin urmare, când ajung la marginea Universului, proto-particulele 
sunt deja asociate temporar câte trei, nu mai sunt independente ca în 
haos. Asocierea este forma naturală de existenţă în Spaţiul-Timp. Este 
interesant că aici ele sunt încă o dată compuse câte 3, intr-un total de 9 
particule. Când o triadă beta intră întâmplător în perispiritul unui spirit, 
automat este treimizată (x3), adică particulele devin gama (x9). 


Cele 3 cicluri ale Creaţiei 


Conform înaltului spirit care i-a transmis lui Scarlat Demetrescu 
aceste informaţii nemaiauzite, Creaţia este formată din 3 materiale 
diferite, invizibile cu ochiul liber: 

1) Fluide fizice sau eteruri care, prin “condensare” în planul fizic, 
formează obiectele nevii (conţinând cele trei stări de agregare: solid, 
lichid, gazos). 

2) Fluide psihice, ce alcătuiesc perispiritul duhurilor, învelişul ce 
înconjoară Scânteia divină. în situaţii speciale, duhurile pot combina 
fluidele fizice cu cele perispirituale, obţinând efecte precum 
materializările sau fantomele. 

3) Fluide duhuale, adică Scântei divine, Spirite individuale care 
animă mineralele, vegetalele, animalele şi oamenii. 

Ele sunt create unele din altele în Laboratorul divin. Se începe cu 
particule simple, compuse din particulele absorbite din haos, şi evoluează 
prin contactul cu Creaţia deja existentă. 

«[Fluidele fizice - n.n.] iau naştere prin numeroasele posibilităţi de 
aglomerare, în agregate de câte trei, a particulelor de inteligenţă, memorie şi 
voinţă. Acest agregat treimic poate fi format dintr-o particulă de voinţă şi două 
de memorie, una de voinţă şi două de inteligenţă, una de memorie şi două de 
inteligenţă, una de memorie şi două de voinţă, una de inteligenţă şi două de 
memorie, una de inteligenţă şi două de voinţă etc. Posibilităţi multiple de 
combinare şi tot atâtea feluri de fluide. [Atenţie, nu şi combinaţia una de 
voinţă, una de inteligenţă şi una de memorie, rezervată doar Scânteilor divine, 
spiritelor - n.n.] 

Dar diversele particule treimice, agregate treimice - formate prin 
combinarea particulelor libere - se pot asocia, la rândul lor, câte două, trei, 
patru etc, formând o particulă ceva mai mare, dar de o natură deosebită şi 
deci cu însuşiri proprii.» (cap. “Pretutindeni există viaţă, deoarece pretutindeni 
există materie vie”) 

Amănunte despre cele trei particule fundamentale, în capitolul 
„Legea lui 3” din prezentul articol. 

«în afara diferitelor posibilităţi de combinare a celor trei feluri de particule 
vii, care dau o infinitate de fluide, mai există o gamă infinită a aceloraşi fluide, 
aflate în diferite stări de condensare.» (cap. “Pretutindeni există viaţă, 
deoarece pretutindeni există materie vie”) 

«Din studiul făcut asupra fluidului, a rezultat că acesta nu are posibilitatea 
să gândească şi să judece ca duhul, dar totuşi este viu, simţitor şi cu o mică 
doză de voinţă. Dar caracteristica esenţială a fluidului este de a-şi apropia sau 
asocia particulele.» (cap. “Totul a provenit din concentrarea fluidului 
primordial”) 

«Unirea face tăria. Cu cât o colonie este mai numeroasă, cu atât va 
atinge grade mai înalte de evoluţie.» (cap. “întâi a fost creaţia fluidică, apoi cea 
solidă”) 

în primul ciclu de creaţie, apar fluidele fizice. După o durată imensă 
de timp, ele revin la centru, unde sunt transformate în fluide psihice 
(perispirituale). Şi acestea parcurg un ciclu universal evolutiv prin 
Creaţie, revenind în final la centru. Ele sunt apoi transformate în fluide 
duhuale sau Scântei divine, ce sunt trimise în Creaţie ca Spirite ce 
animă materia, fiind înconjurate de un perispirit. Acesta din urmă le 
protejează, dar le şi oferă toată gama de experienţe posibile. 

«Eul nostru cel mai intim este o scânteie foarte mică [...] care cugetă şi 
voieşte. împrejurul ei există o serie de eteruri, adică avem [perispiritul] nostru, 
care împreună cu scânteia divină formează duhul. [...] Materia corpului nostru 
spiritual are însuşirea de a fi imprimabilă de ideile, gesturile şi acţiunile 
noastre, are şi ea inteligenţa, memoria şi voinţa ei. Dar, această voinţă este 
robită voinţei eului, a scânteii. [...] Scânteia divină cugetă la înaltele probleme 
ale creaţiilor, pe când materia eterică din jurul ei are o cugetare comună. [...] 
Materia perispirituală are o voinţă oarbă, o inteligenţă slabă şi o memorie 
inconştientă, oarecum mecanică.» (cap. “Producerea sunetelor şi vorbirii 
directe a duhurilor”) 

în timp ce fluidele fizice şi perispirituale sunt transformate în 
Laboratorul central, duhul nu se mai schimbă în altceva, ci doar 
abilităţile i se extind. Procesul de evoluţie în Creaţie ia sfârşit numai când 
spiritul a căpătat o experienţă de viaţă imensă, o inteligenţă absolută 
şi o putere de acţiune totală. 

«Duhul, scânteia divină, este format dintr-o materie fină, în veşnicie 
aceeaşi. El nu se primeneşte, nu se schimbă sau preface, numai facultăţile, 
însuşirile sale devin din ce în ce mai extinse. Cu alte cuvinte, duhul nu se 
compune sau descompune, nu se asociază sau disociază. Aşa cum a fost 
alcătuit odată, va rămâne în eternitate.» (cap. „Eterul magnetic”) 

La6oratoruCdivin centraC 


Creatori de 
duhuri, Fii de 
Dumnezeu 

Creatori de 
fluide psihice 

Creatori de 
fluide fizice 



Creaţia 

(duhuri) 

Parcursul evolutiv al materiei (fluidelor) 


Fig. 1 Evoluţia materiei în Univers 

Notă: Fluidele ar putea fi recirculate prin aşa-zisele „găuri negre” din 
cosmos care absorb materie din Univers. Vezi capitolul „Găurile negre” 
de mai jos. 

Alte informaţii interesante: 

Fluidele există sub două forme: libere şi captive. Fluidele libere (de 
tip mineral, vegetal, animal şi uman) circulă prin spaţiu şi folosesc la 
împrospătarea fluidelor închise în formele materiale (ca minerale, plante, 
animale, oameni), (din cap. „Diferite categorii de eteruri”) 

Fluidele vitale sunt alcătuite din forvispi [de la „forme vii 
spiritualizate” - n.n.], atrase selectiv şi automat de fiecare organism viu. 

Duhul liber (neîncarnat) îşi repară perispiritul cu forvispi minerale, 
vegetale, animale şi umane (dacă este duh de rang uman). 

«Graţie acestor vietăţi, eu mă pot mări oricât de mult şi prin eliminare mă 
pot micşora cât voiesc», spune spiritul comunicator. 

Duhul încarnat îşi repară perispiritul numai cu forvispi minerale şi 
vegetale din aer, iar corpul carnal, prin alimente ce conţin doar forvispi 
minerale şi vegetale. Corpul fizic sau cel vital nu aparţine duhului, cum 
este perispiritul, ci este o învelitoare de ocazie necesară vieţii încarnate, 
(din cap. „Forvispile şi duhurile s-ar putea vedea”) 

* * * 


Spiritele nu sunt create de Dumnezeu? 


Spiritul lui Scarlat Demetrescu repetă, în nenumărate ocazii şi sub 
diferite forme, că Dumnezeu a creat totul, inclusiv pe om şi pe Spiritul 
din el. Asta e foarte clar. 

Totuşi, misticul american Shelley Trimmer afirmă exact 
contrariul! Iată pasajul bulversant din cartea ,An Infinity of Gods: 
Conversations with an Unconventional Mystic, The Teachings ofShelly 
Trimmer” prezentat de autorul Ray Grasse în conferinţa de la Societatea 
Teosoficăs 6 (minutul 31). 

Ray: De ce ne-a creat Dumnezeu? 

Shelly: în primul rând, nu Dumnezeu te-a creat ca spirit. Fiindcă, dacă ai 
avea un început, ar trebui să ai şi un sfârşit. Eşti făcut după chipul şi 
asemănarea lui Dumnezeu. Dar asta nu înseamnă că El te-a creat. Tu eşti 
conştiinţă conştientă de sine, după cum şi Dumnezeu este conştiinţă 
conştientă de sine. Eşti de sine stătător. Mereu ai fost, mereu vei fi, nu poţi fi 
distrus. 


3 6 https://youtu.be/RFyz 56 R 8 y 3 Q?t=i 86 o 

Apoi, Dumnezeu a creat acest vis cosmic. Tu erai în afara acestui vis 
cosmic şi ai intrat în el ca să înveţi tehnica lui Dumnezeu, prin care El s-a 
iluminat - şi făcând asta, te iluminezi şi tu. 

Ray: Atunci, de unde am venit Eu? 

Shelley: Din afara visului lui Dumnezeu. Erai într-o stare ce poate fi 
numită haos. Iar în haos apare o anumită ordine, ordinea entropiei. Când 
există un număr de fiinţe în haos, se produce automat ordine! De exemplu, să 
luăm atmosfera din această cameră. Fiecare atom din aer se mişcă la 
întâmplare, după cum are chef. Dar pentru că totul se mişcă la întâmplare, 
avem o presiune egală în toată camera. Deci putem să spunem că există un 
gen de ordine \n mişcarea aleatorie. 

Ray: Noi eram deja conştiinţe conştiente de sine înainte de a intra în visul 
lui Dumnezeu? 

Shelley: Cu toţii eram conştiinţe conştiente de sine în existenţă, în toate 
existenţele, cum se spune, “în vecii vecilor”. 

Putem înţelege şi fi de acord cu ce spune Shelley Trimmer (apropo, 
foarte bun prieten cu Paramahamsa Yogananda) doar amintindu-ne de 
proto-particulele din haos. Ele există din eternitate, nu sunt creaţia lui 
Dumnezeu, ci Dumnezeu este “efectul” lor. Ele au conştiinţă de la sine şi 
sunt indestructibile. Totuşi, sunt aduse de Dumnezeu din haos şi 
modelate cumva (după chipul şi asemănarea Lui) ca Spirite în Creaţie 
(visul cosmic), dintr-o imensă iubire pentru viaţa ce încă mai este 
încătuşată în haos. 

Iată deci că găsim într-o aparent aiuritoare opinie a unui mistic 
american recent, fără nicio legătură cu spiritismul românesc interbelic, o 
CONFIRMARE neaşteptată. Căci iată ce îi transmitea spiritul comunicant 
lui Scarlat Demetrescu: 

«Pe când eram în haos aveam libertate deplină. Pe baza acestei libertăţi, 
şi azi aş putea să-mi duc singur viaţa. însă, experienţa ne-a dovedit că e de 
preferat viaţa în colectivitate, căci în sânul ei poţi avea ajutorul, tăria şi 
fericirea, pe când stingher nu poţi nimic, deci nu ai parte de nici un spor. Am 
fost liber să aleg singurătatea sau să intru în asociere cu alţii. Graţie acestei 
libertăţi, am examinat ideile care circulă în lume şi am făcut într-un fel sau 
altul, după cum mi-a dictat conştiinţa.» (cap. “Totul s-a născut din particule 
haotice”) 

«Tot ce există în jurul nostru, totul a fost făcut de Creator din fiinţe 
ultramicroscopice, din particule care erau pline de viaţă prin ele însele chiar 
înainte de a fi prelucrate de Tatăl.» (cap. “Activitatea divinului Tată central”) 

«Creatorul nu a creat-o [materia primă], ea a existat şi există din veşnicie. 
[...] Particula Unu [...] are aceleaşi proprietăţi ca şi mine, duh, copilul Tatălui, şi 
deci - prin deducţie - e la fel cu Tatăl.» (cap. „Formarea Sferei divine”) 

Deci, nuanţând puţin afirmaţia misticului Shelley Trimmer, Scânteia 
divină (Atenţie: NU omul!) este formată din câteva proto-particule 
eterne, vii, conştiente şi evoluate, ce coabitează armonios după ce au 
trecut prin toate stadiile Creaţiei decise de Dumnezeu. 

* * * 


Cosmosul şi Universul 

în carte se subliniază că Universul există în Cosmos, dincolo de care 
se află infinitul haotic. Prin ce diferă cele două? 

Numitul „Cosmos” este zona din Locul Primordial care este 
circumscrisă de Tatăl Ceresc Periferic. Se învecinează cu Infinitul haotic 
rece, de unde Dumnezeu Tatăl captează noi particule libere. Aproape de 
Tatăl ar fi deci „haosul cald”, conţinând particule încă neutre, dar şi 
unele ce încep să fie mai active decât în Infinit. în Cosmos se fac primele 
treimizări de particule alfa în particule compuse beta. Aici încă nu există 
nici Spaţiul-Timpul şi nici spiritele specifice Universului. 

«Tatăl a îngrămădit materia haotică ţinută într-o anumită fază [alfa - n.n.], 
formând o zonă izolatoare, separatoare între Tatăl şi Fiul, între Sfera 
Gloriosului extern şi Sfera Gloriosului său Fiu intern.» (cap. “Enunţurile Tatălui, 
Fiului şi Sfântului Duh”) 

Vezi fig.3 din subcapitolul de mai jos „Universul, ca un tor multi¬ 
dimensional” 

Dar cum şi de ce ar fi patru Universuri, cum se mai afirmă în carte? 
Nu am găsit niciun indiciu pentru a răspunde documentat. Cred că este 
un simplu indiciu că Universul nostru nu este singular. într-o 
comunicare de la spiritul lui Scarlat Demetrescu (din anul 1995), 
acesta îi spunea mediumului Nina Petre că sunt nenumărate 
Universuri paralele, fiecare cu mai multe dimensiuni (de fineţe a 
vibraţiei materiei, gazde ale lumilor astrale şi mentale). Această viziune 
converge mai mult cu gândirea ştiinţifică actuală. 


Dimensiunile ascunse ale spaţiului 


Unii fizicieni cred că Universurile paralele sunt, fiecare, un „D- 
brane” (membrană dimensională). Uneori, este posibil ca ele să se atingă 

temporar (în dimensiunea a patra sau alta superioară), să facă schimb de 
materie, energie şi informaţie, prin „portaluri” deschise pe durate scurte 
de timp. 

De pildă, dacă Universul ar fi suprafaţa unei sfere 4D, atunci cele 4 
sau mai multe Universuri ar putea fi sfere incluse una în alta, învelindu- 
se ca foiţele de ceapă... 

Extra-dimensiunea haosului 

Dacă acceptăm convenţia că Universul creat de Dumnezeu este 
suprafaţa unei sfere 4D, atunci haosul se găseşte la exteriorul sferei. Cu 
alte cuvinte, haosul infinit se află intr-un Loc Primordial cu cel puţin 4 
dimensiuni spaţiale. Universul creat are 3 dimensiuni spaţiale, dar este 
„curbat” în cea de-a patra extra-dimensiune a Locului Primordial 
(inaccesibilă fiinţelor tridimensionale). 

Universul, ca un tor multi-dimensional 

Imaginea mai corectă a Spaţiului ne-o dă Nassim Haramein, care 
afirmă că Universul ar arăta nu ca o sferă, ci ca un tor în 4D (un tor 3D se 
obţine prin rotirea cercului în jurul unei axe tangente la un punct de pe 
cerc) - forma de măr. Aceasta poate explica pe înţelesul minţii noastre 
multe mistere. 



Fig.2 Universul toroidal (link gif animat) 37 

în acest caz, Laboratorul divin central s-ar găsi în centrul torului. 
Universul 3D ar fi reprezentat de suprafaţa bidimensională a torului, pe 
care toate galaxiile alunecă de la centru înapoi către centru (vezi fig.2). 
Sfera Divină centrală ar comunica direct prin axa centrală cu 
circumferinţa Cosmosului, unde se găseşte Tatăl Suprem periferic. 


37 https://drive.google.com/open?id=iELE 79 fL 72 wh-gZJpEhWrGMMQLQL 8 mslT 

Fig.3 Haosul, Dumnezeul periferic şi central. Universul 


Este Universul infinit? 

Teoria relativităţii restrânse îi obligă pe savanţi să considere că 
există cel puţin 4 dimensiuni ale Spaţiului. Ei au dedus prin observaţii şi 
calcule că Universul observabil este plat, nedeformat în 4D. Totuşi, asta 
înseamnă doar că Universul observabil pare plat din punctul nostru de 
vedere. Se întâmplă la fel când spunem că Pământul este plat, pentru că 
nu îi vedem curbura de la nivelul solului. E de ajuns să urcăm în 
atmosferă ca să vedem că el se curbează la orizont. Deci, oamenii de 
ştiinţă încă nu pot răspunde onest la întrebarea dacă Universul este 
finit sau infinit. 

Apoi, s-a observat că galaxiile de la marginea Universului observabil 
se îndepărtează accelerat de Pământ. Concluzia ar fi că Universul se 
extinde. Totuşi, Nassim Haramein explică prin modelul torului 4D că o 
parte a Universului se extinde (cel aflat în emisfera nordică a torului), iar 
o altă parte se contractă (în emisfera sudică), până când Spaţiul reintră 
de unde a ieşit, adică în Creator (Sfera centrală). Torul, ca şi sfera, este o 
formă geometrică închisă şi finită. Deşi este extrem de mare, Universul 
este totuşi limitat. 

Asta spune şi Scarlat Demetrescu, faptul că Dumnezeu şi Creaţia sa, 
oricât de mari ni se par, sunt un Finit infinit, iar haosul este Infinitul 

absolut. Putem însă bănui că Universul toroidal îşi poate „întinde” 
suprafaţa, deci torul să se mărească în decursul timpului. Ar fi o măsură 
de precauţie din partea Divinităţii, pentru ca noile materii cu care umple 
continuu Universul să aibă unde să se desfăşoare... 


Dimensiuni spaţiale de complexitate 


Pe lângă cele 3 dimensiuni cunoscute, fizicienii afirmă, bazându-se 
pe matematicile superioare, că Spaţiul trebuie să aibă mai multe 
dimensiuni geometrice, în total 8, sau 10, sau 26... Până la lămurirea 
acestui mister, am putea cădea cu toţii de acord că, oricum, mai există 
câteva dimensiuni ale Spaţiului creat de Dumnezeu: să le numim 
dimensiuni de complexitate. 

Cu cât cercetăm lumea microscopică, vedem că, la scări tot mai mici, 
materia se organizează în alte moduri. Astfel, celulele vii trăiesc într-un 
mediu radical diferit şi au cu totul alte preocupări decât oamenii. Atomii 
au alte legi de organizare decât viaţa celulei biologice. Fizica cuantică a 
descoperit la nivelurile subatomice cu totul alte legi decât cele atomice. 
Cu aceeaşi uimire, descoperim legi astrofizice nebănuite la nivelul 
stelelor şi galaxiilor. Prin urmare, materia se compune de la simplu la 
complex şi, trecând peste anumite praguri ale scării de mărime, apar 
legităţi noi. Aceste praguri stabilesc intrarea într-o nouă dimensiune de 
complexitate. 

Iată o posibilă împărţire a întregii game de dimensiuni care există în 
Universul material. Putem delimita câteva zone diferenţiate prin legi 
proprii. Fiecare dimensiune este un infinit în sine... Infinituri în infinituri 
peste infinituri. 

Fig.4 Scările de complexitate ale Universului 

Dintr-o perspectivă pur geometrică, dacă am vrea să stabilim locul 
unui atom în macrocosmos, cum procedăm? întrucât ordinele de mărime 
sunt incomparabile, este obligatoriu să introducem nişte dimensiuni 
(sisteme de referinţă) intermediare. Astfel, am putea localiza un atom 
într-o moleculă. Molecula poate fi localizată într-o celulă vie. Celula ar 
putea fi localizată intr-un organism biologic, trup de om. Omul poate fi 
localizat pe Pământ. Pământul poate fi localizat în Sistemul solar, acesta, 

la rândul lui, în Calea Lactee, iar galaxia noastră poate fi localizată 
undeva în Univers. 

Obs: Ca să cunoşti dimensiunea galactică, ar trebui să-ţi dilaţi fiinţa 
continuu cu viteza luminii. Ca să intri spontan în dimensiunea cuantică, 
ar trebui să-ţi contracţi conştiinţa cu viteza luminii. La nivel de Spirit, 
sunt posibile asemenea năzbâtii. 

Notă: Când vorbim de dimensiuni ale spaţiului, ne putem referi la 
trei tipuri: geometrice, de vibraţie (fizică şi subtilă) şi de complexitate. în 
articolul „Stăpânul infiniturilor”, am lansat ipoteza că dimensiunile 
subtile (de vibraţie suprafizică, astrale, spirituale) ar aparţine primei 
dimensiuni de complexitate (cuantică). 

* * * 


Legea lui 3 


Unde-s doi, puterea creşte 
Unde-s trei, se împlineşte 

Scarlat Demetrescu spune că, în haosul rece, toate particulele erau şi 
sunt identice. Totuşi, la un moment dat, au început să se diferenţieze de 
la sine astfel: 1) Proto-particule neutre, care pot să gândească în 
interiorul lor, dar nu simt nimic din afara lor şi nici nu transmit nimic. 
Aceasta este starea iniţială de stagnare. 2) Proto-particule pasive, care 
simt impulsurile din exterior, de la celelalte particule. 3) Proto-particule 
active, care, pe lângă faptul că gândesc şi simt mediul, mai şi induc 
mişcări ori gânduri către celelalte surate. Aceasta ar fi prima diferenţiere 
autocreată în haos, care s-a perpetuat până la noi, ca fundamentala „Lege 
a lui 3”. 

Tatăl Ceresc Periferic şi Glorioşii Săi Fii (aflaţi la marginea 
Cosmosului) preiau aceste proto-particule din haosul apropiat şi le 
grupează tot câte trei, probabil câte una din fiecare tip diferit (neutră, 
pasivă şi activă) - particula alfa. Ele sunt încă o dată treimizate în 
Univers, iar acest compus ajunge în Sfera Centrală, unde particulele sunt 
prelucrate şi trimise să evolueze, în diverse combinaţii. 

După ce particulele au evoluat suficient în diverşii compuşi ai 
Creaţiei, ele sunt grupate într-o Sfântă Treime pentru a forma un duh: o 
particulă evoluată de memorie, una evoluată de inteligenţă şi alta 

evoluată de voinţă - într-un perfect echilibru reciproc şi frăţie, niciuna 
nedominându-le pe celelalte. 

«Toate operele cereşti au la bază numărul trei. Această treime este 
temeiul oricărui succes al operelor cereşti. Dacă acest principiu ar fi urmărit şi 
în viaţa terestră, şi destinul nu se opune, succesul unei acţiuni oarecare ar fi 
dinainte ştiut.» (cap. „Cauza activităţii”) 

Şi în cartea „Viaţa Impersonală”, la baza Existenţei divine din 
Univers e aşezată tot treimea, dar sub altă formă: Dumnezeu Creatorul, 
Scânteia Divină (Spiritul) şi Corpul spiritual (Perispiritul). 

«în primul rând: EU SUNT, exprimându-mă ca Tu, unul din Atributele 
Mele Divine; 

în al doilea rând: Ideea Mea despre Tine, unul dintre Atributele Mele, 
exprimându-se în condiţiile terestre - sau Sufletul Tău. 

în al treilea rând: Imaginea-Gând a Mea despre Tine, formând Templul 
Sufletului Tău - Corpul Sufletului Tău, în care locuieşti Tu. 

Acestea trei constituie partea Divină sau Impersonală a Ta, Nemuritorul 
Trei-în-Unul, - acest Tu, gândul Meu latent, dar deja complet formulat, 
modelat după Chipul şi Asemănarea Mea, dar nematerial în acea etapă, 
neavând ca atare nicio legătură cu personalitatea ta umană, care încă nu era 
născută.» (Joseph Benner- „Viaţa Impersonală”, cap. VIII) 

De parcă ar vrea să ne încurce şi mai tare, Autorul Divin ne mai 
vorbeşte şi de o altă Triadă de aur a Sa, care seamănă mai mult cu 
“Voinţa-Cunoaşterea-Memoria”: 

«întreaga Putere, întreaga înţelepciune şi întreaga Iubire, Natura triplă a 
Ideii Mele, nu aşteaptă decât să se exprime prin tine...» (Joseph Benner - 
„Viaţa Impersonală”, cap. XI) 


Cele trei gune (Triguna) 

Sfânta Treime sau clasificarea trinitară ne-a parvenit prin filosofia 
indiană Samkhya sub numele de Triguna, adică cele trei gunas (gune) 
sau calităţi universale. Ele sunt numite: 

■ Tamas (inerţie, conservare, memorie) 

▲ Raja (acţiune, dinamism, voinţă) 

• Sattva (echilibru, armonie, inteligenţă) 

Cele trei gune formează un sistem autoreferenţial. Ele se definesc 
una prin alta, clasificarea cuprinde totul şi orice. Voi face aici doar câteva 
menţiuni speciale: 

- Cele trei gune sunt mereu prezente în orice, dar în proporţii 
diferite. Acest dezechilibru constant naşte lumea. Doar în Divinitate sunt 
ele în echilibru perfect, în nemişcare absolută. 

- Gunele sunt vibraţii, nu particule. Fizica modernă a lansat 
Teoria Supercorzilor, inspirată, probabil de cuvântul sanscrit guna, care, 
tradus, înseamnă şi coardă. Corzile stau la baza materiei, fiind nişte 
vibraţii, sunete mute generând toată pleiada de efecte fizice şi psihice. 
Modul cum ele se compun şi se asociază le aseamănă cu nişte particule. 
De aici provine, probabil, şi ciudata dualitate undă-corpuscul din fizică. 
De exemplu, lumina poate fi analizată ca undă electromagnetică (cu 
frecvenţă de vibraţie), dar şi ca flux de fotoni (particule elementare). 

- Proto-particulele din haos nu au încă proprietăţile 
gunelor. Calităţile de memorie, inteligenţă şi voinţă există nativ în 
fiecare proto-particulă, dar Dumnezeu le amplifică câte una din aceste 
calităţi fundamentale, le specializează. 

- EXEMPLE de treimi indisolubil legate între ele: 

■ în structura familiei: tată, mamă, copil. 

■ în descrierea unei calităţi: pozitiv, negativ, neutru. 

■ în dialectica lui Hegel: teză, antiteză, sinteză. 

■ în procesele judiciare: argument, contraargument, sentinţă. 

■ în teoria celor 3 culori (roşu, albastru, verde) care, adunate 
echilibrat, dau culoarea albă, neutră. 

■ Activitatea psihică este o combinaţie de amintiri (tamas), gânduri 
(sattva) şi emoţii (raja). 

■ Semnele astrologice au trei calităţi: fixe (conservatoare, tamas), 
mutabile (duale, sattva) şi cardinale (de impuls, raja). 

■ După criteriul „acţiune în timp”: tamas este pasiv, inert; raja este 
activ, dinamic; iar sattva reflectă un echilibru între mişcare şi 
repaos. 

■ în politică: conservator, progresist, de centru. 

■ Regimul minţii: raja, agitată, nu se poate opri din gândit; tamas, 
greoaie, ca în somn, beţie, după unele medicamente; sattva, minte 
perfect controlată, poate gândi profund, dar şi opri la voinţă fluxul 
de gânduri. 

■ în yoga, există cele trei meridiane principale: Ida (-), Pingala (+) şi 
Sushumna (o). 

Referinţe originale în cartea lui Scarlat Demetrescu: 

■ Cele trei tipuri de fluide: fizice, psihice (perispirituale) şi duhuale 
(spirituale). Vezi capitolul din articol „Cele 3 cicluri ale Creaţiei”. 

■ Cele trei zone ale Sferei Laborator central: Tatar sau Cap, 
Respiratorie sau Pectoral şi Mamar. 

■ Cele trei calităţi de duhuri: roşii (predominant active, 
instinctuale), albastre (intelectuale, cercetătoare) şi albe (cu o mare 
cunoaştere şi memorie, înţelepte, sfinte). 

EVOLUŢIA PARTICULELOR VII, DE LA HAOS LA SPIRIT DIVIN 

în spaţiul primordial, totul este vibraţie fără dimensiuni. Schimbarea formelor, mărimilor şi culorilor de la o etapă 
la alta semnifică în desen doar o creştere de calitate, evoluţie. 


Fig.5 Evoluţia particulelor vii, de la haos la Spirit divin 


Contradicţii despre Treime 

«Din materia primă ne-a făcut Creatorul şi pe noi, dar pe când Tatăl este 
format din trei particule sferice, alăturate una de alta, pe noi ne-a făcut tot din 
trei sfere, dar le-a lipit una de alta. O particulă de voinţă, una de memorie şi 
alta de inteligenţă. [...] Divinii Săi Lucrători sunt şi ei formaţi tot din trei sfere 
alăturate. Nici marele nostru Guvernator solar nu este format din trei sfere 
alăturate, ci tot din trei sfere într-una, alipite, ca şi la mine.» (cap. “Păzirea 
legilor aduce fericire, încălcarea lor - nefericire”) 

Explicaţie: 

Cele trei gune formează o unitate eternă, întâi ca Scânteie divină, 
apoi ca multiplicitatea numită Dumnezeu. Cu o diferenţă. Odată ce 
ajunge îndumnezeită, fiecare particulă (gună) are totală libertate. Aici, 

ele conlucrează din convingere absolut liber consimţită, fără urmă de 
constrângere - diferind astfel de starea de duh, care are nenumărate 
condiţionări înainte de a se desăvârşi. 

Fiecare gună a evoluat independent în cadrul fluidelor fizice şi 
psihice. La un anumit nivel, trei gune diferite şi evoluate sunt cuplate în 
veşnicie pentru a forma un spirit, o Scânteie divină. 

«Scânteia mea nu e de foc, nu arde şi nu emană căldură, ea seamănă cu 
o scânteie electrică, cu o luminiţă, şi totuşi nu este o scânteie propriu-zisă. în 
jurul ei este corpul meu, un complex de fluide, pe care le pot dezbrăca şi 
reîmbrăca. Când va fi să părăsesc Pământul, îmi voi dezbrăca învelişul fluidic 
propriu al acestei planete. 

Scânteia nu se poate diviza. Niciodată şi nicăieri nu s-a divizat vreun duh. 
Aşadar, entităţile spirituale sunt indivizibile. O divizare ar echivala cu 
distrugerea, cu moartea. Or duhul este nemuritor.» (cap. “Scânteia divină este 
o unitate indivizibilă”) 

Din alte surse spiritiste, cunoaştem că spiritele bune din univers 
sunt legate ( alipite ) câte trei pentru a se ajuta reciproc (vezi comunicarea 
mediumului Nina Petre cu Spiritul lui Ioan P. Culianu). 

Odată ieşite din Creaţie prin intrarea în Dumnezeire, dispare 
legământul spiritual şi rămâne numai individualitatea duhului, care însă 
va trăi şi activa într-o perfectă iubire şi armonie liber consimţită cu toate 
celelalte particule ce îl alcătuiesc pe Dumnezeu. Dumnezeu este 
unitar pentru că este alcătuit cu iubire şi Dumnezeu este iubire 
pentru că dirijează paşii creaturilor spre a deveni una cu El. 
Acesta este sensul citatului următor, aparent contradictoriu cu cele 
dinainte: 

«Dumnezeu nu este trinitar. El este numai Unul, ca şi particulele din 
Infinit. Tatăl se deosebeşte de toate făpturile lui din Sfera cosmică, care toate 
sunt treimi, treiuna.» (cap. „Enunţurile Tatălui, ale Fiului şi ale Sfântului Duh”) 


Triadele quarcilor 

* Fizica cuantică a descoperit că protonii şi neutronii din nucleul 
atomului sunt, la rândul lor, formaţi din 3 particule elementare: quarcii. 
Un proton este format din doi quarci up şi unul down, iar neutronul, 
invers. Protonul = u-u-d ; Neutronul = u-d-d 

Cum apare apare sarcina electrică? Savanţii spun că quarcul up are 
sarcina + %, iar quarcul down sarcina - Vz. La adunarea algebrică, rezultă 
că protonul capătă sarcina electrică +1, iar neutronul, sarcina o. 

Evident, nu are cum exista o sarcină electrică „fracţionară”, aşa după 
cum despre quarc nimeni nu spune că ar fi „o treime” de proton. De 
aceea, este logic că şi quarcii sunt formaţi din alte trei particule „şi mai 
elementare” (încă nedescoperite), să le numim „subquarci”, cu sarcini 
electrice elementare diferite: sqi + , sq 2 ~, sq 3 °. 

* Quarcul up ar trebui să aibă forma u = sqi + _sqi + _sq 3 °, iar quarcul 
down, d = sq 2 ~_sq 3 °_sq 3 °. La adunarea algebrică, sarcina protonului = 3 
sqi + , iar a neutronului este nulă. Deci o sarcină electrică „clasică” +1 este 
formată din sarcinile + a trei subquarci sqi. 

* Dar cum apare sarcina electrică -1, prezentă în electron? 
Electronul nu este format din quarci, fiind un lepton, spune fizica 
actuală. Totuşi, în viitor s-ar putea descoperi că el e format din 3 
subquarci sq 2 ~. Aşa, totul ar fi mai legat, mai unitar. 

* în cromodinamica cuantică se afirmă că cei trei quarci se combină 
după regula „sarcinii de culoare”. Astfel, dacă primul quarc este roşu, al 
doilea trebuie să fie albastru, iar al treilea, verde (cele trei „culori” de 
bază). 

în concluzie protonii şi neutronii sunt formaţi din 3 quarci. 
Quarcii sunt formaţi din 3 subquarci. Quarcii se combină după 
regula celor 3 culori. în lumea cuantică, ne tot lovim de Legea lui 3... 
Aplicând ingineria inversă, ne apropiem de confirmarea ştiinţifică a ceea 
ce se scria în cartea-revelaţie „Din tainele vieţii şi ale universului”: 

«Din cele trei particule vii de voinţă, memorie şi inteligenţă, întrunite trei în 
una, s-au alcătuit şi electronii cunoscuţi de ştiinţa voastră.» (cap. “Din ce este 
format un fluid”) 

«Şi după cum Capul de Tată şi Mamarul sunt pluralităţi, tot astfel şi 
protonul şi electronul sunt pluralităţi de particule vii, fost haotice. Deci atomii 
nu sunt simpli, nu sunt ultimii reprezentanţi ai formei şi ai materiei.» (cap. 
„Formarea Sferei divine”) 

Notă: „Quark model” a fost propus prima oară în anul 1964, iar 
Scarlat Demetrescu şi-a publicat cartea mediumnică în anul 1939! 

* * * 


Structura spaţiului-timp (Akasha) 


Când a creat Universul, Dumnezeu i-a oferit un suport numit Spaţiu. 
Fizicianul Nassim Haramein spune că spaţiul este cuantificat, iar celula 
fundamentală a spaţiului este un pixel de dimensiunea Planck (10-35 m), 

adică extrem, extrem, extrem de mic. Tot el spune că forma geometrică 
fundamentală este un dublu tetraedru regulat (tetraedru stelat). 

Din capitolul „Compuşii elementari de câte 9” de mai sus, aflăm că 
în Univers, numărul minim de particule ce formează un compus este 9. 
Iar tetraedrul stelat are 8 vârfuri şi un centru, în total 9 puncte. 



Fig.6 Tetraedrul stelat este format din vârfurile unui cub, dar altfel 

asociate 


Explicaţii geometrice: 

Cele două tetraedre sunt realizate fizic prin poziţionarea particulelor 
în vârfuri, laturile fiind interacţiunea preferenţială a particulelor. 
Tetraedrele „intră” unul intr-altul până în poziţia de echilibru, stabilită 
de particula plasată în centru. 

Un dublu tetraedru regulat are vârfurile plasate în aceleaşi poziţii ca 
vârfurile unui cub. Diferenţa este în asocierile dintre vârfuri (respectiv 
particule). Tetraedrul este forma cea mai stabilă, în care fiecare vârf face 
parte din 3 asocieri cu celelalte vârfuri. La cub, fiecare vârf face parte 
doar dintr-o singură asociere de 3 vârfuri alăturate. 

„Orice poligon cu mai mult de 3 laturi este instabil. Doar triunghiul este 
inerent stabil. Orice poliedru mărginit de feţe poligonale cu mai mult de 3 
muchii este instabil. Doar poliedrele mărginite de feţe triunghiulare sunt inerent 
stabile.” (Buckminster Fuller) 

Combinând aceste informaţii, vom lansa IPOTEZA ORIGINALĂ că 
celula fundamentală a spaţiului este generată de 8 particule sattva 
(plasate în vârfurile acestei figuri fundamentale) şi o particulă tamas (în 
centrul ei). 

Desenul de mai jos este o proiecţie bidimensională a tetraedrelor 
stelate reale. Vârfurile (sattva) sunt desenate ca cercuri albastre, centrele 
(tamas) sunt pătrate verzi, iar muchiile (semnificând interacţiuni 
energetice) sunt liniile întrerupte. 



Textura 

Spaţiului-Timp, 
formată din 
gune sattva şi 
tamas 


- Celula elementară a Spaţiului-Timp este centrată pe o gună 
tamas, fiind un dublu tetraedru regulat (în 3D). Celulele vecine 
au culori diferite. 

- Fiecare gună sattva face legătura cu celule vecine (vezi cea 
galbenă). 

- Sunt 4 direcţii posibile de deplasare (în 3D), reprezentate 
prin săgeţile duble roşii. 

-Alte gune individuale libere (predominant raja) pot călători 
liber pe “coridoarele" reţelei. 


Fig.7 Structura celulară a spaţiului-timp 


Justificarea ipotezei 


Savanţii au observat că spaţiul se curbează în apropierea unor mari 
mase cereşti. Din alt punct de vedere, inteligenţa este o caracteristică ce 
înseamnă flexibilitate, adaptare la realitate. Dacă vrem să punem la baza 
spaţiului una din cele trei particule, nici cea total inertă (tamas) şi nici 
cea dinamică (raja) nu se potrivesc mai bine decât particula adaptabilă 
(sattva). Spaţiul este elastic pentru că menţine un echilibrul între 
fixitate şi deformare. 

în centrul reţelei primare e plasată particula de memorie (tamas), 
care ajută la definirea timpului. Prin urmare, unde există Timp, automat 
există şi Memorie. Şi invers, unde există particule de Memorie, apare şi 
Timpul. 

Obs: Exista un proto-timp şi în haos, dar nu exista o memorie 
universală, ceea ce îl lipsea de un sens al curgerii. 

Creaţia se bazează pe două ţesături intercalate, una de 
spaţiu, alta de timp. Denumirea indiană este AKASHA, care 
înseamnă, în funcţie de context, atât Memorie universală, cât 
şi Spaţiu universal. 

«Fiecare unitate de spaţiu Planck este de asemenea o unitate de timp, 
căci distanţa însăşi nu poate fi măsurată fără o măsură a timpului. Putem 
spune că dimensiunea timpului este încorporată, înlănţuită sau împachetată în 
fiecare dintre cele trei dimensiuni spaţiale.» 38 

Gunele de memorie formează o reţea unitară, legată, un reper 
temporal absolut în orice punct din spaţiu. Timpul ia naştere prin 
deplasarea de la o gună de memorie la alta (de la o celulă spaţială la 
alta), care se face pe durata Planck (10-44 secunde, dacă luăm în 
consideraţie viteza luminii). Deci timpul este şi el cuantificat, ca şi 
spaţiul. 

Dar dacă particula stă pe loc? Nimic nu stă pe loc la nivel primordial, 
totul se mişcă permanent, împins de gunele voinţă-raja, care sunt 
majoritare (vezi citatul de mai jos provenind din cartea lui Scarlat 
Demetrescu). Mişcarea lor nu consumă energie, ci este chiar în firea lor. 
Dimpotrivă, ele dau energie naturii, ele sunt imensa „energie a vidului”, 
despre care se vorbeşte astăzi în mediile ştiinţifice. 

Chiar şi dacă aparent stă pe loc, particula tot oscilează înainte şi 
înapoi. Dacă ceva nu s-ar mişca la nivel fundamental, ar anihila timpul, 
ceea ce ar fi contrar voii Domnului. Timpul curge mereu în Creaţie, fiind 
ataşat spaţiului, una cu el. Micromişcările cuantice sunt bătaia 
pendulului infinitezimal. 

Din fizica cuantică aflăm că, de pildă, electronul nu este o bobiţă 
care se învârte în jurul nucleului atomic. Nu. El apare şi dispare 
necontenit în diverse locuri de pe orbită. La nivel cuantic, nu mai există 
traiectorii predictibile, ci ţâşniri atât de rapide, încât ies complet din raza 
aparatelor noastre. 


38 https://academy.resonance.is/the-geometry-of-quantum-gravity/ 

în Dumnezeu, ca şi în haos, există Vremea, un altfel de timp, sau 
Eternitatea nemăsurată şi necuantificabilă. 

«Particulele sunt vii pentru că simt şi reacţionează la acţiunea undelor 
noastre. Ele sunt într-o continuă mişcare, din care cauză sunt luminoase. 
[Aceasta e cauza luminozităţii inerente lumilor spirituale - n.n.] Prin 
condensare, mişcarea lor este redusă, iar când s-a ajuns la crearea 
pământului, format din fluide extrem de condensate, mişcarea lor a fost mult 
încetinită, dar lumina lor tot nu este văzută de ochii voştri trupeşti. întâlnind în 
cale o rezistenţă - un filament de bec - vibraţia particulelor vii devine atât de 
redusă, încât percepeţi şi voi lumina lor.» (cap. “Pretutindeni există viaţă, 
deoarece pretutindeni există materie vie”) 

«în zona compusă din particule memorie [Akasha - n.n.], se află, ca 
într-o arhivă uriaşă, tot ce s-a petrecut pe planeta noastră, de la începutul 
creării sale, şi se va înscrie tot ce se va petrece până la finele existenţei sale. 
Aici [...] găsim noi, duhurile, tot ce am făcut prin alte vieţi. Aici aflăm tot trecutul 
globului nostru, crearea mărilor, oceanelor, continentelor; apariţia şi dispariţia 
plantelor şi animalelor. Aici e înscrisă, din veci, toată istoria omenirii - 
războaie, revoluţii, migrări de popoare - totul e notat, imprimat în această 
materie-memorie. Ea este cartea ce poartă scris cu litere nepieritoare tot ce 
am făcut, fiecare din noi, întrupaţi sau destrupaţi.» (cap. “Din ce este format un 
fluid”) 

«Numai duhurile superioare ştiu să stârnească clişeele evenimentelor 
trecute.» (cap. “Văzul, auzul şi simţul duhului”) 

«Scânteia divină este deosebit de mică şi subtilă. în jurul ei există o mică 
peliculă de materie eterică, numită înveliş memorial, [...] în care s-au înscris 
[...] toate cunoştinţele acumulate de la naşterea duhului şi până acum.» (cap. 
“Duhul îşi construieşte viitorul sistem cerebral conform destinului său”) 

Despre relativitatea timpului şi spaţiului 

Pentru duhurile din Creaţie, timpul e relativ, dar se poate măsura. 
Există timp, însă, fiind variabil («pentru unii mai mic, pentru alţii, 
incomensurabil»), nu există în mod absolut. La fel şi spaţiul, «există 
pentru cei neputincioşi». Aceeaşi cauză a produs şi timpul, şi spaţiul, dar 
ele nu au aceleaşi efecte. 

Proporţiile gunelor în Univers 

«Repartizarea acestor trei categorii de fiinţe vii, de particule eterice este 
inegală. Cele mai numeroase sunt cele cu voinţă, urmează cele cu puterea de 
înregistrare, de memorare, şi în fine, cele mai puţine sunt cele cu însuşirea 
capitală de a fi inteligente. Ca să prezint oarecum acest raport, aş spune că 
din o sută de particule, nouă zeci sunt cele cu particularitatea unei voinţe 
puternice, nouă cu însuşirea de memorare şi una singură este inteligentă.» 
(cap. “Din ce este format un fluid”) 

De unde provin aceste proporţii? 

Explicaţia ar putea fi tocmai IPOTEZA lansată mai devreme, anume 
că cele mai multe particule de inteligenţă-sattva sunt deja prinse în 
reţeaua spaţială, urmate ca număr de cele de memorie-tamas, ce 
formează reţeaua temporală (în raportul general de 3:1 - rezultând din 
faptul că în 8 celule spaţiale din jurul unei particule sattva se află 24 
sattva şi 8 tamas). 

Particulele de voinţă-raja sunt total disponibile pentru a alcătui 
diverse combinaţii, manifestând o imensă agitaţie a materiei, observată 
de savanţi la nivelul cuantic: totul vibrează, se mişcă, apare şi dispare 
continuu. 

Elasticitatea spaţiului are un corespondent concret în 
comportamentul elastic al quarcilor (am vorbit despre ei mai sus, în 
capitolul „Triadele quarcilor”). Cu cât se îndepărtează între ei (în cadrul 
particulei pe care o formează, proton sau neutron) creşte forţa legăturii 
dintre quarci, ca o bandă elastică foarte întinsă. E un fenomen specific 
lumii cuantice şi, probabil, adânc subcuantice. 

Spre deosebire de Locul Primordial (spaţiul anterior Creaţiei), unde 
nu exista ordine, noul spaţiu destinat Creaţiei este ordonat încă de la 
bază. Nu există niciun obiect mai mic decât unitatea de bază a spaţiului, 
adică distanţa Planck (conform lui Nassim Haramein). La rândul lui 
(conform ipotezei noastre), un pixel Planck este format din particule 
minuscule, provenite iniţial din haos, dar prelucrate în Laboratorul 
Divin, numite gune. 

Orice obiect este format din asociaţii de particule care, obligatoriu, 
urmează aceeaşi geometrie a spaţiului, reprezentată ca în figura de mai 
jos - adică să fie izomorfe cu geometria de bază a spaţiului. 


RĂZVAN-ALEXANDRU PETRE - Eseuri pe teme spirituale 2019 


pag.228 




Mişcarea unui compus izomorfic prin structura 
reţelei spaţiului, din poziţia t=0 în t=5 şi apoi în t=7 

Fig.8 Obiectele sunt formate din compuşi izomorfici cu structura 

spaţiului-timp 

în desenul bidimensional, un grup de câteva particule nu se pot 
asocia decât sub formă de triunghi echilateral sau alipiri de triunghiuri 
(tetraedru regulat, în 3D). Acesta se poate deplasa numai pe trei direcţii 
în planul desenului (patru direcţii, în spaţiul 3D). 

Deci spaţiul ordonat, spre deosebire de haosul iniţial, aduce ordine 
şi libertate de mişcare. Deşi restricţionează numărul de direcţii de 
mişcare la bază, totuşi, la scări mult mai mari, de exemplu, la nivelul 
atomilor, nu se mai observă mici deplasări în zig-zag, ci orice fel de 
traiectorii. (Tot aşa, când privim la televizor, noi vedem doar imagini, nu 
şi pixelii coloraţi care alcătuiesc imaginile.) 

Filosofic vorbind, aşa este în viaţa divină: libertatea este posibilă 
numai prin respectarea unor reguli. Altfel apare dezorganizarea, iar acum 
ştim că, în haosul primar, nu a fost posibilă nicio Creaţie, oricât s-a 
încercat. 


Găurile negre 

Spaţiul este elastic fiindcă se bazează pe guna sattva, iar Inteligenţa 
este întotdeauna flexibilă („cel mai deştept cedează”, se spune). De aceea, 

spaţiul se curbează (în a patra dimensiune) acolo unde sunt mari mase 
cereşti şi astfel se generează o mare atracţie gravitaţională. 

Cu alte cuvinte, la suprafaţa Pământului, liniile spaţiului sunt mai 
apropiate, iar în centru sunt ceva mai depărtate. De aceea, acceleraţia 
gravitaţională scade pe măsură ce ne apropiem de centrul Pământului. 

La limită, într-o gaură neagră din univers (black hole) nu mai există 
linii de spaţiu, iar la marginea ei, densitatea lor este maximă. Pe 
marginea găurii negre, spaţiul este atât de contractat, încât acţionează ca 
o moară, măcinând orice particulă materială şi transformând-o în gune 
libere. Ele cad natural în interiorul găurii negre, unde nu mai există 
spaţiu-timp, ci doar Locul şi Vremea primordiale, ca în haos. 



Fig.9 Liniile spaţiului lipsesc dintr-o gaură neagră, dar sunt extrem 
de concentrate la margine, provocând o imensă atracţie 

Dar este haos într-o gaură neagră? NU. Haosul a fost abolit de 
Dumnezeu din Univers. într-o gaură neagră nu poate fi decât Dumnezeu. 
Gaura de spaţiu pare neagră doar privită din exterior, dar înăuntrul ei 
este beatitudinea divină alb-aurie. 

Dacă reprezentăm spaţiul ca fiind suprafaţa bidimensională a unui 
Tor, atunci o gaură neagră este un punct de pe ea care comunică cu 
Centrul prin a patra dimensiune (deci în afara spaţiului-timp). Savanţii 
cred că unei găuri negre îi corespunde o „gaură albă” în altă parte a 
Universului, unde, printr-un Big Bang local, se creează materie nouă, 
provenind din materia atrasă de gaura neagră şi reciclată. Acest lucru 
este foarte probabil, din moment ce exact cu asta se ocupă Dumnezeu: 
creează mereu câte ceva nou... Dar şi gaura albă va avea o legătură cu 
Sfera Divină centrală. 

Fig. 10 Gaura neagră comunică cu Sfera Divină creatoare, unde 

trimite materia absorbită 

* * * 


Maya sau amnezia că suntem Dumnezeu 


Conceptul indian de Maya sau iluzia cosmică, hipnoza colectivă în 
care trăim cu toţii, este explicat la Scarlat Demetrescu în alte forme, 
compatibile cu modelul de gândire din aceste comunicări cereşti. 

«Când iese din Tatăl său divin, logos-ul [spiritul - n.n.] este un Dumnezeu 
perfect. [...] Acest fiu divin trebuie să lupte în lumile create. Dar perfecţiunea 
nu poate lupta, tocmai prin calitatea ei, iar el, fiind perfect, nu poate lupta. 
Atunci Fiii de Dumnezeu din zona a l-a a Mamarului, introducându-l în 
perispiritul lor, îl dezgolesc, îl imperfectează de perfecţiunea sa divină, adică: 
din Dumnezeu, îl transformă în candidat-la-dumnezeire, lăsându-i facultatea 
de a deveni iarăşi Dumnezeu. Numai în această stare, logos-ul sau duhul are 
posibilitatea să cutreiere lumile create de Tatăl său. (cap. “Activitatea divinului 
Tată central”) 

«Voinţa Creatorului nostru a fost ca, în copilăria noastră de duhuri, să fim 
neştiutori, lipsiţi de putere şi voinţă. Dacă Tatăl ne-ar fi făcut egali în inteligenţă 
şi voinţă cu El, nu am fi avut ce studia. Dar El nu a avut nevoie de zei egali, ci 
de copii inimoşi, care să-l studieze operele, şi, la lumina găsirii înţelepciunii 
Sale, să-L servească cu dragoste, în vecii vecilor.» (cap. „Copilăria duhului”) 

«Spuneam că Fiii divini ne-au redus din facultăţile memoriei noastre 
divine, dar nu ne-au luat-o cu totul. Cunoştinţele şi memoria ne-au fost 
întunecate, dar memoria, ca facultate, ne-a fost lăsată, şi cu ajutorul ei vom 
învăţa în veşnicie. Prin urmare, noi, duhurile, posedăm inteligentă, voinţă şi 

memorie. Cu ajutorul acestor facultăţi trebuie să lucrăm, să conducem şi să 
guvernăm, în viitor, tot ce va veni din infinit. Infinitul este inactiv, noi trebuie să- 
I activăm. Divinitatea n-a cuprins tot infinitul.» (cap. “Intuiţia”) 

«Scânteia divină este expulzată din Capul divin şi aruncată în Sfera- 
Mamar. Aici este luată în primire de o primă categorie de mari Duhuri, care 
odată au fost şi ele duhuri mici, ca mine. Aceşti mari Auxiliari divini 
imperfecţionează copilul divin, îi voalează memoria divină. Această operaţie 
este absolut necesară, deoarece particula divină - dumnezeu adevărat, născut 
din Dumnezeul unic - dacă ar fi fost trimisă în lume perfectă, aşa cum a fost 
născută, nu s-ar fi putut menţine în sfera creaţiilor, fiind atrasă de marele Tot 
perfect - Dumnezeu. Ca urmare, toate sferele, toate creaţiile s-ar fi dizolvat 
imediat, tot ce a fost creat s-ar fi întors la marele Creator. 

Pentru a se menţine totul în echilibru, a trebuit ca Totul să se divizeze în 
două părţi: 1. o parte a rămas pe loc, ca Perfect absolut; 2. a doua parte a fost 
trimisă în lume ca imperfect absolut.» (cap. “Duhul pleacă neştiutor de la 
Centru şi se înapoiază în glorie spirituală”) 


Cele două tipuri de duhuri şi oameni 

«Duhul inferior este dominat de lene intelectuală, dar această lene de 
gândire îi dă în schimb posibilitatea unor mari activităţi materiale. [...] Cu cât 
duhul este mai bătrân, mai evoluat, activitatea sa intelectuală este mai intensă, 
îl atrage spre spiritualitate şi îl îndepărtează de materie. [...] 

Duhul inferior mai întâi pune în mişcare energia sa asupra materiei 
înconjurătoare şi pe urmă vede ce efecte s-au născut, dar duhul superior ştie 
dinainte că, stârnind o anumită cauză, va obţine efectul corespunzător. 

Punând în joc mai întâi ştiinţa, şi pe urmă energia sa, duhul superior comandă 
materiei, de la cea fină până la cea mai dură. [...] 

Există două feluri de oameni. Pasivul - duh întrupat, puţin evoluat - îl 
cunoşti pentru că îl atrag plăcerile produse de materie. Activul - duh evoluat 
întrupat - dacă Divinitatea îi oferă în calea vieţii materie din belşug, el o pune 
şi la dispoziţia semenilor săi; el trăieşte şi pentru alţii. 

Omul inferior poate face avere pentru că îi place, o iubeşte din toate 
puterile sufletului său, dar în această acumulare de avere este ajutat de 
duhurile inferioare. Dacă în destinul omului superior e prevăzut să aibă avere 
pentru a putea realiza opere sociale, această avere i-o punem la dispoziţie noi, 
duhurile superioare. [Deci, în general, oamenii cu spirite superioare nu au 
parte de multă avere, ca o măsură de precauţie! A avea mai mult decât îţi 
trebuie este un pericol pentru suflet, care se ataşează de ban mai mult decât 
de Dumnezeu. - n.n.] 

[...] Inteligenţa nu înseamnă neapărat şi un grad înalt de evoluţie. Se 
poate ca un hoţ, un şarlatan să fie foarte inteligent, foarte iscusit; cu toate 
acestea, puterea de gândire, de concepţii înalte, abstracte, îi este foarte 
redusă. 

Duhurile superioare se întrupează numai în cazuri de misiuni speciale; în 
general, ele fug de viaţa din mijlocul materiei dure şi a amăgirilor ei. Duhul 
inferior e doritor să vină cât mai curând la reîntrupare, ca să aibă parte din nou 
de case, bani, onoruri, plăceri, frământări politice. 

Omul superior aleargă după hrană spirituală, cumpără o carte, participă la 
conferinţe, urmăreşte emisiuni cu conţinut ezoteric, caută să afle, să înveţe 
mereu. El nu are nevoie să facă şcoală pe pielea lui, ci culege învăţăminte din 
suferinţele celor nepricepuţi. PasivuJ învaţă suferind, activul învaţă cugetând şi 
studiind suferinţa pasivului.» (cap. “în esenţa sa, duhul este format din trei 
particule”) 

«Cu cât un duh este mai tânăr, are o talie mai mare, în schimb lumina sa 
e redusă, iar vibraţiile sale sunt rare şi brutale. Cu cât un duh este mai evoluat, 
corpul său este mai mic, dar mai strălucitor, vibrând cu o undă foarte scurtă, 
abia simţită, dar propagată cu mult mai departe decât vibraţia duhului inferior.» 
(cap. “Particulele vii alfa, beta şi gama”) 

«După destrupare, când nu mai ai nici un raport fizic cu trupul tău, faci 
cunoştinţă în lumea spirituală [...] cu un alt factor, de o forţă covârşitoare, care 
există invizibil şi în lumea voastră, dar nu-l simţiţi, deoarece îl confundaţi cu 
activitatea trupului vostru. Acest nou stăpân nu mai lucrează cu forţa brutală a 
trupului uman, ci cu dulceaţă, dar cu o forţă de nerezistat, numită necesitate. 
Spiritul trebuie să fie activ, căci altfel se plictiseşte şi devine nefericit.» (cap. 
“Cauza activităţii”) 

«Evoluţia noastră constă în dezvoltarea capacităţii de înţelegere, simţire 
şi memorare - creşterea puterii spiritului. Paralel cu aceasta, urmează 
dobândirea unei străluciri cât mai intense a învelişurilor noastre. Pe măsură ce 
cresc forţele spirituale ale scânteii divine, dobândim fluide noi şi hainele 
noastre s-au schimbat, rând pe rând, de la roşu-închis la trandafiriu-deschis, 
de la albastru-întunecat la albastrul cel mai deschis şi de la albul mat la albul 
strălucitor ca focul viu al unui furnal electric. 

Prin urmare, evoluţia nu constă numai în acumulări de cunoştinţe, ci mai 
ales în încorporarea de fluide evoluate în corpul nostru. Prin studiile făcute, 
încorporăm în perispiritul nostru fluid albastru, iar prin moralitate sau sfinţenie 
avem posibilitatea de a încorpora mai ales fluid alb.» (cap. “Pretutindeni există 
viaţă, deoarece pretutindeni există materie vie”) 

* * * 


DUMNEZEU 


«lată o problemă ce ne frământă pe noi, spiritele albe, dar preocupă şi 
lumea îngerilor: De unde a luat naştere Primul Creator, sau Prima Fiinţă 
inteligentă? De unde a luat naştere prima materie? De unde a luat naştere 
Animatorul materiei? Cine L-a făcut? Cum s-a făcut pe Sine Creatorul tuturor 
celor văzute şi nevăzute? Probleme înfricoşător de tainice, pentru care nu 
primim răspuns de la Centru. Atunci, ne frământăm mintea şi mai întrebăm pe 
îngeri, savanţii Cerurilor noastre. Tatăl ne trimite ordine, dar El nu ne spune 
unde se află, înconjurându-se de un adânc mister.» (cap. “Totul evoluează”) 
«Adevărul se dă treptat. [...] s-a spus până acum că Cel ce a făcut totul - 
văzut şi nevăzut - este Tatăl ceresc, avându-şi Tronul împărătesc în mijlocul 
Sferei divine. 

Azi păşim ceva mai departe spunându-vă: Divinul Creator, Fiinţa 
supremă, care a făcut însăşi Sfera centrală cu toate miliardele de Creatori de 
acolo, se află în Infinit, în afara uriaşei sfere a tuturor creaţiilor. De acolo El 
ordonă cele ce trebuie să facă marii Creatori din Sfera centrală.» (cap. “Tatăl 
periferic”) 

«Fiul solar devine Fiu mamar, acesta, Fiu tatar sau Divinitate centrală, în 
fine, acesta se înalţă în grad şi devine Colaborator al Tatălui periferic. 

Din trupul gloriosului Tată a plecat cândva, în noaptea eternităţii trecute, 
revenind în chip de Celulă, în trupul Tatălui periferic. A devenit Colaboratorul 
Tatălui; primind de acum înainte particule-unu, particule neutre sosite din 
Infinitul negru sau întunecat, pregătindu-le şi apoi treimizându-le pentru a face 
din ele materia Infinitului luminos.» (cap. “Enunţurile Tatălui, Fiului şi Sfântului 
Duh”) 

«Două abisuri stau faţă în faţă: unul sferic, luminos şi plin de viaţă, şi altul 
infinit, întunecat şi liniştit ca moartea. între ele se află Fiinţa gloriosului Tată 
Periferic, formată din două feluri de celule, unele permanente şi altele 
temporare, în trecere ca orice călător [particulele atrase din haos - n.n.]. 

[Tatăl şi Glorioşii Săi Fii] trimit nesfârşitele lor unde-gânduri prin interiorul 
întregului cosmos. Acolo domneşte împărăţia ideilor abstracte şi fericirea 
veşnică. Acolo nu se desfăşoară nici o altă activitate, decât gândire. Acolo 
este Excelsior după care oftează toţi Fiii de Dumnezeu din Sfera centrală şi 
toate Sfintele Duhuri din cele patru universuri. Acolo mă voi întoarce şi eu 
odată; când - nu are importanţă, dar ştiu sigur că acolo voi ajunge. 

în afara trupului Gloriosului, se întinde în toate părţile lumea nemişcării 
eterne a întunericului şi a morţii. Flrănindu-se cu această materie, cu această 
lume moartă, Gloriosul o învie. Divinul mănâncă lume moartă şi prin acest act 
o trezeşte la viaţă. El este Creatorul a toate, El este dătătorul de viaţă. în 
interiorul Său e viaţă şi numai viaţă. Moarte nu există nicăieri. Piatra, lemnul, 
sticla, pielea - totul cuprinde viaţa. Apa, aerul, pământul - toate sunt făcute 
din particule ce au viaţă veşnică. Tatăl dă viaţă din veşnicie, iar ceea ce a 
înviat odată nu a mai dezviat niciodată. 

lată de ce trebuie să slăvim în veci pe Tatăl nostru din Ceruri! 

Am spus că dincolo de Fiinţa gloriosului nostru Tată [...] acolo, în Infinit, 
se află acel ceva care deşi are aparenţă de moarte, totuşi în sinea ei are viaţă. 
Unii, mai puţin cunoscători din lumea noastră, au spus că [...] spaţiile infinite 
ale Infinitului extern ar fi goale. Aceasta nu se poate admite, deoarece cu acel 
ceva şi din acel ceva gloriosul Creator a făcut totul. Din nimic, chiar Tatăl - 
binecuvântat fie numele Său - nu ar fi putut face ceva. Prin urmare, în afara 
Sferei trupului gloriosului Tată se află Infinitul extern, plin de ceva - dar lipsit 
de lumină şi mişcare, ceea ce i-a determinat pe unii să afirme că e mort.» 

(cap. “Enunţurile Tatălui, Fiului şi Sfântului Duh”) 

«Sfera infinită de la periferia finitului luminos este formată de un infinit 
număr de Glorioşi. Ei transformă materia întunecată a Infinitului extern în 
materie luminoasă. Din alfa fac pe beta, care umple tot interiorul finitului. S-ar 
părea că această lucrare este foarte uşoară, dar de fapt este o operă uriaşă, 
necuprinsă de mintea noastră, deoarece din ceva mort trebuie făcut ceva care 
să palpite, să fie plin de viaţă. Din ceva nemişcat, trebuie făcut ceva care să 
se mişte de la sine putere, din ceva neştiutor - o fiinţă care să vadă, să audă 

şi să simtă tot ce există în jurul său. Minunea aceasta - minune şi pentru noi - 
constă într-o operaţie savantă, dar naturală a Glorioşilor, prin care pun ceva 
din Fiinţa lor în particula alfa din Infinitul extern, ceva care să o cheme la viaţă, 
şi astfel, din nemişcată şi nesimţitoare, să fie vie, să simtă şi să se mişte.» 
(cap. “Cele trei zone ale Gloriosului periferic”) 

«Savanţii noştri profesori ne-au mai spus: „Acest mare sublim şi sfânt 
Periferic este format la rândul Său din trei Sfere concentrice şi suprapuse. 
Prima Sferă, cea externă, are misiunea de a absorbi materia alfa din Infinitul 
extern. A doua Sferă este sediul unde Glorioşii prefac materia moartă în 
materie vie. Urmează Sfera vecină cu finitul luminos, Sfera a treia, unde 
materia vivificată, îmbrăcată în haina vieţii, este educată să se mişte într-un 
anumit fel. Pe când la început mişcarea era condusă, ulterior, particula - ca şi 
copilul care învaţă să umble - este lăsată să se mişte singură. Astfel, din 
neviaţă a trecut în viaţă şi constituie de acum materia luminoasă a finitului. [...] 

Ajunsă în inima Sferei centrale, în regiunea numită de noi Cap de Tată 
central, pe lângă viaţa ce o primise, particula primeşte şi spiritualitate, adică 
facultatea de a gândi, sub forma cea mai simplă. [...] I se dă o anumită 
destinaţie, înscriindu-se în ea un anumit destin.» (cap. “Cele trei zone ale 
Gloriosului periferic”) 

«în Sfera divină, [...] particulele-inteligenţă sunt mai numeroase, iar 
cele de voinţă - în minoritate. înţelesul acestei stări se explică prin faptul că 
Sfera divină este sediul Creatorului, acolo se află marii Săi Auxiliari, acolo 
legea domneşte cu sfinţenie şi deci nu există nici un pericol 6 acă numărul 
particulelor-inteligenţă este mai mare. [adică, pericolul să conteste Inteligenţa 
şi deciziile lui Dumnezeu - n.n.]» (cap. “Pretutindeni există viaţă, deoarece 
pretutindeni există materie vie”) 


Legea solidarităţii 

în Univers domnesc două legi complementare. Prima este Legea 
unităţii sau solidarităţii, a compunerii: Orice fiinţă tinde să formeze o 
unitate cu alte fiinţe similare. 

A doua este Legea descompunerii sau a entropiei: orice compus 
tinde să se descompună în unităţile esenţiale. Pe baza acestor legi are loc 
creaţia şi reciclarea continuă a formelor. 

«Dumnezeu este o unitate, o individualitate, şi totuşi este compus dintr-o 
masă de individualităţi simple, a căror autonomie personală a dispărut. 
Dumnezeu este o colectivitate perfect unitară, care se arată la exterior ca un 
Tot unitar. 

Dumnezeu este Nirvana indienilor, în sânul căreia domneşte fericirea 
desăvârşită. El este format dintr-o infinitate de individualităţi, Spirite divine, 
ajunse la o treaptă superioară a evoluţiei lor. Deşi fiecare Divin îşi păstrează 
conştiinţa individualităţii Sale, atât de înaltă este înţelegerea rolului fiecăruia 
dintre Ei, încât acolo domneşte o singură voinţă şi un singur gând.» (cap. 
“Formarea Sferei divine”) 

«[...] Incomensurabila Sferă a Tatălui glorios nu este formată dintr-o 
singură fiinţă - căci ce fiinţă ar putea cuprinde infinita Sferă a Infinitului intern?! 
- ci dintr-o infinitate de Divinităţi, care prin strălucirea Lor, prin nesfârşita Lor 
înţelepciune şi putere, fac Una cu Toatele, constituind Una prin acţiunea, 
voinţa şi simţirea lor. O unitate perfect armonică şi indisolubilă, o unitate în 
care în vecii vecilor sunt robiţi unul altuia. Această totalitate formează Fiinţa 
gloriosului Tată extern.» (cap. “Enunţurile Tatălui, Fiului şi Sfântului Duh”) 
«Divinitatea munceşte să cucerească, prin iubire, prin legea solidarităţii, 
miliardele de miliarde de particule vii, risipite pe întinsul Infinitului; să le atragă, 
lămurească şi supună supremaţiei Sale. Tatăl este Templul sfânt care caută 
să adune oiţele din haos, pentru a le pune în circuitul marelui curent al 
evoluţiei veşnice.» (cap. „Formarea Sferei divine”) 

«însăşi Divinitatea studiază Adevărul. Ea are mereu în faţa Sa noi 
probleme, metode şi stări de progres, dar vrea să-şi verifice concluziile prin 
particulele emanate din Ea, prin copiii Săi plecaţi în lume. Rezultatul 
experienţei miliardelor de copii plecaţi în creaţie oferă Divinităţii posibilitatea de 
a se încredinţa de justeţea vederilor Sale. Astfel Divinitatea îşi controlează 
observaţiile şi hotărârile. 

Din haosul infinit s-a format Divinitatea. Miliarde nesfârşite de secole 
solare i-au trebuit Divinităţii să evolueze până a ajuns la stadiul actual, aflat în 
veşnică prefacere. Pentru că evoluţia nu are sfârşit, în mod direct, dar mai ales 
prin celulele divine plecate din Cap, Tatăl cheamă mereu particule haotice, cu 
care creează globuri cereşti şi umple infinitul cu creaţii. [...] 

Tot ce e spirit şi materie a provenit din Tatăl şi, la urma urmei, totul s-a 
născut din haos. Flaosul e originea a tot şi toate. Particulele haotice stau 
nemişcate din veşnicie. Gândul lor se împacă cu starea lor de inerţie, pentru 
că nu cunosc starea de fericire trăită într-o colectivitate.» (cap. “Totul s-a 
născut din particule haotice”) 

«Azi lucrurile merg mai uşor, pentru că asupra particulelor haotice se 
exercită o chemare, argumentându-li-se fericirea vieţii în comun. Colectivitatea 
propagă mereu respectul libertăţii, avută de particula haotică în Infinit. Viaţa în 
comun nu e o constrângere, ci o necesitate născută dintr-o convingere. 
Niciodată un duh nu poate fi constrâns, ci numai convins; altfel, el ar putea 
reclama libertatea avută în haos, cerând întoarcerea în el [“De greul negrei 
veşnicii, Părinte, mă dezleagă...” - n.n.]. 

Viaţa spaţială ne-o trăim în grupuri, iar în viaţa trupească suntem 
oarecum înclinaţi spre o viaţă mai mult individuală. Dar totuşi, cât de cât, 
suntem porniţi spre colectivitate, căci familia ce este? neamul ce este? rasa ce 
este? Tot colectivităţi. Şi apoi, oare întrupatul nu se află mereu în compania 
celor trei colaboratori din spaţiu?! [îngerii păzitori - n.n.] Asocierea, cât de 
mică, aduce posibilitatea de progres.» (cap. “Totul s-a născut din particule 
haotice”) 


Demonii 

Arhiereul ceresc ce i-a dictat Comunicările spiritiste lui Scarlat 
Demetrescu nu pomeneşte despre diavoli. în schimb, vorbeşte de nevoia 

omului, spiritului şi chiar a lui Dumnezeu de a decide analizând 
întotdeauna perspectivele opuse. 

Ei bine, cele mai contrare păreri cu putinţă vin tocmai de la demoni. 
Ei vor găsi întotdeauna cele mai subtile argumente contrare la orice, cele 
mai puternice opoziţii. O minte lucidă şi detaşată va găsi cu ajutorul lor 
cele mai fine fisuri ale logicii celor din tabăra Binelui. Apoi le va corecta, 
prin decizii înţelepte, perfecţionând şi întărind astfel poziţia Binelui. 

Deci demonii sunt un factor de progres pentru Creaţie, cu condiţia să 
fie ţinuţi sub control, ca să nu creadă, în obrăznicia lor, că ei ar fi stăpânii 
lumii. Iată cum, din gunoiul Universului ce erau, Tatăl Ceresc le-a găsit şi 
acestor stagnanţi un rol util. 

Acelaşi rol contradictoriu îl are şi ego-ul în fiinţa umană. Ego-ul 
contrapune interesul uman-personal celui spiritual-impersonal, iar 
decizia înţeleaptă va fi cea care le armonizează. 

Nici despre Lucifer nu se vorbeşte direct. Totuşi, iată o referinţă 
ocolită la acest înger căzut, care se pare că ar fi transmis spiritelor 
imature (poate şi oamenilor) informaţii nepotrivite, care le-au făcut mai 
mult rău decât bine: 

«O lege domneşte în univers: Nici un duh inferior nu trebuie să ştie 
tainele cunoscute de cel superior. Destăinuirea misterelor aduce, implicit, 
blestemul celor mici. [...] 

Marele Fiu divin, Guvernatorul nostru solar ar chema la Tribunalul Său 
treimic pe duhul care a destăinuit taine cereşti unui duh mai mic şi i-ar spune: 
„Tatăl nostru nu ucide. Tu ai distrus un spirit, căci el se va întoarce la Centru. 
De suferinţa lui vei avea parte. Tatăl central te condamnă prin Mine şi de acum 
[...] eşti demon, adică duhul cel mai rău de pe Pământ. Oriunde te vei duce, 
ucigaşule de spirit, toţi te vor ocoli. Să ştii că nu te vei mai întrupa şi de pe 
această planetă nu vei mai pleca, până la disoluţia ei.” 

Din acest moment, perispiritul demonizatului se va înnegri complet, având 
în dreptul ochilor două găuri ca para focului electric - dacă a fost un înger - 
sau două găuri albe - dacă a fost un duh alb. A căzut din gloria sa şi a fost 
demonizat. De acum, nici un duh - cât de umil ar fi - nu-i mai dă nici un 
respect, chiar dacă a fost odată înger sau duh alb. El nu se mai poate întrupa, 
nici nu poate merge oriunde. Această viaţă mărginită şi hulită, purtând 
stigmatul hainei negre, poate dura secole peste secole, până când într-o zi, 
disperat, demonizatul se va prezenta Guvernatorului terestru, cerându-i iertare 
şi dreptul de a se întoarce în Nirvana Tatălui central.» (cap. “Gradele spirituale 
se dau din planetă în planetă”) 

«în cazul când, ca om, vei spune din marile taine ale Cerului, să ştii că e 
ordin dat ca oamenii care sunt întrupări ale unor duhuri roşii sau albastre să 
râdă cu hohot de tine şi să te considere un om căruia i-a sărit un cerc de la 
doagele minţii, un om care şi-a pierdut judecata. [...] 

Toţi oamenii a căror treaptă evolutivă nu le îngăduie să primească şi să 
asimileze asemenea idei te vor considera ori un şarlatan, ori unul care îşi bate 

joc de lume, considerând-o proastă. Părerea lor e binevenită, căci altfel s-ar 
simţi nefericiţi şi ai fi răspunzător de starea lor.» (cap. “Gradele spirituale se 
dau din planetă în planetă”) 

Iată de ce oamenii înţelepţi nu pot fi înţeleşi de majoritatea 
semenilor. Ar fi chiar ciudat ca un maestru spiritual autentic să aibă o 
audienţă foarte diversă. Nu trebuie să-ţi doreşti să-ţi împărtăşească 
ambiţiile spirituale nici mătuşa, nici colegul, nici preotul, nici medicul de 
familie. Fratele e frate de la natură, dar afinitatea spirituală vine mai de 
sus... 


* * * 


încheiere 


«Cine vrea să cunoască în profunzime ştiinţa Cerului, trebuie mai întâi să 
citească tot ce s-a scris despre lumea noastră şi apoi să caute să controleze 
cele citite, prin diferiţi mediumi. Numai adevărurile constant comunicate, şi prin 
mediumi diferiţi, să le considere ca adevărate; restul să le arunce, ca fiind 
vederile, presupunerile, ipotezele comunicantului care ori nu posedă deloc 
adevărurile, ori le ştie superficial.» (cap. “Cerul trebuie să aibă legături cu 
omenirea trupească”) 

Dacă nu aţi citit opera lui Scarlat Demetrescu până acum, acest 
articol v-a familiarizat cu ea. Chiar dacă aţi citit cartea, unele idei nu se 
reţin de la început sau pot fi disparate prin mai multe capitole. Sper ca 
sinteza prezentă să vă fie de folos intelectual şi spiritual. 

Am introdus şi câteva idei originale, cum ar fi: Reţeaua spaţio- 
temporală bazată pe gune; Trei tipuri de haos; Dimensiuni spaţiale de 
complexitate; Triadele în lumea subcuantică; Cele trei gune (tamas, raja, 
sattva), ca vibraţii ce constituie materia. 

Totuşi, după această incursiune la începutul Creaţiei şi a lui 
Dumnezeu, trebuie să înţelegem că acestea sunt doar nişte scheme de 
gândire. A defini Nontimpul (Vremea primordială) în termeni temporali 
este o imposibilitate. A defini Nonspaţiul (Locul primordial) în termeni 
spaţiali tridimensionali, iarăşi, este o forţare a explicaţiilor. A-L defini pe 
Dumnezeu în termeni de particule materiale este reducţionist. A defini 
infinitul cu noţiuni finite, singurele pe care le înţelegem, din nou, este o 
copilărie. 

Spaţiul şi timpul sunt create de Dumnezeu. Spaţiul s-a născut din 
Locul primordial, pe care Creatorul l-a organizat geometric şi tot mai 


RĂZVAN-ALEXANDRU PETRE - Eseuri pe teme spirituale 2019 


pag.238 




complex. Timpul este Vremea primordială căreia El i-a adăugat un sens 
evolutiv şi un ritm, toate transformările având o finalitate ştiută de 
Creator. Poate că de aceea în firea oamenilor zace o sete neostoită de a 
cunoaşte sensul întâmplărilor prin care trec şi al vieţii. Haosul era plin de 
energie potenţială, dar golit de sens. Doar reîntorcându-ne în Dumnezeu, 
fie şi temporar, ieşim din spaţiu-timp şi putem înţelege Eternitatea 
Vremii primordiale. 

Dorinţa omului de a cunoaşte este atât de mare, încât Cerul îi dă 
mereu explicaţii pe înţelesul său. Aceste explicaţii au devenit tot mai 
abstracte, deci mai apropiate de adevăr. Dacă luăm cartea lui Scarlat 
Demetrescu, scrisă la nivelul anului 1939, şi o comparăm cu ce ipoteze se 
vehiculează în mediul de popularizare a ştiinţei, ne dăm seama că 
gândirea omenirii a evoluat cu adevărat. Mai puţin, morala. 

Astăzi, oamenii pot fi atraşi spre învăţăturile spirituale mai ales 
printr-o abordare ştiinţifică, apropiată de spiritul vremurilor. Vremea lui 
„crede şi nu cerceta” a apus de mult timp. Pe de altă parte, cercetarea 
asiduă ne conduce inevitabil la credinţă, căci nu putem înţelege tainele 
Creaţiei Divine doar cu mintea noastră. Mintea e făcută pentru lucruri 
mici şi limitate. Pentru a o dezmărgini trebuie să ne extindem conştiinţa 
spirituală şi, abia atunci, vom înţelege direct şi corect tainele Creaţiei şi 
Dumnezeirii. 


BONUS PRACTIC 

Pentru că aţi parcurs cu răbdare şi atenţie acest eseu până la capăt, 
vă ofer un bonus. Teoria, ca teoria, dar practica are rolul să ne coboare în 
concret. Am ales un exemplu de manipulare măiastră a fluidelor 
subtile de către spirite. Cum scria Scarlat Demetrescu: 

«Nu atât lumea terestră are nevoie de aceste manifestări, cât mai ales 
lumea spaţială însăşi, care trebuie să facă experienţele sale, fără de care ar 
rămâne nişte teoreticieni. Combinările fluidice au produs levitaţia unor corpuri - 
fără intervenţia omului trupesc, formarea de fantome, scrieri fără condei, 
materializări etc.» (cap. „Opera materializărilor”) 

Spiritul vede lumea materială oglindindu-se în eterul înconjurător. (în cap. 
„Văzul, auzul şi simţul duhului”, detalii foarte interesante.) 

«Duhul vede lumea exterioară cu tot corpul său fluidic.» (cap. „Visele”) 

Deci spiritele nu văd lumea fizică direct cum o vedem noi, ci numai 
substanţa eterică care alcătuieşte obiectele şi fiinţele fizice. Pentru a 
vedea obiectele la fel ca noi, spiritele trebuie să absoarbă gândurile 
omului despre realitatea fizică, ele reansamblând senzaţiile noastre 

exterioare - deci este o cunoaştere mijlocită, temporară şi inutilă pentru 
spirite. 

Vizionând aceste videoclipuri, vă veţi convinge că legile chimiei şi 
biologiei sunt controlate de legile fluidelor subtile. Toate spiritele se joacă 
cu eterurile, dar numai cele avansate pot face minunile pe care le veţi 
vedea în continuare, şi fără a perturba ordinea generală a lumii. 

Magicianul Chris Angel are aici rolul de maestru de ceremonii, însă 
adevărata ştiinţă a transformărilor materiale o posedă spiritele invizibile 
care îl ajută în aceste numere spectaculoase. Ele au scopul să şocheze 
audienţa (fiind un program de divertisment, nu unul ştiinţific), aşa că vă 
recomand să nu vă implicaţi emoţional în ceea ce veţi vedea, considerând 
totul un truc. NU este deloc o iluzie optică sau tehnologică, dar tot un 
truc este - al spiritelor. Este un “truc”, pentru că persoanele supuse 
experimentelor nu au fost vătămate (corpurile lor eterice au rămas 
intacte şi la locul lor pe durata filmării, doar componenta fizică a fost 
segmentată şi apoi recompusă). 

Preventiv, pentru a nu vă molipsi de panica asistenţilor, PRIVIŢI 
FĂRĂ SUNET, cel puţin prima dată! Aşa vă veţi putea detaşa mai bine, 
înţelegând ce mari Taine vă sunt înfăţişate în faţa ochilor. Avertisment: 
Dacă aveţi un ataşament excesiv faţă de materie şi corpul fizic, s-ar putea 
să fiţi FOARTE deranjaţi de ce veţi vedea, pentru că vă va răsturna toate 
prejudecăţile de o viaţă... 

Iată -1 deci pe Chris Angel cum rupe oamenii în două, la propriu, fără 
a-i vătăma. Nerecomandat cardiacilor!!! 

'Criss Rips Bodies Apart' | Criss Angel BeLIEve 39 

Notă: Am mai văzut numere magice cu tăieri în două (începând cu 
David Copperfield), dar, de data asta, subiecţilor li se “montează” 
picioarele altei persoane şi le folosesc normal! 

Criss Angel Rips UFC Superstar Paige VanZant In Two using 
psychic surgeryţ 40 

Notă: Aici spiritele aportează un mulaj artificial de intestine şi-l 
introduc pe nevăzute între cele două segmente îndepărtate ale corpului, 
ca trucul să pară mai credibil. 


39 https://www.youtube.com/watch?v=i5gK2MxGRoM 
4° https://www.youtube.com/watch?v=zbK2xLF7W8I 


RĂZVAN-ALEXANDRU PETRE - Eseuri pe teme spirituale 2019 


pag.240 




Acum înţelegeţi de ce spun înţelepţii că lumea este iluzorie, un 
joc sau Vis al lui Dumnezeu visat de toţi copiii Săi?! 

15 noiembrie 2019 

ESOTERISMUL ÎN MILENIUL 3 


VIITORUL LUMII ÎN DATE 


în viziunea lui Răzvan Alexandru Petre 


Capitole: 

Rasa viitorului 

Apocalipsa nu aduce sfârşitul lumii 

Periodizarea 

Sinteza datelor 

Concluzii 

Sfârşitul, ca sfârşitul, dar începutul? 

Savantul Isaac Newton a scris: «Dumnezeu ne dă profeţiile nu pentru a le 
satisface oamenilor curiozitatea, făcându-i să cunoască dinainte evenimentele, 
ci pentru ca, după ce ele se întâmplă, profeţiile să poată fi verificate şi astfel să 
fie evidentă puterea supremă a Divinităţii în guvernarea lumii.» 

Numeroşi profeţi şi-au încercat puterile cu previziuni mai mult sau 
mai puţin exacte sau altele care încă aşteaptă să fie verificate de realitate. 
Toţi au spus că au primit informaţiile de la Dumnezeu. Desigur că nu este 
chiar aşa, mulţi fiind canale inconştiente pentru spiritele minciunii, ce 
doresc să înşele oamenii. Dar şi la cei recunoscuţi a fi “aleşi ai 
Domnului”, un procent din profeţii au fost “greşite”. Ceea ce este un lucru 
bun, arătând că liberul arbitru al oamenilor a putut preîntâmpina 
anumite catastrofe. Dar procentul mult mai mare de profeţii negative 
împlinite arată că, totuşi, oamenii nu prea îşi folosesc libertatea, 
preferând să aleagă calea cea mai comodă, ale cărei rezultate nefaste sunt 
previzibile. 

Desigur, Dumnezeu are un Mare Plan cu omenirea, care va fi dus la 
îndeplinire negreşit. Detaliile diferă pe ici, pe colo, dar, în general, 
evenimentele importante sunt implacabile. 

lată ce i-a spus un lama înţelept lui Nicholas Roerich, aflat în expediţie în 
Tibet: «Multe lucruri nu pot fi revelate, pentru că orice este divulgat înainte de 
data predestinată poate avea ca urmare daune enorme. Asemenea acţiuni 
negândite pot provoca mari catastrofe.» 

Pe baza profeţiilor binecunoscute, am căutat elementele critice care 
vor marca viitorul omenirii şi vi le împărtăşesc mai jos. Selecţia şi 
combinarea lor îmi aparţine, după cum am fost inspirat, la rândul meu. 


RASA VIITORULUI 


Iată câteva opinii importante despre viitor, venite de la persoane 
speciale, transmiţătoare ale înţelepciunii divine. 

© Misticul Marius Ghidei: «După Apocalipsă, Dumnezeu vrea să 
creeze un alt tip de fiinţă umană, bazat pe modelul unui sfânt». 

v. Iluminatul Eckhart Toile: «în aşa-zisa epocă de aur din trecut, 
oamenii erau înrădăcinaţi în Viaţă în mod natural, dar nu o ştiau. Apoi au 
început să gândească (păcatul originar), să vorbească, să cunoască - ceea 
ce i-a făcut să se identifice tot mai mult cu mintea. Şi de asta 
suferă în prezent cu toţii: dependenţa de gândire, gândirea compulsivă, 
credinţa în gânduri. Următoarea etapă este revenirea la comuniunea 
firească cu Viaţa, dar în deplină conştienţă. Etapa egotică a alcătuirii 
fiinţei umane a fost necesară, dar este pe cale să fie depăşită de apariţia 
noii omeniri, rasa iluminată.» 

© Vindecătorul S.N. Lazarev: «Am constatat că energia omenirii 
viitoare, la nivelul subtil, se deosebeşte radical de energia noastră. Am 
verificat ce parametri îi sunt necesari omului de azi pentru a fi pregătit să 
intre într-o nouă stare. Problema e că matricea omenirii viitoare este deja 
formată şi una din cauzele multor boli grave este neconcordanţa 
parametrilor bioenergetici ai omului contemporan cu această matrice. 
Toţi aceia la care parametrii vor fi inferiori unui anumit nivel se vor 
corecta prin intermediul bolii, iar în caz de nereuşită, vor fi triaţi prin 
moarte. Iată principalii patru parametri care trebuie să aibă valori 
optime: gradul de spiritualizare, nivelul de încărcare cu iubire, 
psihicul sănătos şi un nivel minim al agresivităţii subconştiente. în 
plus, există doi parametri suplimentari - sufletul şi comportamentul.» 

Rasa de oameni care va apare în viitoarea “Epocă de Aur” nu va 
diferi la exterior de oamenii de acum, ci va avea o altă mentalitate, 
profund spirituală. Superioritatea sa va fi evidentă, iar reprezentanţii ei 
se vor impune de la sine în faţa vechii rase. Vechea rasă suntem noi, cei 
de acum, indiferent de culoarea pielii, marcaţi de egocentrism şi “păcatul 
ancestral al lui Adam”. Ea nu va dispare, ci va convieţui paşnic cu 
semenii lor iluminaţi. 

Iluminarea înseamnă perfecta sincronizare între sufletul şi Spiritul omului. 

Le-am spus “rase”, dar mai bine ar fi “mentalităţi”, fiindcă oricine va 
putea să acceadă destul de uşor la noua filosofie de viaţă, trecând în 
tabăra înţelepţilor. Există totuşi, o diferenţă psihologică radicală: în timp 
ce un iluminat este condus de Spiritul său (Şinele Divin), un neiluminat 
este condus în majoritatea timpului de ego (falsul sentiment al sinelui 
personal), aşa că şi comportamentele lor au motivaţii diferite. 

S-ar putea ca, totuşi, noua rasă să aibă şi un element fizic specific şi 
anume: frumuseţea, armonia trăsăturilor corporale, funcţionarea 
perfectă a organismului, datorate rezonanţei cu divinitatea Spiritului. 
Această armonie trupească se va transmite la urmaşi şi astfel toţi 
membrii noii rase vor fi de o frumuseţe perfectă. S-ar putea ca asta să 
creeze unele invidii din partea celor rămaşi “pe vechi”, dar armonia 
socială din societatea acelor timpuri va atenua orice sentimente negative. 

Dacă doriţi să vedeţi cum arată şi ce face un reprezentant al 
Umanităţii viitorului, cunoaşteţi -1 pe BRACO (un “Arsenie Boca al 
croaţilor”, accesibil prin internet, gratuit, prin transmisiile live de 
Energia Iubirii Divine atotvindecătoare)! 

APOCALIPSA NU ADUCE SFÂRŞITUL LUMII 

Trăim, chiar acum, în miezul Apocalipsei. Ea va mai dura mulţi, 
mulţi ani, plini de evenimente dramatice. Trebuie să ne pregătim 
sufleteşte şi spiritual. Numai cu ajutorul spiritualităţii vom putea rezista 
psihic, chiar şi fizic. 

Conform profeţiilor din “Cartea Revelaţiei” (gr. Apocalipsis), ultima 
din Biblie, semnul distinctiv al apropierii de sfârşit a acestei perioade 
tulburi va fi însemnarea majorităţii oamenilor cu «semnul fiarei pe 
frunte şi pe mână». După cum curg evenimentele, acesta ar putea fi un 
microcip implantat sub piele, aşa cum sunt monitorizate animalele. 
Şi, ca un supliment ulterior - conform unor sfinţi părinţi ortodocşi - va 
apare o tehnologie sofisticată, încă în curs de elaborare, de implantare a 
unor roboţi microscopici în organism (nanoboţi), prin care urmaşii 
noştri vor fi controlaţi (adică, înrobiţi) total, chiar la nivel de creier. 
Atunci se va sfârşi Apocalipsa, când nu se va mai putea trăi normal pe 
Pământ. 

Dar tot din “Apocalipsa lui Ioan” aflăm că, după seria de dezastre 
care vor năpădi Pământul şi omenirea, vor urma 1000 de ani de pace. 

«Apoi am văzut coborându-se din cer un înger care ţinea în mână cheia 
Adâncului şi un lanţ mare. El a pus mâna pe balaur, pe şarpele cel vechi, care 
este diavolul şi Satana, şi l-a legat pentru o mie de ani. L-a aruncat în Adânc, 
l-a închis acolo şi a pecetluit intrarea deasupra lui, ca să nu mai înşele 
neamurile până se vor împlini cei o mie de ani. După aceea, trebuie să fie 
dezlegat pentru puţină vreme.» (Apoc. 20:1-3) 

în acea perioadă, numită “Epoca de Aur”, specia umană reînnoită va 
ajunge la desăvârşirea dorită de Dumnezeu, datorită încarnării unor 
spirite foarte luminate pe planetă. 

«Şi am văzut nişte scaune de domnie; şi celor ce au şezut pe ele li s-a 
dat judecata. Şi am văzut sufletele celor ce li se tăiase capul din pricina 
mărturiei lui Isus (“mărturia lui Isus este duhul prorociei” Apoc. 19:10) şi din 
pricina Cuvântului lui Dumnezeu, şi ale celor ce nu se închinaseră fiarei şi 
icoanei ei şi nu primiseră semnul ei pe frunte şi pe mână. Ei au înviat (n.n. - s- 
au reîncarnat) şi au împărăţit cu Hristos o mie de ani. Ceilalţi morţi (n.n. - 
spiritele imature) n-au înviat până nu s-au sfârşit cei o mie de ani. Aceasta 
este întâia inviere. Fericiţi şi sfinţi sunt cei ce au parte de întâia înviere! Asupra 
lor a doua moarte n-are nicio putere; ci vor fi preoţi ai lui Dumnezeu şi ai lui 
Hristos şi vor împărăţi cu El o mie de ani.» (Apoc. 20:4-6) 

Este foarte interesant că nu acesta va fi finalul fericit, ci că atunci... 

«Când se vor împlini cei o mie de ani, Satana va fi dezlegat şi va ieşi din 
temniţa lui, ca să înşele neamurile care sunt în cele patru colţuri ale 
pământului, pe Gog şi pe Magog, ca să-i adune pentru război. Numărul lor va 
fi ca nisipul mării.» (Apoc. 20:7-8) 

Profetul Nostradamus anunţă şi anul începerii acestor ostilităţi: 
3142. 

Prin urmare, chiar şi acea civilizaţie umană, zicem noi, desăvârşită, 
cu o conştiinţă cosmică, va ajunge pe pragul decăderii (prin reîncarnarea 
unor spirite inferioare), aşa cum au păţit şi celelalte cinci civilizaţii 
anterioare (inclusiv a noastră, a cincea). Numai că, de acea dată, 
Dumnezeu va pune capăt acestei fatale degradări. Cum o va face? 

«Apoi am văzut un cer nou şi un pământ nou; pentru că cerul dintâi şi 
pământul dintâi pieriseră, şi marea nu mai era.» (Apoc. 21:1) 

Aceasta înseamnă că Dumnezeu va ridica omenirea în dimensiunea 
de unde a “alungat-o” la începuturi (vezi Geneza, prima carte a Bibliei), 
adică în paradisul edenic. în limbaj esoteric modern, acesta este un plan 
de vibraţie eterică, superior şi diferit de cel fizic, invizibil cu ochiul liber, 
dar coexistând în acelaşi spaţiu. Ne confirmă această translaţie şi cartea- 
revelaţie “Viaţa Impersonală”: 

“Iar Pământul şi toate trupurile pământeşti nu vor mai fi făcute din materia 
fizică grosieră din care par a fi făcute acum, ci ele vor fi totalmente purificate şi 
curăţate de ego şi vor fi înălţate din nou în locul de unde au coborât.” (Viaţa 
Impersonală, cap. XVI) 

Apoi, planeta fizică va fi lăsat pradă stihiilor naturale dezlănţuite, ce 
vor distruge treptat viaţa biologică. Pământul va continua să fie locuit de 
oameni cu spirite imature, care vor fi confruntaţi cu condiţii improprii 
vieţii, un adevărat cuptor arid şi sterp. 

«Şi diavolul, care-i înşela, a fost aruncat în iazul de foc şi de pucioasă, 
unde este fiara şi prorocul mincinos. [...] Oricine n-a fost găsit scris în Cartea 
Vieţii a fost aruncat în iazul de foc.» (Apoc. 20:10 şi 20:15) 

Din acel moment, soarta Pământului nu mai are de ce să ne 
intereseze. Omenirea iluminată va fi translatată pe alt nivel de vibraţie, 
într-un tărâm minunat, stăpânit de alte legi naturale, mult mai blânde. 
Puteţi citi amănunte despre acest tărâm miraculos în “Cartea Revelaţiei” 
capitolele 21 şi 22 (ultimele pagini din Biblie). 

Deci destinul omenirii se va bifurca: populaţia superioară va 
translata în altă dimensiune, iar populaţia inferioară va rămâne pe 
Pământ, să îndure dificultăţile insurmontabile de atunci. Baba Vanga 
continuă cu profeţiile şi dincolo de acea perioadă, referindu-se la oamenii 
care vor fi plecat deja în căutarea altor planete locuibile, dar nimeni nu 
ştie dacă le vor şi găsi... 


PERIODIZAREA 


Suntem, desigur, curioşi, când se vor petrece aceste transformări 
uriaşe. în primul rând, când va avea loc marea translaţie, adică 
sfârşitul actualei lumi şi începutul noului Cer şi noului Pământ? Pentru 
că unii spun că ar fi iminentă... 

Celebrul profet Nostradamus ne-a transmis anul 3797 pentru 
sfârşitul lumii. Baba Vanga, o altă mare profetă modernă ne spune... tot 
anul 3797. O coincidenţă remarcabilă! care face profeţia foarte probabilă, 
bazată pe o conjunctură astrologică precisă. Dar translaţia va surveni, 
probabil, mult mai devreme, între anii 3142 (începutul ultimului război 
terestru, la finalul Epocii de Aur, după Nostradamus) şi 3797 (data când 
viaţa va fi deja dispărută). 

în al doilea rând, când vor începe cei “1000 de ani de pace”? 

Baba Vanga a profeţit că va apare o nouă rasă umană în anul 2273. 
Presupunem, în virtutea celor discutate mai sus, că este vorba de rasa 

umană iluminată, superioară spiritual celei actuale. Aceea ar fi data 
terminus până la care se va face tranziţia de la actuala predominanţă a 
oamenilor egocentrişti la viitoarea dominaţie a oamenilor iluminaţi, 
conduşi de o morală cosmică. Cum spuneam mai sus, cele două rase vor 
coexista paşnic, nediferind la exterior, ci doar prin mentalitate, iar 
gândirea superioară se va impune (adică invers decât astăzi!). 


MAITREYA sau KALKlAVATAR 


Aici trebuie să amintim profeţiile orientale despre cel numit Kalki 
Avatar (în Srimad Bhagavatam, Bhavishya Purana şi Kalki Purana) sau 
Buddha Maitreya în budismul tibetan. El va fi un personaj de statura 
spirituală a lui Isus, care va marca intrarea în Satya yuga (Epoca de Aur). 
Chiar şi Nostradamus îl pomeneşte şi îi localizează apariţia în India 
(C.10-75, C.2-29, C.1-50, C.6-70, C.6-27, C.1-76, după Ashok Ghai în 
“Fate of World Beyond 2012”). Se pare că ar fi personajul descris şi în 
“Apocalipsa lui Ioan” astfel: 

«Apoi am văzut cerul deschis, şi iată că s-a arătat un cal alb! Cel ce 
stătea pe el se cheama “Cel credincios - şi “Cel adevărat”, şi El judeca şi Se 
lupta cu dreptate. Ochii Lui erau ca para focului; capul îl avea încununat cu 
multe cununi împărăteşti şi purta un nume scris pe care nimeni nu-l ştie, decât 
numai El singur. Era îmbrăcat cu o haină înmuiată în sânge. Numele Lui este: 
“Cuvântul lui Dumnezeu.” Oştile din cer îl urmau călare pe cai albi, îmbrăcate 
cu in subţire, alb şi curat. Din gura Lui ieşea o sabie ascuţită, ca să lovească 
neamurile cu ea, pe care le va cârmui cu un toiag de fier. Şi va călca cu 
picioarele teascul vinului mâniei aprinse a atotputernicului Dumnezeu. Pe 
haină şi pe coapsă avea scris numele acesta: “împăratul împăraţilor şi Domnul 
domnilor.» (Apoc. 19:11-16) 

Apariţia unei noi rase umane nu se face peste noapte. De fapt, 
precursori ai acesteia au existat mereu şi trăiesc şi astăzi pe planetă. Sunt 
acei rari înţelepţi, iluminaţi, iniţiaţi, maeştri desăvârşiţi care atrag spre ei 
pe toţi cei însetaţi de spiritualitate, de perfecţiune divină. Dumnezeu nu a 
lăsat niciodată planeta lipsită de astfel de repere spirituale. 

Noua rasă se clădeşte chiar astăzi şi putem fi şi noi printre pionierii 
săi. Dar ea va apare cu mai mare vigoare pe măsură ce omenirea va 
înainta prin suferinţele Apocalipsei. în creştinism, Apocalipsa este 
numită şi “vremea cernerii dintre cei buni şi cei răi”. 

în anul 2273 (după Baba Vanga) această rasă va fi compusă deja 
dintr-un mare număr de oameni, suficient ca să se impună la conducerea 
tuturor treburilor importante ale planetei. Personajul Maitreya (Kalki 

Avatar) va finaliza procesul de coagulare a noii omeniri înţelepte, dar el a 
început de mult. 

Ţinând cont de cele de mai sus, putem presupune că intrarea 
propriu-zisă în Epoca de Aur va avea loc mai curând de anul 2273 
(oricum va exista o perioadă de tranziţie). Ca să potrivim cifrele intr-un 
mod cât mai optimist, să o decalăm cu un secol şi ceva mai devreme, 
adică în jurul anului 2150. (Mai mult de atât nu ne permit calculele.) 

Dureroasa Apocalipsă se va întinde până aproape de acea dată, timp 
în care omenirea se va transforma treptat în bine, mai pronunţat în 
anumite zone geografice, în altele fiind decimată de către sinistre. Dacă 
ar fi să dăm crezare la ce scrie pe Georgia Guidestones^, populaţia 
totală nu va depăşi atunci 500 de milioane de persoane. 

Adăugând 1000 de ani (Epoca de Aur) la 2150 (anul apariţiei rasei 
umane iluminate), obţinem anul 3150 pentru translaţia omenirii 
superioare în dimensiunea eterică (adică după 8 de ani de la începutul 
ultimul război, conform lui Nostradamus). Vor rămâne netranslataţi un 
număr de pământeni (cei inadaptaţi la modul spiritual de viaţă), al căror 
trai nu va fi prea uşor în acele condiţii (după profeţii). Acei nefericiţi 
pământeni vor avea la dispoziţie doar câteva sute de ani ca să migreze pe 
alte planete locuibile din alte sisteme stelare. 

în creştinism, această translaţie se mai numeşte “Marea Judecată a 
neamurilor”, ceea ce chiar va fi. Prima Judecată o suportă oricine după 
moarte şi este urmată de repartizarea Spiritului respectiv în planul subtil 
care i se potriveşte prin vibraţie. A Doua Judecată va fi unică şi va avea 
loc în jurul anului de graţie 3150 A.D. (Anno Domini ), având ca obiect 
toţi oamenii ce vor trăi atunci pe Pământ. Cei care vor fi respinşi la acea 
Mare Judecată vor trăi în continuare pe planetă, dar fără speranţe de mai 
bine, în special din cauza înrăutăţirii climei. Anii nu vor mai fi “de graţie” 
sau A.D., ci ani de neînchipuite chinuri pentru cei care nu s-au dovedit 
capabili să simtă Graţia Divină pe când ea se manifesta pe deplin. Un 
adevărat «iaz de foc şi pucioasă». Se poate numi acea perioadă finală 
“AGONIA”. 


4 1 https://ro.wikipedia.org/wiki/Georgia_Guidestones 

SINTEZA DATELOR 


Menţiunile profetice stabilesc, cu aproximaţie, încă cel puţin 130 
de ani de Apocalipsă. Am încercat, cu toată bunăvoinţa, să aduc din 
condei finalul ei cât mai curând, respectând totodată şi profeţia lui 
Nostradamus, dar tot au rămas 130 de ani de tranziţie către o lume mai 
bună. îmi pare rău pentru cei care speră că Apocalipsa se va termina în 
anul 2033! Dumnezeu nu se grăbeşte... Iar creştinii care invocă A Doua 
Venire a lui Isus, trebuie să mai aştepte cel puţin 4-5 generaţii. Fiul 
Domnului va veni, instaurând Epoca de Aur. Dar nu va fi creştin, ci 
hindus. Şi nu se va numi Cristos, ci Maitreya... Doamne ajută! 

Apocalipsa va fi succedată de 1000 de ani de pace şi prosperitate 
generală şi încă circa 600 de ani de “agonie” înainte de disoluţia finală a 
vieţii pe planetă. în timpul celor 1000 de ani ai “Epocii de Aur”, omenirea 
iluminată îşi va continua dezvoltarea tehnologică, astfel că eforturile 
ştiinţifice actuale nu sunt în zadar, cu condiţia să fie folosite cu 
înţelepciune. 

Nenorocirile apocaliptice prezise în Biblie se vor întinde pe o 
perioadă destul de lungă, de minim 130 de ani (pentru detalii, citeşte 
“Cartea Apocalipsei lui Ioan”). Nu se vor înghesui toate necazurile în 
acelaşi timp şi loc. Astfel că vor fi, totuşi, suportabile de ansamblul 
omenirii, deşi foarte neplăcute. Viaţa îşi va urma cursul, iar Baba Vanga 
ne dă câteva indicii despre unele evenimente majore ce se vor petrece în 
acea perioadă, nu foarte îndepărtată: 

«Oamenii vor ajunge pe Marte şi Venus. Un soare artificial va lumina 
partea întunecată a planetei. Organele vor putea fi donate şi înlocuite. Cu 
ajutorul extratereştrilor, omenirea va putea trăi în mediul acvatic. Erupţiile 
devastatoare a doi vulcani vor fi oprite prin puterea ştiinţei.» 

Sinteza datelor despre viitorul omenirii, în planşa de mai jos: 

Fig.l Viitorul omenirii în date 


CONCLUZII 


«Din când în când, apare câte o sectă care anunţă că lumea va dispare, 
în general, din cauza unei uşoare confuzii sau erori de calcul, cea care dispare 
este secta.» Gilbert Keith Chesterton 

G O primă concluzie este că prezicerile despre sfârşitul “iminent” 
al lumii sunt o mare înşelare. Mulţi au prezis “sfârşitul lumii”, 
neadeverindu-se la data anunţată: 


Lista de date prezise pentru sfârşitul lumii 42 


Faimosul profet Nostradamus scria: “ Noi, fiinţele umane, prin propria 
noastră inteligenţă naturală nu putem şti nimic despre secretele ascunse ale 
lui Dumnezeu Creatorul, căci nu ne este nouă dat să ştim perioada şi 
momentul evenimentelor viitoare. Dumnezeu poate produce lucrări divine în 
mod absolut, pe alt nivel îngerii lucrează şi ei, dar mai este şi nivelul 
lucrătorilor întunericului.” 

w A doua concluzie se referă la “dezlegarea Satanei” după cei 
1000 de ani de pace. Este vorba despre faptul că spiritele inferioare vor fi 
blocate să se reîncarneze în Epoca de Aur, ceea ce va avea ca urmare o 
societate omenească justă, benefică tuturor. La un moment dat, ele vor 
putea să se încarneze iarăşi. Dumnezeu le-a rezervat tuturor o nouă şansă 


42 


https://ro.wikipedia.org/wiki/List%c4%83_de_date_prezise_pentru_sf%c3%A2r%c8%99itul_lumii 

pentru îndreptare într-o societate aproape perfectă. Dar unii dintre acei 
oameni, marcaţi de spiritele inferioare încarnate în ele, nu vor aprecia 
această ultimă şansă la recăpătarea sănătăţii spirituale şi îşi vor continua 
vechile vicii ale ego-ului. 

Astăzi, într-o lume tot mai decăzută moral, oamenii sunt uşor 
coruptibili şi tot ce este mai rău se dezlănţuie fără oprelişti în lume. Dar 
în Epoca de Aur, lucrurile vor fi perfect aranjate, pildele pozitive vor fi la 
tot pasul şi, de aceea, dacă un om nu se va îndrepta către Bine, înseamnă 
că va fi foarte grav bolnav spiritual. Marea pedeapsă divină va fi simpla 
lăsare a lui să supravieţuiască pe un Pământ el însuşi tot mai bolnav 
climateric. 

Scarlat Demetrescu, în celebra sa carte “Din tainele vieţii şi ale 
universului” ne revelează faptul că, de-a lungul istoriei speciei umane, 
au alternat valuri de încarnări ale unor spirite superioare cu cele ale unor 
spirite inferioare. De exemplu, în perioada Renaşterii, multe spirite 
luminate s-au încarnat şi au ridicat civilizaţia europeană, dintr-o dată, 
din obscurantism la lumina cunoaşterii. 

Prin urmare, oamenii nu pot crea o societate ideală doar prin 
propriile puteri. în schimb, chiar şi cele mai imposibile utopii sociale pot 
deveni realitate atunci când Dumnezeu permite întruparea numai 
spiritelor de bună calitate. De aceea, nu vă lăsaţi păcăliţi de ideologiile 
născocite de biata minte umană, oricât de “progresiste” sau “umaniste” se 
pretind ele a fi! Amintiţi-vă cum a eşuat idealul socialismului, fiindcă îi 
lipsea înţelepciunea divină! Numai prin oamenii apropiaţi de Dumnezeu 
se poate manifesta cu adevărat Raiul pe Pământ. 

© O altă concluzie: Omul este constituit din trei elemente 
importante în egală măsură: corp, minte şi spirit. Corpul ţine de 
animalitate, mintea (sau sufletul) reprezintă umanitatea, iar spiritul 
aparţine de Cer. Primele două sunt muritoare, dar omul obişnuit le ia în 
consideraţie numai pe ele. Spiritul este partea divină eternă din noi şi 
oamenii superiori o simt, o apreciază, o încurajează să se manifeste prin 
trupul şi mintea lor. 

Corpul şi mintea au în comun creierul. Mintea (sufletul) şi spiritul 
au în comun Conştiinţa. în sens materialist, putem vorbim numai de 
minte. în sens psihospiritual, vorbim de suflet (minte plus Conştiinţă). 

Fig.2 Corp-Minte-Spirit 

Omul simplu îşi foloseşte mintea ca instrument al corpului. Altfel 
spus, mintea este condusă de ego (care este sentimentul că şinele 
personal depinde total de trup). Prin trezirea spirituală, mintea începe să 
se identifice cu Spiritul şi mai puţin cu corpul. Iluminarea spirituală, cea 
mai de preţ avere, va fi cea căutată de oamenii viitorului, nu tentaţiile 
inferioare, primare, instinctuale. 

Chiar şi în viitorul apropiat, spiritualitatea se va dovedi o mană 
cerească pentru cine o are şi un handicap pentru cine nu o are. Vin 
vremuri - şi au şi venit - care ne vor testa discernământul, capacitatea 
de previziune, de vindecare şi autovindecare, intuiţia şi inspiraţia, 
telepatia şi vorbirea cu îngerii, puterea de invocare a lui Dumnezeu etc. 
Vechile valori materialiste se vor dovedi tot mai inadaptate pentru 
supravieţuire, obligându-ne la o reevaluare a priorităţilor în viaţă. 

Lecturi alese despre Apocalipsă şi începutul Epocii de Aur: 

Profeţiile lui Mitar Tarabici 43 

Profeţiile lui Peter Deunov 44 

Shambala - mesaje de la Regele Lumii, preluare telepatică de 
Nina Petre 

Tomas Andrew “Shambhala: Oază de lumină” 

lată un scurt pasaj din cartea lui Tomas Andrew “Shambhala: Oasis of 
light”: «Omenirea este câmpul de luptă al forţelor celeste. [...] Aflându-se la 
această răscruce de drumuri, omenirea trebuie să aleagă între calea ce duce 
în prăpastia decăderii morale şi calea către Cerul spiritual. în cazul în care 


43 https://drive.google.com/open?id=iFoOkWlBZcCJw2NXVFkYogahP6NzerqnS 

44 https://drive.google.com/open?id=ibNRk 9 C 60 cODybwdOkHHnLqwhWWuu 6 wQc 

avertismentul nostru plin de iubire şi de înţelepciune nu este ascultat şi dacă 
umanitatea se încăpăţânează să meargă alături de Stăpânul întunericului, 
atunci Ierarhia Divină Cosmică va răspunde aşa cum se cuvine acestei 
provocări şi Stăpânul Luminos al SHAMBHALA-ei va distruge tot răul de pe 
această planetă. [...] Popoarele de pe Pământ trebuie să înţeleagă că a trecut 
vremea crucificărilor şi a profeţilor blânzi ce predicau mulţimilor entuziaste. în 
viitorul apropiat, va veni vremea acelor ARHATI (Marile Spirite din Shambhala) 
care se exprimă prin fulgere, prin tunete şi prin ploi de stele!» 

SFÂRŞITUL , CA SFÂRŞITUL, DAR ÎNCEPUTUL? 

Aşa, acuma ştim ce se va întâmpla în viitor... Dar să fim sinceri: 
chiar ne interesează ce va fi peste 1000 de ani?! Sau măcar peste 100 de 
ani?! Nu e oare doar o curiozitate, aşa, de plictiseală?! Hai să ne 
recunoaştem în oglindă: omul e o fiinţă tare limitată la interesele sale 
imediate şi personale, un mic ego infatuat. Aşa că, slavă Domnului! bine 
că Cineva acolo, Sus, are o agendă planetară pe care o urmăreşte atent, 
ştiind bine ce se întâmplă cu noi şi de ce ni se dau toate aceste bucurii şi 
necazuri. 

Ştim ce va fi, în linii mari, suficient de clar. Dar ca să şi înţelegem 
viitorul, de ce va veni sfârşitul lumii, trebuie să cunoaştem cum a 
început omenirea, ciclicitatea speciei noastre. în acest scop, vă propun 
să lecturaţi dezvăluirile oferite de spiritul Ande mediumului Maria în 
legătură cu “Alungarea din Paradis” (sesiunile 1, 2, 3), publicate în site-ul 
nostru. 

Paradisul sau Grădina Edenului, în sensul Genezei biblice, a fost şi 
este un tărâm eteric*, de o vibraţie uşor superioară planului fizic, un fel 
de laborator de testare a noii specii umane. într-un fel, omul a evoluat 
din animale, dar nu orbeşte şi de la sine, cum cred evoluţioniştii. Mai 
exact, îngerii creatori au preluat modelele de funcţionare a 
organismelor animale şi le-au adaptat la noua specie superioară pe care o 
inventau, conform dorinţei Creatorului Suprem. Odată ce toate detaliile 
au fost puse la punct, Dumnezeu a ordonat coborârea vibraţiei 
organismelor umane la frecvenţa Pământului fizic. Fiinţele au fost 
adormite şi s-au trezit într-un mediu nou şi mai aspru, cu legităţi diferite, 
în care trebuiau să trudească pentru a-şi asigura nevoile şi dorinţele. 
Acest proces a fost numit “alungarea din Grădina Edenului”. 

O învăţătură fundamentală pentru înţelegerea rolului sacru al 
omului în Univers ne este oferită de cartea-revelaţie “VIAŢA 
IMPERSONALĂ”, pe care v-o recomandăm călduros spre lectură. 

* Tărâmul eteric (invizibil cu ochiul liber) este implicat în 
numerele de magie de spectacol, când magicianul realmente dispare şi 
apoi reapare în alt loc, sfidând orice logică... fizică. De fapt, este o scurtă 
dematerializare (translatare la vibraţia eterică), urmată de o 
rematerializare prin apropiere. Magul este purtat de nişte spirite 
ajutătoare dintr-un loc intr-altul, prin mediul invizibil, fără niciun efort 
din partea lui. Aceasta este dovada, indirectă, despre existenţa planului 
eteric (dacă nu cumva am avut ocazia să-l vizităm direct prin dedublare 
astrală). 


Video: Watch! Criss Angel Disappears 45 


9 aprilie 2019 


45 https://www.youtube.com/watch?v=Mh36FUAjJEg 

MAESTRUL ŞI GRAŢIA 


Capitole: 

Graţia Divină 

Lumina ochilor lui Ramana 

Pseudo-guru 

Contraargumente 

Universul se sprijină pe legi morale 

Nebunul pentru Dumnezeu 

Maestrul ascuns - Spiritul Sine 


GRAŢIA DIVINĂ 

Numai Graţia divină poate aduce completa iluminare spirituală, 
extazul transcendent, impersonal. Graţia nu poate fi apucată de niciunde, 
nici obligată să apară, este complet liberă şi imprevizibilă - mister al 
Vieţii. 

Dacă, după decenii petrecute cu tehnici şi căutări spirituale, omul nu 
atinge iluminarea/samadhi/satori/extazul suprem, nu trebuie nici să se 
ruşineze de sine, nici să se supere pe Dumnezeu. Graţia are propriile ei 
reguli şi face un joc neînţeles de mintea umană. 

Ai nevoie de simţul umorului ca să rezişti acestei frustrări spirituale, 
în general, simţul umorului este necesar pentru a depăşi limitele puse de 
ego, trebuie să ai puterea să te autoironizezi. Autoironia este semnul 
înţelepciunii, iar în unele situaţii tensionate, cea mai rapidă salvare din 
disperare. 

Dacă vreo cale ar da un rezultat absolut sigur şi automat, 
omul s-ar dispensa de Graţia lui Dumnezeu, şi-ar face din chiar 
acea cale un dumnezeu. Poate că de aceea El îşi rezervă dreptul ultim 
de veto: ca omul să se abandoneze, în ultimă instanţă, Iubirii Sale 
generoase. 

Marele Buddha, după ani de penitenţe şi asceze groaznice, a primit 
iluminarea spirituală! Din acel moment, însă, el a propovăduit nu asceza 
cruntă pe care o urmase personal, ci CALEA DE MIJLOC, evitarea 
extremelor de orice fel. De unde această radicală schimbare? înţelesese 
că nu exerciţiile spirituale l-au iluminat, ci Graţia divină cea 
imprevizibilă. Prin urmare, de ce să recomande altora penitenţe inutile 

pentru marea iluminare?! Nu-i mai bine ca aspirantul spiritual să 
trăiască echilibrat, fără a-şi primejdui sănătatea şi viaţa?! 

DE CE NU VINE GRAŢIEREA GENERALĂ? 

3 

Aici este o enigmă: Dacă este atât de simplu pentru Sine să ne ofere 
Graţia Sa într-o secundă, de ce O aşteptăm ani şi vieţi la rândul? Fie nu 
poate, fie nu vrea să ne-0 dea. în lumea impersonală, a vrea şi a putea 
este acelaşi lucru, ele nu sunt separate. Odată ce vrei ceva, şi poţi. 

Dacă Dumnezeu Şi-ar oferi Graţia tuturor, într-o secundă, toată 
omenirea ar ieşi de sub „păcatul lui Adam şi Eva”. De ce nu se poate 
asta?! 

Deocamdată, în această perioadă, când rolul istoric al ego-ului 
terestru se apropie de sfârşit, Graţia este oferită individual. Nu se poate 
stabili un algoritm, o regulă după care Ea ar putea fi prevăzută sau 
forţată. Se pare că se aşteaptă coacerea momentului propice în anumiţi 
oameni. Nu mulţi. Suficienţi pentru a-i putea trezi pe ceilalţi, sau cel 
puţin să le deranjeze “somnul”. Din cursul istoriei, se observă că 
niciodată nu au fost suficienţi maeştri pentru a schimba societatea 
radical, dar niciodată nu au lipsit maeştrii necesari care să perpetueze 
spiritualitatea înaltă. Până când? Până la apogeul Apocalipsei, aşa-zisa 
“A Doua Venire a lui Isus”. Atunci va veni Graţierea, dar nu generală, nu 
ca o pomană gratuită, ci ca urmare a eforturilor de mai bine ale 
majorităţii oamenilor. 

Până atunci, omenirea trebuie să-şi rabde karma, iar arderea karmei 
face parte din procesul de maturizare. Căderea din Rai trebuie să-şi 
consume toate efectele. Privind astfel, catastrofa apocaliptică a 
umanităţii ar fi ultimul capitol al poveştii. Este obligatorie, dar nu 
neapărat în forma cea mai gravă. Aici se mai poate „negocia” cu 
Dumnezeu, prin faptele pozitive ale oamenilor. Ale unora dintre ei, cei 
mai conştienţi şi responsabili. 

LUMINA OCHILOR LUI RAMANA 



Maestrul Ramana Maharishi: o viaţă plină numai de Dumnezeu 

Când fotograful a venit să-l imortalizeze în această poză, Ramana l-a 
întrebat: „Este destulă lumină aici?” Iar fotograful i-a răspuns, copleşit 
de influenţa spirituală a maestrului: „Tu eşti lumina!” 

Privindu -1 câteva secunde, vei observa că Ramana se mişcă uşor. 
Este viu. Aceasta nu e o simplă poză, ci un portal de trecere spre lumea în 
care trăieşte el acum. 

Lumina ochilor săi îţi poate distruge ego-ul. Nu insista să-l priveşti! 
Deşi trupul său a murit de aproape şapte decenii, ochii Săi ard, 
mântuiesc. El continuă să ofere ajutor spiritual cu compasiune. 
Simţi o căldură în piept?! 

De obicei, căutătorii spirituali cerşesc de la vreun guru o cheie ca să 
descuie uşi interzise. Să intre în camera cu comori ascunse, sclipitoare. 
Dar marele înţelept Ramana n-are cheia de la nicio cameră. El îţi oferă 
direct o bombă neutronică, să arunci totul în aer... ca să te pierzi în 
Dumnezeu! 

Acest portret al Maestrului este echilibrat şi concentrat: ne arată 
atât cauzele suferinţei umane, cât şi cum s-o oprim. Ne învaţă 
cum să ne bucurăm de viaţă fără a fi necăjiţi de distrugerea ei continuă. 
Fericirea copleşitoare şi permanentă provine din Şinele Dumnezeiesc. 

Cum să atingi Şinele Divin? 

Prin detaşarea de ego, de mica ta persoană. Rămâne doar bucuria 
trăirii, fără aşteptări îngrijorate, fără comparaţii absurde, fără patimi 
inutile. O imensă iubire, plină de compasiune faţă de semenii ce sunt încă 
sclavii propriului ego. Ei d-aia suferă. Strigă „Libertate!”, dar nu înţeleg 
ce îi ţine încătuşaţi şi cum să se elibereze. Şi au uneori răbufniri de 
revoltă, dar nu împotriva cui trebuie. Se războiesc unii cu alţii, ca orbeţii. 

„Cunoaşteţi adevărul şi adevărul vă va elibera!” (Ioan 8:32), spunea 
Isus Cristos. Dar ca să găseşti Adevărul, trebuie să te pierzi pe tine. Adică 
iluzia despre tine. Ego-ul, persoana. Lumea şi persoana sunt acelaşi 
lucru. Lumea te-a făcut persoana care crezi că eşti. Iar tu vezi lumea după 
propriile impresii personale. 

Viaţa este un şir neîntrerupt de probleme. Abia rezolvi una, că apar 
altele. Chiar şi cei care se plictisesc de prea mult bine îşi caută singuri 
problemele. Iar rădăcina falselor probleme este mintea, când slujeşte 
ego-ul. Un conglomerat de gânduri personale şi emoţii... 

Tu eşti Conştiinţă pură, neatinsă de materie. Toată viaţa te-ai târât 
pe burtă în planul bidimensional al minţii. Ridică-te şi respiră libertatea 
spaţiului în trei dimensiuni al Conştiinţei! Priveşte lumea impersonal, cu 
ochii înţeleptului...! 

Fie ca ochii tăi să devină precum ochii lui Ramana Maharishi...! 

«Concentrează-te pe Văzător, nu pe văzut. Tot ce vezi este fals şi doar 
Văzătorul este adevărat.» (Ramana Maharishi) 


PSEUDO-GURU 


Este o mare diferenţă între a filosofa despre non-dualitate şi a 
practica învăţătura spirituală non-duală. Ea era considerată în trecut un 
secret, divulgabil numai celor pregătiţi să-l înţeleagă corect. Dar astăzi, 
căutătorii spirituali o vor găsi, cu siguranţă, la un moment dat, într-o 
carte, pe internet sau printr-un maestru spiritual. Dacă însă vor avea 
ghinion, vor da peste un pseudo-guru, carismatic, inteligent şi chiar 
iluminat la un moment dat - dar care a deviat de la linia justă. 

Ce este just, cine defineşte ce-i corect? 

Unii spun că tradiţia marilor guru este o garanţie. Exemplul lor 
desăvârşit şi rarisim ne poate lumina în momentele de cumpănă. Alţii 


RĂZVAN-ALEXANDRU PETRE - Eseuri pe teme spirituale 2019 


pag.258 




spun însă că aceia sunt nişte „indieni morţi” şi învăţătura trebuie 
adaptată la vremurile de acum şi la discipolii vii. 

Din păcate, unii învăţători moderni dau un exemplu personal prost, 
răstălmăcesc şi deviază de la scopul şi mesajul învăţăturii non-duale. Şi 
totuşi, nu duc lipsă de adepţi, încântaţi de tupeul „maestrului”. Vă 
recomand o excelentă analiză asupra acestui subiect oferită de iluminatul 
erudit Timothy Conway în pagina despre neo-advaita 4 6 . (N.B. Tot 
website-ul său este o sursă de informaţii de încredere...) 

Vă mai recomand călduros să citiţi Cartea „Viaţa Impersonală”, 
revelată de Dumnezeu, pentru a vă aşeza corect pe Cale, stabili pe ambele 
picioare. Cu unul, în Absolut, cu celălalt, pe Pământ; înţelegând şi iubind 
atât calea mistică (adevăratul EU de dincolo de ego: „Iubeşte -1 pe 
Dumnezeu mai presus de propria persoană”), cât şi calea angajată în 
lume (EU suntem noi, „Iubeşte-ţi aproapele ca pe tine însuţi”, cu condiţia 
implicită să te iubeşti şi pe tine). 

Să zicem că cineva primeşte la un moment dat, prin Graţia Divină, 
iluminarea spirituală, trăind Adevărul că nu există decât o singură Fiinţă, 
Dumnezeu, în toate creaturile. Este el îndreptăţit să devină maestru, să-i 
înveţe pe alţii? Unii ar spune că, dacă nu el, cine altul are învestitura 
spirituală pentru asta? Alţii ar fi mai rezervaţi, observând că ego-ul său 
nu a murit încă. 

Conform marilor maeştri, după iluminare, adeptul trebuie să-şi ducă 
viaţa conform acestei revelaţii supreme. S-o ia ca pe o lecţie de 
comportament, nu ca pe un titlu doctoral. Cu alte cuvinte, înainte de a se 
proclama maestru atotştiutor, să continue eforturile de a-şi perfecţiona 
persoana şi a-şi dizolva complet ego-ul. Dacă vrea să-i ajute şi pe alţii, se 
poate recomanda ca un prieten spiritual binevoitor, dar nicidecum un 
mare guru autoritar. Iluminarea este doar începutul unui drum lung. 

Din păcate, poţi avea ghinionul să te atragă un pseudo-guru. Ce vei 
afla de la el? Multe lucruri corecte, adevăruri nobile. Dar va strecura şi 
bazaconii, care vor strica toată ciorba de învăţătură. 

q De exemplu, s-ar putea să-ţi spună că „Tu eşti deja Şinele perfect, 
prin urmare nu mai trebuie să faci niciun efort de a te perfecţiona”. 

Gravă eroare. Este adevărat că în sâmbure se află potenţialul copac, 
dar acel sâmbure încă nu dă fructe. Eşti perfect pe nivelul absolut (în 
potenţialul infinit, unde nu apar modificări), dar nicidecum pe cel relativ 
(unde trăieşti în prezent: în dualitatea dinamică). 


4 6 https://www.enlightened-spirituality.org/neo-advaita.html 

o Sau îţi va spune că n-ai nevoie de iluminare, ci înţelegerea 
mentală este totul. 

Desigur că este importantă şi filosofia, dar nimic nu se compară cu 
trăirea pură. Aceasta are rolul practic de radiere a multor impurităţi 
mentale (samskaras). în plus, simpla înţelegere fără punerea în practică 
este sterilă. Or, practica înseamnă strădania de a te autoobserva, 
autocontrola, autoeduca. Acestea nu vin de la sine, ci trebuie conduse 
prin voinţă. 

Cine filosofează? Intelectul, deci ego-ul. Ce fals sună când spune 
ego-ul „Eu sunt Şinele”! Acesta este pasul de la sublim la ridicol. 

Tradiţia sacră indiană vorbeşte de ÎNTREITA PRACTICĂ necesară 
pentru succes: 1) ascultarea învăţăturii (participarea la satsang-uri, 
discuţii directe cu maestrul, precum şi lectura textelor sapienţiale); 2) 
reflectarea personală asupra subiectelor aflate; 3) trăirea nemijlocită prin 
meditaţie (mai corect spus, să te laşi „meditat” de Dumnezeu). 

o Sau acest pseudo-guru ar putea avea un comportament imoral 
(cedând tentaţiei sexului, banilor, puterii etc.). Da, Dumnezeu face totul 
şi este toate, da, lumea este un vis, dar adevăraţii realizaţi spiritual sunt 
angajaţi cu compasiune în acest vis de dragul eliberării şi altor fiinţe. Ei 
ştiu că, în ultimă instanţă, nu există o personalitate sau moralitate 
absolută. Dar, pe nivelul convenţional, relativ, marii maeştri sunt 
persoane morale (prin Graţia Divină) şi invită discipolii să împărtăşească 
aceeaşi etică iluminată. 

Ramana Maharishi spunea: «Păstrează în inimă simţul nondualităţii, dar 
nu-l exprima niciodată în acţiune.» 

în mod ideal, un înţelept, sfânt, eliberat nu se mai identifică cu 
mintea-corp şi este eliberat de ataşamente şi repulsii (samskaras). Este 
un exemplu de pace, fericire, iubire, compasiune, empatie, generozitate, 
curaj, echilibru sufletesc şi sacrificiu de sine. în diferite tradiţii sacre este 
numit guru, lama, shihfu, roşiii, staretz, tzaddik etc. Această fiinţă 
exemplară transmite înţelepciunea ce vorbeşte despre transcendenţa 
Absolutului, despre efemeritatea şi irealitatea tuturor fenomenelor, 
nevoia şi metodele de trezire din visul egocentric limitativ, nevoia de 
seriozitate şi aspiraţie către libertatea Divină. 

CONTRAARGUMENTE 


Pe de altă parte, oamenii au prejudecăţi în legătură cu modul cum ar 
trebui să se comporte un maestru. Ce să mai spunem atunci de violenţa 
maeştrilor zen, care te bat fizic ca să respecţi disciplina?! 

Să ţinem cont că, înainte de a se elibera, maestrul şi-a construit în 
timp o personalitate cu apucături omeneşti, care este acum folosită de 
Spiritul său. Faptul că Nisargadata Maharaj fuma mult nu l-a 
împiedicat să fie un maestru autentic. Aceste premise se pot continua 
parţial în noua viaţă liberă de ego, controlate de Sus. Atunci când Şinele 
foloseşte mintea, transpare fantoma vechiului ego, dar ea nu mai este un 
personaj real. Mai precis, ego-ul continuă să-şi facă treaba de persoană 
doar în măsura în care îi este permis, nu mai este autonom, ci sub 
controlul Sinelui sau Supraminţii. 

Este posibil ca Spiritul, în deplina sa libertate divină, să dorească a 
manifesta unele aşa-zise „defecte” personale (de pildă, să fumeze sau să 
bea). El o face cu un scop necunoscut chiar şi omului în care este 
încarnat. După cum, poate să elimine total dependenţele anterioare, dacă 
ele dăunează misiunii Sale. De pildă, să nu mai pună niciodată în gură 
ţigară sau alcool, pentru binele sănătăţii. Ambele variante sunt la libera 
alegere a Spiritului. El vede de Sus întreaga situaţie. 

Ba, este posibil ca Spiritul să fie de acord cu mutilarea sau uciderea 
omului său, cu singurul scop altruist de a-i trezi spiritual pe cei din jur. 
Aşa s-a întâmplat cu Isus. El a fost sacrificat pentru că aşa i-a fost scris 
destinul de la început: să fie un exemplu etern prin toate faptele, 
evenimentele şi trăirile Sale. Nu întâmplător, Isus simţea nevoia să 
comenteze cu voce tare trăirile Sale: «Tată, iartă-i că nu ştiu ce fac!» sau 
«Tată, de ce m-ai părăsit?». însăşi viaţa Lui era o învăţătură vie, prin 
destin/misiune. 

UNIVERSUL SE SPRIJINĂ PE LEGI MORALE 

Prof. Dumitru Constantin Dulcan afirmă: 

«Astăzi, bazându-mă pe o cunoaştere ştiinţifică, pot afirma cu certitudine 
ca lucrurile nu au pornit dintr-o întâmplare şi viaţa nu e accidentală pe pământ, 
aşa cum spun manualele de biologie. Ba mai mult, afirm ca universul se 
sprijină pe legi morale. Am ajuns la concluzia că şi creierul respectă un cod 
etic, un cod moral, similar cu al marilor religii. Cum ştim asta? lată un 
experiment. 

La începutul anilor 2000, la Universitatea Wisconsin, s-au făcut cercetări 
pe călugări tibetani. S-a constatat că la emoţiile pozitive - empatie, respect, 

admiraţie etc - se activa o arie din lobul frontal stâng, în timp ce trăirea 
sentimentelor negative activa o arie din lobul frontal drept. în consecinţă, 
creierul face o distincţie între bine şi rău. Dar creierul e o masă de carne şi nu 
are cum să facă selecţia între bine şi rău doar prin sine. E clar că există o 
conştiinţă care face această triere, iar ea se supune, la rândul ei, unei legi 
morale, altfel cum ar face-o? 

Deci, legea lui Dumnezeu este legea Binelui. Dar poate argumentul 
acesta nu e suficient ca să înţelegeţi de ce universul e construit pe tiparul 
Binelui. 

Vă dau alt exemplu, la nivel de chimie: gândurile negative la nivel de 
chimie a sângelui determină în corp un viraj spre aciditate (care înseamnă 
îmbătrânire, boală, degenerescenţă). Faptele pozitive şi senine duc corpul 
către un ph alcalin, care se traduce prin longevitate şi vitalitate. 

Până şi ADN-ul nostru face diferenţa între bine şi rău. S-a luat o probă de 
ADN de la un individ, a fost dusă la distanţă şi monitorizată prin mijloace de 
laborator. Asupra individului s-au exercitat diverse influenţe, negative sau 
pozitive. La cele negative, spirala ADN-ului se contracta, la cele pozitive se 
decontracta. Până şi în ADN-ul nostru sunt înscrise premisele sănătăţii şi bolii. 
» (sursa 47 ) 

Iar înţeleptul Omraam Mikhail Aivanhov spunea: 

«Atunci când observăm ceea ce oamenii denumesc libertate, mai 
degrabă cuvântul „autorizaţie” sau „libertinaj” ar fi deseori mai potrivit. Mulţi vor 
să fie liberi ca să se lase pradă lenei, plăcerilor, pasiunilor, fără să-şi dea 
seama că tocmai în acest caz ei se limitează şi devin nişte sclavi. Adevărata 
libertate nu se obţine eliberându-te de toate constrângerile, ci transformându- 
te într-un servitor. Da, dar un servitor al Domnului. 

Predestinarea fiinţei umane este să găsească Divinitatea care locuieşte 
în ea şi să se pună în slujba sa. Ea va deveni cu adevărat liberă, liberă şi 
creatoare atunci când Divinitatea a pătruns profund în capacităţile sale fizice, 
psihice şi spirituale. Există aici ceva esenţial de înţeles. Cel care se pune în 
slujba Principiului Divin nu serveşte pe cineva sau ceva din exteriorul său; de 
aceea, nu numai că el nu-şi pierde libertatea, dimpotrivă, el o cucereşte, lată 
unul dintre principiile fundamentale ale adevăratei religii.» 


NEBUNUL PENTRU DUMNEZEU 


Unii pseudo-maeştri îşi dau drumul la pornirile egotice, unele 
scandaloase, sub sloganul „sunt total liber, prin mine se manifestă 
Dumnezeu, dar ego-ul unora nu îl acceptă”, profitând de credulitatea 
simpatizanţilor săi şi de arhetipul „sfântului nebun” din subconştientul 
colectiv. 


47 http://wWW.formula-aS.ro/2Oi3/lO53/lumea-romaneaSCa-24/d-C-dulcan-in-Spatele-tUturor- 
lucrurilor-e-dumnezeU-15989 

„Sfântul nebun pentru Dumnezeu” deseori şochează prin 
comportament, este adevărat. Dar el nu cere obedienţă, favoruri, onoruri. 
El te convinge şi te transformă întru Dumnezeu prin şocuri psihice care 
nu-ţi fac rău. Nimeni nu poate să-i urmeze exemplul, căci este original şi 
unic, un rebel, aşa lăsat de Dumnezeu. De pildă, cine ar putea să-l 
copieze pe misticul rătăcitor Nil Dorobanţii?! (Articol despre „Sfântul 
desculţ” Nil Dorobanţul). Nil a lăsat scrise 7000 de pagini fără nicio 
ştersătură sau modificare, pe care nimeni nu ştie cum le-a scris (atunci 
când se ascundea de comunişti prin hambare şi poduri). Aceasta arată că 
ele veneau din Supramintea sa, deja perfect gândite, iar omul Nil era 
doar scribul credincios. 

Iată în cele ce urmează o referinţă la subiectul “sfântului nebun” din 
pagina web „Four Kinds of Spiritual Teacher”4y de Timothy Conway. 

TRADIŢIA ÎNŢELEPCIUNII NEBUNE 

«în ceea ce uneori se numeşte „Tradiţia înţelepciunii nebune” îi 
găsim pe acei sfinţi „sălbatici sau nebuni” (avadhutas, majdhubs, masts, 
saloi, yurodivye, idiota, yu jen, mahasiddhas ş.a.). Aceşti indivizi 
misterioşi au părăsit spontan sau deliberat convenţiile sociale, uneori din 
simplul motiv că realizarea lui Dumnezeu şi eliberarea le-a venit într-un 
mod atât de neobişnuit şi puternic, că le-a scurtcircuitat funcţionarea 
normală psihologică şi socială. De obicei, ei nu arată niciun interes 
pentru propriul confort şi chiar pentru multe nevoi trupeşti de bază 
(hrană, lichide, somn, adăpost, igienă minimă). Sunt cunoscuţi pentru 
faptul că strigă sau mormăie la cei pe care-i întâlnesc, îi împing, îi lovesc, 
îi batjocoresc sau îi ignoră complet - totuşi, cu un efect neaşteptat de 
pozitiv, de transformare minunată asupra beneficiarilor acestui „abuz 
sacru”. Aceştia din urmă experimentează o binecuvântare divină concretă 
(saktipat, kripa, baraka, wang, coborârea Duhului Sfânt etc.), o energie 
care le aduce un sentiment uimitor de libertate, pace, echilibru sufletesc, 
fericire, iubire şi identitate non-duală cu Unicul şi cu toate fiinţele. 

„Sfântul nebun sălbatic” este un personaj spiritual autentic, dar care 
nu respectă morala convenţională a societăţii. îmbrăcat în zdrenţe, 
uneori complet gol, nepieptănat sau nespălat, ciudat de tăcut sau vorbind 
bizarerii, păstrând posturi sau efectuând mişcări ciudate, acesta îşi 


48 http: / / www.formula-as.ro/20 16/1210/spiritualitate-39/sfantul-descult-pe-urmele-lui-nil- 
dorobantu-20558 

49 https://www.enlightened-spirituality.org/4_Kinds_0f_Spiritual_Teacher.html 

„abuzează” vizitatorii sau presupuşii discipoli (deseori, el nu permite 
cuiva să îi stea în preajmă prea mult timp într-o relaţie convenţională 
maestru-discipol). Există poveşti cum că vreun astfel de personaj înţelept 
a şocat oamenii fiindcă i-a lovit, a ţipat la ei sau nu i-a băgat de loc în 
seamă. Dar există diferenţe enorme între un impostor şi un astfel de 
autentic „nebun pentru Dumnezeu”. 

în primul rând, discipolii „sfântului nebun” se simt binecuvântaţi, 
nu exploataţi de el. Dimpotrivă, cei ai impostorului simt, mai devreme 
sau mai târziu, că respectivul a profitat de ei. 

în al doilea rând, autenticii sfinţi nebuni după Dumnezeu sunt 
indiferenţi la orice li se întâmplă în „visul vieţii”, în special în ceea ce 
priveşte confortul şi bunăstarea trupească, sunt desprinşi de 
materialitate. în schimb, impostorul, în loc de a se baza pe Graţia Divină 
sau pe propria muncă remunerată corect, are încredere în acoliţii săi că 
se vor îngriji să fie bine hrănit, îmbrăcat, adăpostit şi respectat - şi astfel 
îi convine să apară senin şi „detaşat de orice”.» 

Traducere şi adaptare de RăzvanA. Petre 

Creştinii nu vor să semene cu Isus, vor doar ajutorul Său. E şi de 
înţeles - Isus era un „nebun pentru Dumnezeu”. Ce a făcut El: a 
răsturnat tarabele negustorilor din templu, a blestemat un smochin, era 
să fie omorât de consătenii săi fiindcă îl contrazicea pe rabin, îi punea pe 
ucenici să muncească spiritual în ziua de sărbătoare... şi multe alte 
„obrăznicii” d-astea. Dacă astăzi ar învia Isus şi ar face ce-L taie capul, 
creştinii l-ar omorî iarăşi, din convingere religioasă. Dacă nu cu mâna, 
măcar cu gura. De aceea preferăm un Isus mort şi fraier să ne ajute. 

E clar, când creştinii vor dori să semene cu Isus, biserica creştină se 
va destrăma, nu va mai rezista de atâta făţărnicie şi minciuni. Poate se va 
întâmpla după Apocalipsă, la începutul Păcii de 1000 de ani... adică peste 
cel puţin 130 de ani, după cum am prezentat în articolul „Viitorul 
omenirii în date”. 

Orice Maestru autentic are în el o doză de „nebunie pentru 
Dumnezeu”, care se poate ivi oricând. Unora nu le place să se dea în 
stambă şi, în general, nu ies prea mult din norme; altora nu le pasă de 
părerea altora despre ei atâta timp cât nu rănesc pe nimeni. Dar să nu te 
aştepţi la o viaţă liniştită lângă un adevărat Maestru cât timp mai ai un 
ego agresiv! 

«Adevărata compasiune îţi trage şuturi în fund, te bălăcăreşte şi nu este 
plăcută în unele zile. Dacă nu eşti gata pentru acest FOC, atunci găseşte un 
guru New age 'dulce' şi 'luminos', blând la vorbă şi rebotează-ţi ego-ul cu un 


RĂZVAN-ALEXANDRU PETRE - Eseuri pe teme spirituale 2019 


pag. 264 



nume ce sună mai spiritual. Dar stai departe de oamenii care practică 
ADEVĂRATA COMPASIUNE, pentru că îţi vor arde curul, prietene! Ce înţeleg 
cei mai mulţi prin compasiune este: „te rog să fii drăguţ cu ego-ul meu”. Ei 
bine, ego-ul tău este cel mai mare duşman al tău şi oricine este drăguţ cu el 
nu îţi arată compasiune.» (Ken Wilber - în „One Taste”, vorbind despre 
diferenţa dintre „Bunicuţa Zen” şi adevăratul Zen) 


MAESTRUL ASCUNS - SPIRITUL SINE 


Citate din maestrul Ramana Maharishi: 

«Dumnezeu, Graţia şi Gurul sunt sinonime şi în acelaşi timp eterne şi 
universale. Nu este cumva Şinele deja în interior?! Sau Gurul îl dăruieşte prin 
privirea sa? Dacă un Guru gândeşte în acest fel, atunci nu îşi merită numele. 
De fapt „Gurul” este dintotdeauna în tine.» 

«Dumnezeu, care este omniprezent, prin graţia Sa, fiindu-l milă de dragii 
săi devoţi, se manifestă în acord cu maturitatea devotului. Devotul crede că El 
este un om şi aşteaptă o relaţie ca între două corpuri fizice. Dar Gurul, care 
este Dumnezeu sau încarnarea Sinelui, lucrează din exterior, ajută omul să 
vadă greşelile sale şi îl ghidează pe calea corectă până când realizează Şinele 
din interior.» (sursa 50 ) 

Citat din cartea „Viaţa Impersonală”, capitolul XV: 

«Orice fiinţă care se prezintă conştiinţei tale sub formă umană sau 
spirituală şi care se pretinde a fi Maestru sau pe care mintea ta îl socoate 
a fi Maestru nu este nici mai mult nici mai puţin decât o personalitate ca 
şi tine, şi prin urmare nu este Divin - aşa cum mintea ta înţelege acest 
termen -, în ciuda numeroaselor „adevăruri” admirabile pe care le 
rosteşte şi a lucrurilor „miraculoase” pe care le săvârşeşte. 

De ce să cauţi tu intr-un învăţător, ghid, maestru uman sau spiritual 
ori înger manifestarea evident limitată a Perfecţiunii Mele, când poţi să 
vii direct la Mine, Dumnezeul din tine, Atotcunoscător, Atotputernic, 
Atotprezent, Ideea Inspiratoare aflată în spatele şi înăuntrul Tuturor 
manifestărilor? 

Pentru că EU SUNT în Tine, precum SUNT în tot ceea ce cauţi şi 
pentru că întreaga înţelepciune, întreaga Putere şi întreaga Iubire pe care 
aceştia o au vine doar de la Mine, de ce n-ai veni direct la Mine chiar 
acum şi de ce nu M-ai lăsa să te pregătesc şi pe tine ca să-Mi pot exprima 
Totalitatea prin Tine ? 


5 ° http://mooji.ro/ramana-maharshi/invataturi-ramana-maharshi/ 

Atâta timp cât mintea ta omenească va căuta sau venera ideea de 
Maestru într-o altă fiinţă, oricât de elevată sau sfântă ar putea să-ţi pară, 
tu vei rămâne dominat de astfel de idei; până când, intr-adevăr, poate că 
îţi voi permite să întâlneşti şi să intri în comuniune cu un astfel de 
„Maestru”. 

Dar dacă acest „privilegiu” ţi se va acorda, va fi doar pentru a-ţi grăbi 
trezirea şi imediata deziluzie care va urma când vei vedea că acel 
„Maestru” nu este decât o personalitate, deşi mult mai avansată în trezire 
decât tine, dar doar o personalitate - şi nu Cel Divin pe care Sufletul tău 
profund tânjeşte să-L cunoşti. 

Mintea ta omenească, aşa cum este ea constituită, în anumite ocazii, 
crede că are nevoie de un Maestru la care să apeleze în cazul încercărilor 
şi problemelor sale omeneşti pentru a-i cere explicaţii şi sfaturi, crezând 
că problemele vieţii pot să fie rezolvate în acest mod. Şi dacă îţi aduc pe 
vreunul care te dezamăgeşte sau te înşală, aruncându-te până la urmă tot 
înapoi la Mine, Şinele tău, lăsându-te descurajat, deziluzionat şi umilit, 
poate numai atunci vei fi dispus să te întorci la Mine, cel din interior, şi 
să-Mi asculţi vocea, care tot timpul ţi-a vorbit, dar pe care mintea ta 
orgolioasă şi egoistă nu s-a deranjat s-o asculte. 

Dacă în viaţa ta ar intra o fiinţă care ţi s-ar părea Divină, dar totuşi 
ar arăta niscaiva interese personale în privinţa ta [lăsându-te să o crezi şi 
să o numeşti Maestru], să fii sigur că aceasta nu este încă complet 
Impersonală. Ar putea fi un Maestru uman, dar nu Divin, [Cel pe care 
Sufletul tău tânjeşte să-L slujească]. 

Dar poate că tu ai fi satisfăcut să ai o astfel de fiinţă ca Maestru, 
chiar dacă el nu este complet Impersonal. Dacă aşa stau lucrurile, atunci 
te voi face să-ţi dai seama de imperfecţiunile sale printr-o comparaţie 
constantă cu Perfecţiunea Mea Impersonală, până când, în final, te vei 
întoarce la Mine într-un abandon total; recunoscându-mă pe Mine şi 
Impersonalitatea Mea ca pe unicul Model şi Ideal, ca pe adevărata Cauză 
care a inspirat lunga ta căutare în exterior a Perfecţiunii Mele, care poate 
fi găsită doar în interiorul tău, adânc ascunsă în propriului Suflet.» 

îg iunie 2019 

JNANA MARGA, LAURENŢIU MARGA 


Idei-forţă: SPIRITUL te face să gândeşti corect. SPIRITUL dizolvă 
ego-ul. SPIRITUL este sursa percepţiei. Dăruieşte-ţi viaţa Spiritului 
care ţi-o dă! 

Capitole: 

Cele 5 tipuri de gânduri 
Atenţie la Inspiraţie! 

PRAMANA KRIYA 
ANTAH KARANA 
Eu şi ego-ul 
Ego dies hard 

Sursa percepţiei: ATMAN-SPIRITUL 
Reintegrarea fiinţei în totalitate 
Etapele cunoaşterii lui Dumnezeu 
Atenţie la neatenţie 
Voluptatea privirii atente: ochii ficşi 
Contestări, avertizări, pericole 
Frumuseţea lumii te fură 
Fixitatea privirii 
Iluminaţi şi Maeştri 
Trezirea celui de-al treilea Ochi 
Maestrul perfect 


* * * 


CELE 5 TIPURI DE GÂNDURI 


înţelepciunea Yoga vorbeşte despre cele 5 tipuri de gânduri: corecte 
(,pramana ), incorecte (viiparyaya), amintiri ( smriti ), imaginaţii ( vikalpa ) şi vise 
( nidra ). 

Completăm astfel: Visele sunt o combinaţie între amintiri, 
imaginaţie şi, uneori, influenţe externe (senzaţii fizice şi fiziologice, 
gândurile altor persoane, mesaje de la Spirit etc.). 

PRAMANA, gândirea validă, se bazează pe percepţii senzoriale clare 
(,pratyaksha ), pe gândire logică ( anumana ) sau pe apelul la autoritatea unor 
texte sau mărturii autentice ( agama). 

VIPARYAYA, gândirea greşită, are multe cauze, dintre care, cele 5 
klesha (otrăvuri), anume: avidya (ignoranţa), asmita (egoismul), raga (atracţia 

către obiecte, relaţii, putere, status social), dvesha (repulsia faţă de unele 
lucruri, oameni, experienţe) şi abhinivesha (instinctul de conservare, de 
supravieţuire). 

Ca origine, provin astfel: amintirile - din Chitta (memorie); 
imaginaţia - tot din Chitta, prin recombinarea amintirilor; visele - tot din 
Chitta (inconştientul). Dar care gând este corect şi care incorect putem 
spune abia după ce analizăm retroactiv efectele lor. Ne punem întrebarea 
dacă nu putem trasa direct originea unora dintre acestea din urmă. 
Răspunsul este afirmativ: 

PRAMANA poate fi numită şi Inspiraţia pe care ne-o dă Atman- 
Spiritul. El ne poate direcţiona fluxul gândurilor într-o direcţie corectă 
sau ne poate oferi idei cu totul neobişnuite şi geniale. De aceea, rezultatul 
intervenţiei lui Atman asupra minţii este întotdeauna Pramana. Cea mai 
corectă gândire este cea provenită din Spirit. Funcţia minţii de a fi 
inspirată de Atman se numeşte, în yoga, Buddhi, în directă legătură cu 
funcţionarea lui Ajna chakra. Iar omul care şi-a desăvârşit această 
capacitate se numeşte BUDDHA. 

Se mai spune că mintea este al şaselea simţ, precum celelalte 5 
simţuri fizice. Aceasta poate fi adevărat numai în situaţia în care mintea 
percepe realitatea aşa cum o vede Spiritul: corect (pramana). în această 
situaţie fericită, omul posedă, într-adevăr, al şaselea simţ (intuiţia, 
inspiraţia, bunul-simţ), specific Spiritului. 

Din contră, tipului VIPARYAYA îi adaug semnificaţia de inducere 
exterioară a unor gânduri străine. Deci, dacă preluăm necritic gândirea 
unor persoane mai puternice mental sau suntem manipulaţi telepatic ori 
prin mass-media, avem o gândire eronată, care trebuie evitată. 

N.B. De obicei, visurile nu sunt supravegheate de Spirit, care este 
plecat din trup. Visurile, chiar şi coşmarurile, nu pun în pericol 
sănătatea, de aceea Spiritul poate lipsi temporar. Doar în starea de veghe 
este prezent Spiritul şi foarte atent la tot ce gândeşte omul. De aceea, 
dimineaţa, când ne trezim, să fim imediat recunoscători că nu mai 
suntem pradă uşoară pentru impulsurile din inconştient, ci am intrat sub 
pavăza divină a Spiritului, care ne poate binecuvânta cu inspiraţia, 
avertismentele şi fericirile Sale. 


* * * 

A TENŢIE LA INSPIRA ŢIE! 


InSpiraţia vine de la propriul Spirit. Este adevărata-gândire {Pra- 
mană). 

Maestrul spiritual Laurenţiu Marga spune că atunci când vorbeşte, 
nu se gândeşte la nimic, mintea îi este goală. Cuvintele îi vin de Sus, pur 
şi simplu, înr-un flux de conştiinţă mereu inedit, care îl surprinde uneori 
şi pe el însuşi. Este un exemplu clar de inspiraţie de la propriul Spirit. 

Spiritul este adevăratul Gânditor, iar omul, doar un mecanism care îi 
reproduce ideile. 

La asta se referea Autorul Divin în Viaţa Impersonală când spunea: 

«Orice spui sau gândeşti, EU sunt Cel care o spune sau o gândeşte prin 
intermediul organismului tău.» (cap.V) 

Omul obişnuit este însă bombardat şi de gânduri de la propria 
minte, ca şi de la alţii. El nu prea distinge între inspiraţia de la Spirit (pe 
care cu toţii o avem din când în când) şi celelalte tipuri de gânduri. 
Practicile spirituale ne ajută să discriminăm, atât cât se poate, între ce 
este şi ce nu este inspiraţie divină (de la Spirit). Iar pentru idealul de a 
trăi într-o continuă inspiraţie şi fericire se străduiesc yoghinii autentici 
toată viaţa lor. 

Gândirea egotică, comună, este dominată de prejudecăţi, frustrări, 
dorinţe, mimetism social etc. Nu are prospeţime, ci doar combinatorică 
între amintiri ( smriti ) şi fantezie ( vikalpa ). Se întâmplă totuşi ca, în 
mijlocul unui proces de gândire egotică, Spiritul să ne trimită un impuls 
inspirator care ne aşază gândirea pe alt făgaş, cel dorit de Spirit. Este 
modul comun prin care oamenii primesc inspiraţia, în doze mici şi 
ocazionale... 

Inspiraţia este mereu proaspătă, entuziastă. Spiritul este Gânditorul, 
care are obiective pe termen lung. De aceea, uneori ideile Sale ne 
buimăcesc, fiindcă nu au legătură cu ceea ce ştiam sau credeam. El vede 
ce legături karmice ne urmăresc; sau primeşte informaţii secrete din 
astral despre ce se pune la cale; sau care este zona unde trebuie să 
ajungem, împinşi ca o bilă de biliard... 

De exemplu, tu eşti un pacifist, urăşti violenţa, dar viaţa te aduce să 
lupţi cu arma în mână. (Cam asta i s-a întâmplat lui Arjuna din 
„Bhagavad Gita”.) De ce? Poate că tocmai Spiritul te-a împins în nişte 
ocazii dramatice care să te oblige să devii curajos. în acest fel, vei 
compensa o situaţie anterioară când te-ai comportat laş ori delăsător, sub 
pretextul fals că nu-ţi plac conflictele sau că „iubeşti” oamenii. 

PRAMANA KRIYA 


Pe baza acestor consideraţii, vă ofer o sugestie de practică spirituală, 
numită PRAMANA KRIYA, adică purificarea gândurilor prin 
amplificarea inspiraţiei. Se începe cu un hobby, o activitate uşoară 
fizic, plăcută şi creativă, fără nicio presiune. Poate fi pictura de plăcere, 
compunerea de muzică, exerciţiile de sinceritate în jurnalul intim sau 
scrierile spirituale etc. Din când în când, vor apare momente în care 
primiţi o adevărată inspiraţie în ceea ce faceţi. Obişnuiţi-vă să deosebiţi 
simpla combinaţie de amintiri şi fantezie de creaţia inspirată, analizând 
retroactiv şi percepând ce emoţii trezeşte în voi. în felul acesta, vă veţi 
convinge că există o Forţă Inteligentă care vă asistă şi vrea să-şi facă 
simţită Prezenţa. 

Accentuându-vă atenţia şi receptivitatea la impulsurile creatoare, ele 
se vor înmulţi, dar mai ales, veţi începe să simţiţi şi BUCURIA fină care le 
însoţeşte. Este semnul distinctiv al curgerii libere a fluxului Conştiinţei. 

După un timp, veţi prefera să invocaţi această BUCURIE subtilă fără 
a o mai însoţi de activitatea specifică. Şi o veţi face oricând doriţi, în orice 
moment mai liber al zilei. Iar atunci când aveţi nevoie de o soluţie, doar 
veţi chema întâi BUCURIA, iar gândurile care o vor însoţi vor fi, cu 
siguranţă, cele salvatoare. 

Aceasta este Pramana Kriya: întâi vă descoperă inspiraţia divină 
din voi (care există în oricine), apoi vă măreşte influxul de creativitate, 
apoi vă umple de o Bucurie inexplicabilă, care, cu timpul, devine starea 
voastră naturală. Aşa se întăreşte adevărata credinţă în Spirit sau 
încredere în Sine: prin observaţie şi trăire directă. 

«Pe măsură ce începi să Mă simţi în inima ta şi o deschizi larg pentru a 
Mă cuprinde în ea, te voi umple de o senzaţie nouă, minunată şi ciudată, care 
va însufleţi fiecare fibră a fiinţei tale cu instinct creator şi îţi va fi un veritabil 
Elixir de Viaţă. Căci tocmai manifestând în exterior acest sentiment, răspândit 
de Mine în lume prin tine, vei gusta dulceaţa de nedescris a Sfintei Mele Iubiri 
Impersonale, însoţită de iluminarea minţii şi de conştiinţa Puterii nelimitate; şi 
te va face să fii un canal complet lipsit de egoism, deci perfect pentru 
exprimarea Impersonală a Ideii Mele Divine.» (cap.XVI, “Viaţa Impersonală”) 

OBS. Se poate folosi şi o activitate epuizantă şi periculoasă, cum ar 
fi escalada, parkour sau alpinismul. Fericirea alpiniştilor, neînţeleasă 
de mulţi, de a se învinge pe sine vine din comuniunea lor cu propriul 

Spirit. Eul lor înalt le dă puterea de a-şi învinge neputinţele şi fricile şi 
de a dovedi nobleţe. 

în general, poţi face o statuie în două feluri. Fie sculptezi un bloc de 
piatră. Fie adaugi bucăţi de lut una peste alta, modelându-le. Tot aşa poţi 
primi inspiraţia. Primul mod corespunde mediumnităţii, în care propria 
minte nu este folosită decât ca receptacul. Sau, în celălalt mod, inspiraţia 
poate veni în valuri, în impulsuri, din când în când, nedându-ţi pace până 
nu modifici, completezi sau ştergi ceea ce tocmai ai creat din mintea ta. 

SPIRITUL TE FACE SĂ GÂNDEŞTI CORECT. 

* * * 


ANTAHKARANA 


Am moştenit de la milenara înţelepciune vedantică un model al 
minţii numit Antahkarana. El conţine 5 elemente esenţiale. îl vom 
prezenta într-un mod cât mai intuitiv. în modelul vedantic avem: 

Atman - Spiritul Divin întrupat, de natură impersonală. 

Aham - sentimentul fiinţării personale, EUL subtil. 

Manas - mintea umană (corespunzând conştientului din 
psihologie). 

Chitta - memoria şi gazda tiparelor de gândire (corespunzând 
inconştientului din psihologie). 

Buddhi - Este aspectul superior al minţii, intelectul, când este atras 
de spiritualitate. într-un sens, este mintea interesată de teoriile 
spirituale, precum şi gândirea şi rostirea înţeleaptă. în alt sens, mai 
practic, este acţiunea lui Atman de a ne îndemna să eliminăm motivaţiile 
egotice. Egoul, în sensul său negativ psihologic, este altceva decât Aham- 
Eul subtil, după cum vom detalia mai jos. 

Chitta este precum un lac tulburat continuu de vrittis, adică 
gânduri, emoţii, tipare de gândire. (Vritti înseamnă vârtej, turbion 
mental.) Chitta este porţiunea individuală a Minţii Universale. E ca un 
lac ce comunică cu oceanul. De aceea, aceste vrittis sunt parţial 
personale, parţial vin din exterior. 

La omul obişnuit, Manas-mintea conştientă este scufundată în 
Chitta-suportul minţii, ca peştele într-un lac. Gândurile pe care le macină 
vin din afara ei; ea e doar moara-mecanism. 

De Manas-minte stă nedezlipit Aham-Eul subtil. Vezi fig. I, mai jos. 

EUŞIEGO 


Şi acum vine explicaţia yoghină interesantă: în momentul când 
Aham-Eu intră în contact cu Chitta, face ca unele vrittis-gânduri să 
devină atractive ( raga ) şi altele, respingătoare ( dvesha ) în raport cu 
propria persoană. 

Pentru a le reprezenta grafic, folosim următoarea convenţie: Dacă, la 
început, toate vrittis-urile erau nişte linii drepte, neutre, acum unele se 
îndoaie în unghi ascuţit: fie cu vârful în sus (cele plăcute), fie cu vârful în 
jos (cele neplăcute), iar altele rămân plate, indiferente pentru Eu. 

Ego-ul este tocmai această deformare sau, mai bine zis, 
„magnetizare” a vrittis-urilor către plăcere sau durere, datorită influenţei 
lui Aham-Eu. Concluzia importantă este că ego-ul este un proces, 
materializat în deformarea sau etichetarea vrititis-urilor ca aparţinând 


EULUI. 


Fiind un proces, putem vorbi şi de inversarea sa, adică de 
„dizolvarea” ego-ului. Ceea ce nu înseamnă însă dispariţia subtilului EU- 
Aham, care este un fel de strat, voal sau entitate ce nu dispare până la 
moarte. Aşa explicăm de ce acei aşa-zişi „eliberaţi de ego”, mari înţelepţi, 
rămân totuşi cu un eu - un eu rafinat, neagresiv. Vezi fig. I-i. 


Chitta - inconştient ^ Apariţia ECjO ufui 



EGO = Vrittis 
--"magnetizate 
de Aham - Eu 


Manas - conştient 



Buddhi 


Fig.I 

Se spune că nu poţi începe yoga decât dacă ai un ego suficient de 
dezvoltat încât să-l pui la o muncă spirituală serioasă. Este un paradox 
aici: cum să foloseşti ego-ul la destructurarea ego-ului, învingându-i 
puternicul scut de autoprotecţie?! 

Printr-o acţiune indirectă. Atunci când Atman-Spiritul consideră că 
a venit timpul, îşi foloseşte influenţa de elevare (numită Buddhi ) pentru a 
concentra un grup de vrittis „magnetizate” (ego-ul) la baza minţii-Manas, 
ridicând-o spre suprafaţa lacului Chitta. Sunt acele idei şi dorinţe 
personale de îmbunătăţire, de înnobilare, de ieşire din mediocritate, de a 
obţine percepţii extrasenzoriale etc. 

în momentul când Aham-Eul iese la suprafaţă, încetează legătura 
„nepotrivită” cu Chitta şi astfel începe „demagnetizarea” automată a 
vrittis-urilor - adică, dispariţia ego-ului. Vezi fig. 1-2. 

SPIRITUL DIZOLVĂ EGO-UL. 

EGO DIES HARD 


Totuşi, în practică, lucrurile sunt mai complicate. Unele vrittis încă 
vor rămâne „magnetizate”, în virtutea inerţiei. De aceea, va fi necesară şi 
o curăţare manuală a Chitta, o “decolmatare a lacului”. Este munca de zi 
cu zi, de ceas cu ceas pentru eliminarea pornirilor egotice adânc 
implantate. 

Deci avem următoarele trei instanţe: conştientul, supraconştientul şi 
inconştientul. Conştientul (Manas) poate fi controlat pentru a facilita 
înălţarea la supraconştient (Aham sau Atman). Dar şi inconştientul 
(Chitta), trebuie purificat, lucru de care mulţi căutători spirituali uită sau 
pe care nu -1 ştiu. Şi de aici apar problemele cu ego-ul, fiindcă din 
inconştient pot ieşi toţi balaurii groazei. Acolo încă mai colcăie umbrele 
trecutului, care trebuie exorcizate încetul cu încetul. Am vorbit despre 
asta şi în articolul “Critica nondualităţii pure”. 

Ego-ul face parte din minte, deci se pare că nu poate fi eliminat total 
decât acţionând prin supraminte sau supramental. în acest scop, în yoga, 
se recomandă rămânerea în stări de samadhi cât mai mult timp, pentru 
ca eliminarea samskaras şi vasanas (fragmente de ego) să se facă 
automat. Un alt eficient instrument de purificare este Iubirea spirituală, 
pentru că este plină de Putere spirituală. 

în yoga integrală a lui Sri Aurobindo se spune că yoghinul trebuie să 
realizeze două procese paralele: 1) ridicarea spre Lumina supraconştientă şi 
2) coborârea Luminii în abisurile inconştientului pentru a-l purifica. 

SURSA PERCEPŢIEI: ATM AN-SPIRITUL 

Acum vom introduce informaţii adaptate din practica yoghină a 
maestrului Laurenţiu Marga. Vezi fig.II 


< 3 * 


<®> 


A Obiect 
, „ văzut 

0. Percepţie explicita: 

mintea vede prin puterea 
spiritului 

Subiect 
văzător 




Atman - spirit 


Subiect 

văzător 



Subiect 

văzător 

Obiect 

văzut 



4. Percepţie pură - 
nirvikalpa samadhi 


Subiect 

văzător 



Obiect 

văzut 



3. A doua dedublare - 
savikalpa samadhi 

Manas - minte 


1. Percepţie implicită: 2. Prima dedublare - dhyana 

mintea vede obiectele 


Fig.II 

2. Prin activarea intensă a lui Ajna chakra (al treilea ochi), Aham-Eul 
va continua să se ridice deasupra lui Manas ca într-o dedublare, o vedere 
detaşată a propriei persoane. Acum apare triada Martor (Aham-Eu) - 
Observator (Manas-mintea conştientă) - obiect perceput. Chiar este o 
dedublare, o dedublare a corpului mental-fin (nu a celui astral- 
energetic). 

3. Procesul evolutiv continuă: din Aham-Eu va ieşi Atman-Spiritul şi 
rămâne relaţia binară Martor (Atman) - Observator (Aham-Eu). 

în această fază pare a fi un alt Martor şi alt Observator, dar numai 
aparent. De fapt, întotdeauna există o singură Percepţie, cea a Spiritului. 
Doar că El este închis în incinte sau voalat de straturi care capătă 
abilitatea de a percepe, prin influenţa Lui. Astfel: 

1. Când, în mod obişnuit, avem diada Observator (Manas) - obiect 
observat, în Manas se ascunde Aham, în care se ascunde Atman, 

adevăratul Văzător. Puterea de percepţie (lumina interioară) a lui Manas 
vine tocmai de la Atman din interior. 

2. La fel, în triada Martor - Observator - obiect, Martorul este 
Aham, percepţia venind din interiorul său, unde se află Atman. 

3. Iar în penultima etapă, Martorul este însuşi Atman privind la 
Aham-Eu (Savikalpa samadhi). 

4. în final, Atman rămâne să se perceapă doar pe Sine - este pura 
Percepţie (Nirvikalpa samadhi). 

Important de reţinut: 

o. Percepţia primară a Spiritului este prezentă în fiecare strat 
intermediar. Din adâncul fiinţei este emanată o putere a Conştiinţei care 
animă fiecare observator în parte. Fiecare se simte, la nivelul lui, ca fiind 
centrul universului şi supremul martor. Abia când, printr-un proces 
yoghin, se produce acea „dedublare” repetată a conştiinţei, se dezvăluie 
faptul că niciun observator nu este deţinătorul conştiinţei, ci doar a 
împrumutat-o de la Spirit, Sursa ei. 

în multe texte spirituale veţi întâlni cuvântul Conştiinţă în loc de 
Percepţie, fiind sinonime. Percepţia spirituală cuprinde simultan toate 
cele 5 simţuri ştiute de noi plus altele specifice lumilor spirituale. în 
starea de Nirvikalpa Samadhi, fără-imagini ( nir-vikalpa ) lipseşte orice 
obiect exterior, Şinele percepându-se doar pe Sine. 

SPIRITUL ESTE SURSA PERCEPŢIEI. 

* * * 


REINTEGRAREA FIINŢEI IN TOTALITATE 

Să vedem dacă teoria propusă de Maestrul Laurenţiu Marga se 
potriveşte cu alte teorii spirituale. Următoarea schemă arată cum se 
încrucişează aceste abordări ale spiritualităţii. Dumnealui afirmă că 
metoda sa practică l-a condus rapid la recunoaşterea Sinelui, trăirea 
Unicului, atingerea Conştinţei pure - spre deosebire de bâjbâielile 
altor„maeştri” de nondualitate. 

ETAPELE PRACTICII SPIRITUALE, ÎN DIVERSE ABORDĂRI 


Autori şi 
sisteme 

Etape în practica „supramentală” (fără 
gânduri/fără minte) 

Etape în practica mentală 

Omul 

obişnuit 

Yoga 

Samadhi (extaz, satori, nirvana) 

Dhyana 

(meditaţia) 

Dharana 
(concentrarea pe 
un obiect) 


Antahkarana 
din Vedanta 

Atman 

Aham-Eu 

Folosind Buddhi din Manas 

Chitta 

vritti 

Neo-advaita 


Awareness (supraconştient) 

Consciousness 

(conştient) 

Narrative 

mind 

Ramana 

Maharishi 

Sahaja 
Nirvikalpa 
samadhi 
(stare de 
veghe) 

Kevala 
Nirvikalpa 
samadhi (stare 
de transă) 

Savikalpa 
samadhi 
(stare de 
transă) 



Ego 

Osho 

“Nu sunt”, 

Vidul 

“Sunt” 

“Eu sunt” 

Viziuni 

astrale 


Falsul eu 

Laurenţiu 

Marga 

Percepţie pură 
definitivă 

Percepţie pură 
temporară 

Martor- 

observator 

Martor - 
observator - 
obiect 

Observator 
- obiect 

Poveştile 

minţii 


* * * 


ETAPELE CUNOAŞTERII LUI DUMNEZEU 

în trecut, practicanţii de Jnana-yoga (numită şi Jnana-Marga) 
apelau la tehnici de Raja-yoga pentru a atinge stări foarte înalte de 
conştiinţă. Prin Raja-yoga se înţelege concentrarea ( dharana ), meditaţia 
(< dhyana ), extazul ( samadhi ) - triadă numită samyama de Patanjali. în 
prezent, Jnana-yoga e redusă la filosofie şi autosugestie de către 
învăţătorii moderni. 

în mod normal, atenţia ne este mereu furată de obiectele simţurilor. 
Ăsta e rolul ei natural, să ne facă conştienţi de tot ce-i în mediul 
înconjurător. Totuşi, acest mod de funcţionare nu este favorabil 
cunoaşterii lui Dumnezeu. Trebuie să învăţăm mai întâi să ne controlăm 
atenţia în mod voluntar, ceea ce este cam dificil. Unii oameni reuşesc 
nativ să se concentreze bine şi aceştia au mai mult succes în ceea ce fac. 
Secretul succesului este atenţia focalizată pe obiectul 
preocupărilor tale. 

Dar ca să ai succes în cunoaşterea lui Dumnezeu trebuie mai mult de 
atât. Iată ce am reţinut din afirmaţiile maestrului Laurenţiu Marga: 

Nou-născutul începe să distingă stimulii vizuali şi auditivi după mai 
multe de zile de la naştere. Apare sentimentul fiinţării după 9-12 luni. Pe 

la 3 ani se cristalizează eul (egoul), proces care se încheie complet la circa 
14 ani. Peste acest ego se suprapun nenumărate poveşti ale egoului 
(venite din mediu sau autoconcepute: cum mă cheamă, ce calităţi am, ce 
meserie, ce statut social, ce cred că e bine şi rău etc). Aşa se creează omul 
actual. 

Drumul către Dumnezeu (Spirit, Pura Conştiinţă) se face în sens 
invers. 

La omul obişnuit, percepţia nu este doar o relaţie Subiect-Obiect, ci 
ea este impurificată de „poveştile minţii” (prejudecăţi, amintiri, 
imaginaţii etc.), care se interpun şi colorează Obiectele cunoaşterii cu 
propriile filtre căpătate de-a lungul timpului. (Obiectele psihice pot fi 
lucruri exterioare sau gânduri interioare.) Terapiile psihologice doar 
schimbă o poveste cu altă poveste mai plăcută, atât, nu vor să ajungă la 
Povestitor. 

Prima etapă înapoi către Percepţia pură este purificarea acestei 
percepţii fizice, spune Laurenţiu Marga. 

- Pentru a preveni amestecul minţii, ni se propune o metodă vizuală 
şi dinamică. în felul acesta se obţine „trăirea în prezent”, adică percepţiile 
fizice nu mai sunt deranjate de sporovăială mentală, gânduri parazite, 
venite din memorie sau imaginaţie. (Savanţii au numărat circa 70.000 de 
gânduri care ne bombardează în fiecare zi.) Se obţine o aparentă linişte a 
minţii, atât de pomenită de învăţăturile spirituale. Dar e doar începutul... 
Căci mintea va continua să dialogheze, rezumându-se de data asta doar la 
obiectele pe care le observă. 

Ne aflăm deci în faza în care reuşim să avem o relaţie pură între un 
Subiect (Observator, persoană, ego) care percepe un Obiect (lucru, gând 
etc), fără niciun gând parazit, dar cu gânduri legate de acel obiect. în 
yoga, se numeşte dharana, concentrarea pe un obiect oarecare. 

- Prin adâncirea tehnicii, vom intra în etapa în care mai apare o 
entitate, Martorul, printr-un fel de dedublare. Martorul percepe 
Observatorul care percepe Obiectul. Este o triadă. în jargonul englezesc 
al nondualităţii, ceea ce percepe Observatorul se numeşte Consciousness, 
iar ceea ce percepe Martorul se numeşte Awareness (îi corespunde 
dhyana, meditaţia din yoga). Aceasta pregăteşte „mica iluminare”, care 
vine în etapa următoare. 

Aici, Observatorul este o persoană (egoul), dar Martorul este detaşat, 
aproape Impersonal. Cartea „Viaţa Impersonală” dezvoltă în cititor acest 
sentiment de detaşare de propria persoană şi subordonarea unei Entităţi 
interioare mai înalte. 

- După îndelunga exersare contemplativă a acestei stări, din atenţie 
va dispare Obiectul perceput, iar Martorul va rămâne să perceapă numai 
Observatorul. Observatorul devine acum obiectul direct al percepţiei. 
Este o stare foarte înaltă, la care puţini ajung. Se atinge liniştea deplină a 
minţii, fiindcă nu mai există o minte. Acestei etape i-am putea spune 
„mica iluminare”. în yoga, i se spune savikalpa samadhi (extazul cu 
obiect). Este un preambul al Marii Iluminări. 

- După o perioadă de păstrare a acestei stări binefăcătoare şi elevate, 
din câmpul atenţiei va dispare şi Observatorul, rămânând doar Percepţia 
Pură (Satchitananda sau Prezenţa), starea de Nirvikalpa Samadhi (extaz 
fără obiect) venerată de toţi yoghinii. 

Dacă aceasta ajunge să fie prezentă 24 de ore din 24, în veghe şi în 
somn, Ramana Maharishi spune că s-a atins Sahaja Samadhi. El mai 
adaugă că NU poate fi scopul suprem în yoga acela să stai nesimţit ca un 
buştean timp de câteva ore pe zi (ca în Kevala Nirvikalpa samadhi). 
Trebuie să ajungi să-ţi păstrezi comuniunea cu Divinul având ochii 
deschişi şi acţionând în lume. Ce frumos! 

Un Maestru care nu mai iese din starea de Samadhi a ajuns foarte 
departe de lumea noastră, încât face eforturi să nu iasă cu totul. în 
permanenţă, el vede întreaga lume ca fiind Şinele său - aceasta este 
beatitudinea, ţelul final al tuturor căilor spirituale - totul ESTE, pur şi 
simplu, o extensie a Sa. Iar când e nevoit să se concentreze pe obiectele 
lumii (cum ar fi o discuţie, o conferinţă) simte o uşoară neplăcere, fiind 
obligat să-şi coboare vibraţia. 

Mai adăugăm umătoarele: în cuvintele lui Paramahamsa 
Ramakrishna, adevărata bhava (devoţiune pentru Suprem) este atinsă 
când relaţia cu Divinul este menţinută constant în conştiinţă «când 
mănânci, când bei, când stai sau când dormi». Acesta ar fi Bhava 
Samadhi, culmea unei îndelungate practici devoţionale, cu renunţări şi 
autodisciplină. Pe Bhakti-marga, diferită de Jnana-marga, mintea se 
concentrează tot mai mult asupra zeităţii favorite şi pot apare stări 
emoţionale superficiale, chiar isterice, sau posedări de către entităţi, dar 
ele nu sunt experienţe cu adevărat spirituale. Ramakrishna a afirmat: 
«Dacă ar fi să măsurăm adâncimea experienţelor spirituale, trebuie să 
observăm fermitatea (în obţinerea ţelurilor spirituale - n.n.), puterea de 
renunţare (detaşarea de exterior, prin atracţia spre sursa interioară de 
fericire - n.n.), tăria de caracter, diminuarea dorinţelor pentru plăceri 
etc.» 


* * * 

ATENŢIE LA NEATENŢIE 


Aceasta ar fi harta călătoriei înapoi la Dumnezeu, în termenii cei mai 
simpli posibili (şi perfectibili). Dar cum orice călătorie începe cu primul 
pas, trebuie să ne ocupăm întâi de eliminarea zgomotului mental. 
Maestrul Laurenţiu Marga spune că este imposibil să scapi de gânduri 
folosindu-ţi tot mintea prin diversele metode propuse de şcolile actuale 
de spiritualitate sau psihoterapie. Metoda lui începe cu o focalizare a 
atenţiei asupra obiectelor din câmpul vizual în timpul mersului în aer 
liber. 

- S-ar părea că este mai uşor să te concentrezi în mişcare decât stând 
nemişcat într-o postură de meditaţie. Grecii antici aveau o şcoală filosofică 
unde discuţiile aveau loc în mers - şcoala peripatetică a lui Aristotel. 

- în diverse tradiţii, cum ar fi cea tibetană, există metode de lărgire a atenţiei în 
viaţa cotidiană. 

- Iniţiatul Gurdjieff punea accentul pe atenţia la activităţile zilnice. El spunea că 
„omul este adormit, omul este o maşină”. 

- Clasica tehnică de conştientizare a respiraţiei pe nas nu e altceva decât 
focalizarea atenţiei pe simţul tactil interior (ştiinţific numit „propriocepţie”). 
îndată ce respiraţia îţi captează întreaga atenţie, gândurile parazite, 
secundare, nu mai au aceeaşi putere de a te atrage, ba chiar dispar. 

La început a fost/este Conştiinţa sau Percepţia pură 
(Satchitananda). 

Laurenţiu Marga pune accent pe tipul de percepţie vizuală, 
principală la majoritatea oamenilor. Fixitatea privirii este semnul de 
control că ai reuşit să obţii o relaţie pură Subiect-Obiect. Este modul în 
care ne privesc copiii mici sau animalele de casă: drept în ochi, atenţi, 
fără gânduri ascunse. 

Cine-şi mişcă ochii în cap când vorbeşte, înseamnă că nu este 
realizat spiritual (după părerea lui Laurenţiu), ci încă mai apelează la 
memorie şi imaginaţie, nefiind un canal total deschis prin care să curgă 
nestingherit fluxul Conştiinţei. Fixitatea ochilor - relaxată, nu forţată - 
se obţine printr-o interiorizare specială şi permanentă, pe care o poţi 
învăţa corect la evenimentele pregătite de el. 

Laurenţiu subliniază că memoria şi imaginaţia sunt abstracte, doar 
gânduri. Trăieşti acolo unde ţi-e atenţia. Dacă te duci complet în minte, 
nu mai trăieşti realitatea din faţa ochilor, ci o ficţiune. Secretul este să- 
ţi foloseşti mintea, dar fără a pierde prezentul din faţa ochilor. 

Această fază se poate atinge prin activarea intensă a lui Ajna chakra, 
moment în care mintea se poate diviza, păstrând două fluxuri distincte 
ale atenţiei concentrate. Aşa explicăm, de pildă, cum putea Napoleon să 
dicteze două sau mai multe scrisori în acelaşi timp. N.B. Atenţia perfectă 
a minţii divizate este cu totul altceva decât obişnuita atenţie distributivă, 
cea care alternează rapid între două centre de interes. 

Este nevoie să exersezi cu perseverenţă, fiindcă nu poţi sări etape şi 
nimic nu vine fără efort, mai ales o realizare aşa de mare, precum trăirea 
Sinelui Divin... 


* * * 


VOLUPTATEA PRIVIRII ATENTE: OCHII FICŞI 

NLP-ul spune că dacă vorbim din amintiri, privim spre stânga, iar 
când imaginăm, privim spre dreapta. Dar un actor talentat ne poate privi 
drept în ochi în timp ce recită din memorie zeci de strofe. Deci mintea 
poate fi antrenată, într-o oarecare măsură. însă dacă discuţi normal cu el, 
nu-şi va mai putea controla ochii. 

Ce se întâmplă când ne concentrăm puternic pe un obiect sau pe un 
subiect de gândire? Privirea rămâne pironită. Ce se întâmplă când un 
medium îşi împrumută vocea unui alt spirit? Privirea îi rămâne fixă, 
fiindcă mintea lui e goală. La fel, când rămânem pentru câteva clipe duşi 
într-o “visare cu ochii deschişi”. Prin urmare, şi când ne concentrăm, dar 
şi când ne golim mintea, căscăm ochii. Creierul tratează cele două situaţii 
la fel. 

Atunci când ne concentrăm atenţia, noi excludem ceilalţi stimuli sau 
gânduri parazite, deci este tot un fel de golire a minţii, sau mai bine zis, o 
filtrare drastică a gândurilor. Iar când ne golim mintea, e tot o filtrare 
automată a oricărui gând. 

Concluzia este că mişcarea ochilor este semnul că atenţia trece de la 
una la alta, că nu e focalizată. în viaţa de zi cu zi, deseori e necesar ca 
atenţia să fie distributivă. Dar în spiritualitate este utilă o atenţie 
concentrată şi NU te ocupi de două lucruri în acelaşi timp. 

Maestrul Laurenţiu Marga ne învaţă atenţia neîntreruptă asupra 
obiectelor din câmpul vizual ca prima etapă. Faţă de alte metode, este 
mai uşor de integrat în viaţa curentă. Vrei, nu vrei, trebuie să priveşti ce-i 
înjur. De ce n-ai face-o mai conştient?! 

Creierul se va obişnui să se concentreze atent la ce vede şi astfel 
apare un gen de fixitate permanentă a privirii. Este un obicei psihologic, 
care desigur, are beneficiile lui psihologice: văzul devine mai acut, 
obiectele par mai frumoase, viaţa e trăită mai intens etc.. Tăcerea 
minţii este urmarea firească a antrenamentului vizual, fiindcă mintea nu 
mai are timp şi nici plăcere să rumege gânduri. Iar unii scapă astfel de 
probleme psihice uşoare. Dar este doar începutul spiritualităţii, dacă vrei 
să mergi mai departe... 

Practicarea perseverentă ne va conduce la următorul stadiu, care 
este cu totul deosebit, semnul clar că ai trecut de aparenţele fizice. Este 
acel gen de dedublare prin care se trezeşte în noi un al doilea 
Observator/Martor care priveşte primul Observator care priveşte 
obiectele. Aceasta se obţine prin activarea intensă a lui Ajna Chakra, care 
este, în yoga, secretul dobândirii unor percepţii supranaturale şi 
accederea la niveluri de conştiinţă superioare. 

* * * 


CONTESTĂRI, AVERTIZĂRI, PERICOLE 


Metoda lui Laurenţiu Marga provoacă o fixitate neobişnuită şi 
intensitate a privirii. S-ar putea ca cei din jurul tău să fie deranjaţi de 
privirea ta „impertinentă, provocatoare, intimidantă” şi să-ţi ceară să nu 
te mai zgâieşti la ei. Este un impediment pe care trebuie să-l gestionezi cu 
inteligenţă şi calm. 

FRUMUSEŢEA LUMII TE FURĂ 

Alt „dezavantaj” posibil este acela că nu te mai poţi concentra la 
două lucruri în acelaşi timp, ci trebuie să le faci pe rând. Dar, cu 
siguranţă, le vei face FOARTE BINE pe amândouă. 

Să luăm un exemplu. Citeşti o carte, iar la un moment dat priveşti pe 
fereastră şi eşti total captivat: tot ce vezi îţi pare extraordinar de frumos! 
Rămâi aşa în contemplare o oră întreagă, până încep să te doară mâinile 
care ţin cartea. Aşa îţi aduci aminte că citeai ceva „interesant”. 

Pentru cel care are percepţia proaspătă, ideile îşi pierd din 
atractivitate, par lipsite de viaţă, mintea devine un balast. în schimb, tot 
ce se înfăţişează privirii este atât de viu şi frumos, încât îl absoarbe în 

contemplare. în cartea “Puterea Prezentului”, autorul Eckhart Toile 
povesteşte cum s-a trezit într-o dimineaţă cu această percepţie nouă, 
numită iluminare sau trezire spirituală. Atât de mult l-a fascinat, încât şi- 
a petrecut următorii doi ani de zile stând pe o bancă în parc şi 
contemplând natura. Apoi, treptat, a revenit la o viaţă ceva mai activă 
social. 

O asemenea percepţie proaspătă a realităţii înconjurătoare te face 
nespus de fericit mereu, fără vreun motiv special. Misticii preferă să se 
retragă în izolare, departe de oameni, pentru a putea contempla 
nederanjaţi de urgenţele cotidiene. 

Există însă unii intelectuali de marcă, să zicem mari filosofi, care 
sunt captivaţi de frumuseţea ideilor înalte şi nu dau importanţă mediului 
fizic. Pentru ei, acele idei superioare, savante, divine sunt extrem de vii, 
reale şi atractive, mintea lor freamătă de ele chiar în mijlocul activităţilor 
obişnuite. Atenţia lor este îndreptată 100% spre interior. 


FIXITATEA PRIVIRII 

încă de la început, cei care urmează această cale, chiar şi cei 
ignoranţi intr-ale spiritualităţii, dobândesc o percepţie trezită 
(manifestată exterior prin ochii larg deschişi şi parcă mereu uimiţi). Sunt 
ei oare mai spirituali decât Eckhart Toile, Mooji, Sadhguru, Krishnamurti 
şi alţi maeştri apreciaţi de mii de căutători?! Câtă valoare spirituală are 
fixitatea ochilor? Nu cumva este doar un epifenomen psihologic, specific 
exclusiv acestei căi, care poate lipsi la cei ce urmează alte metode?! Să 
vedem ce spune Laurenţiu Marga, fondatorul ei. 

El îi contestă pe cei tocmai amintiţi, pe motivul că îşi mişcă ochii 
când vorbesc. Nu recunoaşte ca adevăraţi mari maeştri decât pe 
Ramakrishna, Ramana şi Osho, dintre cei mai recenţi. Cu toţii aveau 
acea privire imobilă (transfixed eyes), ca rezultat natural al dispariţiei 
gândurilor. 

Mai spune că spiritualitatea începe cu păstrarea atenţiei în prezent. 
Degeaba vorbeşte Toile despre puterea Prezentului, că el nu rămâne în 
prezent, ci mintea îi fuge în memorie şi imaginaţie când vorbeşte. Mooji, 
la fel, îţi dă o stare plăcută când vorbeşte, dar nu te schimbă radical cu 
nimic. Spiritualitatea nu înseamnă poveşti frumoase despre univers. Nici 
măcar experienţe spirituale, viziuni. Ci o adâncire în prezent, care e 
singura realitate. Ce dur, dar adevărat! Prezentul nu este deloc “banal”, ci 
un dar divin... 

Mintea lui Papaji, după întâlnirea cu Ramana Maharishi, a rămas 
fără gânduri proprii 9 luni de zile, timp în care omul a funcţionat normal, 
a mers la serviciu etc., primind gândurile direct din Conştiinţă. Bun. Dar 
după cele 9 luni, a revenit la „normal”. Nici Papaji nu a fost un maestru 
după acest criteriu, fiindcă nu trăia în Sahaja Samadhi, precum Ramana. 
Despre Yogananda se spune că putea intra imediat în Nirvikalpa 
Samadhi. Frumos. Dar nici el nu trăia Sahaja Samadhi continuu, precum 
Osho. 

Proabil că cel ce face asemenea afirmaţii vrea să ne deranjeze 
comoditatea minţii şi să ne provoace ego-ul spiritual. La fel, şi cu alte 
afirmaţii controversate. Cred că se amuză pe socoteala celor care sar la 
“bătaie” ca să-şi apere schemele de gândire... 

Dar dacă Laurenţiu are dreptate, atunci avem pe Pământ extrem de 
puţini mari maeştri, cei care trăiesc un samadhi permanent. Şi trebuie 
să ne simţim onoraţi că unul dintre ei este român de-al nostru (ceilalţi 
trei bine-cunoscuţi au fost indieni). 

Pe de altă parte, dacă toţi elevii lui capătă fixitatea priviri din prima 
etapă, înseamnă că, la un moment dat, unul dintre aceştia s-ar putea 
pretinde un fals maestru, bizuindu-se pe impresia la public pe care o dau 
ochii lui ficşi. E doar o speculaţie perversă, dar care ne poate da de 
gândit... 

O POSIBILĂ EXPLICAŢIE ESOTERICĂ 

Să vedem dacă putem împăca şi capra, şi varza, şi lupul. 

Cei care se preocupă de anatomia subtilă a omului spun că Ajna 
Chakra are 98 de spiţe, petale sau raze (teosoful Leadbeater a “clar- 
văzut” doar 96). Să presupunem că orice om are foarte active 20 dintre 
acestea, altfel neputând funcţiona normal. Cei care îşi “trezesc cel de-al 
treilea ochi”, să spunem că îşi mai activează încă 50 dintre acestea. Şi să 
mai zicem că spiţa nr.33 este responsabilă de fixitatea privirii atente 
permanente. 

Fig.III Chakra Ajna, cu cele 96 de raze (spiţe, petale] 

Odată ce s-a trezit cel de-al treilea ochi, din diverse cauze, este 
posibil ca, printre cele 50 de spiţe, să se fi activat, prin contagiune, şi 
nr.33. Acest iluminat va avea deci o privire fixă (ceea ce poate că s-a 
întâmplat cu Ramana Maharishi şi Osho). Dar de ce nu ar fi posibilă şi 
varianta în care, dintre cele 50 de petale activate, să lipsească nr.33, care 
nu este absolut necesară trezirii spirituale?! Iată de ce iluminarea poate fi 
însoţită de fixitatea ochilor sau nu. Chiar acelaşi iluminat ar putea, la un 
moment dat, să aibă deschisă nr.33, dar care să se închidă cu timpul. 

Pe de altă parte, maestrul Laurenţiu Marga a descoperit, poate, 
“intrarea secretă” de acces în Ajna care grăbeşte activarea celor 50 de 
spiţe ale iluminării. Această poartă secretă ar fi tocmai nr.33. Deci, 
deschizând-o printr-o anumită metodă, ea produce, prin influenţă 
subtilă, trezirea mai multor spiţe alăturate, generând un efect în avalanşă 
şi, în final, mult-dorita iluminare spirituală. Cel cu Ajna deschisă printr-o 
asemenea iniţiere îşi va păstra această spiţă activă toată viaţa. Voilâ! 

IL UMINA ŢI ŞI MAEŞTRI 

Să definim care e diferenţa dintr-un iluminat şi un maestru. 
Iluminarea este o stare temporară, un act de Graţie Divină, o scurtă 
licărire din Gloria Dumnezeirii. Dar apoi, omul revine la starea sa 
normală, când va încerca să înţeleagă (nereuşind) şi să integreze acea 
experienţă unică în rutina zilnică. Unii o vor retrăi şi vor deveni chiar 
profesori spirituali, surse de inspiraţie pentru semenii lor. 

Dumnezeu ne transmite mesajul Său prin aceşti iluminaţi, turnând 
în mintea lor inspiraţie şi rafinament al gândirii. Poate că ei, într-adevăr, 

păstrează o doză de personalitate în ceea ce spun. Dar, iată, chiar şi un 
simplu medium ca Joseph Benner a reuşit să pună pe hârtie acea 
capodoperă a nondualităţii numită „Viaţa Impersonală”, care a 
iluminat vieţile a zeci de mii de căutători spirituali! Deci poţi învăţa 
spiritualitatea chiar şi din cărţi (într-o oarecare măsură). 

Totuşi, titlul de Maestru nu -1 merită decât cei care s-au stabilizat în 
starea de unificare, de nondualitate, dincolo de minte, pentru că doar 
astfel au ei capacitatea de a îndruma discipolii în mod individual, 
percepând direct nevoile lor de moment. Din spusele celor care l-au 
cunoscut direct, Laurenţiu Marga este un Maestru, adică are competenţa 
să te conducă pe calea pe care a mers şi pe care o prezintă public. Dar 
oare câţi căutători sunt pregătiţi să-l întâlnească?! 

De asemenea, el este specializat în vindecarea anxietăţii. O face 
rapid, fără medicamente, ameliorându-se vizibil din prima şedinţă sau 
chiar vindecându-se total. Se pare că dumnealui combină psihoterapia 
cognitivă cu inducţia bioenergetică. 

Laurenţiu Marga > Youtube 51 | Facebook 52 

TREZIREA CELUI DE-AL TREILEA OCHI 


Laurenţiu Marga este autodidact, nu foloseşte cărţile indiene de 
yoga. Totuşi, viziunea lui este corectă, iar îndrumările sunt competente, 
fără a cunoaşte termenii sanscriţi tradiţionali. Deşi n-o spune aşa, yoga 
lui are ca prim obiectiv trezirea chakrei Ajna şi dobândirea unor 
capacităţi neobişnuite. Dar ne avertizează că orice viziune spirituală am 
avea, este tot o păcăleală a minţii. (Tot aşa spun şi Sfinţii Părinţi, să nu 
dăm atenţie acestor viziuni.) Scopul final al practicii este dispariţia 
completă a minţii personale (prin activarea intensă a lui Sahasrara 
chakra). Pare cumva înfricoşător, dar cine se teme n-are ce căuta în acest 
domeniu. 

Laurenţiu mai spune că spiritualitatea serioasă este periculoasă. 
Discipolul se poate aştepta să ajungă în pragul nebuniei la un moment 
dat (ca urmare a trezirii celui de-al treilea ochi, adăugăm noi). Mulţi 
dintre cei care n-au avut îndrumător au ajuns la balamuc. Dar pentru 
asta există maestrul, ca să-l ajute în momentele critice (de “spiritual 
emergency”, cum le spune Stanislav Grof). 


5 1 https://wWW.yOUtube.COm/channel/UCXqjafzVGH27NKChzTfFxeg/videOS 
s 2 https://www.facebook.com/OMPCALaurentiuMarga 

Acest pericol apare oricând omul zgândăreşte poarta invizibilului, 
fără binecuvântare. Autorul Divin ne atrage atenţia: 

«Tu, cu personalitatea ta, poţi încerca de mii şi mii de ori să străpungi 
cochilia conştiinţei tale omeneşti. Dar, presupunând că ai reuşi, n-ai face decât 
să distrugi uşile pe care Eu le-am plasat între lumea formelor tangibile şi 
tărâmul viselor intangibile; şi uşa fiind deschisă, nu vei mai putea evita intrarea 
intruşilor pe domeniul tău privat decât cu mult necaz şi suferinţă.» (cap II, 

Viaţa Impersonală) 


MAESTRUL PERFECT 


Ramana Maharishi, marele maestru de nondualitate, spunea că 
pentru un jnani nu există Kundalini. Dacă suntem fanii lui înseamnă 
oare să-i ridiculizăm pe practicanţii de Kundalini-yoga?! Ignoranţa (sau 
dezinteresul?) lui Ramana ne demonstrează că niciun om nu este 
Dumnezeu. Ci doar că poate fi un instrument perfect în mâna 
Domnului. Omul e doar o părticică din Spiritul său, care e doar o 
părticică din Dumnezeu. Un om nu poate fi niciodată TOTAL, ci doar 
PERFECT - un medium perfect pentru Şinele său, care îi transmite doar 
ce vrea EL Faptul că Laurenţiu nu premeditează ceea ce spune (după 
cum declară), fiind cu atenţia totală în prezent, e semnul că este un 
medium perfect pentru propriul Spirit. 

N.B. Este un alt tip de mediumnitate decât cea cunoscută în 
spiritism. Acolo, mediumul are aura receptivă şi poate fi folosit de orice 
spirit aflat în jur dacă nu are protecţie divină. în schimb, aici numai 
propriul spirit are acces la mintea omului, dar fără inconvenientele pe 
care le au mediumii spiritişti. 

Totuşi, dacă Laurenţiu a atins comuniunea cu Spiritul, nu 
înseamnă oare că nu mai poate greşi, că TOT ce spune este absolut 
adevărat?! 

Nici oamenii nu sunt identici, nici Spiritele lor. Dumnezeu manifestă 
o diversitate infinită. Fiecare Spirit are propria sa Personalitate Divină, 
care este un Atribut unic al lui Dumnezeu. în lumea lor, Spiritele libere 
discută şi chiar se contrazic politicos pe unele chestiuni. Nu există o 
uniformitate „absolută” de opinii. Tocmai fiindcă se plictisea de 
monotonia unei singure voci, Dumnezeu a creat Lumea. El încurajează 
diferenţele de opinii argumentate, pentru că Creaţia este foarte 
complexă, iar orice problemă poate fi abordată din mai multe direcţii. 

Dar mintea omenească nu înţelege, de obicei, decât lucrurile 
explicate secvenţial şi în logica “da-nu”. 

Există o mare diferenţă între om şi Spiritul încarnat. Omul este un 
instrument, o extensie a Spiritului. Prin comparaţie, un autovehicul 
poate merge cu o viteză foarte mare, de neatins chiar şi de cel mai bun 
alergător. Tot aşa, multe capacităţi sunt strict umane, străine Spiritului. 
Tocmai de aceea viaţa terestră este atât de plină de posibilităţi de evoluţie 
pentru Spirit, care are ce învăţa din orice. 

Scriam acum câţiva ani: Nimeni nu poate să arate simultan toate 
faţetele Divinului. Bucură-te de ce oferă un înţelept sau maestru, fără a -1 
compara cu altul. Comparaţia îi micşorează pe amândoi. (Esoterika 2013) 

Dar să lăsăm ultimul cuvânt în această dilemă înţelepciunii Supreme 
a Autorului Divin (Viaţa Impersonală, Cap. XV): 

«Orice fiinţă care se prezintă conştiinţei tale sub formă umană sau 
spirituală şi care se pretinde a fi Maestru sau pe care mintea ta îl socoate a fi 
Maestru nu este nici mai mult nici mai puţin decât o personalitate ca şi tine, şi 
prin urmare nu este Divin - aşa cum mintea ta înţelege acest termen în 
ciuda numeroaselor „adevăruri” admirabile pe care le rosteşte şi a lucrurilor 
„miraculoase” pe care le săvârşeşte. [...] 

Iar această idee despre un Maestru pe care ţi-am adus-o în atenţia minţii 
tale a avut doar rolul de a te pregăti şi a te conduce la această Idee de Eu, 
Şinele tău Impersonal, înger de Lumină, Unicul şi Veritabilul Maestru interior. 
[■■■] 

Dar poate că tu ai fi satisfăcut să ai o astfel de fiinţă ca Maestru, chiar 
dacă el nu este complet Impersonal. Dacă aşa stau lucrurile, atunci te voi face 
să-ţi dai seama de imperfecţiunile sale printr-o comparaţie constantă cu 
Perfecţiunea Mea Impersonală, până când, în final, te vei întoarce la Mine într- 
un abandon total; recunoscându-mă pe Mine şi Impersonalitatea Mea ca pe 
unicul Model şi Ideal, ca pe adevărata Cauză care a inspirat lunga ta căutare 
în exterior a Perfecţiunii Mele, care poate fi găsită doar în interiorul tău, adânc 
ascunsă în propriului Suflet.» 

31 august 2019 

SEXUALIZAREA SPIRITUALITĂŢII 

PRIN TANTRA 


Capitole: 

Actul sexual este sacru 
La prima vedere 

Tantra sexuală = Kundalini yoga+ actul sexual 
Grave probleme psiho-sociale 
Capcanele doctrinei tantrice 
Concluzii 

FORMELE IUBIRII UMANE 


Motto: “Totul este posibil, dar nu orice este de folos” (Sfinţii Părinţi) 


ACTUL SEXUAL ESTE SACRU 


Actul sexual, chiar şi simpla copulaţie animală, este sacru prin sine 
însuşi. Este inventat de Inteligenţa Divină pentru a perpetua viaţa. Prin 
asta este sacru şi perfect. Omul n-are nicio contribuţie şi nici nu poate 
schimba ceva. 

în societatea “civilizată”, sexul este, în general, un subiect tabu, deşi, 
pe de altă parte, este tratat vulgar şi nenatural (pervers). 

Dacă suntem cu adevărat civilizaţi, trebuie să respectăm naturaleţea 
sexualităţii, respectând în acelaşi timp şi pudoarea umană. Oamenii s-au 
dus la extreme. Fie au transformat pudoarea naturală într-o ideologie 
puritană radicală. Fie au pervertit sexualitatea naturală în obscenitate 
(pornografie, orientări LGBT). Extremele se atrag şi se generează una pe 
alta. 

Sexualitatea este un dar al Cerului, care oferă uneori nişte stări 
extraordinare, pe care le poate simţi şi boierul, şi ţăranul. Ele sunt însă 
destul de rare, ca nişte momente de graţie, şi nu pot fi repetate identic o 
viaţă întreagă, cum ar vrea omul. Iar excesele duc la epuizare. 

Aici intră în scenă învăţăturile tantrice despre “spiritualizarea 
sexualităţii”. Care, în marea majoritate, promovează, mai degrabă, 
“sexualizarea spiritualităţii”. 

LA PRIMA VEDERE 


Despre cât de frumoasă este neo-tantra sexuală se găsesc destule 
referinţe literare. Una din autoarele celebre este Margot Anand (discipola 
lui Osho), iar cartea sa „The Art of Sexual Magic” poate fi consultată pe 
internet. Occidentalii consideră neo-tantra atractivă, pentru că propune 
celor dornici de elevare spirituală o alternativă la clasica asceză, deseori 
imposibilă. Doar că ea ascunde nişte capcane luciferice, pe care naivii nu 
le cunosc. 

- în primul rând, se menţionează clar că atât tantra, cât şi varianta sa 
taoistă urmăresc amplificarea potenţialului erotic. Prima, pentru 
folosirea lui la activarea chakrelor superioare, iar a doua, pentru 
amplificarea vitalităţii şi prelungirea vieţii. Asta teoretic. Dar mărirea 
dorinţei sexuale este o sabie cu două tăişuri, foarte riscantă. 
Puţini oameni sunt pregătiţi să urmeze această cale. 

«Totuşi această cale tantrică nu este prescrisă tuturor, ci doar anumitor 
fiinţe care au înclinaţie pentru ea, numite vira. Acest termen denotă o natură 
bărbătească şi “eroică” (aptă să se abţină de la plăcerea naturală - n.n.).» 
(Julius Evola, “Yoga puterilor”, cap. V, p. 66) 

Din păcate, se constată în practică faptul că sporirea interesului 
sexual îndepărtează conştiinţa de adevărata spiritualitate, care provine 
din planurile de conştiinţă infinit mai elevate. Oricât de interesanţi şi 
culţi ar părea asemenea oameni, centrul de gravitaţie al intereselor lor 
este în zona instinctelor. Astfel că apare o personalitate dublă a 
respectivilor: pe de-o parte, ceva bun din ei aspiră spre înalt, pe de alta, 
năravul îi trage în jos. 

- Peste tot în lume, anturajul tantric distruge relaţile strânse de 
iubire şi însăşi dorinţa de a întemeia o familie stabilă, exagerând 
apetitul sexual şi relaţiile multiple. Era şi de aşteptat, pentru că 
sexualitatea în sine, fără frâne autoimpuse, se plictiseşte repede şi caută 
noi senzaţii. Or, tantricul nu acceptă restricţiile, el căutând „libertatea” - 
pe care o traduce, în mod facil şi superficial, ca libertinism sexual. 

- Viaţa adeptului tantric diferă în multe aspecte de cea a semenilor 
săi, aşa că el se scoate singur în afara societăţii. Proscrisul trebuie să se 
pregătească de reacţii nefavorabile. 

TANTRA SEXUALĂ = KUNDALINI YOGA + ACTUL 

SEXUAL 


Kundalini yoga este o variantă de Hatha yoga ce constă, în esenţă, în 
procedee yoghine de sublimare a energiei sexuale în alte forme mai 
rafinate de energie, provocând ridicarea energiei Kundalini către 
chakrele superioare, cu efecte extatice. Sunt tehnici care se realizează în 
solitudine şi linişte. Nu e nevoie de niciun partener. Orice om are 
suficientă energie sexuală stagnantă care să fie transmutată în forme de 
energie mai spirituală. Se numeşte tantra de mâna dreaptă. E calea 
ascetică din toate tradiţiile spirituale, fiecare cu propriile tehnici şi 
metode de control al acestei energii colosale. Ideal, nu omul ar trebui s-o 
controleze, ci Graţia Divină să i-o restrângă şi transmute natural. 

Arsenie Boca a fost întrebat de un ţăran ardelean ce voia să se 
călugărească dacă se poate trăi fără femeie. Sfântul i-a confirmat, iar după 
ceva timp, acel om simplu a devenit călugăr, lipsit total de orice patimă 
instinctuală. Dumnezeu, prin Arsenie Boca, l-a transformat fiziologic în sensul 
în care ceruse. 

Ce face tantra de mâna stângă? Adaugă şi actul sexual la 
efectuarea acestor tehnici, încercând să împuşte doi iepuri dintr-un foc. 
Doar că, procedând astfel, dezastrul este iminent: CINE ALEARGĂ 
DUPĂ DOI IEPURI, NU PRINDE NICIUNUL 

- Actul sexual are ca rol în neo-tantra sporirea energiei sexuale, ce va 
fi apoi, teoretic, disponibilă pentru sublimare către centrele superioare 
de energie. Partea negativă a procedeului este că, practic, rareori toată 
energia acumulată prin sex este sublimată corect. De cele mai multe ori, 
o mare parte rămâne pe chakrele inferioare, unde generează obsesii şi 
excese sexuale ulterioare. Pur şi simplu, este prea multă energie, care 
afectează psihicul practicanţilor în mod permanent. 

Nu intru în detalii fiziologice, dar există numeroase controverse 
între specialişti cu privire la tehnica masculină de coitus reservatus, 
folosită în tantra şi taoism. Citiţi şi studiul meu mai vechi intitulat 
“Sexul şi Nirvana”. 


GRA VE PROBLEME PSIHO SOCIALE 


- Teoretic, se afirmă că tantra se realizează numai în cadrul cuplului 
amoros. Poate începe acolo, dar practica a demonstrat că nu se opreşte la 

un partener. Uitaţi-vă la tantricii celebri, „profesionişti”: niciunul nu are 
o familie închegată, ci numai o listă lungă de parteneri de-a lungul 
vieţii. Nu este o excepţie, ci regula. 

Chiar şi cuplurile care reuşesc să rămână împreună mulţi ani, au 
făcut compromisuri la un moment dat, schimbând temporar partenerul 
(în genul swingerilor), pentru „redinamizare”, “împlinirea spirituală prin 
sex” şi “învingerea geloziei”. 

- Tantricii nu suportă ideea de gelozie (cu motiv real, nu cea 
închipuită), pentru că îi împiedică de la libertinajul reciproc consimţit. 
Partea “bună” este că tantricii nu înşală atunci când sunt infideli. 
Partenerul ştie de la început că asta se va întâmpla sigur cât de curând şi 
acceptă, din principiu, infidelitatea ca pe un rău necesar. Dar asta este 
deja o perversiune mintală: se autoconving că nu e bine să fii moral... 

Teoria neo-tantrică specifică expres nevoia de libertate totală, în 
lipsa căreia adeptul nu se poate “dezvolta”. Chiar şi când apare iubirea 
adevărată, sufletească, ea este trecută cu timpul pe planul doi, pentru că 
este mult mai rafinată şi necesită sacrificii. în schimb, sexualitatea liberă, 
sub masca spontaneităţii şi evoluţiei spirituale, nu cere responsabilitate. 
Poţi fi cu mai mulţi parteneri amoroşi în acelaşi timp, ba chiar unii o 
recomandă. 

- Cum v-aţi dat deja seama, practicile tantrice sunt incompatibile 
cu întemeierea unei familii sudate şi creşterea copiilor într-o 
atmosferă sănătoasă. în practică, un cuplu nu poate rezista numai din 
senzaţii tari, ci trebuie să accepte şi compromisurile, sacrificiile 
personale, care îi probează moralitatea şi caracterul. 

- Actul sexual animalic poate fi umanizat prin sentimentul de 
iubire, de afecţiune sinceră, care trebuie să existe dinainte. Tantricii 
însă pun căruţa înaintea boilor, încercând să provoace iubirea (activarea 
chakrei din mijlocul pieptului) prin actul sexual. Problema este că acest 
sentiment provocat artificial, dacă apare, nu va dura decât pe parcursul 
energizării amoroase şi puţin după aceea. 

Dar iubirea sufletească trainică între un bărbat şi o femeie ascultă de 
alte influenţe, misterioase. Nicidecum de o simplă energizare, fie chiar şi 
a chakrei inimii. Acest procedeu are numai un efect de tip manipulator, 
temporar, de seducţie din partea celui care stăpâneşte jocul cu aceste 
energii. Urmează, inevitabil, despărţirea şi nedumerirea. 

- Priviţi, chiar şi în lumea animală, veţi găsi unele specii care sunt 
monogame! De exemplu, pinguinii imperiali manifestă o fidelitate pe 
viaţă şi un imens spirit de sacrificiu pentru puiul lor. Prin exemplul 
animalelor cu un singur partener fidel i se dă omenirii un semn divin 

foarte clar că aceasta este conduita dorită de Creator pentru specia 
noastră. Poligamia, partenerii multiplii, perversiunile sexuale 
sunt semnele decăderii umane. 

CAPCANELE DOCTRINEI TANTRICE 


- «Tantra este amorală», scria Mircea Eliade. Adică, este imorală 
într-un scop nobil. Ceea ce îmi pare un non-sens, pentru că nu poţi fi şi 
spiritual, şi imoral în acelaşi timp. Nu poţi fi “dincolo de bine şi de rău” 
ca discipol, cum proclamă tantricii cu emfază. Eşti, mai degrabă, 
machiavelic. 

«Există o diferenţă semnificativă între cele două căi tantrice, cea a mâinii 
drepte şi cea a mâinii stângi (care se află sub tutela lui Shiva). în cea dintâi 
adeptul are intodeauna experienţa “cuiva aflat deasupra sa”, chiar şi la cel mai 
înalt nivel de realizare. în cea de a doua “el devine Suveranul 
\j\tim" (chakravartin = conducătorul lumii). Aceasta înseamnă că a fost 
trancensă dualitatea dintre persoana integrată şi dimensiunea transcendenţei, 
dintre om si Dumnezeu.» (Julius Evola, “Yoga Puterilor”, cap. V, p. 67) 

Comparaţi cu ce spune marele înţelept, maestru şi realizat spiritual 
Ramana Maharishi: «O, fiule, simţul non-dualităţii poate să se aplice 
celor trei lumi (n.n. - Creaţia fenomenală), dar să ştii că în raport cu 
învăţătorul (n.n. - Creatorul Divin) nu va trebui să fie niciodată trăit». 

«Doctrina jocului cosmic (lila) sau a libertăţii lui Parashakti, care nu are 
nimic deasupra ei şi care nu este supusă nici unei legi, ne ajută să înţelegem 
aceste aspecte.» (ibidem, p.69 ) 

Eu am înţeles foarte clar că, din start, doctrina este putredă. A 
generat şi generează obligatoriu derută, eşecuri, deturnări către zonele 
abisale ale luciferismului. Şi iată, deocamdată, o dovadă livrescă: 

«Unul din primele tratate buddhiste, Guhyasamaja Tantra, afirmă hotărât 
că: excesul, desfrâul sunt permise (de exemplu să mănânci orice fel de carne, 
inclusiv carnea de om, p.26 etc.), că tantriculpoate ucide orice animal, poate 
minţi, poate fura, poate comite adulter etc. (p.120)» (M. Eliade, Tehnici de 
Yoga, cap. IV, tantrismul, p. 147) 

- Foarte periculoasă este adorarea zeiţei Kali, invocată de tantrici 
pentru puterile ei sexuale. în panteonul hindus, Kali este noul nume al 
mai vechii zeiţe Durga-fioroasa. De-a lungul timpului s-a produs o 
vicleană substituţie, astfel încât zeitatea cosmică Kali, de natură 

dumnezeiască (idolatrizată de sfântul Sri Ramakrishna ca “Mama 
Divină”), a fost înlocuită de zeitatea satanică Durga, ce a preluat acelaşi 
nume. 

Zeitatea Kali-Durga este binecunoscută prin faptul că pretinde jertfe 
animale, iar în cazuri mai speciale, chiar umane. Prin tradiţie, este 
invocată pentru a distruge duşmanii, a-i ajuta pe tâlhari, a domina 
demonii, dar chiar când pare că-L slujeşte pe Dumnezeu, ea scapă de sub 
control, distrugând totul cu furie, chiar pe adoratorul ei. Este clar că 
aparţine infernului. Dar aşa cum milioane de credincioşi naivi îi aduc azi 
jertfe sperând în avantaje materiale, la fel se lasă păcăliţi şi unii tantrici 
care se cred “aleşi divini”. Ei îi aduc drept jertfă propria lor fiinţă, ca în 
pactul mefistofelic, devenind supuşii ei şi manifestând în lume o 
influenţă malefică. 

Spiritele luciferice sunt foarte viclene, se îmbracă în haine de lumină, 
dându-se drept mesageri divini. Ştim asta de la isihaşti, care au fost ispitiţi de 
“îngerii negri” să facă lucruri contrare Voinţei Divine. în lipsa oricărui reper 
teoretic sau sprijin duhovnicesc, tantricii sunt uşor de momit şi de pervertit cu 
promisiuni false. 

Cum poate bietul credincios să distingă între cele două zeităţi opuse 
care poartă acelaşi nume? Simplu. Mama Divină Kali nu răspunde 
niciodată cererilor de pedepsire, fiindcă Ea nu poate fi controlată de 
nimeni. în schimb, Kali-Durga, zeitatea rivală, va da curs unor astfel de 
cereri de pedepsire a duşmanilor, cerând o parte din sufletul 
credinciosului, care se împovărează cu energii satanice. 

- Prin faptul că iubirea sufletească dintre un bărbat şi o femeie nu 
rezistă mult timp în cuplurile tantrice, acestea se descalifică singure de la 
a primi Graţia divină. Neprimind Graţia divină, tantricul se bazează 
numai pe propriile puteri, propriile energii. Ele sunt insuficiente pentru 
un real progres spiritual. Avem întotdeauna nevoie de imbolduri şi 
ajutoare din partea Spiritelor Superioare. 

însă, cu o inimă prea zburdalnică şi o minte agitată de preocupări 
sexuale, vom atrage încurajarea spiritelor mediocre sau chiar inferioare. 
Acestea sunt cele ce se complac în energiile grosiere sexuale. Şi vom 
primi “graţia” lor. Spiritele înalte au cu totul alte standarde şi pretenţii. 

- întotdeauna poţi învăţa lucruri deosebite lecturând cărţi spirituale 
sau ascultând anumiţi specialişti. Dar oare cum se face că “maeştrii” neo- 
tantrici tot nimeresc în încurcături cu legea, fiind reclamaţi de foste 
discipole că le-au violat?! Ele spun că au fost “spălate pe creier” (cele care 
au curaj să recunoască) şi convinse că este spre binele lor superior să se 

culce cu “maestrul”. Ulterior, au regretat şi au înţeles că au fost folosite, 
umilite, desigur, fără niciun progres spiritual. Iar tiparul se repetă peste 
tot în lume. Amintesc un caz recent din Thailanda: 

Aşchia nu sare departe de trunchi 53 (română) 

Lucifer rules on Paradise island 54 (cronologie) 

Inside the Thai Spiritual Haven Run by an Alleged Sexual Abuser 55 
(video) 

Aici e vorba de mai mult decât sex. E vorba despre dominaţie şi 
cultul puterii, direcţionate asupra femeilor. Supunerea voinţei femeii este 
suprema împlinire pentru aceşti „pseudo-aghori”. în ciuda aureolei de 
sfinţenie cu care se înzorzonează, astfel de infractori sunt ei înşişi 
victimele propriei inconştienţe cu care s-au deschis la influenţele unor 
entităţi mizerabile. Din oameni inteligenţi, au ajuns nişte brute. 

Asemenea entităţi malefice apar oriunde domneşte o atmosferă de 
concupiscenţă, de obiceiuri sexuale nesănătoase. A fost o bagatelă să 
preia sufletele acestor rătăciţi, cu capul doldora de poveşti tantrice 
“transfiguratoare”. Au ajuns nişte suflete “desfigurate” de păcatele 
poftelor subanimalice insaţiabile. Maeştri şi discipoli, laolaltă, nu mai pot 
fi recuperaţi... Acesta este efectul spiritualităţii luciferice. 

- Vezi-ţi de treabă! vor sări unii nostalgici. Teoria este bună, dar a 
fost aplicată prost. Nu, doamnelor şi domnilor. însăşi teoria scârţâie din 
temelii (vezi şi citatele de mai sus). Şi a dat nenumărate rateuri pe unde a 
fost aplicată. Doar că este foarte atractivă la prima vedere. Iar în 
vremurile actuale, dezmăţul tantric converge cu politica ascunsă de a 
distruge familia tradiţională, singura instituţie ce mai poate opune 
bunul-simţ în faţa degradării controlate a societăţii. 


CONCLUZII 


Tantra sexuală aduce împreună două elemente care nu au nevoie 
una de alta, fiecare cu rolul său: Kundalini yoga şi actul sexual. 

Kundalini yoga se practică cel mai bine în singurătate şi sub 
supravegherea directă a unui maestru responsabil. Necesită concentrarea 
pe procedeu. Un partener distrage atenţia de la tehnica corect realizată şi 
aspiraţia spirituală obligatorie. Există pericolul imens al stagnării 


53 http://archive.is/tk 6 WH 

54 https://www.agamajustice.com/ 

55 https://jezebel.com/inside-the-thai-spiritual-haven-run-by-an-alleged-sexua-1834093035 

energiei Kundalini (şi alte energii) pe chakrele inferioare. Acest pericol 
este vital, punând în pericol sănătatea fizică şi psihică a practicantului. 

Actul sexual normal nu are nevoie de tehnici yoghine pentru a oferi 
satisfacţie. Ca dovadă, el a făcut dintotdeauna fericită omenirea şi a 
vindecat-o de multe dureri. Cum se spune în popor, sexul este „aspirina 
săracului”. 

Naivii care se aventurează cu tot elanul pe calea neo-tantrei sexuale 
trebuie să fie bine informaţi de la început. Dacă îşi doresc o familie 
stabilă, unită, eventual cu copii, tantra e contraindicată. Ce exemplu vor 
primi copiii văzând că părinţii îşi tot schimbă partenerii? 

Tinerii, în general, sunt avizi să experimenteze sexualitatea fără 
frontiere. Decât să vagabondeze prin bordeluri, mai bine să intre într-un 
grup de tantra, pe gratis. în ambele variante, pot să ia exact aceleaşi boli 
venerice! 

Dar cine îşi doreşte o poveste frumoasă de iubire şi vrea să-şi 
păstreze imaculată relaţia de afecţiune în cuplu, ba chiar şi sănătatea, 
trebuie să evite anturaj ele ce propun dragostea liberă. 

în schimb, tinerii cu aspiraţii spirituale sincere pot practica 
nenumărate alte căi spirituale, mult mai sigure. Nu o recomand, dar 
pentru că am pomenit-o mai sus, afirm răspicat: Kundalini yoga 
constituie, de fapt, tot secretul şi spiritualitatea tantrei. Este 
nevoie de supravegherea unui maestru autentic, căci există şi riscuri la 
ridicarea inoportună a şarpelui pe coloana vertebrală. De aceea, nici 
măcar în India această cale nu este populară. Pentru cei interesaţi, am 
realizat un studiu amănunţit intitulat “Kundalini- schiţă de portret”. 
Trezirea autorizată a lui Kundalini, în prezenţa unui maestru spiritual 
adevărat ar trebui să-i inducă discipolului o stare de calm, pace şi 
bucurie, precum şi starea fără gânduri, cu care începe Realizarea Sinelui. 
Dar oare există astfel de maeştri?! Că de falşi guruleţi s-a umplut 
mapamondul. 


FORMELE IUBIRII UMANE 

1. îndrăgostirea este un aport masiv din energia cosmică a Iubirii, 
manipulată de forţe necunoscute. Ea vine şi pleacă în afara controlului 
oamenilor. Mai mult, ea poate rămâne la fel de puternică chiar dacă cei 
doi nu stau alături fizic. 

2. Iubirea erotică se bazează pe compatibilitatea fizică şi sexuală. 
Poate lua forma extremă de pasiune necontrolată. 


RĂZVAN-ALEXANDRU PETRE - Eseuri pe teme spirituale 2019 


pag.295 




3. Camaraderia este prietenia trainică bazată pe încredere 
reciprocă şi interese comune. 

4. Iubirea spirituală vine din compatiblitatea la nivel de Spirit. Ea 
durează şi după ce unul din parteneri moare. 

îndrăgostirea (1) are ca scop aducerea împreună a doi oameni 
printr-o trăire beatifică, în care parcă sunt cu “capul în nori”. Ce vor face 
ei mai departe, este jocul relaţiei lor libere. 

Dacă există alţi factori exteriori care îi pot pune pe cei doi împreună 
(ex. decizia părinţilor, mult timp petrecut împreună etc.), îndrăgostirea 

poate lipsi în luarea deciziei căsătoriei. 

Charisma este un gen de energie a iubirii. De aceea, unii artişti au mii de 
fani îndrăgostiţi de ei. Din afară, pare o prostie, dar inimii nu-i poţi porunci, se 
spune în popor. 

Cei doi piloni ai unei căsnicii sunt iubirea erotică (2) şi dragostea 
frăţească (3). Ei se susţin reciproc, iar cu timpul prietenia devine cea mai 
preţioasă comoară a căsătoriei. Totuşi, dacă unul din cei doi piloni se 
năruie total, e greu ca cel rămas să suţină tot edificiul. De exemplu, un 
accident care îl face pe unul din parteneri incapabil să susţină funcţia 
sexuală poate duce la distrugerea relaţiei. Sau, dacă apare infidelitatea, 
ea duce la pierderea încrederii în celălalt şi chiar la divorţ. 

în privinţa aventurilor ocazionale, ele sunt de obicei atracţii de 
nivelul fizic (2), trecătoare. Dacă însă apare o reală îndrăgostire (1), 
atunci e o problemă karmică serioasă, mai greu de gestionat. De aceea, 
unele soţii pot ierta adulterul (acceptat ca un accident), dar nu şi 
îndrăgostirea (considerată o ameninţare directă a stabilităţii căminului). 

Iubirea spirituală (4) este extrem de rafinată. în sine, nu este 
suficientă pentru a-i atrage pe doi oameni să trăiască împreună dacă nu 
există compatibilitate fizică (2) şi prietenie sinceră (3). Şi invers, chiar 
dacă spiritele partenerilor NU sunt compatibile energetic, acest lucru nu 
provoacă întotdeauna despărţirea dacă există o atracţie sexuală (2) sau 
alte interese puternice (3) - se vor dondăni mereu, dar se vor împăca în 
pat. 

Iubirea spirituală nu are legătură cu sexualitatea, ea poate exista 
între mai multe persoane, ca în frăţiile spirituale. Totuşi, dacă iubirea 
spirituală (4) coexistă alături de eros (2) şi amiciţie (3), va pecetlui 
căsnicia cu binecuvântarea divină („ceea ce Dumnezeu a legat, oamenii să 
nu poată desface”). 

8 septembrie 2019 

KARMA, VALURILE TIMPULUI 


CANCERUL LUI SRIRAMAKRISHNA 


traducere şi adaptare de Răzvan-Alexandru Petre 


Capitole: 

1. De ce Sri Ramakrishna, un Avatar, s-a îmbolnăvit de cancer? 

Un Avatar este liber de karmă 
Bolile pot avea multe cauze, nu doar karma 
Cauza bolii lui Ramakrishna, dezvăluită de el însuşi 
Oamenii schimbă mereu energie 

2. De ce Avatarul Ramakrishna nu s-a vindecat de cancer? 

Primul motiv - refuzul de a se coborî la nivelul trupului trecător 

Al doilea motiv - păstrarea balanţei Legii Karmei 

Al treilea motiv - continuarea superioară a misiunii din plan subtil 

3. Despre Patrata şi Purushartha 


Spiritual Bee Foundationss este un site care îşi propune să 
înlăture opiniile greşite şi superstiţiile care predomină în societatea 
hindusă, astfel ca oamenii să poată primi principiile Vedantei în forma 
lor corectă şi autentică, şi astfel să-şi cureţe şi purifice mintea cu ajutorul 
cunoaşterii spirituale provenite de la Rishi (marii înţelepţi vedantici). 

Marii Rishi moderni promovaţi de Spiritual Bee sunt: Sri 
Ramakrishna, Şarada Devi (soţia lui), Swami Vivekananda 
(continuatorul misiunii lui), Swami Sivananda, Paramahamsa 
Yogananda, Sri Yukteswar, Sriram Sharma, Ma Bhagwati, Sri Aurobindo, 
Mama Mirra. 


* * * 


1. De ce Sri Ramakrishna, un Avatar, s-a 
îmbolnăvit de cancer? 


Sri Ramakrishna Paramahamsa, marele Avatar şi guru al lui Swami 
Vivekananda, s-a îmbolnăvit de cancer la gât şi a decedat pe data de 16 


56 http://www.spiritualbee.com/ 

august 1886. Avea doar 50 de ani. Când oamenii aud asta, de obicei se 
întreabă: cum de un Avatar, o încarnare a lui Dumnezeu, a putut să se 
îmbolnăvească de cancer? A venit cu vreo karmă rea din viaţa sa 
anterioară? 



Fig.l Sri Ramakrishna Paramahamsa 

UN AVATAR ESTE LIBER DE KARMĂ 

Răspunsul este NU, Sri Ramakrishna Paramahamsa, cu siguranţă că 
nu a venit cu nicio karmă negativă din viaţa sa anterioară. De fapt, nici 
nu ar fi putut făptui ceva rău, pentru că în vieţile sale anterioare s-a 
încarnat ca Avatarul Rama şi Avatarul Krishna. însuşi Sri Ramakrishna i- 
a revelat acest adevăr lui Swami Vivekananda: «Acela ce, în trecut, s-a 
născut ca Rama şi Krishna trăieşte acum în acest trup ca 
Ramakrishna.» 

Un Avatar, fiind o încarnare a lui Dumnezeu, este absolut incapabil 
de a produce orice fel de karmă negativă. Acesta este unul dintre 
aspectele esenţiale care distinge un Avatar de o persoană obişnuită. în 
timp ce o persoană obişnuită rămâne prinsă în capcana întinsă de May a 
şi este forţat să renască iar şi iar pentru a-şi rezolva karma trecutului, un 
Avatar nu are această obligaţie. 

De aceea, un Avatar precum Sri Ramakrishna alege să se 
reîncarneze doar din compasiune pentru omenirea suferindă, fiind 
motivat exclusiv de dorinţa de a-i ajuta şi pe alţii să se elibereze din ciclul 
karmic al vieţii şi morţii. El s-a născut liber de orice datorie karmică 
anterioară. Iar în viaţa sa actuală, de asemenea, fiind un Avatar, nu a 
comis nicio faptă rea. Prin urmare, Sri Ramakrishna nu s-ar fi putut 
îmbolnăvi de cancer ca o repercusiune karmică la fapte rele comise în 
această viaţă sau în alta anterioară. Atunci care a fost motivul? 


BOLILE POT AVEA MULTE CAUZE, NU DOAR KARMA 

înainte de a răspunde la această întrebare, trebuie să subliniem că 
ideea cum că “orice cancer sau altă boală mortală este cauzată de fapte 
rele comise de cineva în vieţile anterioare”, această idee în sine este 
profund greşită. După cum ne spun înţelepţii, bolile au multe cauze, 
dintre care doar una poate fi karma trecutului. Mai mult, este de-a 
dreptul imposibil pentru o persoană obişnuită să stabilească dacă în 
spatele cancerului cuiva stă cu adevărat o karmă rea. 

Atunci când cineva trece prin vremuri grele, nu se poate şti cu 
certitudine dacă suferinţa sa e cauzată în mod necesar de karma 
trecutului. Şi asta pentru că direcţiile karmice ale tuturor acţiunilor bune 
şi rele sunt extrem de complexe şi întreţesute. Ele sunt foarte dificil de 
descâlcit, astfel că nu se pot trage concluzii simpliste şi liniare. O 
asemenea expertiză au numai înţelepţii aleşi de Dumnezeu, care au 
puterea de a descurca ceea ce este amestecat şi de a şti cu certitudine 
dacă de vină este karma negativă. Desigur, astfel de înţelepţi sunt rari. 

Tocmai din acest motiv, în Bhagavad Gita se afirmă că Legea Karmei 
acţionează într-o manieră complexă şi indescifrabilă, cu mult dincolo de 
puterea de înţelegere a fiinţelor umane obişnuite. De aceea, nu trebuie să 
comitem greşeala de a face conexiuni simpliste şi să acuzăm karma 
pentru orice lucru rău ce ni se întâmplă nouă sau altora. 

De fapt, multe dificultăţi ale vieţii au cauze non-karmice. De 
exemplu, s-ar putea ca spiritul unei persoane să fi proiectat 
anumite dificultăţi în planul de încarnare, astfel ca persoana 
să se poată maturiza şi să-şi manifeste calităţile divine latente, 
grăbindu-şi ascensiunea către tărâmul Conştiinţei Divine. Cu 
alte cuvinte, însuşi Şinele interior al persoanei ar putea invita 
intenţionat dificultăţile în viaţa ei pentru a le folosi ca 
instrumente de accelerare a creşterii spirituale. Când se 

întâmplă acest lucru, individul nu este conştient de decizia 
luată de Şinele său subconştient. 

Un alt exemplu când o situaţie dificilă are cauze non-karmice este 
când cineva devine victima gândurilor sau faptelor malefice ale altei 
persoane. Când ne naştem pe Pământ, intrăm pe un tărâm al ignoranţei 
depline, unde şi noi, şi ceilalţi din jur nu ne cunoaştem natura noastră 
divină. Şi astfel, comitem numeroase greşeli, judecăţi proaste şi fapte 
rele. Trăind în acest tărâm al neştiinţei, putem deveni cu uşurinţă 
victimele greşelilor altei persoane. 

Să luăm cazul unui fermier needucat care, în mod curent, îşi 
stropeşte fructele cu anumite pesticide. Conducătorii companiei de 
pesticide - care sunt oameni foarte bine instruiţi, dar imorali, orbiţi de 
lăcomia profitului - îşi promovează agresiv produsul către acest fermier 
incult. Acesta nu înţelege răul pe care îl provoacă folosirea pesticidelor. 
De asemenea, oficialii guvernamentali responsabili cu protecţia 
consumatorilor iau mită de la compania de pesticide ca să închidă ochii 
la avertismentele ştiinţifice ale toxicităţii lor. Ca rezultat al acestor lipsuri 
morale, după ingerarea fructelor toxice cumpărate de la acel fermier, unii 
consumatori se îmbolnăvesc de cancer. Nu poate fi blamată karma 
trecutului pentru asta, ci oamenii sunt victimele lipsei de judecată, 
ignoranţei, lăcomiei şi imoralităţii altor semeni. 

Prin urmare, este foarte important să avem în minte că bolile şi 
evenimentele neplăcute din viaţă au multe cauze, iar karma trecutului nu 
poate fi invocată în toate cazurile. Mai mult, pentru că lucrările Legii 
Karmei sunt foarte complexe, ne este imposibil să stabilim cu precizie 
dacă boala sau ghinionul cuiva sunt cauzate de karma negativă. De fapt, 
este un lucru bun că lucrările Legii Karmei sunt ţinute ascunse 
şi secrete, căci dacă ele ar fi cunoscute de oricine, oamenii şi- 
ar pierde imediat empatia, împietrindu-şi inima în faţa 
suferinţei altora. (N.T. - în general, din cauza amestecului constant al 
ego-ului, omul este ţinut în ignoranţă, spre propriul său bine.) 

Aşa că, atunci când veţi mai vedea pe cineva suferind, nu săriţi 
imediat la concluzia că e de vină karma, ci amintiţi-vă cuvintele lui Sri 
Krishna din Bhagavad Gita: lucrările Legii Karmei sunt misterioase şi 
extrem de complexe; deci nu putem şi nu trebuie să trasăm conexiuni 
simpliste. 


RĂZVAN-ALEXANDRU PETRE - Eseuri pe teme spirituale 2019 


pag.300 



CAUZA BOLII LUI RAMAKRISHNA, DEZVĂLUITĂ DE EL ÎNSUŞI 

întorcându-ne la Sri Ramakrishna Paramahamsa, dacă nu karma 
negativă a trecutului este motivul pentru care un Avatar ca el s-a 
îmbolnăvit de cancer, atunci se ridică întrebarea care a fost adevăratul 
motiv? 

Chiar Sri Ramakrishna a dat răspunsul la această întrebare, care a 
fost înregistrat cu acurateţe de discipolul său direct Swami Saradananda 
în cartea “Sri Ramakrishna the Great Maşter”. Swami Saradananda îşi 
aminteşte un incident care a avut loc după ce Sri Ramakrishna s-a 
îmbolnăvit de cancer la gât. în acea perioadă, Sri Ramakrishna se mutase 
de la Dakshineshwar într-o casă din Calcutta pentru tratament, când 
înţeleptul a avut o viziune profundă. 

într-o zi, el se plimba prin camera sa, când deodată a văzut cum 
corpul său subtil iese din corpul fizic grosier. Sri Ramakrishna a observat 
că corpul său subtil era acoperit cu răni, mai ales în regiunea gâtului, 
întrebându-se care era cauza unor astfel de răni, Mama Divină a 
Universului i-a revelat că oameni ce făcuseră diverse fapte rele veniseră 
la el şi se purificaseră doar atingându-1. Când oamenii îi atingeau 
picioarele, din compasiune pentru suferinţele lor, Sri Ramakrishna lua 
asupra sa păcatele acestora, iar corpul său primea acum rezultatele 
faptelor rele ale acelor oameni. Astfel au apărut acele răni. După ce le-a 
povestit această viziune discipolilor, Sri Ramakrishna a arătat înspre gât 
şi le-a spus: «Iată de ce a apărut acest cancer. Altfel de ce ar exista atâta 
suferinţă, când acest corp nu a greşit niciodată cu nimic?» 

Prin urmare, adevăratul motiv pentru care un Avatar precum Sri 
Ramakrishna s-a îmbolnăvit de cancer a fost preluarea karmei altor 
semeni. Swami Saradananda îşi aminteşte că atunci când discipolii au 
auzit cuvintele Gurului Sri Ramakrishna, au simţit o imensă disperare şi 
tristeţe, căci îşi aminteau toate ocaziile când atinseseră picioarele lui Sri 
Ramakrishna după ce minţiseră, înşelaseră sau făcuseră alte acte 
nedemne. Iar marele înţelept îi absolvea tăcut de urmările karmice ale 
acţiunilor lor negative, absorbind aceste păcate în el însuşi. 

Swami Saradananda şi-a mai amintit un incident demn de 
menţionat: Odată, un om suferind de boala de piele numită vitiligo l-a 
implorat pe Sri Ramakrishna doar să-şi treacă mâna peste corpul său, ca 
să fie vindecat. Din compasiune, Sri Ramakrishna a rostit: «După cum ţi- 
e voia, îmi voi trece mâna. Boala ta se va vindeca dacă Mama Divină 
doreşte asta.» Şi şi-a trecut mâna peste corpul acelui om. Tot restul zilei, 
Sri Ramakrishna a suferit o durere chinuitoare în mână. înţeleptul a spus 
mai târziu: «Omul s-a vindecat de boală, dar suferinţa a fost 

experimentată de acest corp.» Iată deci cum lua Sri Ramakrishna 
păcatele altora asupra lui însuşi. 


OAMENII SCHIMBĂ MEREU ENERGIE 

Acest fenomen, prin care un guru îi mântuie de păcate pe alţi 
oameni, a fost explicat de Sri Aurobindo, un alt mare înţelept şi Avatar. 
Discipolul său Nirodbaran l-a întrebat odată: «Se spune că Ramakrishna 
Paramahamsa a avut cancer din cauza păcatelor discipolilor săi. Este 
posibil?” Sri Aurobindo a răspuns: “Gurul trebuie să ia asupra sieşi multe 
chestiuni ale discipolului. Odată, era un Yoghin faimos care l-a sfătuit pe 
un discipol care se pregătea să devină şi el un Guru - Yoghinul i-a spus: 
“Pe lângă propriile tale probleme, va trebui acum să te ocupi şi de ale 
altora.”» 

Astfel că un guru autentic preia o parte din karma discipolilor săi 
pentru a le grăbi progresul spiritual. Desigur, trebuie să ştim că gurul 
face asta numai după ce stabileşte “Patrata”, adică meritul discipolului. 
El nu oferă această binecuvântare din vreo obligaţie şi pe degeaba. 

(N.T. - Pentru a înţelege acest aspect mai bine, citiţi capitolul Despre 
Patrata, de la sfârşitul articolului.) 

Continuând conversaţia cu Nirodbaran, Sri Aurobindo făcu remarca: 
«Fără îndoială, dacă Gurul îşi taie conexiunea cu discipolii săi, atunci 
acest transfer al păcatelor de la discipol la Guru nu se poate petrece, dar 
asta ar însemna, de asemenea, că nu va avea loc nicio ascensiune 
spirituală, iar discipolii sunt lăsaţi de unii singuri, fără ajutor. Pentru 
acest motiv, Mama (aici Sri Aurobindo se referă la Mama Mirra) a luat 
asupră-şi păcatele discipolilor, pentru că ea s-a făcut una cu aceştia.» 

Acest transfer de karmă nu este deloc ceva surprinzător. Sri 
Aurobindo explică mai departe: «De fapt, schimbul de energie dintre 
persoane este ceva comun. Oricând doi oameni se întâlnesc, are loc un 
schimb. în acest mod, unul se poate îmbolnăvi de la altul fără infectare 
cu microbi. Un discipol de aici era foarte conştient de ce primea de la 
alţii, dar nu s-a deranjat niciodată să se gândească la ce le transmitea el 
lor! Chiar şi fără o întâlnire faţă în faţă, pot apare efecte reciproce. însuşi 
gândul are puterea de a face bine sau rău. Gândurile negative îi pot afecta 
pe alţii. Din acest motiv, Buddha obişnuia să sublinieze importanţa 
gândirii corecte.» 

Ca o primă concluzie, Avatarul Sri Ramakrishna Paramahamsa nu s- 
a îmbolnăvit de cancer din cauza karmei negative, ci pentru că el a luat 
intenţionat asupră-şi păcatele discipolilor săi, deoarece marele sfânt 

dorea să le niveleze calea şi să le grăbească evoluţia spirituală. Acesta este 
adevărul. 


* * * 


2 . De ce Avatarul Ramakrishna nu s-a vindecat de 

cancer? 

înţelegând asta, apare însă o altă întrebare logică, şi anume: dacă a 
preluat păcatele discipolilor săi, de ce totuşi Sri Ramakrishna nu şi-a 
folosit imensele puteri yoghine pentru a se vindeca de cancerul la gât? 
De ce a continuat să sufere şi, în cele din urmă, şi-a părăsit trupul la 
doar 50 de ani? Cu siguranţă că ar fi putut să-şi pună în acţiune 
imensele sale puteri yoghine pentru a-şi restabili sănătatea. De ce nu a 
făcut-o? 

Sunt trei motive pentru asta şi le vom analiza pe fiecare în parte. 

PRIMUL MOTIV - refuzul de a se coborî la nivelul trupului trecător 

Primul motiv pentru care Sri Ramakrishna Paramahamsa nu a 
angrenat puteri yoghine pentru a-şi rezolva cancerul de gât a fost detaliat 
de însuşi marele înţelept. Aceste informaţii au fost strânse cu 
minuţiozitate de discipolul său direct Swami Abhedananda în cartea sa 
“Ramakrishna Kathamrita”. 

Autorul ne dezvăluie că, după ce Sri Ramakrishna s-a îmbolnăvit, un 
pundit pe nume Shashadhar a venit să-şi prezinte omagiile în faţa lui. 
Observându-i boala, punditul l-a întrebat: «Bhagavan, de ce nu-ţi 
concentrezi mintea asupra gâtului suferind ca să-ţi vindeci cancerul?» 
Punditul cunoştea bine scripturile, unde citise că yoghini au puterea de a 
se vindeca singuri în acest mod. Sri Ramakrishna i-a răspuns: «Cum aş 
putea să îmi retrag mintea de la Picioarele de Lotus ale Domnului ca să 
mi-o focalizez asupra acestei cuşti de carne şi sânge?» 

Punditul nu s-a descurajat. I-a sugerat că dacă Sri Ramakrishna nu 
voia să-şi folosească puterile yoghine pentru a se vindeca, ar putea să se 
roage Mamei Divine a Universului ca s-o facă. Sri Ramakrishna i-a 
răspuns: «Când mă gândesc la Mama Divină, corpul fizic îmi dispare 
complet din conştiinţă, eu fiind complet afară din el, şi astfel îmi este 
imposibil să mă rog pentru orice se referă la corp.» După ce a auzit 
aceasta, punditul Shashadhar şi-a oprit tirul de întrebări, s-a închinat în 
faţa lui Sri Ramakrishna şi a plecat. 

Deci ceea ce Sri Ramakrishna transmitea prin această conversaţie 
era că el nu dorea să-şi abată mintea din absorbţia în Conştiinţa Divină 
ca să şi-o concentreze asupra bolilor trupeşti. El mereu îşi învăţa 
discipolii că trupul este trecător. De ce să-ţi faci atâtea probleme de 
dragul a ceva care va pieri într-o zi?! De ce să nu-ţi concentrezi 
atenţia în schimb asupra a ce este nepieritor, nemuritor şi 
etern, care este însuşi Dumnezeu?! Prin urmare, datorită 
devoţiunii ferme şi de nezdruncinat în Dumnezeu, Sri Ramakrishna 
refuza să-şi coboare mintea la nivelul trupului şi să-şi concentreze 
puterile yoghine pentru vindecarea bolilor sale. 


AL DOILEA MOTIV - păstrarea balanţei Legii Karmei 

Al doilea motiv pentru care Sri Ramakrishna Paramahamsa nu şi-a 
folosit puterile yoghine la vindecarea cancerului său la gât este mai 
profund. Iar acest motiv este că, deşi un Avatar precum Sri Ramakrishna 
a transcens Legea Karmei, fiind în realitate stăpânul ei, totuşi Avatarii ca 
el nu vor să deregleze balanţa lucrărilor Legii Karmei în mod inutil. De 
aceea, ei aleg să lucreze în limitele legii. Notaţi cuvântul cheie aici, ALEG. 
Avatarii pot trece peste Legea Karmei la voinţă, dar ei aleg să n-o facă. 

Din compasiune, cu certitudine că un Avatar va înlătura păcatele 
anumitor discipoli cu merite, dar pentru a nu da naştere unui precedent 
în faţa societăţii, el alege să plătească personal pentru aceste păcate, 
preluând efectele karmice asupra sa. în acest mod, Avatarul nu 
deranjează funcţionarea justă şi echilibrată a Legii Karmei şi plăteşte el 
preţul pentru faptele rele făcute de discipolii săi. Desigur, aceasta este o 
decizie pe care o ia însuşi Avatarul. Odată născut pe Pământ, el sau ea 
acceptă voluntar limitările Legii Karmei şi preferă să se încadreze în 
aceste limite, în loc să le transceandă. Astfel, Avatarul evită afişarea 
publică a puterile supranaturale, pentru că asemenea spectacole 
extraordinare, de obicei, provoacă un imens rău devoţilor, dând un 
exemplu greşit minţilor slabe şi neevoluate. 

De exemplu: Dacă devoţii insuficient dezvoltaţi moral văd că un 
Avatar oferă nelimitat iertarea de karmă oricui, ei se vor simţi îndemnaţi 
să comită tot felul de păcate fără teama de pedeapsă, pentru că vor crede 
că n-au decât să se apropie de Avatar şi toate greşelile trecutului le vor fi 
iertate, iar ei nu vor mai trebui să suporte urmările karmice ale acţiunilor 
rele. Dacă un astfel de lucru s-ar întâmpla, întreaga societate ar fi 
copleşită în scurt timp de un mare număr de criminali. 

în acelaşi timp, alţi devoţi slab dezvoltaţi moral, la vederea acestei 
etalări de puteri supranaturale de către Avatari, vor trezi în ei înşişi 
dorinţa egoistă de a avea şi ei astfel de puteri paranormale, cu care şi-ar 
putea spori posesiunile, bogăţia şi puterea asupra altora. Având mintea 
copleşită cu lăcomie nestăpânită, aceşti devoţi ar devia de la calea către 
cunoaşterea lui Dumnezeu. 

De aceea, Avatarii şi marii înţelepţi, ţinând cont de păstrarea 
stabilităţii mintale şi spirituale a discipolilor şi a societăţii per ansamblu, 
aleg să nu manifeste puteri supranaturale, ci să lucreze în cadrul legilor 
spirituale, cum este şi Legea Karmei, de care sunt legaţi şi constrânşi toţi 
oamenii. 


AL TREILEA MOTIV - continuarea superioară a misiunii din plan 

subtil 

întâi trebuie să înţelegem care a fost scopul pentru care s-a născut 
Sri Ramakrishna pe Pământ. Avatarul a avut misiunea specială de a ne 
conduce spre Satya Yuga sau Epoca de Aur - o eră a păcii, frăţiei şi 
unităţii în întreaga lume. «Atunci vor dispare marile diferenţe dintre 
oameni şi toţi, până la cel mai umil membru al societăţii, vor fi părtaşi la 
Iubirea Divină. Sri Ramakrishna, Avatarul, a trăit pentru a înlătura 
discriminările dintre bărbaţi şi femei, dintre bogaţi şi săraci, dintre cei 
educaţi şi analfabeţi, dintre elite şi marginalizaţii sociali, dintre hinduşi, 
musulmani şi creştini. Luptele provocate de diferenţe aparţin unei alte 
ere (Kali yuga)», scria Swami Vivekananda. 

Desigur, deşi Satya yuga şi-a anunţat venirea, va mai dura ceva timp 
până se va stabili ferm pe Pământ. încă trebuie făcute multe lucruri 
pentru a ridica nivelul moral şi spiritual al populaţiei din Kali yuga. Sri 
Ramakrishna şi Swami Vivekananda s-au născut pentru a iniţia această 
acţiune de transformare şi trecere a lumii din Kali yuga în Satya yuga. Au 
fost urmaţi de mulţi Avatari şi Rishi, precum Sri Aurobindo, Mama 
Mirra, Swami Sivananda, Pandit Shriram Sharma Acharya şi alţii care s- 
au născut în această perioadă critică, Yug Sandhi (N.T. - adică tranziţia 
dintre cele două epoci, care, în limbaj popular creştin, se numeşte 
Apocalipsa). Ne aflăm în plină perioadă de tranziţie şi durata ei depinde 
de noi, de cât de repede şi eficient muncim pentru a evolua moral şi 
spiritual. 

Această muncă de elevare morală şi spirituală a popoarelor are două 
aspecte. O parte a ei poate fi realizată cu ajutorul corpului fizic, dar cea 
mai mare parte trebuie făcută prin corpul subtil. De aceea, atunci când 

Sri Ramakrishna şi Swami Vivekananda şi-au terminat misiunea în 
planul fizic, s-au retras în planul subtil (astral) pentru a-şi continua 
munca de acolo. Prin urmare, motivul pentru care Sri Ramakrishna şi-a 
abandonat trupul este acela că a dorit să-şi continue, de la un nivel 
superior, munca de instaurare pe planetă a Satya yuga (N.T. - “cei 1000 
de ani de pace”, în limbaj creştin). 

Acesta este al treilea şi cel mai important motiv pentru care Sri 
Ramakrishna nu şi-a utilizat puterile yoghine pentru a-şi vindeca boala 
mortală. El a fost dedus prin compilarea informaţiilor din scrierile a 
patru înţelepţi diferiţi: Swami Vivekananda şi discipolul său apropiat 
Swami Shivananda (N.T. - a nu se confunda cu Swami Sivananda!), Sri 
Aurobindo şi Pandit Shriram Sharma Acharya. 



Fig .2 Swami Vivekananda 

Notele Traducătorului 

Deşi este contrar instinctului de supravieţuire al omului, regăsim 
acest motiv şi la alţi trimişi ai Domnului. Astfel, deşi Isus a făcut multe 
minuni pe timpul vieţii, totuşi, cele mai mare minuni le-a făcut ulterior 
morţii sale: apariţiile în faţa apostolilor, pogorârea Duhului Sfânt, 

convertirea lui Saul etc, astfel diseminându-se mesajul evanghelic la o 
scară planetară. 

Mai recent, Arsenie Boca spunea apropiaţilor să nu-i plângă 
moartea, căci de “dincolo” îi va putea ajuta mai mult. într-adevăr, 
miracolele raportate de mulţi credincioşi după rugăciuni fierbinţi în faţa 
portretului acestuia l-au făcut pe Arsenie Boca, post-mortem, cel mai 
popular sfânt român, peste nivelul celebrităţii spirituale incredibile pe 
care a avut-o în timpul vieţii. 

Desigur, ne putem întreba: oare nu sunt, ca număr, destui Sfinţi în 
Ceruri, de trebuie să mai cheme Dumnezeu şi dintre cei de pe Pământ? 
Adevărul este că niciodată nu sunt destui Sfinţi nici în Cer, nici pe 
Pământ ca să domine forţele întunericului. Dar tocmai pentru a avea 
succes în lupta împotriva Răului universal, fiecare misiune sfântă este 
tratată cu tot respectul în fiecare detaliu şi conexiune, fiecare fiind unică 
şi de neînţeles pentru mintea omului, ba chiar şi pentru demoni. 

în lumea subtilă a spiritelor, nu contează statistica şi numerele. (De 
aceea, numerologia este doar un basm terapeutic.) De pildă, omul simplu 
ar putea fi interesat dacă are 1, 3, 7, 33 sau 77 de îngeri păzitori - pentru 
a-şi evalua “precis” importanţa pe care i-o atribuie Cerul. în realitate, 
dacă îngerii păzitori nu fac faţă presiunii negative, ei pot fi suplimentaţi, 
dacă omul merită. Sau, dacă sunt prea mulţi, ar putea fi înlocuiţi cu 
îngeri mai puţini, dar mai puternici. întotdeauna, cât sunt necesari, chiar 
într-un număr “neconsacrat”. Nimic nu este fix în lumea spiritelor. De 
aici, şi dificultatea de a o pricepe cu mintea omenească... 

* * * 


3. DESPRE PĂTRATA ŞI PURUSHARTHA 

Conceptul vedantic numit Pătrata vine de la cuvântul sanscrit 
patra, care înseamnă vas, ulcior, oală. Deci Patrata înseamnă să fii ca un 
recipient capabil de a primi ceva. în Vedanta, el semnifică profunzimea 
spirituală sau valoarea sau meritul sau capacitatea discipolului de a 
primi Graţia Divină. 

Este important să înţelegem acest principiu spiritual pentru că, nu 
numai în India, Sfinţii lui Dumnezeu deseori fac miracole precum 
vindecarea de boli, prelungirea vieţii, protecţie şi ajutor în vremuri 
tulburi, rezolvarea problemelor familiale, financiare şi de alt gen, oferirea 
de Energie Pranică prin Shaktipat, trezirea lui Kundalini sau altor puteri 

paranormale într-un discipol. Totuşi, contrar părerii generale, asemenea 
binecuvântări divine nu sunt date oricum, oricui şi pe gratis. Dimpotrivă, 
ele sunt oferite de către un Sfânt al lui Dumnezeu doar cu scopul 
îndepărtării anumitor obstacole care împiedică dezvoltarea spirituală a 
discipolului. înainte de toate, un guru responsabil întâi analizează 
Pătrata, adică dacă discipolul chiar merită un asemenea act de Graţie, 
dacă l-ar ajuta în evoluţia spirituală sau, dimpotrivă, i-ar întârzia-o, 
împingându-1 în abisul lenevelii, lăcomiei sau plăcerilor simţurilor. 

Panditul Shriram Sharma Acharya scrie: «Binecuvântările divine nu 
sunt oferite pentru a fi risipite neglijent în plăceri senzuale nesăbuite şi 
distracţii sau pentru a trăi uşor şi confortabil. Ele sunt oferite pentru ca 
discipolul să-şi poată împlini nişte scopuri măreţe şi nobile. Dacă 
binecuvântările divine ar fi transmise gratuit asupra oricui, un cumplit 
haos ar domni în lume. După cum ştim din povestirile antice, atunci când 
cei cu tendinţe egotice, demonice şi tamasice (precum Bhasmasura, 
Kansa şi Kumbhakarana) primesc puteri divine, provoacă prăpăd şi 
dezordine în viaţa lor şi a întregii lumi. De aceea, darurile divine nu sunt 
date vrând-nevrând oricui, ci având clar în minte intenţia de a-i ajuta 
numai pe candidaţii care lucrează într-un scop spiritual înalt.» 

De exemplu, înainte ca Sri Ramakrishna să-şi părăsească definitiv 
trupul, el şi-a transferat toate puterile sale spirituale unei persoane care 
nu doar că le merita, dar care le va utiliza pentru binele şi înălţarea 
sufletească a tuturor. Cine a fost acea persoană? A fost Swami 
Vivekananda. Datorită acestui cadou al gurului său, cu ajutorul acestor 
Puteri Divine, în doar 8 ani, deşi nu avea niciun ban în buzunar, Swami 
Vivekananda a putut răspândi lumina Vedantei în întreaga lume şi să 
fondeze Ramakrishna Mission^, o instituţie ce durează de peste un 
secol. 

Deci trebuie să reţinem că Graţia Divină, numită Kripa în hindi, nu 
este niciodată gratuită. Trebuie câştigată pe merit spiritual. Căci, deşi 
acei guru care l-au realizat pe Dumnezeu posedă atâta putere încât ar 
putea crea sau distruge Universuri, totuşi, ei nu încalcă niciodată inutil şi 
nejustificat legile spirituale care conduc cosmosul (precum este Legea 
Karmei). 

Să luăm următorul exemplu ipotetic: Un alcoolic cronic suferind de 
ciroză hepatică imploră un Guru să-l vindece. Dar, din moment ce 
bolnavul nu depune niciun efort pentru a-şi întări voinţa, după primirea 
vindecării, el revine direct la obiceiul băutului. în acest caz, nu numai că 


57 https://en.wikipedia.org/wiki/Ramakrishna_Mission 

s-a risipit Graţia Divină, dar şi gurul a nesocotit inutil Legea Karmei, 
întârziind evoluţia spirituală a discipolului, pe care nu l-a lăsat să-şi 
întărească voinţa. Mai rău de atât, gurul a lansat în societate ideea că nu 
ar fi nevoie de efort personal ( Purushartha ) pentru nimic, ci ar fi de 
ajuns să dai fuga la maestrul potrivit, care, ca prin farmec, îţi va alunga 
necazurile. 

Deci Pătrata, meritul spiritual, are o importanţă extraordinară. 
După cum explica Swami Sivananda, înainte ca discipolul să dorească 
Graţia Maestrului, trebuie să O merite, iar Aceasta vine doar când există 
o sete adevărată în discipol şi, în plus, este capabil să O primească. 

în acest punct, am putea întreba: Oare un Guru care a atins 
unitatea cu Dumnezeu, nu este el ca un ocean infinit de compasiune de 
la care nimeni nu se întoarce cu mâna goală, căci Graţia Sa, asemenea 
lui Dumnezeu, este dată în mod egal atât celui merituos, cât şi celui fără 
merite? 

Iar răspunsul este: Da, aceasta este de asemenea adevărat, dar să ne 
amintim că Gurul poate da fiecăruia după capacitatea de a O primi. La fel 
cum ploaia cade gratis pretutindeni şi noi putem strânge apă doar după 
mărimea vasului pe care îl ţinem în mâini, tot aşa, măsura Graţiei pe care 
o primim depinde de Patrata ce o avem. 

Mama Mirra explica astfel: «Cine merită şi cine nu merită Graţia 
Divină? Cu toţii suntem copiii aceleiaşi Mame Divine. Dragostea Ei este 
distribuită în mod egal asupra tuturor. Dar Ea îi dă fiecăruia după natura 
şi receptivitatea lui. Fiecare are şansa lui şi toţi pot găsi ajutor, dar 
beneficiul fiecăruia este proporţional cu sinceritatea lui.» 

N.T. - Aş completa aici că “meritul” spiritual al fiecăruia nu poate fi 
analizat de oameni, ci este un aspect ascuns, pe care numai un spirit elevat îl 
poate vedea cu claritate, inspirat de Divinitate. Şi poate că, uneori, nu acest 
merit trecut atrage Graţia, ci obiectivul dificil pentru ea pe care îl are de realizat 
fiinţa muritoare. 

Pentru a conchide, ca să primim Graţia lui Dumnezeu sau a unui 
Maestru realizat, este foarte important să ne străduim să ne mărim 
Patrata, meritul şi capacitatea de a primi această Graţie. O putem face 
muncind din greu pentru a ne purifica natura interioară prin cultivarea 
conştientă a calităţilor Sattvice precum onestitatea, sinceritatea, 
simplitatea, autocontrolul, curajul şi compasiunea, care pot şterge 
obiceiurile acumulate şi tendinţele egoiste. Altfel, exact precum un vas 
micuţ nu poate strânge prea multă apă de ploaie, vom rămâne fără 
aproape nimic. După cum spune Domnul Krishna în Bhagavad Gita, 

«Munceşte asupra ta însuţi ( Purusharthă )\» Străduieşte-te să te ridici 
prin tine însuţi! Doar când îţi rafinezi şinele egotic va putea veni şi Graţia 
Divină. Dacă Domnul ar dori, El ar putea oferi imediat tuturora 
eliberarea de ciclurile naşterii şi morţii. Dar El nu o face. Graţia coboară 
numai acolo unde există Purushartha (efort personal). 

Aşadar, să ne străduim să devenim recipienţi de valoare ai Graţiei 
Divine, muncind intens pentru a ne depăşi ego-ul, urmând numai calea 
adevărului şi a credinţei ferme în Divinitate! 

SURSELE YOUTUBE ALE TRADUCERII: 

- Sri Ramakrishna Death - Did He Get Cancer Due to Past Bad 
Karma? (Part i)s 8 

- Sri Ramakrishna Death - Why Did He Not Use Yogic Powers to 
Cure His Cancer? (Part 2)59 

- 3rd Reason Sri Ramakrishna Did Not Cure His Cancer - To Usher 
In Satyug 60 

- What is Patrata? Why is it Criticai for Receiving the Grace & Boons 
of the Divine? 61 


traducere de RăzvanA. Petre 
9 august 2019 


58 https://www.youtube.com/watch?v=IYo9RYYR23Q 

59 https://www.youtube.com/watch?v= fpEVynloFc 

60 https://www.youtube.com/watch?v=ruQZpNnsbI 

61 https://www.youtube.com/watch?v=-s6Fnp4vuGU 

Lista cărţilor publicate sub sigla SPIRITUS.RO 


CĂRŢI 

• Glasuri de dincolo de moarte - mesaje preluate telepatic de la Spirite 
(2015) Autor: Nina Petre 

• Situaţia paranormalilor în societatea românească. Spiritismul, metodă 
modernă de investigaţie (2010) Autor: Nina Petre 

• Modelul unificator al psihicului uman normal şi paranormal (2008) 
Autor: Răzvan Petre 

• Conştiinţa umană, între minte şi spirit. Sinteză de Ştiinţă Spirituală 
(2011, adăugiri 2014) Autor: Răzvan Petre 

• Cele 9 Maha Vidya. Eseu despre Marile Puteri Cosmice (2011, revizie 
2014) Autor: Răzvan Petre 

• Globii luminoşi din fotografii. Explicaţii fizice şi paranormale (2011, 
adăugiri 2014) Autor: Răzvan Petre 

• Viaţa Impersonală, de Joseph S. Benner. Traducere de Răzvan A. Petre 
(2019) 


CULEGERI DE TEXTE DINSITE-UL www.spiritus.ro 

• Vieţile anterioare ale spiritului. Volumul 1 (2014), Volumul 2 (2015), 
Volumul 3 (2016), Volumul 4 (2017), Volumul 5 (2018), Volumul 6 
(2018), Volumul 7 (2019), Volumul 8 (2019), Volumul 9 (2020), 
Autor: Nina Petre 

• Spiritele în dialog cu noi. Spiritism, mediumnitate, comunicări de la 
Entităţile Superioare (2014) Autori: Nina Petre, Răzvan Petre 

• Flori de cactus - opinii, sfaturi şi cercetări din experienţa de medium 
şi clarvăzător (2015) Autor: Nina Petre 

• Viaţă, moarte şi dincolo de moarte. Scieri mai vechi şi mai noi (2019) 

Autor: Nina Petre 

• MASS-MEDIUM. Nina Petre, două decenii în atenţia mass-media 
(2017) Autori: Nina Petre, Răzvan Petre 

• Contribuţii la cultura generală (2017) Autor: Răzvan Petre 

• Esoterismul în mileniul 3 (2014) Autor: Răzvan Petre 

• Karma, valurile timpului. Lectura vieţilor trecute luminează viitorul 
(2014) Autor: Răzvan Petre 

• Cristos, binele, adevărul. Spre o teologie mai aproape de real (2014) 
Autor: Răzvan Petre 

• Spiritualitatea în psihologie (2014) Autor: Răzvan Petre 

• Filosofie spirituală (2014) Autor: Răzvan Petre 

• Spiritus.ro in English (2015) traduceri din limba română de Răzvan 
Petre 

• Eseuri pe teme spirituale 2015-2016 (2017) Autor: Răzvan Petre 

• Eseuri pe teme spirituale 2017 (2018) Autor: Răzvan Petre 

• Eseuri pe teme spirituale 2018 (2019) Autor: Răzvan Petre 


RĂZVAN-ALEXANDRU PETRE - Eseuri pe teme spirituale 2019 


pag. 312 




